
FORORD. 

JJa  særlige  Forhold  have  foranlediget,  at  en  Fremmed 
udgiver  denne  interessante  Dagbog,  som  her  for  første 
Gang  fremkommer  trykt,  mener  Udgiveren  med  nogle 
Ord  at  burde  gjøre  Rede  for  de  Omstændigheder,  der 
have  ført  til  OfTenliggørelsen. 

Medens  Udgiveren  i  flere  Aar  har  syslet  med  et 
større  Samleværk :  «  Ur  svenska  liofvets  och  aristokratiens 
lify>,  hvoraf  sex  Dele  ere  udkomne,  har  han  efterhaanden 
udvidet  Planen  for  sine  Forskninger  og  har  i  forskjellige 
udenlandske  Archiver  fundet  værdifuldt  Materiale  af  hid- 
til utrykte  Kilder.  Arbeidet  er  derved  traadt  over  i  en 
ny  Række  med  Titelen   aFrån  Europas  Jwfy>. 

Kundskaben  om  Tilstedeværelsen  af  Christian  den 
Ottendes  haandskrevne  Dagbog  fra  hans  norske  Regenttid 
foranledigede  Udgiveren  til  at  ansøge  om  Adgang  til  disse 
Haandskrifter,  der  udgjøre  tre  Kvartbind  og  findes  blandt 
Kongefamiliens  Papirer  i  det  Kongelige  Danske  Geheime- 
archiv.  Efter  at  Hans  Majestæt  Kong  Christian  den 
Niende  havde  bevilget  denne  Ansøgning,   fandt  Udgiveren 


ved  Studium  af  Manuscriptet,  at  dette  maatte  kunne  gjøre 
Regning  paa  den  danske  og  norske  Almenheds  særdeles 
Interesse  som  en  dramatisk  livlig  Skildring  af  en  høist 
mærkelig  Periode  af  Nordens  Historie,  egenhændig  for- 
fattet af  den  Mand,  som  spillede  Hovedrollen  deri. 

Med  Fremstilling  af  disse  Omstændigheder  hen- 
vendte Udgiveren  sig  til  den  Gyldendalske  Boghandel, 
der  erklærede  sig  villig  til  at  lade  Dagbogen  trykke 
uden  Forbindelse  med  den  svenske  Udgave. 

Dette  er  i  faa  Ord  fortalt  Værkets  Tilblivelses- 
historie. Kun  maa  det  tilføies,  at  Dagbogen  helt  igjennem 
er  skreven  paa  Fransk.  Til  Udarbeidelsen  paa  Dansk  har 
jeg  været  saa  heldig  at  erhverve  Hr.  Ch.  Brøndsteds 
kyndige  Bistand. 

Arvid  Ahnfelt. 


INDHOLDSFORTEGNELSE. 


Side 
i.  Norges  Stilling.  —  Carl  Johan  og  de  tre  Kroner,  offensiv 
Bevægelse  umulig,  Baandet  med  Danmark  skrøbeligt.  —  Udrust- 
ninger. —  Holstens  Udsigter.  —  Splid  i  Sverig.  —  Naade.  — 
Ordrer  fra  Danmark ;  Afstaaelsen  og  Tilbagekaldelse.  —  Be- 
slutning om  Modstand.  —  Svar  til  Frederik  den  Sjette;  Arve- 
retten. —   Tid  vundet,  Meget  vundet;    Reisen  til  Throndhjem     .  i 

2.  Commandoer,  Regjeringscommission.  —  Kongens  Fød- 
selsdag. —  Brev  til  Kongen  af  Sverig.  —  Kroningspræken.  — 
Sejersteds  Dygtighed.  —  Brevvexling  med  Essen;  undvigende 
Svar.  —  Reisen  videre;  Taler  til  Folket,  Begeistring,  Svensker- 
had. —  Frygt  for  Hungersnød,  Restancer;  Drikkehorn.  — 
Schmettau,  Indtoget  i  Throndhjem,  Tale  om  Norges  Uafhængig- 
hed, Sange  og  Skaaler;  Krogh.  —  Opholdet  i  Throndhjem; 
Kirkegang,  Parade.  Institutioner  besees,  Bal.  —  Brock  med  Efter- 
retninger fra  Danmark;  Lillienskjold;  Kongen  vaklende,  Biilow 
og  Jessen  raadende,  Ophidselse  i  Kjøbenhavn,  Dronningen  popu- 
lær. —  Christianssteen  ubrugeligt.  Afreise;  Grubebesøg  i  Rør- 
aas,  Trampe  og  Svenskerne,  Rensdyrsforspand,  Svenskerhad,  Fred 
med  England.  —  Brev  til  Essen.  —  Kornforsyningen,  Trop- 
perne slet  udstyrede  ;  til  Eidsvold 1 1 

3.  Kongens  Proclamation ;  Constitutionen,  Thygeson  be- 
tænkelig, Familien  Thrane.  —  Mødet  den  16.  Februar.  Sver- 
drups  Tale,  Prinsen  renoncerer  paa  Arveretten.  Begeistring  hos 
Civile  og  Militaire.  —  Afreise.  Collett  i  Fladeby,  Elieson  ilde- 
sindet. Til  Christiania.  —  Audienser,  Thygeson  og  Rosencrantz ; 
Breve   til  Potentater   og  Slægt    og  Venner,    ikke    til  Statsminister 


Side 
Rosencrantz.   —   Talen  den  22de.     Regent.     Taler  til  Tropperne 
og  til  Borgerne,    Begeistring  for  Prinsen  og  hans  Søn.   —  Curer 
til   Kjøbenhavn 34 

4.  Grev  Rosens  Audiens,  Erklæringen,  Svenske  Anskuelser 
om  Norge;  Christian  August.  —  Bededagen.  Edsaflæggelsen, 
Tale  i  Kirkerne,  Hymne.  —  Brev  til  Essen.  Schmettau  ikke 
Udenrigsminister.  Ministerportefeuiller.  Pressefrihed.  —  Anker 
og  Sneedorff  til  England.  Korn  i  Christiania.  Jacob  Aall  ilde- 
sindet. Ny  Bank.  —  Regjeringsraadets  Indretning,  Lettelse.  — 
Rosenørn  hos  Essen;  dennes  Anskuelser  om  Norge 45 

5.  Wedel  hos  Prinsen,  mistænkelig,  engelsk  Blokade,  uroligt 
Hoved.  —  Søofficererne  tvivlraadige.  —  Det  engelske  Folk 
gunstig  stemt.  —  Kornforsyningen.  —  Napoleons  Nederlag  — 
Mission  til  Danmark  om  Korn ;  Breve  til  Horsens  og  Augusten- 
borg. —  Grev  Wedel.  —  Schmettau  hos  Essen;  den  svenske 
Invasion  udsat,  de  norske  Soldaters  Hjemforlovelse.  —  Brevet  til 
Kongen  af  Sverig.  —  Missionen  til  Kjøbenhavn,  Rosencrantz 
officiel,  Thygeson  privat;  Skibene.  —  Til  Frederikshald,  svenske 
Cabaler;  Frederiksstad  uholdbar;  Kapper  til  Soldaterne.  —  For- 
bindelsen med  Danmark  afbrudt;  den  svenske  Konge  kjølig  .      .        55 

6.  Engelske  Aviser.  Uegennyttighed  af  England  og  Rus- 
land. —  Svensk  Indflydelse  i  Kjøbenhavn.  —  Betsy  Sneedorff 
og  Erik  Anker.  —  Embargo  paa  norske  Skibe  i  England.  —  En 
Forræders  Løn.  —  Grev  Wedels  Ed.  —  Sverig  spærret ;  Brevet 
til  Kongen  uiabnet.   —   Bal  i  Drammen.    —  Schmettau  og  Essen. 

—  Blind  Aliarm.  —  Brev  fra  Frederik  den  Sjette;  Afslag  til  Sø- 
officererne.  —  Liitkens  Arrestation ;   Briggerne  tilbageholdes    .      .        63 

7.  Trusler  om  Arveløshed.  —  General  Anker  til  England. 

—  Falsens  Forfatningsudkast.  —  Samfundet  til  Norges  Vel.  — 
Vestpartiets  Ledere.  —  Altergang.  —  Petersen  og  Flack;  Thron- 
følger  i   Sverig 72 

8.  Til  Eidsvold ;   Løvenskjolds  Ed.  —   Smigrende  Præken  ; 
Throntale.  —  Ankers  Formandsvalg.  —  Vestpartiets  Rænker.   — 
Regentskabet  og    16.  Februar.   —  Takadresse.  —  Flacks  Trædsk- 
hed.  —  Trusler  fra  Pontecorvo. —  Kongenavn;    Rigsforstander. 
Jøderne.   —  Værnepligt.   —  Napoleonidernes  Fald 80 

9.  Hardenberg;  Keiser  Alexanders  Søster  og  Caroline  af 
Augustenborg.  —  Frederik  den  Sjette  Hertug  af  Sæland.  —  Ta- 


Side 
wast  almægtig  i  Kjøbenhavn.  —  Mønt  fra  Roskilde;  grønne 
Baand.  —  Russisk  Brevvexling.  —  Svenske  Sørøvere.  —  De  Frem- 
medes Forjagelse.  —  Arvefølgen.  —  Normændene  endnu  danske 
Undersaater.  —  Oprør  i  Kjøbenhavn;  tre  Kroner.  —  Gulden- 
palms  Uheld 92 

10.  Adelskab.  —  Wergeland  en  Svensker;  Stemmesalg.  — 
Veto.  —  Protest  til  Frederik  den  Sjette.  —  Papirspenge;  ingen 
Bank.  —  Høland;  Norske  Bønder.  —  Kongevalg;  Ankers  Af- 
stemning. —  Snak  fra  Essen     .' 103 

1 1 .  Russiske  og  preussiske  Trusler ;  Vaklen.  —  Brev  fra 
Frederik  den  Sjette.  —  Kronen  modtages:    Christian  den  Fjerde. 

—  Jobspost  om  Blokade  og  Anker.    —    Wergeland  prostitueret. 

—  Udnævnelser  i  Hof  og  Hær.  —  Indtog  i  Christiania.  —  Taler, 
Tedeum,  falsk  Messe.  —  Cour;  Natlig  Fest.  —  Anker  og  Wedel 
insulterede.  —  Brevskaber  om  Thronbestigelsen.  —  Kornbetalinger. 

—  Storpraleren ;   Prins  OscarsGiftermaal  med  Prinsesse  Caroline. 

—  Hertugen  af  Cambridge.   —  Professorer  ved  Universitetet  .      .      112 

12.  Mr.  Morrier;  Bernadottes  Anbringelse,  en  foederativ 
Forening ;  Prins  Gustav  ;  Ludvig  XVIII.  —  Notens  Oversendelse ; 
Svaret :  en  Rigdag.  —  Folkevæbning.  —  Valglister.  —  Carl 
Johan  tilbage.   —    General  Ohme.   —    Snefald  i  Dovre.   —  Tour 

til  Drøbak ;   Operationsplan 127 

13.  Aalls  engelske  Sendelse  forsinket.  —  Depecher  fra 
Anker;  this  danish  prince.  —  Wedels  Rænker.  —  Anker  i  Lon- 
don. —   St.   Hansdag.  —    Caroline  Amalie.   —    Guld  til  Kronen. 

—  Brev  til  Colbjørnsen.  —  Billes  Advarsler.  —  De  Allieredes 
Pression;  Norges  Undertvingelse,  Folkenes  Ret;  Rigsdag,  Vaaben- 
stilstand,  Garantier.  —  Frederik  den  Syvende  arveløs.  —  Frederik 

den  Sjettes  svenske  Brev;  Amerika 139 

14.  Orlow;  en  Afhandling;  Nationalhadet,  Vicekonge.  — 
Svensk  Occupation;  hemmelig  Artikel.  —  Steigentesch ;  Norge 
farligt.  —  Forster;  England  imod  Norge.  —  Statsraad;  Garan- 
tierne. —  Orlow  behagelig.  —  Gesandternes  Punkter;  svenske 
Tropper,  delvis  Blokadeophævelse.  —  Martens;  fra  Gesandterne  til 
det  norske  Folk.  —  Frederik  den  Sjette  Kniven  paa  Struben.  — 
Castlereagh;   Thronfrasigelse  og  Forening.   —  Orlow  og  Martens 

om  Carl  Johan;   Norges  Erobring.   —  Forpostskærmydsler.      .     .      153 

15.  Christian  Frederiks  Svar  til  Gesandterne;   ingen  svensk 

Occupation,  Danmarks  Befrielse,  Norges  Forfatning.  —  Svaret 
til  Frederik  den  Sjette.  —  Gesandternes  Svar.  —  En  Spydighed; 
Breve  fra  Frederik  den  Sjette  og  Rosencrantz;  en  fransk  Par- 
venu,  Throndhjems  Amt.  —  Gesandternes  Afsked ;  Haab.  —  Ulti- 
matum. —  Hovedkvarteret  i  Moss.  —  Sverig  forkaster  Forslaget. 

—  Gesandterne  i  Moss;  Thronfrasigelse.  —  Benningsen  i  Jylland, 
Danmarks  Deling,  Eidsvoldsforfatningen  ulovlig.  —  Angreb  paa 
Hvaløerne.  —  Tilbagetog.    —   Sidste  Villie 167 

16.  Indskibningen;  sønderrivende  Smerte.  —  Brev  til 
Anker;  Prinsessen  af  Wales.  —  Vallø;  «Briseis»  affærdiget.  — 
Storm;  12  Dage  i  Frederikværn.  —  Venskabsbevisninger.  — 
Efterretning  om  Foreningen;  ombord  i  »Bornholm«.  —  Ankers 
Breve  sendte  til  Statsraadet.  —  Reisekammerater;  Grev  Holstein 
Holsteinborg,  Pastor  Strøm.  —  Forsells  Besøg.  —  Afseiling, 
Kongesalut.    —    Paa    Grund    ved  Læsø.    —    Dronningens  Skaal. 

—  Storm  ved  Hjelm 183 

17.  Breve  til  Frederik  den  Sjette  og  til  Augustenborg.  — 
Landing  i  Aarhus ;  Jubel.    -  -   Statstidenden ;   Breve  til  Suveræner. 

—  Festligheder  i  Aarhus.  —  Sværmeri;  Fru  Guldbergs  Drøm.  — 
Møde  med  Charlotte  Frederikke;  Hertuginden  af  Augustenborgs 
Cabaler,   Prinsessen  af  Wales.   —  En  uheldig  Hofchef   ....      196 


Norges  Stilling.  —  Carl  Johan  og  de  tre  Kroner,  offensiv  Bevægelse 
umulig,  Baandet  med  Danmark  skrøbeligt.  —  Udrustninger.  —  Hol- 
stens Udsigter.  —  Splid  i  Sverig.  —  Xaade.  —  Ordrer  fra  Dan- 
mark ;  Afstaaelsen  og  Tilbagekaldelse.  —  Beslutning  om  Modstand. 
—  Svar  til  Frederik  den  Sjette ;  Arveretten.  —  Tid  vundet,  Meget 
vundet;   Reisen  til  Throndhjem. 

16.  Januar   1814.  Idag   er    den    for   Norge   mest 

skæbnesvangre  Stund  begyndt,  eller  rettere  —  vi  have  faaet 
Kundskab  om,  hvor  farligt  Danmark  er  stillet,  og  for 
vore  Øjne  viser  sig  den  Afgrund,  hvori  dette  Rige  ligger 
nedstyrtet,  og  som  truer  med  ogsaa  at  opsluge  os.  Af 
Depecher  af  1 .  Januar  fra  Hans  Majestæt  i  Kjøbenhavn 
erfares,  at  Hr.  Rosencrantz's  l  Ultimatum  til  den  øster- 
rigske  Gesandt  lyder  paa,  at  man  har  fuldstændig  Tillid 
til  dette  Hof;  man  vil  afstaa  Throndhjems  Amt,  men  de 
øvrige  Strøg  ikke,  før  Erstatningssummen  til  Danmark 
er  fastsat,  og  man  er  villig  til  at  stille  10,000  Mand 
Hjelpetropper,  imod  en  forud  bestemt  Godtgjørelse ; 
General  Tavast  ~  kunde  sendes  tilbage  uden  Svar.  Man 
havde    isinde    at    samle   sine  Tropper   paa  Fyen  og  per- 


1  Niels  R.,    1757 — 1824,  Baron,   Statsminister. 

2  Johan  Henrik  Tawast,     født    1763,     1818    Greve    og    Gesandt    i 
Kjøbenhavn. 


2  1 6.  Januar.     Christiania. 

sonlig  begive  sig  dertil.  Kronprinsen  x  forlanger  bestemt 
hele  Norge  og  tragter  formentlig  efter  de  tre  Kroner. 
En  Ordre  fra  Kongen,  dateret  Hindsgavl  den  5te,  bringer 
den  Forandring,  at  General  Krogh, 2  en  meget  agtværdig 
og  af  Kongen  afholdt  gammel  Mand,  skal  afløses  af 
Generallieutenant  Grev  Schmettau,  3  men  ellers  er  der 
ingen  Efterretninger  eller  Ordrer  til  mig.  Private  Breve 
fra  meget  paalidelig  Kilde  berette,  at  da  Vaabenstilstanden 
er  udløben,  rykker  Fjenden  nu  frem,  og  der  plyndres 
allerede  langs  Jyllands  Vestkyst:  Hærens  Hovedstyrke 
er  gaaet  over  Lillebelt  fra  Jylland  til  Fyen,  og  det  er 
kun  en  meget  lille  Troppeafdeling,  der  er  ladt  tilbage  i 
Kolding.  Alle  Skibe  med  Forraad  til  Norge  søge  ind  til 
Øen  Samsø,  rede  til  derfra  at  afgaa  til  Norge-  den  12. 
ere  flere  Fartøier  fra  Fladstrand  kommet  vel  i  Havn  her. 
Følgen  heraf  vil  utvivlsomt  blive,  at  Norge  ikke  mere 
kan  vente  sig  Forsyning  —  hverken  fra  det  betrængte 
Jylland  eller  fra  Øerne,  hvor  Hovedstaden  og  en  talrig 
Hær  skulle  have,  hvad  de  behøve. 

Under  saadanne  Forhold  at  ville  have,  at  Norges 
Hær  skal  gaa  angrebsvis  tilværks  imod  Sverig  (og  saa- 
ledes  lyder  Kongens  udtrykkelige  Befaling  af  28.  De- 
cember) er  altsaa  det  Samme  som  at  fordre,  at  Alt  skal 
sættes  paa  Spil,  de  sidste  Midler,  Statens  hele  Velfærd, 
efter  at  den  allerede  har  lidt  saa  grusomt  og  kun  har 
den  Styrke  tilbage,  der  staar  samlet  bag  disse  Fjelde, 
som  Norges  Tapperhed  saa  ofte  har  værget.  Ethvert 
Angreb  er  tvivlsomt  i  sit  Udfald,  og  at  tro,  at  Sverig 
kan  kues  af  20,000  Mand,  er  at  haabe  for  Meget.    Ponte 


1  Carl  Johan. 

-'  Georg  Frederik  K.  i  Throndhjem,   Ridder  af  Elephanten,    1732  — 
1818. 

1  Carl  Jacob  Waldemar  S.,    1744 — 1821,   senere  General. 


1 6. — 17.  Januar.     Christiania.  2 

Corvo  har  Lykken  med  sig  og  staar  fastere  i  Sverig 
end  nogensinde;  et  Angreb  vilde  kun  bringe  alle 
Partier  til  at  slutte  sig  sammen  og  tilmed  give  ham 
et  udmærket  Paaskud  til  at  vende  tilbage  til  Sverig 
med  sin  Hær.  Jeg  er  forvisset  om,  at  der  Intet 
er,  han  hellere  seer,  end  en  saadan  Feil  fra  vor  Side 
—  og  vilde  det  saa  virkelig  kunne  gjøre  nogen  For- 
andring i  Forholdene  dernede  ?  Hr.  Bourke  og  Bom- 
belles,  Østerrigs  Gesandt,  have  den  7.  begivet  sig  til 
Prinsen  af  Sverigs  Hovedqvarter  for  at  underhandle. 
Østerrigs  Svar,  som  Erobreren  ikke  har  villet  afvente, 
er  altsaa  ikke  kommet.  Jeg  er  vis  paa,  at  de  Allierede 
ville  kalde  ham  til  Hjelp  for  Holland  —  kort  sagt:  der- 
nede er  det,  at  Afgjørelsen  vil  komme,  og  det  uden  at 
vi  kunne  øve  nogen  Indflydelse  derpaa,  om  vi  saa  naaede 
ligetil  Gøtheborg. 

Det  forekommer  mig  altsaa  klart,  at  man  maa  af- 
vente Begivenhedernes  Gang  og  handle  derefter,  og  vi 
have  en  særdeles  god  Grund"  til  ikke  at  vove  et  Angreb 
en  af  de  første  Dage,  idet  der  nemlig  mangler  Forraad 
og  Brød  i  Magasinerne  og  Fæstningerne.  Det  Korn, 
der  gudskelov  er  naaet  til  vore  Havne,  ligger  indefrosset, 
og  der  maa  følgelig  Tid  til  at  faa  det  bragt  hen,  hvor 
det  kan  blive  malet  og  bagt  til  Brød.  Jeg  har  allerede 
den  9.  givet  mine  Befalinger  angaaende  Forsyningerne, 
°S  Jeg  er  forvisset  om,  at  man  gjør  selv  det  Umulige 
for  at  følge  dem  —  men  Elementerne  ere  os  imod. 


17.  Januar.  Jeg    har    befalet,    at   intet  Skib  maa 

lade  og  afgaa  til  Danmark  (med  Undtagelse  af  de  smaa 
Fartøier  til  det  nordlige  Jylland).  —  Jeg  har  underrettet 
de  commanderende  Officerer  og  Sognefogederne  om 
Sagernes  Stilling   i  Danmark    og   paalagt   dem,    med  Ro 


A  17. — 18.  Januar.     Christiania. 

og  Fasthed  at  følge  Udviklingen  af  Forholdene,  og  jeg 
har  udtalt,  at  jeg  har  den  Fortrøstning  til  Nordmændene, 
at  selv  om  Kongens  Anstrængelser  ikke  skulde  blive 
kronet  med  Held,  skal  Norge  dog  tilvisse  ikke  blive 
erobret  i  Danmark. 

Biskop  Bugge x  fra  Throndhjem  kom  igaar  og  har 
spist  til  Middag  hos  mig;  det  er  en  aandfuld  og  sær- 
deles dygtig  Mand.  Han  forsikrer,  at  Befolkningen  her 
i  Stiftet  er  fast  bestemt  paa,  ikke  at  ville  være  Svenskere, 
men  Baandet  med  Danmark  hænger  kun  i  en  Traad 
(ganske  som  i  Bergen). 

Hvilken  ulyksalig  Stilling  for  mig  at  være  i,  hvis 
der  ikke  kommer  Klarhed  i  Forholdene,  og  hvis  der 
endnu  kan  være  Tvivl  om,  hvad  min  Pligt  er.  Men 
min  Pligt  bliver  det  dog  først  og  fremmest,  ikke  at 
svigte  det  Folks  Sag,  som  Kongen  har  betroet  til  mig, 
og  som  hænger  ved  mig,  ikke  for  mine  personlige  For- 
tjenesters Skyld,  men  fordi  jeg  er  den  Eneste  af  det  re- 
gjerende  Kongehus,  der  er  hos  dem  og  nu  kan  holde 
Roret  paa  dette  Skib ,  mens  det  omtumles  paa  de 
kommende  Begivenheders  Bølger. 

Efterretninger  fra  Aalborg  bekræfte  det  ovenfor 
Omtalte;  den  9.  var  Fjenden  endnu  ikke  i  Kolding. 


18.  Januar.  Jeg  har  ladet  mig  give  en  Indberet- 
ning fra  Commissionen  til  Hærens  Udrustning  (Commis- 
sariats  Com.),  og  den  viser,  hvor  vanskeligt  det  er  at 
samle  de  til  vore  Havne  ankomne  Forraad  paa  de  Steder, 
hvor  Hærens  Magasiner  skulle  fyldes,  saavelsom  at  faa 
Kornet  malet  paa  denne  Aarstid;  blot  til  Transporten 
udfordres  der  4  Uger.     Jeg  har  givet  dem  Fuldmagt  til 


1  Peter  Olivarius  B..   1764 — 1849. 

at  tage  Alt  muligt  med  tilhjelp  og  har  gjort  Commis- 
sionen  ansvarlig  for,  at  mine  Ordrer  blive  adlydt.  Ind- 
beretningen har  jeg  sendt  til  Kongen  sammen  med  en 
Depeche.  Commissionen  til  Forsyning  af  Amterne 
Agershus  og  Christianssand  skal  staa  til  Regnskab  for 
den  Forsinkelse  af  14  Dage,  Ladningerne  have  maattet 
lide,  før  man  begyndte  at  losse  dem.  Det  westerlenske 
Regiment  har  jeg  befalet  at  indøve  500  Rekrutter  i 
Christianssand  .  .  . 

Briggerne  have  Ordre  til,  om  muligt  at  tilbage- 
erobre Priser  i  de  svenske  Havne ,  men  undgaa  Stridig- 
heder eller  Kamp  med  de  engelske  Krigsskibe. 


19.  Januar.  Armeens    Intendant    General    Haxt- 

hausen 1,  General  Staffelt  2,  Oberst  Sejersted  3  og  Hafner  4 
kom  sammen  hos  mig  og  raadsloge  om  Ordningen  af 
Transporten  til  det  forestaaende  Felttog  i  Sverig ;  Van- 
skelighederne ere  umaadelige.  Vi  talte  længe  om  min 
Befaling  igaar  til  Commissionen;  en  særlig  Vanskelighed 
er  Mangelen  paa  Møller  —  jeg  raadede  til  at  lade  for- 
færdige Haandk  værne. 

Den  svenske  Gazette  bringer  Forordningen  om 
Holstens  Administration  ogProclamationen  til  Holstenerne, 
hvori  det  hedder,  at  Sverig  tager  Hertugdømmet  i  Be- 
siddelse som  Æquivalent,  indtil  Norge  er  afstaaet.  Sørge- 
lige Udsigter  for  Holsten !  De  svenske  Tropper  ved 
vore  Grændser  drager  Forstærkninger  til  sig,  men  jeg 
er    aldeles    vis    paa ,    at    de    ikke    ville    gaa    angrebsvis 


1  Generalmajor  Friderich  Gottschalck  H. 

2  Generalmajor  Bernhard  Detlev  Staffeldt,  Kammerherre. 

3  Johannes  S.,    1761  — 1823,   senere  Generallieutenant. 

4  Johan    Frederik    Wilhelm    Haffner ,     Oberstlieutenant ,     General- 
qvartermester. 

frem,    for  de  have  forsøgt  Alt,   baade  med  List  og  med 
Underhandlinger. 


20.  Januar.  Efterretninger    fra   Sverig   melde,    at 

Isen  har  lukket  alle  Havnene,  og  at  alle  de  engelske 
Skibe  ere  vendt  tilbage  til  England;  heri  se  Svenskerne 
et  Tegn  paa,  at  disse  have  skiftet  Sind  med  Hensyn  til 
Norge. 

En  Nordmand,  der  kommer  fra  Gøteborg,  forsikrer, 
at  der  hersker  megen  Forvirring  i  Sverigs  Styrelse. 
Kronprinsen  ophæver  ofte  Kongens  Tilladelser.  Prin- 
sen betragtes  almindeligt  i  Sverig  som  den,  hvem 
Seirene  over  Napoleon  maa  tilskrives;  Adelen  tager 
ham  dog  ikke  uden  Misfornøielse  til  Herre.  Hr.  Gers 
—  en  Svensker,  der  boer  i  England  og  med  min  Til- 
ladelse reiser  over  Norge  til  England  efter  at  have  be- 
sørget nogle  Forretninger  her  —  var  idag  hos  mig;  han 
synes  venligsindet  og  talte  om  at  ville  sende  Korn  til 
Bergen  fra  Leith.  Det  vil  vise  sig,  om  han  ikke  er 
ligesom  alle  de  andre  Svenskere. 

Briggerne  have  faaet  Underretning  om  Isforholdene, 
og  Toget  til  Kattegat  er  følgelig  udsat.  Advocat 
Morgenstierne1  er  blevet  sat  til  at  fungere  som  Søkrigs- 
procureur;  nu  maa  han  ved  sin  Dygtighed  se  at  bringe 
de  Misligheder  i  Forglemmelse,  der  i  sin  Tid  kostede 
ham  hans  Dommerembede. 


2i.,   22.  og  23.  Januar  frembøde  Intet,  der  er  værd 
at    mærke.      Man   har   gjort   et  meget  vellykket  Forsøg 


1  Bredo  Henrik  Munthe    M.,    1774 — 1835,    senere    Sorenskriver   i 
Bamble. 

med  at  forsyne  Kanonhjulene  med  en  Slags  Kjelker,  der 
let  kunne  tages  af,  naar  Tøveir  gjør  dem  uanvendelige. 
Ved  Hjælp  heraf  vil  ethvert  Batteri  kunne  komme  frem, 
hvor  det  skal  være. 

Det  er  faldet  i  min  Lod  at  benaade  tre  Dødsdømte, 
som  den  øverste  Domstol  havde  indstillet  til  Benaadning; 
den  ene  var  en  Mand,  der  i  Skinsyge  havde  dræbt  sin 
Elskede,  den  anden  en  Pige,  der  af  Trang  havde  om- 
bragt sit  Barn,  den  tredie  en  Kirketyv.  Den  Første  er 
utvivlsomt  farlig  for  Samfundet;  tøilesløse  Lidenskaber 
føre  ofte  til  Forbrydelser  —  han  skal  holdes  fængslet 
hele  sit  Liv.  Pigen  er  i  høieste  Grad  at  beklage  —  en 
forført  Pige,  forladt  i  Armod,  er  det  mest  beklagelses- 
værdige Væsen  i  Verden;  hun  skal  holdes  fængslet  paa 
Kongens  Naade.  Den  Tredie  bøder,  ved  at  holdes 
fængslet  paa  samme  Maade,  tilstrækkeligt  for  et  Ran  af 
5  Mk.  med  Tabet  af  sin  Frihed.  Jeg  takkede  min  Gud 
for,  at  det  ikke  faldt  i  min  Lod  at  underskrive  en 
Dødsdom. 


24.  Januar.  Major  Rømer1,  Adjutant  hos  Kongen 
af  Danmark,  ankom  idag  med  Brev  fra  Kongen  af  17. 
Januar  med  Underretning  om  Afstaaelsen  af  Norge  til 
Sverig  og  med  Befaling  til  mig  til  at  forlade  min  Post  og 
vende  hjem  til  Danmark  efter  først  at  have  udnævnt 
Commissairer  til  at  overlevere  Fæstningerne  og  derefter 
hele  Riget  til  Sverig.  Jeg  forstaaer,  at  Kongen  har 
kunnet  være  nød  til  at  afstaa  Norge  for  at  faa  Fred 
—  Østerrig  har  jo  svigtet  Kongen  og  erklæret,  at  Sverigs 
Sag  er  de  Allieredes;  men  at  Kongen  kan  tro,  at  det 
norske  Folk  godvillig  overgiver  sig,  at  han  kan  tro  mig 


Carl  Ludvig  Wilhelm  R.,   Generalad jutantlieutenant. 

lav  nok  til  at  svigte  dem  nu  —  det  fatter  jeg  i  Sand- 
hed ikke.  Med  Rette  maatte  man  kaste  med  Sten  efter 
mig,  om  jeg  nogensinde  var  istand  til  at  svigte  en  Na- 
tion, der  holder  af  mig  og  sætter  alt  sit  Haab  til  mig. 
Jeg  skulde  forlade  den  uden  saa  Meget  som  at  forsøge 
at  forsvare  den  —  aldrig  i  Evighed,  ikke  saalænge  jeg 
lever !  —  Briggerne  kaldes  tilbage,  men  jeg  lader  dem 
paa  ingen  Maade  afseile. 

Hvad  der  beroliger  mig  noget  for  Danmarks  Skæbne 
er,  at  de  Allieredes  Tropper  allerede  forlade  Slesvig  og 
Holsten;  man  længtes  meget  efter  at  se  Prinsen  af 
Sverig  paa  Pletten  ved  Rhinen.  Den  engelske  Gesandt 
skal  have  ytret,  at  det  behøvedes  slet  ikke  at  lade 
Tropperne  blive  i  Holsten  til  Pant  paa  Norge.  Et  op- 
snappet Brev  fra  en  Oberst  Stuart  i  det  store  Hoved- 
qvarter  siger,  at  Kronprinsen  af  Sverig  maatte  skynde 
sig  at  komme  til  Rhinen,  hvis  han  ikke  helt  vilde  lægge 
sig  ud  med  de  Allierede.  —  Kun  Gud  ved,  hvad  der  vilde 
være  skeet,  dersom  man  ikke  var  gaaet  ind  paa  en  saa 
skammelig  Fred;  men  jeg  beklager  Kongen  af  ganske 
Hjerte.  Finantserne  vare  helt  ødelagt  —  men  nu, 
hvor  synker  han  ikke  i  Nationens  Øine;  Norge  er 
for  bestandig  tabt  for  ham  og  sikkerlig  ogsaa  for  vor 
Familie,  hvis  jeg  ikke  bevarer  det. 

Der  vil  nu  være  saa  Meget  at  ordne  og  tage  Be- 
slutning om,  at  den  mest  vedholdende  Agtpaagi venhed  vil 
gjøres  fornøden;  det  vilde  være  af  høieste  Vigtighed,  om 
man  kunde  trække  det  lidt  ud  med  Afgjørelsen  for  at 
faa  Forraad  fra  Danmark  og  maaske  andetstedsfra;  men 
hvordan  skal  man  bære  sig  ad,  naar  Proclamationerne 
komme  —  da  maa  man  handle  og  det  med  Kraft.  Gud 
give  blot,  de  ville  skynde  sig  at  sende  Korn  fra  Dan- 
mark,  og  at  Isen  ikke  maa  forhindre  det. 

Jeg   formaar   endnu   ikke   at   ofTenliggjøre  Noget   af, 

hvad  jeg  har  erfaret;  thi  Affattelsen  deraf  er  i  den  Grad 
under  al  Kritik,  at  jeg  aldeles  ikke  kan  fatte  det.  Kun 
nogle  Artikler  af  Fredstractaten  sender  man  mig  —  de 
som  angaa  mig,  hedder  det  —  men  den  4de  Artikel, 
den  om  Afstaaelsen  af  Riget,  nævnes  kun  i  Forbigaaende 
—  har  man  nu  kjendt  Mage!  —  Kongen  har  med  egne 
Ord  ladet  mig  raade  fra  at  forsvare  Norge.  Han  og 
Rosencrantz  tro,  at  de  Allierede  og  især  England  helde 
alt  for  meget  til  Sverig,  og  at  følgelig  Norge  vil  rammes 
af  de  værste  Ulykker  efter  en  haardnakket  og  frugtesløs 
Modstand.  Det  er  min  faste  Beslutning  at  prøve  ad, 
og  jeg  stoler  paa,  at  Gud  vil  være  med  en  saa  ret- 
færdig Sag.  Til  den  Almægtiges  Velsignelse  staar  mit 
Haab. 


25.  Januar.  Jeg  har  advaret  de  commanderende 
Officerer  i  Fæstningerne  og  ved  Grændsen  om  at  passe 
paa;  thi  det  kan  meget  godt  hænde,  at  de  Svenske  gaa 
saa  vidt  i  deres  Paatrængenhed,  at  de  forlange  at  maatte 
rykke  ind  i  Landet  eller  besætte  Fæstningerne;  Adgang 
til  Landet  maa  formenes  dem  med  Vaaben  i  Haand. 
Jeg  er  forvisset  om,  skrev  jeg,  at  den  norske  Nation  vil 
værge  sig ,  og  ogsaa  I  i  eders  Fæstninger  og  eders 
tappre  Tropper,  og  jeg  vil  ikke  svigte.  Enhver  svensk 
Parlementair  skal  have  Tilhold  om  at  forblive  ved 
Grændsen  og  der  overrække  sin  Depeche  og  vente  paa 
Svar.  Til  Amtmændene  og  de  Commanderende  paa 
Kysten  er  der  ogsaa  skrevet,  at  Fredspræliminarierne  ere 
undertegnede,  og  at  den  første  Følge  deraf  rimeligvis 
vil  blive  en  friere  Skibsfart.  Da  jeg  ikke  har  faaet  nøiagtig 
Underretning  om  Fredsbetingelserne,  kan  jeg  ikke  offen- 
liggjøre  dem  og  heller  ikke  lade  Skibene  afseile;  men 
jeg  stoler    i  hvert  Fald  paa  Nationens  Fasthed,    og   jeg 

skal  sikkerlig  ikke  svigte  den.  Enhver  Borgers  første 
Pligt  er,  rolig  og  fast  at  have  Tillid  til  Regjeringen 
og  den  guddommelige  Styrelse. 

Jeg  har  skrevet  til  Kongen,  at  Ingen  i  Verden  kunde 
tage  saa  megen  Del  i  hans  Modgang  som  jeg;  men  det  var 
min  Pligt  ligeoverfor  mig  selv  og  min  Familie,  der  kunde 
have  Haab  om,  tidligt  eller  sent,  at  komme  til  at  gjøre 
deres  Rettigheder  gældende  —  at  gjøre  Indsigelse  mod 
Afstaaelsen  af  Norge,  da  Kongen  ikke  havde  Ret  til  at 
afstaa  min  Families  Arv.  Maaske  er  dette  kun  en  For- 
malitet,  men  jeg  tør  ikke  undlade  det. 

Da  jeg  ikke  har  modtaget  omstændelige  Depecher 
eller  Ordrer  og  ei  heller  Kongens  Proclamation,  kan  jeg 
endnu  ikke  "vide,  hvad  Virkning  Alt  dette  vil  gjøre  paa 
Sindene  her,  og  deraf  vil  hele  min  Fremgangsmaade 
komme  til  at  afhænge;  men  jeg  er  fast  bestemt  paa, 
ikke  at  tage  den  personlige  Fare  for  mig  selv  med  i 
Betragtning,  naar  jeg  kan  spare  dette  Folk  for  en 
Borgerkrigs  Rædsler.  Kun  daarligt  vilde  jeg  gjengælde 
Kongens  og  —  det  tør  jeg  nok  sige  —  Folkets  Tillid  til 
mig,  hvis  jeg  fandt  mig  i  eller  hjalp  til  med  ved  Sven- 
skernes Indrykning  i  Landet;  dette  Øieblik  vil  jeg  for- 
hale saa  meget  som  muligt  ved  formelle  Vanskeligheder 
—  Tid  vundet  er  Meget  vundet.  Imidlertid  bad  jeg 
Hans  Majestæt  om  at  forlange  Pas  for  mig  til  Reisen 
gjennem  Sverig  med  de  mig  tilkommende  Æresbevisninger; 
det  vil  berolige  Svenskerne.  Jeg  bad  Hans  Majestæt 
tillade,  at  der  blev  sendt  Korn,  Klæder,  Krudt  og  Ge- 
værer, formelt  som  Handelsvarer;  han  maatte  for  Himlens 
Skyld  ikke  betragte  Landet  her  som  en  svensk  Provins, 
men  som  et  Land,  hvor  hele  Nationen  er  med  ham  og 
hans  Slægt.  Briggerne  ere  indefrosne  og  kunne  ikke 
afgaa  til  Danmark. 

26.  Januar.  Jeg  har  besluttet  at  gjøre  en  Reise 
til  Throndhjem  for  at  vinde  Tid.  Alle  Depecher  skulle 
da  sendes  til  mig  der,  og  min  Nærværelse  —  bliver  den 
end  nok  saa  kort  —  i  disse  fjerne  Egne  af  Landet  vil 
knytte  Baandet  mellem  Medborgerne  indbyrdes  og  mellem 
dem  alle  og  mig  endnu  fastere.  Stiftamtmand  Trampe1 
er  reist  til  Throndhjem  for  at  melde  min  Ankomst  og 
atter  overtage  sit  Embede. 

Adjutant  Rømer  er  afreist;  jeg  gav  ham  Brev  med 
til  min  Søster  Charlotte,  hvori  jeg  ubestemt  taler  om 
min  Hjemkomst,  og  om  at  den  vil  blive  forsinket  af 
Pligter,  jeg  har  at  opfylde  her  forinden;  ligesaadan  har 
jeg  skrevet  til  Betsy2  (hun  vil  forstaa  mig)  og  til  Har- 
bou3  og  bedt  ham  ordne  mit  Hus,  til  jeg  kommer  hjem. 
—  Rømer  skal  i  Sverig  tale  om  min  Reise  derigjennem. 

Posterne  have  Ordre  til  at  gaa  over  Jylland  som 
sædvanlig. 


2. 


Commandoer,  Regjeringscomrnission.  —  Kongens  Fødselsdag.  — 
Brev  til  Kongen  af  Sverig.  —  Kroningspræken.  —  Sejersteds  Dyg- 
tighed. —  Brevvexling  med  Essen;  undvigende  Svar.  —  Reisen  videre; 
Taler  til  Folket,  Begeistring,  Svenskerhad.  —  Frygt  for  Hungersnød, 
Restancer;  Drikkehorn.  —  Schmettau,  Indtoget  i  Throndhjem,  Tale 
om  Norges  Uafhængighed,  Sange  og  Skaaler;  Krogh.  —  Opholdet  i 
Throndhjem;    Kirkegang,   Parade,  Institutioner  besees,  Bal.    —    Brock 


1   Grev  Frederik  Christopher  T.,   f    1 832. 

8  Betsy  Sneedorff,  Datter  af  Admiral  Sn.;    f.    1791 ,   Hofdame  hos 
Louise  Charlotte  af  Hessen  Cassel,   Prinsens  Søster.     Se   19.   Marts. 
3  Prinsens  Kæmmererer  Wilhelm  Henrik  H. 

med  Efterretninger  fra  Danmark ;  Lillienskjold ;  Kongen  vaklende, 
Biilow  og  Jessen  raadende,  Ophidselse  i  Kjøbenhavn,  Dronningen  po- 
pulær. —  Christianssteen  ubrugeligt.  Afreise;  Grubebesøg  i  Røraas, 
Trampe  og  Svenskerne,  Rensdyrsforspand,  Svenskerhad,  Fred  med  Eng- 
land. —  Brev  til  Essen.  —  Kornforsyningen,  Tropperne  slet  ud- 
styrede ;  til  Eidsvold. 

27.  Januar.  Commandoen    i    det    sydlige    Norge 

har  jeg  overgivet  til  General  Staffeldt,  med  Fuldmagt  til 
at  samle  Armeen,  naar  Troppebevægelser  i  Nabolandet 
gjøre  det  nødvendigt.  Jeg  har  truffet  Bestemmelse  om 
en  Inddeling  i  tre  Brigader;  en  ved  Onstad  Sund  under 
Oberst  Kaalund  l,  den  anden  ved  Blakier  under  Heger- 
mann 2,  den  tredie  ved  Kongsvinger  under  Oberstlieute- 
nant  Krebs3  .  .  .  En  Plan  til  at  holde  sig  defensiv,  men 
dog  stadig  beredt  til  Angreb,  udkastet  af  Oberst  Sejer- 
sted,  er  ogsaa  kommet  Generalen  ihænde.  Endelig 
har  jeg  givet  Befaling  til ,  at  svenske  Parlementairer 
af  General  Ohme4  skulle  føres  til  Hafslund  (Staffeldts 
Qvarter)  og  der  have  det  Svar,  at  jeg  befinder  mig 
i  Throndhjem,  og  at  mine  Ordrer  først  maa  ind- 
hentes ;  men  enhver  Indrykning  af  Tropper  vil  blive 
mødt  med  væbnet  Haand.  Hvis  Feltmarkal  Essen5 
underskriver  sig  Generalgouverneur  i  Norge,  maa  Gene- 
ralen ikke  tage  imod  Brevet,  da  han  ikke  kan  aner- 
kjende  Andre  som  Gouverneur  i  Riget  end  mig;  hvis 
der    bedes    om    en    Samtale     med    Feltmarskallen,    kan 


1  Jacob  Carl  K.,  Kammerjunker. 

8  Didrik     H. ,      Oberst,      1763 — 1835,     senere     Generalmajor     og 
Statsraad. 

3  Andreas  Samuel  K. 

4  Johannes    Andreas    Cornelius    O.,    Commandant    paa    Frederiks- 
steen. 

lians    Henrik    v.    E..    Greve,     1755  — 1824,    senere    Statholder    i 
Norge. 

Generalen  begive  sig  til  Svinesund  og  ligeledes  give  et 
undvigende  Svar. 

Under  min  Fraværelse  har  jeg  beordret  General 
Haxthausen ,  Kammerherre  Rosencrantz *  og  Stiftamt- 
mand Thygeson'2  til  at  træde  sammen  og  raadslaa  om 
Sager  af  Vigtighed ;  disse  skulle  enten  tilsendes  mig  eller 
afgjores  strax,  og  i  dette  Tilfælde,  da  efter  Lovene  og 
som  de  ville  kunne  forsvare  det  for  deres  Samvittighed 
og  for  mig;  i  saa  Fald  skulle  de  underskrive:  efter 
Ordre.  — Politiske  Statssager  skulle  tilsendes  mig.  General 
Staffeldt  har  faaet  mine  ovenmeldte  Ordrer  og  Ret  til  at 
samle  Hæren.  Alle  løbende  Sager  under  Statholder- 
skabet kunne  besørges  af  Thygeson  eller  sendes  mig  af 
ham.  I  Tilfælde  af  at  jeg  skulde  blive  syg  i  Thrond- 
hjem  eller  ude  af  Stand  til  besørge  Forretninger,  skal 
en  Regjerings-Commission  træde  sammen,  bestaaende  af 
ovennævnte  Medlemmer  tilligemed  Conferensraad  Sommer- 
hielm3,  Conferensraad  C.  Anker4,  Admiral  Lutkena  og 
General  Staffeldt,  naar  han  befinder  sig  i  Staden.  Denne 
Commission  skal  handle  i  mit  Navn  og  efter  bedste  Over- 
bevisning, til  Landets  Bedste  og  Forsvar  imod  Under- 
trykkere og  Fjender  —  de  skjulte  saavelsom  de  aabenlyse. 

Jeg  har  sendt  Assessor  Krohg6  til  Kjøbenhavn  og 
til  Danmark  idethele,  for  at  paaskynde  Afsendelsen  af 
Korn  o.  s.  v.  til  Norge  —  med  Fuldmagt  til  at  handle  efter 


'  Marcus  Gjøe  R.,  Baron,    1762 — 1838,  senere  Storthingsmand. 

2  Nicolai  Emanuel  de  T.,   Stiftamtmand  i  Agershus,    1772 — 1860; 
gift  med  Louise   Pløen,  f   1880. 

3  Matthias  Otto  Leth  S.,    Amtmand  i    Smaalenene,     1764  — 1827, 
senere  Statsminister. 

4  Carsten  Tank  A.,   til  Eidsvolds  Jernværk,    1747 — 1824. 

5  Otto  L.,  Contreadmiral,    1749 — 1835  ;    1825  Admiral. 

6  Christian  Krohg,   Assessor  i  Throndhjems  Overret,    1777 — 1828, 
senere  Statsraad. 

Forgodtbefindende  og  med  Creditiver  fra  mig  og  Private. 
Han  reiser  som  min  Hofsecretair.  —  Allevegnefra  hører 
man  om,  at  Isen  omslutter  vore  sydlige  Kyster;  Christians- 
sands  Havn  er  endnu  aaben. 

Kl.  8  om  Aftenen    afreiste    jeg    til  Edsvold,    hvortil 
jeg  kom  Kl.  3V0  om  Morgenen  den  28. 


28.  Januar  paa  Edsvold.  Dagen1    gaar    her  som 

overalt  ganske  stille.  Al  Forlegenhed  med  at  feire 
den  har  jeg  undgaaet  ved  at  tage  fra  Christiania.  Der 
er  Middag  hos  Stiftamtmanden,  men  kun  for  fornuftige 
Folk,  der  vide  at  skikke  sig. 


29.  Januar.  Da  alle  Efterretninger    gaa   ud   paa, 

at  de  Svenske  samle  Tropper  ved  Grændserne  — -  som  na- 
turligt er,  naar  de  have  isinde  at  besætte  Landet  —  har 
jeg  ogsaa  givet  Befaling  til,  at  Størstedelen  af  Hæren 
skal  samle  sig ,  og  givet  alle  dertil  sigtende  Ordrer. 
Det  søndenfjeldske  Regiment  skal  stille  i  Frederikshald, 
det  nordenfjeldske  i  Christiania,  det  tellemarkske  i  Laur- 
vig.  Den  tredie  oplandske  Bataillon  skal  completteres; 
ligeledes  skulle  de  agershusiske  Batailloner  og  Lande- 
værnet ved  dette  Regiment  lægges  i  Garnison  i  Kongs- 
vinger; de  throndhjemske  Tropper  skulle  for  Øieblikket 
blive  i  Hedemarken  og  Toten ,  og  den  valdersske  Ba- 
taillon samler  sig  i  sit  District. 

Jeg  er  færdig  med  Proclamationerne  og  Brevene, 
der  skulle  følge  med  min  Erklæring  om,  at  jeg  ikke  vil 
give  Afkald  paa  Norges  Krone,  og  at  jeg  erklærer  mig 
for  Konge.       Ogsaa   har  jeg  gjort  Udkast   til  Brevet  til 


1  Frederik  den  Sjettes  Fødselsdag. 

Kongen  af  Sverig  —  et  besværligt  Arbeide,  men  jeg 
lader  mit  Hjerte  tale  og  forlanger,  at  han  skal  aner- 
kjende  det  norske  Folks  Rettigheder  og  række  Haanden 
til  Fred1. 

Kammerherre  Rosencrantz  har  mundtlig  gjort  Und- 
skyldninger for,  at  han  som  Directeur  for  Banken  ikke 
kan  tage  Sæde  i  Regjeringscommissionen  i  Christiania; 
hvis  han  bliver  derved,  skal  Admiral  Liitken  tage  hans 
Plads  og  Kammerherre  Anker2  træde  ind  i  Regjerings- 
commissionen. (I  Margen  tilføjet  den  1.  Februar:  jeg 
har  spurgt  Rosenkrantz,  om  han  slet  ikke  mere  vilde 
gjore  Tjeneste.)  —  Biskop  Bech3  lod  til  at  være  hen- 
rykt over,  at  han  er  kaldt  hertil;  jeg  har  ladet  de  to 
Biskopper  gjore  Forslag  om  Texten  til  Prækenen,  den 
Dag  Edsaflæggelsen  til  den  nye  Konge  finder  Sted,  og 
jeg  har  truffet  mit  Valg. 

Anker  følger  med  mig  til  Throndhjem,  jeg  kan  for 
Øieblikket  ikke  undvære  ham ;  han  og  jeg  ere  de 
Eneste,  som  kunne  skrive  Fransk  —  det  er  dog  virkelig 
en  Ynk! 

Man  troer  i  Sverig  aldeles  ikke,  at  Norge  godvilligt 
vil  give  efter,  og  man  dadler  Kronprinsen,  fordi  han 
har  forladt  de  danske  Stater  uden  at  faa  nogensomhelst 
Sikkerhed  derfor. 


3°-   0g"  31-  Januar.  Disse  Dage   har  jeg  været  i 

høieste  Grad  optaget  og  arbeidet  til  langt  ud  paa  Natten 
for  at  faa  den  Erklæring  færdig,  som  skal  udstedes  til 
de   forskjellige   europæiske  Hoffer,    efter    at    min  Thron- 


1  Sammenlign  Schinkel-Bergman,    Minnen    ur  Sveriges    nyare    hi- 

storia.  VIII.     Side  296. 

'-'  Peder  A.,  til  Bogstad,    1749 — 1829,   senere  Statsraad. 

3  Frederik  Julius  B.,   i  Agershus,    1758 — 1822;   kronede  Carl  Johan. 

bestigelse  først  er  kundgjort;  kun  ligeoverfor  Sverig  er  den 
stærkt  farvet  —  jeg  troer  nok,   at  den  er  lykkedes  for  mig. 

Allevegnefra  hører  man  om  de  svenske  Krigsfor- 
beredelser,  og  General  Staffeldt  har  bedt  om,  dog  endelig 
at  maatte  faa  Oberst  Sejersted  sendt.  Denne  Officer  er 
saa  dygtig,  at  Alle  ville  have  fat  i  ham;  men  da  jeg  ved, 
at  han  gjør  Nytte,  hvorsomhelst  han  er,  og  da  jeg  kan 
sætte  mig  i  Staffeldts  Sted,  ene  som  han  er  ligeoverfor 
overmodige  Fjender,  har  jeg  ikke  kunnet  nægte  ham 
det.  Sejersted  gaar  altsaa  til  ham,  men  jeg  har  ogsaa 
paalagt  ham,  at  tage  til  Christiania  og  skynde  paa  de 
militaire  Bevægelser  og  at  gaa  til  Friderichsstad  og  bese 
Fæstningen,  som  jeg  kun  har  ringe  Tro  til,  da  den 
er  slet  bygget  og  Commandanten  lader  til  ikke  at  have 
megen  Selvtillid. 

En  Bataillon  fra  Tellemarken,  et  Batten  fra  Laur- 
vig  og  en  Bataillon  Landeværn  have  Ordre  til  at  forene 
sig  i  Drammen.  Oberstlieutenant  Generalqvartermester 
Rode1  skal  have  Commandoen  i  Hedemarken  over  de 
throndhjemske  Tropper  og  den  østerdalske  Væbning. 
Obersterne  Krebs  og  Hegermann  have  modtaget  mine 
Anvisninger  til  at  angribe  Fjenden,  naar  han  er  rykket 
frem  for  Kongsvinger. 

Flere  Officerer,  man  kan  stole  paa,  af  mit  Regiment 
have  faaet  Paalæg  om  at  staa  i  hemmelig  Forbindelse 
med  de  svenske  Officerer,  hvilke  allerede  ere  begyndt 
at  ville  forlokke  dem. 

Min  Reise  til  Throndhjem  skal  paaskyndes.  Anker 
følger  ikke  med.  —  Idag  tilbagelagde  jeg  fra  Kl.  1V2 
til  8V<>  Veien  fra  Edswold  til  Toten;  der  var  faldet 
Masser  af  Sne.  Intet  Mærkeligt  er  hændet.  Præsten, 
jeg    boer    hos,    er    Provst   Unvedsen(r),    en    flink    Mand. 


'  Hans  Henrik  R.,    1767 — 1830. 

Kirken  i  Toten  er  i  Besiddelse  af  en  Mærkelighed,  nemlig 
Portraiter  og  Biographier  af  Præsterne  her  i  Sognet 
ligefra   1440. 

1.   Februar.  Reisen    idag    gjennem    Toten,    Vår- 

dalen og  Biri  var  meget  interessant  for  mig,  idet  jeg 
overalt  fandt  den  mest  udprægede  Nationalfølelse  og 
modtog  Beviser  paa  Folkets  Kjærlighed  og  Tillid  til 
mig.  Hvor  der  har  været  Leilighed  dertil,  har  jeg  talt 
til  dem  og  forsikkret  dem  om,  at  jeg  ingenlunde  vil 
forlade  dem,  og  at  Norge  kan  og  bør  bevares  ved  sine 
Børns  Tapperhed,  kort  sagt,  overalt  har  jeg  electriseret 
dem.     Ligesaadan  har  jeg  talt  til  Tropperne. 

Det  har  interesseret  mig  meget  at  se  Glasværkerne 
i  Biri,  de  synes  mig  at  være  i  god  Stand.  Ved  min 
Ankomst  til  Lille  Hammer  var  der  just  Marked,  og 
man  modtog  mig  med  en  Sang  fuld  af  Følelse,  som  jeg 
besvarede  paa  samme  Maade,  følelsesfuldt  og  energisk, 
som  en  Erobrer  ikke  vilde  kunne  det. 


Som  Curiositet  meddeles  denne  Sang  (haandskreven, 
i  det  Kgl.  Danske  Geheime-Archiv),  hverken  bedre  eller 
slettere  end  saadan  Poesi  ialmindelighed,  men  dog  ret 
mærkelig  ved  den  Frimodighed,  hvormed  Hungersnød  om- 
tales ligesom  ogsaa  Løsrivelsen  fra  Danmark  og  Hyldingen 
af  « Christian ». 

Dalens  Sønner  til  Hans  Høyhed  Prinds  Christian, 
Norges  Statholder. 


Mel.:   Ung  Adelsteen  paa  Tinge  stod. 

Velkommen  Prinds  af  Kongeæt 
Til  Gulbrandsdalens  troe  Sønner! 

Tak  for  Du  os  vil  unde  det, 
At  see  den  Mand,  hvis  Daad  vi  skjønner; 
Vor  Hulde  Prinds  velkommen  hid, 
Hvor  Folket  agter  paa  Dit  Vid ! 

Vort  Ønske  høyt,   o !   Gud  nu  hør ! 
Opfyld  det  gamle  Norges  Bønner! 
Lad  styrte  Norges  Bjerge  før, 
End  falde  Prinds,  Som  Dyd  forskjønner! 
Styrk  Ham,  Hans  Idræt  og  Hans  Mod! 
Da  Norge  staaer  paa  gamle  Fod! 

Op  Landsmænd  lad  os  Fædre  lig, 
En  Skræk  for  Landets  Fiender  vorde! 
Og  kjempe  lad  os  drabelig, 
Om  Landet  saadant  maatte  fordre. 
Ej  vige  vi  en  Fodbred  kand, 
Saalænge  kjempe  kan  en  Mand! 

Vor  Konge  troe,  vi  tappre  slaae ! 
Om  gamle  Norge  vil  vi  værne! 
Og  Norges  gamle  Hæder  staae, 
Bekjendt  for  baade  Nær  og  Fjerne. 
End  Hunger  ej  os  kue  kan, 
Thi  Mos  og  Bark  den  spiser  man. 

Og  skulde  Kongen  nødes  til, 
Sit  gamle  Nor  at  fra  sig  give, 
Om  Dig  vor  Helt  vi  samles  vil, 
Fra  Dig  De  ej  Dit  Land  skal  rive, 
Saalænge  Bække  give  Vand, 
Og  Bark  og  Mose  findes  kan. 

Saa  Dalens  Sønner  nu  har  sagt, 
Hvad  Hjerterne  dem  bød  at  tale. 

Med  Dig  vor  Prinds  og  Thules  Magt, 
Til  Gud  vi  vil  os  anbefale. 
Og  Christian  vi  hylde  Dig! 
Bliv  Folkets  Ven,  bliv  lykkelig! 

Faaberg  den   i.   Februar   1814. 

Underdanigst  forfattet  af  Sommerfelt1,  Procurator. 


Idag  kom  der  to  Breve  fra  Feltmarskal  Essen, 
hvori  han  underretter  mig  om  Kielerfreden;  Hans  Maje- 
stæt Kongen  af  Sverig  har  ratificeret  den  d.  25.  August. 
Han  antager,  at  jeg  har  modtaget  Ordrer  desangaaende 
og  smigrer  sig  med  det  Haab,  at  jeg  har  den  redeligste 
Villie  til,  snarest  mulig  at  fjerne  alt,  hvad  der  hidtil  har 
hindret  et  godt  og  gj ensidig  nyttigt  Forhold  til  Norge. 
Og  han  beder  mig  om,  snarest  mulig  at  meddele  ham, 
hvilke  Ordrer  jeg  mulig  har  modtaget  med  Hensyn  til 
at  forberede  Norges  Besættelse  af  de  svenske  Tropper 
under  hans  Commando.  Alt,  hvad  jeg  i  saa  Henseende 
kan  have  at  meddele,  vil  Hans  Majestæt  modtage  med 
særdeles  Taknemmelighed.  Jeg  svarede,  at  Kongen  af 
Danmark  i  et  Brev  af  17.  Juni  foreløbig  har  underrettet 
mig  om  Afsluttelsen  af  Kielerfreden,  og  at  jeg  hvert 
Øieblik  venter,  at  den  ratificerede  Tractat  skal  blive  mig 
tilsendt.  Først  naar  jeg  faar  bestemte  Efterretninger 
herom,  og  naar  Kongen  har  udstedt  en  Proclamation  til 
Normændene,  vil  jeg  være  istand  til  at  være  Hans  Maje- 
stæt behjelpelig  med,  hvad  der  kan  befæste  det  forønskede 
gode  Forhold  mellem  Norge  og  Sverig.  Dette  Brev 
afleverer  jeg  ikke  før  den  9.  Februar,  for  at  vi  kan  faa 
Tid  til  at  træffe  vore  Forberedelser,  og  da  Svenskerne 
umulig    kunne    have    fjendtlige    Hensigter,    saalænge    de 


1   Hans  S.   var  Procurator,   senere  Sorenskriver  i  Moss,   f    1823. 

have  Haab  om  at  opnaa  alt  gratis,  saa  har  jeg  gjort 
General  Staffeldt  og  Thygeson  bekjendt  med  denne 
Brevvexling. 


2.  Februar.  Fra  Øjer  til  Tofte.       Idag    har   jeg 

gjennemreist  Sognene  Øjer.  Ringeboe,  Froen,  Vaage  og 
en  Deel  af  Læssø.  Overalt  har  jeg  fundet  den  samme 
Modtagelse,  det  samme  indgroede  Had  til  de  Svenske; 
Befolkningen  ønsker  sig  blot  Krudt  og  Kugler  til  at  for- 
svare sig  mod  Undertrykkerne  —  før  dø  med  Vaaben 
ihænde  for  Fædrelandet  end  dø  langsomt  som  Trælle  af 
Sverig.  Kun  daarligt  kj ender  man  en  saadan  Nation, 
naar  man  troer  at  kunne  bortgive  eller  tage  den  med  et 
Pennestrøg;  man  kjender  ikke  mig,  hvis  man  troer,  at  jeg 
feigt  kunde  svigte  den.  Jeg  har  forsikret  Folket  om, 
at  jeg  ikke  vil  forlade  det  —  hvis  det  har  Villien  dertil, 
vil  det  være  uovervindeligt,  og  man  maa  være  sig  selv 
og  vove  Alt,  hellere  end  at  bøie  sig  under  de  Fremmedes 
Aag.  Til  de  mest  ansete  Sognefolk  har  jeg  uddelt  en 
Medaille  og  lagt  dem  paa  Sinde  at  lade  Indskriften 
derpaa  staa  indgravet  i  deres  Hjerter,  nemlig:  Urokke- 
lig som  Dovres  høje  Fjelde  staaer  Norges  Søn- 
ners Troskab,  Mod  og  Vælde.  Overalt  har  jeg 
modtaget  de  tydeligste  Beviser  paa  det  kjære  Folks 
Kjærlighed.  I  Froen  afsang  Præsten  Schive1  fra  Ringebo 
en  Fædrelandssang,   som  var  af  megen  Virkning   .  .  . 

Jeg  har  besøgt  et  Sted,  der  hedder  Kringlen,  hvor 
Oberst  Sinclar  med  sine  Skotter  bukkede  under  for  3000 
Fædrelandsforsvarere  fra  Sognene  Ringebo,  Froen,  Vaage 
og    Læssø.       Denne    historiske    Begivenhed    mindes    og 


1   Søren  Martinus  S.,     1 771  — 1827,    senere    Provst    i    Guldbrands- 
dalen. 

prises  af  Alle  i  disse  Egne.  En  af  dem  yttrede:  Hvis 
Fjenden  kommer  her  igjen,  skal  han  uden  Skaansel  faa 
samme  Medfart.  —  Naar  det  kom  til  Stykket  vilde  man 
dog  vel  nok  vise  mere  Skaansel. 

Jeg  drak  The  hos  en  Advocat  Hansen,  der  nu  i 
1 6  Aar  har  været  constitueret ;  han  kunde  nok  fortjene 
en  fast  Stilling. 

I  Tofte  hørte  jeg  for  første  Gang  Klager  over  Ud- 
sigten til  Mangel  paa  Levnetsmidler;  deres  Brød  er  allerede 
næsten  uspiseligt.  Jeg  lovede  dem  Fisk;  desværre  kan 
jeg  jo  ikke  hjelpe  dem. 

Den  mest  maleriske  Egn,  man  kan  tænke  sig,  har 
jeg  seet  ved  Rusten,  ganske  som  i  Schweitz.  Men  især 
—  hvilket  Folk!  Det  kommer  jeg  stadig  tilbage  til  — 
denne  Simpelhed  og  Elskværdighed  i  Væsen  og  saa 
udpræget  et  Fædrelandssind. 


3.  Februar.  Fra  Tofte  til  Opdal.     Endnu  imorges 

talte  jeg  med  nogle  Mænd  af  Folket  og  uddelte  nogle 
Medailler,  og  Kl.  9V2  begave  vi  os  paa  Vei  over  Dovre- 
ijeld  i  det  smukkeste  Veir  af  Verden,  klart  og  stille. 
Øverst  oppe  steg  jeg  ud  af  Slæden  og  besteg  et  Høide- 
punct  for  at  nyde  Udsigten.  Rundtom  saaes  snedækte 
Bjergtoppe  og  Gletchere  og  skovklædte  Dale;  man 
kunde  se  ud  over  de  to  Stifter  og  Dalen,  der  fører  til 
Romsdalen.  Den  lette  Luft  skadede  mig  ikke  i  mindste 
Maade,  skjøndt  jeg  blev  noget  ophedet  ved  Bjergstig- 
ningen .  .  .  Overalt  paa  Fjeldet  fandt  jeg  Kroerne  ren- 
lige og  velholdte. 

Vi  kom  da  til  Kongsvold  i  Throndhjems  Stift,  og 
derfra  gik  Reisen  over  Is  og  Klippestykker  til  Drivstuen. 
Sommerveien  var  spærret  af  Is  og  Sne,  og  selv  den 
Vei,  vi  benyttede,  var  særdeles  besværlig   .  .  .    Jeg  talte 

med  de  Tilstedeværende  og  fandt  hos  dem  den  samme 
Fædrelandskærlighed  som  overalt;  kun  frygtede  de  for 
Hungersnød,  som  de  have  lidt  saa  meget  under;  deres 
Haab  staar  til  at  faa  Provision  tilført  tilsøes,  og  saa  at 
Pengene  maa  faa  deres  gamle  Værdi  igjen.  Fogeden 
Bendtz1,  der  synes  at  være  en  flink  Mand,  forsikrede 
mig,  at  dette  med  Pengenes  Værdi  foraarsagede  den 
største  Forvirring,  og  at  Folk  endog  foretrak  gamle 
Sedler  for  de  nye.  Provst  Rønnau2  er  en  brav  Mand, 
men  mørk  og  sørgmodig. 


4.   Februar.  Fra   Opdal    til   Støren.       I  Sognene 

Opdal,  Rennebo,  Sogndal  og  Støren  har  jeg  ligeledes 
overalt  havt  Glæde  af  at  tale  med  Folkene;  alle  ere  de 
besjælede  af  den  samme  Aand  og  særdeles  indtagne  imod 
det  svenske  Aag.  Kun  en  Ting  foruroliger  dem  —  hvad 
de  skulle  faa  at  leve  af,  og  derved  er  der  jo  desværre 
for  Øieblikket  ikke  Noget  at  gjøre.  I  Bierkager,  hvor  jeg 
spiste  Frokost,  talte  nogle  Bønder  fra  Rennebo  om  at 
faa  Skatterne  nedsat,  men  jeg  forklarede  dem,  at  naar 
man  lettede  disse  for  et  Sogn,  maatte  man  gjøre  det 
for  hele  Landet;  Fædrelandet  fordrede  store  Ofre,  som 
de  alle  som  En  beredvillig  maatte  bringe,  men  naar  de 
gav,  hvad  de  kunde,  da  vidste  deres  Øvrighed  fuldt  vel, 
at  Kongen  ikke  vilde,  man  skulde  fratage  dem  den 
sidste  Hvid  eller  gjøre  Indførsel  hos  dem  —  de  vilde  da 
faa  Henstand  og  kunde  betale,  saasnart  det  var  dem 
muligt. 

Mens  jeg  i  Bierkager  talte  til  Folket,  tømte  jeg  et 
gammelt    Drikkehorn    paa    Norges    Velgaaende        Dette 


1  Nils  Brinck  B.,   Overbirkedommer  i  Laurvig,  f    1825. 

-  Cornelius  Thomas  R.,   1752 — 1828,   constitueret  Provst  i  Dalerne. 


4. —  5-  Februar.     Throndhjemsreisen.  23 

Horn  er  prydet  med  Forsiringer  og  Indskrifter  om  for- 
skjellige  Konger  og  Andre,  der  have  drukket  deraf,  nemlig 
Christian  den  Femte,  Frederik  den  Fjerde,  Christian  den 
Sjette  og  vor  nuværende  Konge  som  Kronprins;  jeg  vil 
ogsaa  skjænke  nogle  Ducater  til  at  lade  sætte  en  Ind- 
skrift til  Minde  om  min  Reise  her.  Pastor  Bull1,  som 
jeg  boer  hos,  er  en  dygtig  Mand  og  synes  at  befinde 
sig  meget  vel  i  sit  Sogn,  der  er  et  af  de  bedste  i  Stiftet. 
I  Bierkager  saa  jeg  en  Bonde  ved  Navn  Even,  der  er 
Dannebrogsmand;  han  er  en  af  de  bedste  Træskjærere 
i  hele  Norge  .  .  .  Jeg  vil  give  ham  Arbeide.  —  Veien 
var  ret  god  paa  de  hoieste  Steder  nær. 

I  Støren  kom  General  Schmettau  mig  imøde  —  en 
Mand  af  den  gamle  Skole,  følgelig  efter  mit  Hoved. 
Han  Tale  er  ret  underholdende ;  dog  blander  han  mig 
de  store  Ting  for  meget  med  de  smaa,  som  man  nufor- 
tiden  ikke  maa  tænke  paa. 


5.    Februar.  Fra    Støren    til    Throndhjem.      Jeg 

kom  ad  en  Vei,  der  om  Sommeren  maa  være  særdeles 
malerisk,  idet  den  heletiden  gaar  langs  Gul  Elven;  ikke 
langt  fra  Støren,  før  Veiene  til  Røraas  og  Dovre  skilles 
ad,  er  der  et  Pas,  som  maa  være  fortræffeligt  til  Forsvar 
af  Veien  sydfra  til  Throndhjem.  Paa  Veien  seer  man 
de  navnkundige  Steder  Lundemoen,  hvor  Pigen  boede, 
som  Hakon  Jarl  vilde  forføre,  ...  og  Romuldgaarden, 
hvor  han  blev  dræbt  af  en  af  sine  egne  Trælle  hos  sin 
Elskerinde  Thora. 

Gul  Elven  har  fordum  gjort  stor  Skade  ved  sine 
Oversvømmelser.  Paa  ovennævnte  Punct  styrtede  engang 
en  Klippe    ned    og    spærrede    Elvens  Løb;    den    banede 


Nils  Rossing  B.,   f    1842. 

sig  da  Vei  under  Jorden,  og  faa  Dage  efter  brød  den 
ud  gjennem  et  Fjeld.  Længere  henne  i  Melhuus  Sogn 
gjør  Elven  Veien  usikker,  hvad  man,  som  det  synes 
med  Held,  nu  søger  at  raade  Bod  paa  .  .  .  Befolkningen 
var  noget  bekymret  for  Levnetsmidler,  men  Haabet  om, 
at  de  ikke  vilde  komme  til  at  mangle  Fisk,  beroligede 
dem  noget.  Det  er  uundgaaelig  nødvendigt  at  sikre 
Befolkningen  om  ikke  Korn  saa  dog  idetmindste  Fisk. 

I  Melhuus  og  ved  den  nærmeste  Holdeplads  ved 
Throndhjem  kom  Embedsmændene  og  andre  af  Stadens 
Borgere  mig  imøde.  Mit  Indtog  i  Throndhjem  fandt 
Sted  Kl.  21/>i  tilhest.  Ved  Porten  overrakte  Comman- 
danten  Schmettau  mig  Nøglerne  til  Byen  og  sagde,  at 
de  hørte  mig  til,  ligesom  alle  norske  Hjerter.  Jeg  gav 
ham  dem  tilbage  med  de  Ord,  at  de  hos  ham  vare  i 
gode  Hænder.  Paa  det  store  Torv  stode  Soldater  og 
Borgere  en  have,  og  jeg  talte  til  dem.  Paa  Raadhuset 
holdt  jeg  en  Tale,  hvori  jeg  ret  lod  mit  Hjerte  komme 
tilorde.  Jeg  vilde  skatte  mig  lykkelig,  sagde  jeg,  om  jeg 
kunde  bringe  dem  Fred  og  Sikkerhed;  det  var  baade 
Landets  Ønske  og  mit.  Men  hertil  er  Norges  Uafhængig- 
hed nødvendig  —  en  Fred  kjøbt  med  Underkastelse 
under  et  Fremmedaag  vilde  vanære  den  nulevende  Slægt 
og  bringe  Ulykke  over  Efterkommerne.  «Der  har  gaaet 
onde  Rygter  om,  at  dette  ældgamle  Rige  skulde  sønder- 
lemmes —  dette  vilde  være  umuligt  og  er  da  ogsaa  op- 
givet. Nu  gjælder  det  det  hele,  men  Norges  Til- 
værelse kan  bevares  ved  Enighed  og  Handlekraft  hos 
dets  Sønner.  Jeg  vil  aldrig  svigte  dette  Land,  og  jeg  stoler 
paa  det  norske  Folk;  mit  Haab  staar  til  Gud,  Folkets 
Kjærlighed  skal  være  min  Løn!  —  Vær  forvisset  om, 
at  Jeg  paaskjønner  alle  disse  Vidnesbyrd  om  Eders 
Fædre landssind,  og  at  jeg  vil  være  lykkelig  ved  at 
kunne  lægge  min  gode  Villie  imod  Jer  for  Dagen. 


5. — 6.  Februar.     Throndhjem.  2  s 

Talen  gjorde  sin  Virkning.  Derefter  var  der  Cour 
—  det  var  som  sædvanlig:  man  hører  en  hel  Del  Navne, 
men  de  Enkelte  lærer  man  ikke  at  kjende.  Middagen 
derefter  var  meget  talrig  besøgt.  Man  drak  min  Skaal 
og  Norges  og  afsang  nogle  Sange  af  Præsten  Schultz1 
og  Sorenskriver  Nansen2.  De  patriotiske  Skaaler  mod- 
toges med  Begeistring. 

Om  Aftenen  besøgte  jeg  den  gamle  General  Krogh 
og  fandt  den  gamle  Hædersmand  rask  og  i  fuld  Puds; 
han  feilede  Intet  og  talte  endog  om  henrundne  Tider 
med  en  Hukommelse,  der  vilde  have  gjort  selv  en  yngre 
Mand  Ære.  Det  frydede  ham  aabenbart  at  se  mig, 
og  han  ønskede  atter  og  atter  Velsignelse  over  mig  .  .  . 

Jeg  har  sendt  Thygeson  Beskrivelsen  af  mit  Ind- 
tog til  Indrykning  i  «Tiden»,  med  Tilføielse  af,  at  jeg 
ønskede,  at  ogsaa  det  øvrige  Norge  skulde  lære  disse 
mine  Følelser  at  kjende  .  .  .  De  Svenske  vilde  deraf 
kunne  se,  at  vi  ere  rede  til  at  tage  imod  dem. 


6.   Februar.  Min  første  Gang  var  til  Kirken,   hvor 

Biskop  Bugge  holdt  en  særdeles  velskrevet  Tale  om  det 
Haab,  som  Religionen  skjænker  os  i  bevægede  Tider 
som  disse;  om  at  Alt  skeer  til  det  Bedste  og  til  Menne- 
skenes Forbedring;  lykkelige  Tider  vilde  komme,  og 
vort  Haab  stod  til  en  Fyrste,  hvis  Bestræbelser  til  Fol- 
kets Vel  Gud  velsigne!  Dette  rørte  mig.  (Man  lagde 
Mærke  til,  at  han  ikke  bad  for  Frederik  den  Sjette,  og 
det  var  sikkert  ikke  rigtigt  af  ham.) 

Efter  Kirken  var  jeg  til  Parade.     Soldaterne  mangle 


1  Niels  Stockfleth  S.,     1780 — 1832,    Capellan    i    Throndhjem    og 
Secretair  i  Videnskabernes  Selskab,    senere  Storthingspræsident. 
3  Hans  Leierdahl  N.,    1764 — 1821,   Sorenskriver  i  Jæderen. 

Kapper,  og  saadanne  maa  Officererne  ogsaa  have  for 
ikke  at  være  mere  udsatte  for  at  blive  skudt  ned  end 
de  Andre.  Der  er  Landeværn  i  Tjeneste  i  Throndhjem; 
det  synes  mig  unødvendigt.  Jeg  vil  skaffe  mig  Lister 
over  alle  for  Øieblikket  Kampdygtige,  saavel  dem  i 
Tjeneste  som  dem  ude  deraf.  Arsenalet  fandt  jeg  i 
god  Orden  .  .  .  Ogsaa  Lister  over  Magasinerne  har 
jeg  faaet. 

Arsenalets  Bygning  kaldes  Kongsgaarden  og  er  det 
fordums  Kongesæde  i  Nidaros;  endnu  viser  man  det 
Værelse,  hvor  den  navnkundige  Einar  Tambeskjælver  blev 
dræbt.  —  Militair-Slagteriet  er  i  god  Orden.  Militair- 
hospitalet,  som  jeg  besøgte,  er  ved  Siden  af  Tugthuset; 
Værelserne  ere  rummelige,  men  Inventariet  duer  ikke. 

Imorges  fik  jeg  Brev  fra  General  Staffeldt;  man  antog, 
at  de  Svenske  efter  at  have  faaet  Forstærkning  af  Gene- 
ral Toll1  med  12000  Mand  uden  Tøven  vilde  angribe 
strax  efter  mit  Svar.  Jeg  skrev  da  i  Hast  til  Staffeldt 
om,  ikke  at  aflevere  Brevet  før  den  11.,  og  derfor  skrev 
jeg  ham  et  andet  Brev  dateret  den  6.,  ligelydende  med 
det  fra  den  4.  Commandanten  i  Frederikssteen  har 
bedt  om  sin  Afsked  paa  Grund  af  Svagelighed  paa  Sjæl 
og  Legeme.  General  Staffeldt  har  constitueret  Oberst- 
lieutenant  Hals2  af  Artilleriet  i  hans  Sted,  et  Valg  jeg 
har  stadfæstet.  Oberst  Arenfeldt3  har  faaet  Ordre  til 
at  tage  Commandoen  over  Reserven  i  Christiania  og 
Drammen. 

Om  Aftenen  har  jeg  gjort  Damerne  min  Opvart- 
ning paa  et  stort  Bal  hos  Grev  Trampe.  Mange  Skjøn- 
heder  saa  jeg  ikke. 


1  Johan   Christopher  T.,    1743 — i8*7»  Crreve   1814. 

-   Xils  Christian  H. 

J  Christian  Detlev  Adolph  A.,   Commandant  i  Christianssand. 

7.   Februar.  Hele    Formiddagen    har    jeg    brugt 

til  at  bese  alle  de  offenlige  Institutioner  for  de  Fattige 
og  for  Undervisningen.  —  Angells  Legat  er  et  over- 
ordenligt Gode  for  denne  By;  uden  det  vilde  Alt  være 
i  en  ynkelig  Forfatning  .  .  .  Paa  Raadhuset  har  jeg  seet 
flere  Copier  af  gamle  Documenter  —  Originalerne  have 
Ildebrande  og  Fjendehaand  forstørstedelen  taget  .  .  . 

Den  for  sin  høie  Alder  saa  berømte  Domkirke  har 
naturligvis  tiltrukket  sig  hele  min  Opmærksomhed,  især 
Choret  i  den  reneste  gothiske  Stil  .  .  .  Men  fra  den 
ældste  Tid  er  der  ikke  meget  tilbage  .  .  . 

Vi  spiste  til  Middag  hos  General  Krogh  Derefter 
var  jeg  i  det  kongelige  Videnskabernes  Selskab.  Vice- 
præsidenten x  modtog  mig  med  en  Tale,  som  jeg  be- 
svarede, saa  godt  jeg  kunde  og  ret  af  Hjertet,  da  deres 
Sager  ligge  mig  meget  paa  Sinde. 

Om  Aftenen  vare  vi  hos  Biskoppen,  hvor  jeg  spil- 
lede et  Parti  L'hombre.  Til  Bordet  havde  han  forfattet 
en  Sang,  hvori  der  meget  tydeligt  var  hentydet  til  den 
Krone,   der  venter  mig. 

Idag  kom  Major  Brock 2  tilbage  fra  sin  Reise  til 
Danmark  og  bragte  mig  Copierne  fra  Rømer  (saa  at  nu 
Intet  mangler  til  OfTenliggjørelsen).  Af  ham  erfarede 
jeg,  hvorledes  Alt  staar  til  i  Danmark.  Kongen  havde 
sat  sig  ind  i  alle  mine  Forslag,  og  min  Beslutning  om, 
i  værste  Fald  at  ville  stille  mig  i  Spidsen  for  den  norske 
Nation  som  dens  Anfører  eller  Konge,  havde  havt  til 
Følge,  at  Fredsunderhandleren  Bourke  paany  havde  faaet 
Fuldmagt  til  om  fornødent  at  afstaa  hele  Norge.  Prinsen 
af  Sverig  vilde  først  slet  ikke  underhandle,  men  gik 
senere  ind  derpaa. 


1  Biskop  Bugge. 

3  Ludvig  Frederik  B.,   Overadjutant,  1774— 1853;  senere  i  Randers. 


28  7-    Februar.     Throndhjem. 

Captain  Lilienskjold  overbragte  denne  Nyhed  og 
underrettede  paa  Veien  Bourke  derom,  men  han  reiste 
videre  uden  at  indhente  nye  Instructioner  og  uden  at 
bryde  sig  synderlig  om  denne  nye  Omstændighed. 
Samme  Captain  Lilienskjold  reiste  til  Middelfart  og  op- 
fordrede der  Hans  Majestæt  i  Hærens  og  Folkets  Navn 
til  at  gaa  over  Lillebelt  og  forjage  Fjenden.  Kongen 
gav  ham  en  drøi  Irettesættelse  for  hans  Dristighed,  og 
derved  blev  det. 

I  et  Krigsraad  i  Kjøbenhavn  stillede  man  sig  paa 
Basis  af  General  Bulows x  Forslag ,  som  tiltraadtes  af 
Alle,  nemlig  ikke  at  gaa  over  Lillebelt,  og  man  gik 
derfor  ogsaa  ind  paa  Sverigs  Fordring  om,  at  en  svensk 
Officer  skulde  tage  Ophold  ved  Snoghøi  og  paase,  at 
der  efter  Vaabenstilstandens  Forlængelse  ikke  kom  flere 
Tropper  over  Beltet.  Kongen  vaklede  mellem  de  to 
Partier,  de  Stærke  og  de  Svage  i  Aanden;  det  første 
var,  ligesom  hele  Hæren,  for  at  gaa  over  Beltet  og  vove 
Alt,  det  andet,  navnlig  General  Biilow  og  alle  de,  han 
raader  over,  vilde  ikke  slaaes  og  Intet  vove,  kort  sagt, 
de  vare  bange,  og  de  forelagde  Kongen  Lister  over 
Ha:rens  Styrke,  hvori  denne  var  gjort  svagere  end  den 
i  Virkeligheden  er,  saa  at  han  tabte  Modet. 

Af  Bekymring  er  Kongen  blevet  yderst  svag,  han 
vakler  som  et  Rør  mellem  Partierne;  General  Biilow  har 
meget  at  sige  hos  ham,  saa  at  man  endog  holder  dem 
af  det  andet  Parti  borte  fra  Kongen.  Brock  og  Falsen  - 
vare  ham  mistænkelige,  og  Grunden  til,  at  Rømer  blev 
sendt  hertil,  var  især,  at  man  antog,  at  Brock  vilde  be- 
styrke  mig   i    min  Beslutning  om,    ikke    at    ville    opgive 


1  Frantz    Christopher    B.,     Kammerherre,     Generalmajor,     General- 
adj utant,    1 769 — 1844. 

2  Jørgen   Conrad   F.,    1 785  — 1849,   senere   Contreadmiral. 

Xorge ;  dette  ansaa  nemlig  de  Svage  i  Aanden  for 
uundgaaelig  nødvendigt  til  Danmarks  Frelse.  Brock  saa, 
hvorledes  Kongen  skiftede  Mening  fra  den  ene  Dag  til 
den  anden  og  stadig  blev  mere  betænkelig  ved  at  sætte 
sig  til  Modværge,  hvad  disse  Uslinger  fremstillede  ham 
som  frugtesløst.  Rosencrantz  synes  at  have  tabt  Modet 
og  talte  til  Brock  om,  hvor  vanskeligt  hans  Broder  var 
stillet  for  Øjeblikket. 

I  Kjøbenhavn  finde  velunderrettede  Folk  som  den 
gamle  Moltke  og  selv  Colbjørnsen x  Tingen  vanskelig, 
men  de,  som  overveie  noget  mindre  og  have  noget 
mere  Mod,  ønske  Intet  høiere.  Dronningen3  forsikrede 
Brock,  at  hendes  gode  Ønsker  skulde  følge  mig  under 
alle  Livets  Forhold;  hun  saa  nok,  at  Norges  Modstand 
var  til  Fare  for  Danmark,  men  saaledes  vilde  det  være 
alligevel,  hvis  de  allierede  Magter  kun  søgte  efter  et 
Paaskud  til  at  prisgive  dette  Rige.  Dronningen  er  al- 
mindelig elsket  og  agtet,  hun  hilsedes  i  Theatret  med 
Jubel.  De  spillede  (rigtignok  meget  daarligt)  Jacob  von 
Thybo,  og  Publicum  gjorde  Anvendelse  deraf  paa  Dagens 
Begivenheder. 

Idethele  er  Tilstanden  skrækkelig  i  Kjøbenhavn,  og 
man  troede  fuldt  og  fast,  at  Folkemassen  vilde  lade  det 
gaa  ud  over  Kongens  Adj  utanter  ved  deres  Tilbage- 
komst. Staten  er  som  opløst,  et  Interregnum  er  be- 
gyndt. Der  er  et  Statsraad,  men  uden  Instructioner,  da 
man  havde  gjort  Indvendinger  imod,  at  Cabinetssecre- 
tairen  fik  Sæde  deri,  hvad  Kongen  ønskede.  Dronningen 
havde  en  Gang  ført  Forsædet  i  Raadet,  dog  uden  Navn 
af  Regentinde.     Hun  skal  have  talt  forbausende  godt  om 


1  Christian  C,    Geheimeraad,  Justitiarius  i  Høiesteret,  1749 — 18 14. 
Se  29.  Juni. 

2  Marie  Sophie  Frederikke  af  Hessen-Cassel,    1767 — 1852. 

Statens  Stilling  i  Øieblikket.  Raadet  samles  kun  paa 
Hendes  Majestæts  Bud,  og  det  vil  sige  aldrig,  saa  at 
det  kun  gaar  daarligt  og  Alt  endnu  bestandig  regjeres 
af  det  usle  Cabinet.  Biilow  og  Jessen1  gjøre  Alt,  hvad 
de  ville. 


8.  Februar.  Jeg  har  beseet  Munkholmen  •  den  er 
i  god  Stand.  Det  Værelse,  hvori  Griffenfeldt 2  tilbragte 
19  Aar  af  sit  Liv,  er  grueligt;  jeg  har  givet  Ordre  til 
at  afcopiere  Alt,  hvad  der  endnu  findes  fra  hans  Haand 
i  Vindueskarmen.  Jeg  har  seet  Fortet  Christianssteen, 
saa  slet  beliggende  som  muligt  .  .  .  Jeg  har  talt  med 
Borgerne  om  Nødvendigheden  af,  nu  at  tænke  paa 
Amtets  Forsyning,  og  bedt  dem  om,  ikke  at  ophøre 
med  at  tegne  sig  i  den  nye  Sparekasse  .  .  .  Jeg  har 
beseet  alle  det  kongelige  Selskabs  Samlinger  og  gjort 
General  Krogh  et  Afskedsbesøg.  Jeg  sagde  nogle  Ord 
ved  den  talrig  besøgte  Cour  og  afreiste  saa  endelig  ved 
Dagens  Ende  Kl.   6  om  Aftenen  til  Røraas. 


10.  Februar.  Jeg  reiste  hele  Natten  og  den  10. 
Kl.  1  ankom  jeg  til  Røraas.  Samme  Dag  besaa  jeg 
Storvadsgruben,  og  en  af  Stollerne  blev  opkaldt  efter 
mig;  det  er  ganske  eiendommeligt  saaledes  at  se  en  Mine 
i  Fakkelbelysning. 


11.   Februar.  Fra    Røraas    til    Westgaard :    efter 


1   Peter    Carl   J.,     Cabinetssecretair,     1772 — 1830,     senere    Confe- 
rensraad. 

-  Griffenfetdt  løslodes   1698  og  døde   1699  i  Throndhjem. 


II.  Februar.     Fra  Throndhjem  til  Eidsvold.  31 

Betalingen  20  Mil,  men  ellers  kun  16  norske  Mil.  Vi 
havde  en  meget  god  Reise  fra  6V2  om  Morgenen  til. 
10V2  Aften. 

Før  Afreisen  fra  Røraas  kom  der  et  svensk  Bud 
med  et  Brev  fra  Landshøvdingen  i  Fahlun  Hierta x  til 
Stiftamtmanden  i  Throndhjem  angaaende  en  snarlig  For- 
sendelse af  Korn  til  Amtet.  Jeg  overlod  til  Trampe  at 
se  at  drage  Fordel  af  dette  Tilbud,  men  tvivler  om,  at 
det  vil  lykkes  ham;  Trampe  er  ikke  fin  nok  til  Svenskerne. 
I  Røraas  saa  jeg  for  første  Gang  Finnernes  Forspand 
med  Rensdyr;  de  ere  ikke  nemme  at  kjøre:  Major  Brock 
væltede,  dog  uden  at  komme  tilskade.  Der  er  i 
Tolgen  en  Smeltehytte,  som  hører  til  Røraas,  men  af 
Mangel    paa  Midler   er   den   ikke   i  Brug   for  Øieblikket. 

Befolkningen  var  aabenbart  besjælet  af  den  for- 
træffeligste Aand.  I  Tønset  var  der  mange  Mennesker 
og  smukke  Ansigter  deriblant.  Jeg  gjorde  Bekjendt- 
skab  med  Fogeden  Dircks,  en  flink  Mand,  der  ved  sit 
eget  Exempel  har  faaet  Bønderne  til  at  blande  islandsk 
Mos  sammen  med  Mel  og  Bark  og  deraf  bage  spiseligt 
og  sundt  Brød.  Da  disse  Egne  kun  give  lidet  Korn, 
ere  saadanne  Surrogater  af  høieste  Vigtighed;  man  maa 
dog  absolut  se  at  skaffe  dem  Korn  .  .  .  En  Haand- 
værker  traf  jeg,  der  forstod  sig  paa  Bøssemageriet,  og 
jeg  lod  ham  blive  der  og  reparere  Befolkningens  Geværer; 
her  var  en  fortræffelig  Stemning,  og  man  ønskede  sig 
kun  Krudt  og  Kugler  til  at  forsvare  Grændsen. 

I  Tyldalen  saa  jeg  det  Sted,  hvor  Bønderne  ned- 
sablede en  Afdeling  Svenskere  i  Krigen  17 18;  Egnens 
Folk  tale  endnu  derom  .  .  .  Det  er  et  høit  Fjeld,  man 
maa  over,  for  at  komme  fra  Reendalen  til  Store  Elve- 
dalen,  hvor  Glommen  flyder. 


'   Hans  Jårta,   f.    1774,  Landshøvding  i  St.  Kopparberglehn. 

12.  Februar.  Fra    Westgaard    til    Leuthen.      Vi 

toge  afsted  Kl.  8l/>i  i  stærkt  Sneveir,  der  noget  hindrede 
os  i  at  se  den  smukke  Dal ,  men  efterhaanden  som  vi 
kom  sydpaa,  klarede  det  op  og  blev  mildere. 

Hos  Provst  Wulfsberg x  i  Aamodt  spiste  vi  til  Mid- 
dag. Her  hændte  der  en  ret  ejendommelig  Ting: 
Bønderne  her,  der  have  deres  meste  Indtægt  af  Skovene, 
bade  mig  i  en  Ansøgning  sige  dem,  om  vi  havde  Fred 
eller  ei  med  England,  hvad  der  var  af  største  Betydning 
for  dem.  Jeg  svarede,  at  det  var  mit  Haab  ligesaavel 
som  deres,  og  at  jeg  skulde  lade  deres  Præst  det  vide, 
saasnart  Freden  var  sikker.  Der  kan  man  se,  hvad 
Forretninger  gjøre  —  de  lavere  Klasser  tabe  ved  dem 
deres  Enfold  og  jevne  Tanker  og  snakke  Politik ,  kort 
sagt,  de  høre  op  med  at  være  Bønder;  forøvrigt  var 
selv    hos   dem  Hadet   til  Svenskerne   tydeligt   at  mærke. 

Om  Aftenen  saa  jeg  Batteriet  ved  Terningen  og 
ankom  her  til  Leuthen  8V2.  Præsten  Schmidt  er  nylig 
død;  det  vidste  jeg  ikke,  ellers  skulde  jeg  ikke  uleiliget 
Enken. 

Jeg  har  skrevet  til  Feltmarskal  Essen  og  under- 
rettet ham  om  Modtagelsen  af  Tractaten  og  Fuldmagten 
fra  Kongen  til  at  udnævne  Commissairer,  men  ogsaa  om, 
at  Kongens  Proclamation  til  Folket  mangler,  der  efter 
den  16.  Artikel  og  —  som  det  da  følger  af  sig  selv  — 
først  af  Alt  bør  underrette  Folket  om  Forandringen  i  dets 
Skjæbne  og  løse  det  fra  dets  Troskabsed.  Jeg  for- 
langte Pas  for  Grev  Schmettau,  hvem  jeg  ønskede  at 
sende  til  den  svenske  Konge  med  et  Brev  af  høieste 
Vigtighed  for  Sverigs  og  Norges  Fremtid. 

Jeg  har  givet  Ordre  til  Thygeson  om  at  tillade  pri- 
vate Fiskerfartøier  at  seile  til  Danmark,  saasnart  Isen  er 


5   Andreas  W.,    I  747 — 1828. 

borte  fra  vore  Kyster  og  de  jydske.  Der  bør,  som  Assessor 
Kragh  ønskede,  sendes  en  betroet  Mand  til  Jylland,  og 
jeg  er  for  at  lade  Rode  gaa  til  Østersøen  og  gjøre  Alt 
for  at  faa  Levnetsmidler  sendt.  Commissionen  maa  samle 
alt  det  Korn,  den  kan  faa  fat  i.  Imorges  sendte  jeg 
Fredstractaten  til  Thygeson  til  Trykning,  men  ikke  til 
Offenliggj  øreise. 


13.  Februar.  Fra  Leuthen  til  Edswold.     Jeg  har 

holdt  Revue  over  den  throndhjemske  Bataillon  og  den 
nordenfjeldske  Skiløber  Bataillon.  Det  er  første  Gang, 
jeg  har  seet  den  Slags  Tropper,  og  de  saa  meget  flinke 
ud,  men  deres  Udstyr  var  overmaade  slet;  Uniformer  af 
alle  Farver  og  Geværerne  ogsaa  daarlige.  Disse  raadede 
jeg  indtrængende  til  at  faa  gjort  istand,  og  jeg  holdt  en 
Tale  til  de  throndhjemske  Tropper. 

Der  var  en  Masse  Mennesker  tilstede  paa  Pladsen, 
og  en  Bonde  begyndte  at  tale  om,  at  de  efter  Regle- 
mentet maatte  betale  mere  til  Præsten  her  end  andet- 
steds; Oberst  Rode  sagde  ham  noget  hvast  Sandheden, 
nemlig  at  Folkene  her  ikke  kunde  klage,  da  de  havde 
den  Maner,  ikke  at  betale  Præsten.  Jeg  sagde  i  en 
mild  Tone  til  dem,  at  jeg  ingenlunde  tog  det  ilde  op, 
at  de  kom  til  mig  med,  hvad  der  laa  dem  paa  Hjerte, 
men  Reglementet  var  givet  af  Kongen  og  kunde  kun 
forandres  af  ham. 

Veien  fra  Leuthen  gaar  igjennem  Rommedalen  og 
berører  Mjøsen  ved  Korsødegaarden;  Vigen,  der  naar  lige 
hertil,  er  skjøn  at  se.  I  Morskougen  spiste  vi  til  Fro- 
kost, hvorpaa  vi  gik  over  Isen  til  Minde,  hvor  jeg  traf 
min  Ven  Anker1.     Ankomsten  til  Edswold  var  Kl.   3V2. 

1  Carsten. 

Anker    er    færdig    med   Affattelsen    af  Erklæringen 
paa  Fransk,  jeg  finder  den  et  Mesterværk. 


Kongens  Proclamation;  Constitutionen,  Thygeson  betænkelig,  Fa- 
milien Thrane.  —  Mødet  den  16.  Februar.  Sverdrups  Tale,  Prinsen 
renoncerer  paa  Arveretten.  Begeistring  hos  Civile  og  Militaire.  —  Af- 
reise.  Collett  i  Fladeby,  Elieson  ildesindet.  Til  Christiania.  —  Au- 
dienser, Thygeson  og  Rosencrantz;  Breve  til  Potentater  og  Slægt  og 
Venner,  ikke  til  Statsminister  Rosencrantz.  —  Talen  den  22de.  Re- 
gent. Taler  til  Tropperne  og  til  Borgerne,  Begeistring  for  Prinsen  og 
hans  Søn.   —   Curer  til  Kjøbenhavn. 

14.    Februar.  Inat    kom    Adjutant    Hafner 1    fra 

Kjøbenhavn  med  Kongens  Proclamation,  Tractaten  med 
England  og  en  formelig  Erklæring  til  Forsvar  for,  hvad 
der  er  skeet  i  Danmark.  Dette  tillader  mig  at  gaa  frem, 
som  Nationen  ønsker  det,  og  som  jeg  har  havt  isinde, 
ligesiden  Baandet  til  Danmark  desværre  blev  sønderrevet. 
Jeg  har  forfattet  Proclamationerne  o.  s.  v.,  og  efter  at 
have  raadført  mig  med  Anker,  Biskop  Bech  og  Thyge- 
son —  der  billige  mine  gode  Hensigter  ligeoverfor  dette 
Folk,  der  har  sat  hele  sin  Lid  til  mig  —  har  jeg  til- 
føiet,  at  Kongeloven  og  Souverainetetsacten  ere  Rigets 
Grundlove,  indtil  jeg  i  roligere  og  lykkeligere  Tider  kan 
give  mine  tro  Undersaater  en  Forfatning,  som  — 
modent  overveiet  af  mig  sammen  med  de  mest  oplyste 
Mænd  af  Nationen  og  valgte  af  den  selv  —  vil  kunne 
sikre  Folkets  Frihed  og  Statens  Vel  for  bestandigt. 


Frederik  Wilhelm  Simon  H.,    Captain,  Divisionsadjutant. 

Thygeson  er  noget  afficeret  ved  nogle  Udfald,  man 
har  tilladt  sig  at  rette  mod  ham  i  Bladene;  det  er  Fa- 
milien Thrane1,  en  ildesindet  Kjøbmandsfamilie,  som  disse 
Uværdigheder  skrive  sig  fra.  Thygeson  behagede  mig 
ikke  ret  idag;  det  var,  som  om  han  vilde  trække 
sig  tilbage,  og  han  syntes  endog  utilbøjelig  til  at 
gaa  til  Kjøbenhavn  og  tale  min  Sag  for  Kongen ;  det 
ærgrede  mig. 


15.  Februar.  Idag  har  Thygeson   atter    vist    sig 

min  Tillid  værdig  og  har  paataget  sig  at  overbringe  mit 
Brev  til  Kongen  .  .  . 

Jeg  har  besluttet,  imorgen  at  sammenkalde  endel 
Mænd  af  den  høieste  Rang,  og  til  hvem  jeg  har  Tillid, 
og  underrette  dem  om  vor  Stilling  for  Øieblikket  og 
mine  Tanker  derom,  og  høre  deres  Mening.  Ogsaa 
vil  jeg  for  Hærens  Vedkommende  tale  med  de  høiere 
Officerer,  saavel  ved  Hegermanns  Brigade  som  ved  Staf- 
feldts. 

Jeg  har  ogsaa  havt  dygtig  travlt,  og  Holten 2  er 
taget  til  Christiania  for  Trykningens  Skyld. 


16.   Februar.  Denne  Dag    vil   jeg    altid    mindes. 

Min  Anskuelse  om  Nødvendigheden  af,  at  jeg  bestiger 
Thronen,  støttede  jeg  ikke  blot  paa  det  gode  Indtryk, 
som  en  energisk  Handling  vilde  gjøre  paa  Nationen  og 
paa  Europa ,  men  først  og  fremmest  paa  min  Arve-  og 
Successions-Ret    til    Thronen    her,    der    nu    efter    Kong 


1  Se  28.   Februar. 

2  Carl    Henrik    H. ,     f.     1775,     senere    Conferensraad ,     Geheime- 
Cabinets-Archivar. 

Frederik  den  Sjettes  uberettigede  Afstaaelse  tilfalder  mig. 
Ved  Mødet  idag  med  Juristerne  Rosencrantz,  Sommer- 
hjelm og  Falbe  l  og  de  indsigtsfulde  Mænd  Treschow2 
og  Sverdrup  3,  vare  de  Alle  af  den  Mening,  at  Konge- 
loven ikke  indeholdt  nogen  Bestemmelse  for  dette  ufor- 
udsete Tilfælde,  og  at  man  paa  ingen  Maade  kunde  fra- 
kjende  en  absolut  Konge  Retten  til  at  afstaa  en  Del  af 
sine  Stater;  ellers  maatte  en  Krig,  der  faldt  uheldig  ud 
for  ham,  nødvendigvis  medføre  Opløsningen  af  hele 
Riget. 

« Langt  fra  at  ville  begrunde  min  Ret  til  Thronen 
paa  Noget,  der  kan  bestrides,  langt  fra,»  sagde  jeg,  «af 
misforstaaet  Ærgærrighed  at  ville  gjøre  Fordring  paa  en 
Krone,  der  ikke  med  den  soleklareste  Ret  tilkommer 
mig,  har  jeg  taget  denne  vigtige  Sag  under  moden  Over- 
veielse,  og  jeg  har  med  en  Glæde,  som  kun  den  Rene 
af  Hjertet  er  istand  til  at  føle,  hørt  en  Tale,  som  Professor 
Sverdrup  først  har  holdt  til  mig  i  en  privat  Audiens,  og 
hvori  han  besvor  mig,  ikke  at  sætte  Kronen  paa  mit 
Hoved  paa  en  Maade,  der  stod  i  Strid  med  næsten  alle 
Nationens  oplyste  Mænds  Anskuelse:  —  De  Rettigheder, 
som  Frederik  den  Sjette  har  givet  Afkald  paa,  falde 
tilbage  til  Folket,  og  det  er  af  dettes  Hænder,  at  De 
maa  modtage  en  Krone,  der  vil  blive  langt  herligere, 
naar  det  er  Folkets  Kjærlighed,   den  skyldes». 

I  samme  Aand  talte  de  Alle,  nemlig  Rosencrantz, 
Anker,     Treschow,     Sommerhjelm,     Nielsen4,     Tank5, 


1  Hans  Hagerup  F.,    1772 — 1830,  Justitiar,  senere  Statsraad. 
3  Niels  T.,    1 75 1  — 1833,   Professor  i  Philosophi,    senere  Statsraad 
og  Procansler  ved  Universitetet. 

3  Georg  S.,   1772 — 1850,   Professor  i  Philologi. 

4  Agent  N. 

5  Carsten  T.,    1766 — 1832,   Grosserer  i  Frederikshald. 

Amtmand  Collett1,  Haxthausen,  Falbe,  Liitken  —  da 
denne  Sag  kom  for. 

Efter  Oplæsningen  af  de  officielle  Actstykker  be- 
gyndte Forhandlingen  med,  at  man  hoitidelig  erklærede, 
ikke  at  ville  være  Svenske,  hvorpaa  det  ovenfor  Om- 
talte blev  gjentaget.  Alle  raadede  mig  til,  som  jeg 
havde  lovet,  at  tage  Regjeringens  Tøiler  og  holde  dem 
med  fast  Haand,  med  en  Konges  hele  Magtfuldkommen- 
hed —  og  til  at  sammenkalde  Nationens  Udkaarne  og  lade 
dem  give  Norge  en  Forfatning;  da  vilde  Kronen  med 
den  mest  uomtvistelige  og  hellige  Ret  være  min,  og 
hver  enkelt  Mand  af  Folket  vilde  føle  sig  opfordret  til 
at  forsvare  den  med  sit  Liv,  ligesom  ogsaa  Følgerne  af 
en  saadan  enstemmig  Folkebeslutning  vilde  falde  tilbage 
paa  Folket  og  ikke  paa  mig. 

Min  Ven  Anker,  der  forøvrigt  nærer  meget  despo- 
tiske Anskuelser,  og  Biskoppen,  der  er  svag  som  et  Ror 
og  skifter  Mening,  som  man  skifter  Linned,  mente  ogsaa, 
at  dette  vilde  være  det  Fornuftigste,  især  hvis  den  ofTen- 
lige  Mening  var  derfor. 

Min  eneste  Indvending  —  thi  ene  Folkets  Vel  er 
mit  Maal  —  var,  at  dette  vilde  give  vor  Fjende  Leilig- 
hed  til  Intriguer  og  ingenlunde  hæve  os  saa  meget  i  de 
allierede  Magters  Øine,  som  den  energiske  Handling, 
strax  at  paasætte  mig  mine  Fædres  Krone.  Men  Alle 
forsikrede,  at  Offenligheden,  naar  den  blev  adspurgt, 
ikke  vilde  taale  nogen  Modsigelse,  og  enstemmig  lovede 
de  mig  Allesammen,  ikke  at  ville  høre  nogen  Ind- 
vending —  enhver  modsat  Mening  kunde  kun  komme  fra 
svensk  Indflydelse  og  skulde  undertrykkes. 

Jeg  følte  Vægten  af  deres  Forestillinger  og  ofrede 
gjerne   mine   formentlige  Rettigheder   og  mine  egne  An- 


Jonas  C,  Drammen,    1772 — 185 1 ,    Amtmand  i  Buskeruds  Amt. 

skuelser  for  den  offenlige  Mening,  udtalt  saa  bestemt  af 
indsigtsfulde  og  hæderlige  Mænd.  Sejersted  var  af  samme 
Mening,  sagde  han  mig  bagefter. 

Jeg  tager  da  altsaa  Titel  af  Regent  og  stiller  mig 
i  Spidsen  for  Folket  for  at  forsvare  dets  Rettigheder  — 
et  skjønt  Hverv,  hvortil  Gud  give  sin  Velsignelse.  Alle 
vare  de  begeistrede  for  mig  og  for  Fædrelandet. 


17.  Februar.  Jeg  har  affattet  alle  mine  Proclama- 
tioner  og  Breve  i  Overensstemmelse  med  min  Beslutning 
igaar,  og  jeg  læste  dem  op  for  Forsamlingen.  De  bleve 
Alle  rørte  til  Taarer  og  kunde  ikke  noksom  prise  mig, 
fordi  jeg  saaledes  havde  sat  mig  ud  over  mine  egne 
Anskuelser;  Mere  end  en  Krone  har  jeg  vundet  —  jeg 
har  for  bestandig  vundet  enhver  Normands  Hjerte,  og 
Gud  vil  velsigne  Udfaldet  af  mine  uegennyttige  Be- 
stræbelser, der  ere  et  sligt  Folk  værdige. 

Den  almindelige  Forsamling  af  Nationens  Udkaarne 
skal  finde  Sted  i  Edswold  den  10.  April,  efterat  Valgene 
er  foregaaet  paa  samme  Dag,  som  Eden  til  Norges 
Uafhængighed  er  bleven  aflagt  i  alle  Rigets  Kirker;  vi 
ville  gjøre  Alt  i  Religionens  Aand,  det  vil  der  være 
Velsignelse  ved. 

Da  jeg  om  Aftenen  gjorde  de  høiere  Officerer  af 
Hegermanns  Brigade  bekjendt  med  de  officielle  Aet- 
stykker  og  min  Proclamation,  saa  jeg  strax,  hvor  kjær- 
kommen den  Beslutning,  jeg  havde  taget,  var  dem;  den 
brave  og  høitfortjente  Oberst  Hegermann  blev  rørt  fast 
til  Taarer  og  sagde  rent  ud  til  mig,  at '  dette  var  ret 
efter  hans  Hjerte.  Jeg  kan  altsaa  være  tilfreds  med  mig 
selv  i  denne  Sag. 

Jeg  har  sendt  Sejersted  til  Throndhjem  forat  over- 
tage Commandoen   i   Grev  Schmettaus  Fraværelse,    med 

Fuldmagt  til  at  handle  efter  eget  Tykke  og  med  Paalæg 
om  at  staa  Bisp  og  Amtmand  bi  i  Raad  og  Daad.  Til 
begge  disse  har  jeg  skrevet  og  anmodet  Bugge  om  at 
sende  mig  et  Forfatningsudkast  og  om  at  komme  til  mig 
før  den  5.  April.  Sagen  med  Banken  maa  ikke  vente. 
Om  Aftenen  kom  vi  til  Fladeby. 


18.   Februar.  Før  jeg   forlod  Fladeby,    hvor  jeg 

fandt  en  særdeles  venlig  Modtagelse  hos  Familien  Collett, 
lod  jeg  et  Par  Ord  falde  til  Krigscommissair  Collett  om, 
at  En  af  hans  Familie  —  en  Assessor  Elieson 1  — 
maatte  passe  lidt  paa  med  den  noget  uforsigtige  Tone, 
han  tillod  sig,  og  at  han  selv  og  hans  Handelshus 
maatte  tage  sig  iagt  i  deres  Forbindelser  med  Sverig, 
der  saa  let  kunde  blive  mistydet.  Denne  Opmærksom- 
hed fra  min  Side  skjønnede  han  aabenbart  paa. 

Jeg  kom  til  Askim  ad  en  kort  og  nem  Vei  over 
Isen  paa  en  Sø  og  tværs  over  Glommen;  General  Staf- 
feldt var  der  endnu  ikke  .  .  .  Da  han  kom,  gjorde  jeg 
dem  samme  fortrolige  Meddelelse  som  ved  Hegermanns 
Brigade,  og  alle  Tilstedeværende  viste  den  samme  Be- 
geistring  og  Fædrelandskærlighed.  Man  takkede  mig 
for  det  Offer,  jeg  bragte  Fædrelandet,  og  den  gamle 
Stabel 2  især  trykkede  mig  i  Haanden  med  Taarer  i 
Øinene.  De  Soldater,  der  gjorde  Vagt,  bergensiske 
Jægere,  vare  meget  vel  udstyrede  .  .  .  Paa  Veien  mødte 
jeg  mange  af  det  thelemarkske  Regiment  uden  Kapper; 
heldigvis    var    Veiret    mildt.      Kl.    10    om    Aftenen    var 


1  Peter  E.,   Krigsassessor,    1770 — 1833,   senere  Postmester  i  Moss ; 
gift  med  Anna  Collett. 

2  Frederik    Wilhelm    Bruenech    Stabell,     Oberstlieutenant ,    1763 — 
1836,  senere  General. 

jeg    atter    i    Christiania    og    hvilede    rigtig    ud    efter    vel 
endt  Reise. 


19.  Februar.  Morgenen    blev    næsten    spildt    for 

mig  idag,  skjøndt  hvert  Øieblik  er  mig  kostbart;  det 
var  Audienser  uden  Ende  —  Alle  havde  de  noget  Vig- 
tigt at  sige  mig,  og  saa  faldt  det  dog  ud  til  Ubetyde- 
ligheder. 

Conferensraad  Sommerhjelm  gav  mig  en  Ide,  jeg 
synes  om,  nemlig  at  lægge  alle  Sager  Undervisning  og 
Geistligheden  angaaende  ind  under  Universitets  -  Con- 
sistoriet,  og  jeg  kom  da  paa  den  Tanke  at  gjøre  Biskop 
Bugge  til  Summus  Theologus  og  Bech,  der  ikke  maa 
være  ene  om  Ledelsen,  til  Confessionarius  og  Medlem 
af  Consistoriet  —  saa  ere  alle  Interesser  sikrede. 

Paa  Forslag  af  Thygeson  —  der  kun  tænker  paa 
at  have  Ryggen  fri  og  at  sikre  sig  mellem  alle  disse 
Skær  og  derfor  paa  ingen  Maade  vil  gaa  som  eneste 
Dansk  til  Kjøbenhavn  og,  mulig  til  ingen  Nytte,  tale 
Norges  Sag  —  foreslog  jeg  Kammerherre  Rosencrantz 
at  tage  til  Kjøbenhavn  og  bringe  hans  Majestæt  min 
Hilsen  og  fra  den  norske  Nation  den  Erklæring,  som  de 
officielle  Actstykker  af  Dags  Dato  indeholde.  Han  var 
strax  rede  dertil,    og  jeg   er   ham   ret   forbunden  derfor. 


20.  Februar.  Idag  havde  Thygeson  igjen  Skrupler. 
Nu  var  to  ikke  nok;  man  maatte  være  tre  —  nemlig 
ogsaa  en  Borgermand  —  for  at  fremstille  sig  for  Kongen, 
og  dernæst  kunde  man  ikke  risikere,  at  tage  gjennem 
Sverig  efter  Erklæringen,  der  imidlertid  vilde  være 
offenliggjort  her;  man  maatte  afvente  Passer  fra  Felt- 
marskal Essen    og    vilde    rimeligvis   ikke    faa    dem.     Jeg 

var   venlig    nok    eller    svag    nok    til    at    foie   dem,    hvor 
misfornøiet  jeg  end  var. 

Jeg  hørte  Pavels1  præke,  hvorefter  han  ansatte 
Bededagen  til  paa  Fredag.  Jeg  vil  faa  nok  at  gjøre  i 
disse  Dage  med  at  faa  Alt  færdigt,  saaledes  at  Cureren  kan 
tage  afsted,  strax  efter  at  jeg  er  udraabt  til  Regent. 


2 1 .   Februar.  Ogsaa    denne  Dag    er    gaaet   med 

Forberedelser  og  Trykning  af  Proclamationerne  og  de 
nødvendige  Breve. 

Jeg  har  skrevet  til  Keiserne  af  Rusland  og  Østerrig 
og  til  Kongen  af  Preussen  og  gjort  dem  bekjendt  med 
den  norske  Nations  bestemt  udtalte  Ønske  om  at  bestaa 
som  selvstændig  Nation  og  min  Beslutning  om  ikke  at 
forlade  dem,  men  føre  dette  Folks  retfærdige  Sag  og 
holde  Orden  i  Riget.  Paa  denne  retfærdige  Sag  har  jeg 
henledet  Keisernes  Opmærksomhed  og  paakaldt  deres 
Beskyttelse  derfor.  Disse  Breve  tilligemed  fornøden 
Instruction  vil  jeg  sende  til  Baron  Hardenberg  i  Dan- 
mark og  bede  ham  gjøre  denne  Reise  og  overbringe 
dem.  Hvis  han  ikke  tør,  har  jeg  givet  ham  Anvisning 
paa  en  Diplomat,  der  er  norsk  af  Fødsel  og  ønsker 
ar.  udtræde  af  Danmarks  Tjeneste,  og  som  ikke  føler 
sig  særlig  knyttet  til  Hr.  Rosencrantzes  Ministerium ; 
alle  disse  Papirer  betroer  jeg  til  Grev  Schulin,  som 
jeg  ved  er  mig  særlig  forbunden  og  en  god  Ven  af 
Hardenberg.  Dertil  vil  jeg  føie  et  Brev  til  Keiser  Na- 
poleon med  samme  Meddelelse  —  min  Tanke  er,  at 
Baron  Hardenberg  skal  overlevere  det  til  den  franske 
Udsending  ved  Fredscongressen;  men  jeg  har  for  alle 
Tilfælde    sendt    det    samme    Brev    til    Baron    Alquier2    i 


1  Claus  P.,    1769 — 1822,  senere  Biskop  i  Bergen. 

2  Frankrigs  Gesandt  i  Kjøbenhavn. 

Danmark,  for  at  han  kan  bevidne  mine  gode  Hensigter, 
og  jeg  har  ogsaa  gjort  ham  opmærksom  paa,  at  hvad 
vi  først  og  fremmest  trænge  til,  er  Fred  med  England, 
og  at  den  franske  Keiser,  hvis  han  holder  med  os,  ikke 
maa  lade  sig  mærke  dermed,  før  den  almindelige  Fred 
er  sluttet. 

Jeg  har  skrevet  til  Kongen  og  tolket  ham  mine 
Følelser;  jeg  har  gjort  ham  Nødvendigheden  af  min  Frem- 
gangmaade  indlysende  og  overtydet  ham  om  mine  Planers 
Redelighed.  Til  Dronningen  har  jeg  skrevet  alle  min 
Sjæls  Tanker  og  sendt  hende  den  endnu  ikke  offenlig- 
gjorte  Erklæring  paa  Fransk,  for  at  hun  kan  vise  Kongen 
den.  Jeg  har  skrevet  til  alle  Ministrene,  med  Undtagelse 
af  Hr.  Rosencrantz,  som  aldeles  ikke  fortjener  denne 
Opmærksomhed  fra  min  Side,  men  som  mit  Hjerte,  dog 
uvilkaarlig,  har  glemt.  Til  mine  Søstre  og  min  Broder1 
og  andre  Venner  har  jeg  ogsaa  skrevet  og  sendt  dem 
Alt  vedrørende  Begivenhederne  her.  Den  21.,  22.  og 
23.   er  medgaaet  til  denne  vidtløftige  Correspondance. 


22.    Februar.  Endelig    kom    den    mindeværdige 

Dag,  da  jeg  blev  udraabt  til  Regent.  Om  Middagen 
samledes  alle  Stadens  første  Autoriteter  hos  mig,  hvorpaa 
jeg  lod  Kongen  af  Danmarks  Erklæring  læse  op  for 
dem,  hvori  nævnes  alle  de  Grunde,  der  have  ført  til  og 
som  kunne  undskylde  Afstaaelsen  af  et  Rige. 

Efter  endt  Oplæsning  sagde  jeg:  «Lad  os  erindre 
Danmarks  vanskelige  Stilling  og  beklage  en  Fyrste,  der 
uden  egen  Skyld  seer  sig  bragt  saa  vidt.»  Derpaa  fulgte 
Oplæsningen  af  Fredstractaten  mellem  Danmark  og  Sverig 
og  mellem  Danmark  og  Storbritannien,  samt  af  Kongens 


1   Prins  Ferdinand. 

aabne  Brev,  der  løser  Befolkningen  fra  dens  Troskabsed, 
tilligemed  Cancelliets  Anordning  om  de  kongelige  Embeds- 
mænds Forhold.  Jeg  sagde  da  til' Forsamlingen:  « Kongen 
har  befalet  mig  at  forlade  min  Post  og  overlevere  Fæst- 
ningerne til  de  svenske  Tropper,  men  jeg  har  raadført 
mig  med  Folkets  Stemme ,  og  denne  udtaler  sig  en- 
stemmig for  at  ville  være  Norske  og  ikke  Svenske.  Alle 
anraabe  mig  om  at  være  deres  Leder,  og  jeg  erkjender, 
at  det  at  forlade  dette  Folk  —  det  vilde  være  at  give 
Fjenden  Vaaben  ihænde  til  at  adsplitte  og  underkue  et 
Folk,  som  er  villig  til  at  vove  Alt  for  sin  Uafhængig- 
hed. Jeg  har  derfor  ikke  været  i  Tvivl  om,  hvad  der 
er  min  Pligt,  og  dette  er  min  Beslutning,  saaledes  som 
jeg  erklærer  her  for  Eder  og  for  hele  Folket. »  Jeg 
oplæste  nu  min  Erklæring  saavelsom  min  Proclamation 
til  Folket,  og  det  med  al  den  Kraft  og  Energi,  som 
mine  Følelser  indgave  mig.  Hele  Forsamlingen  var 
rørt  til  Taarer.  Jeg  udtalte  mig  derefter  saaledes:  «Jeg 
aflægger  for  Eder  det  Løfte  at  ville  forsvare  Folkets  Uaf- 
hængighed, og  jeg  er  forvisset  om,  at  i  dette  Øieblik 
alle  Hjerter  høitideligt  love  det  Samme;  paa  Bededagen 
ville  vi  alle  aflægge  Eden  for  Folkets  Øine.» 

Derefter  lod  jeg  Brevene  til  Biskopperne  og  Amt- 
mændene oplæse,  om  hvorledes  Eden  skal  aflægges  og 
Valgene  til  den  constituerende  Forsamling  foregaa,  og 
til  Slutning  fulgte  Meddelelsen  om  Norges  venskabelige 
Forhold  til  de  andre  Magter.  Med  disse  Ord  sluttede 
jeg:  « Medborgere!  Lad  os  give  hverandre  Haanden 
paa,  at  vi  ville  handle  mod  hverandre  som  tapre  Nord- 
mænd for  det  elskede  Fædrelands  Sag.  Gud  signe  vor 
høitidelige  Overenskomst !» 

Det  havde  været  mig  kj ært,  om  En  af  Forsamlingen 
havde  givet  mig  et  Svar  i  Alles  Navn,  men  Alle  vare 
rørte,   og  Ingen  havde  tænkt  derpaa  iforveien.     Jeg  trak 

mig  altsaa  tilbage,  forøvrigt  særdeles  tilfreds  med  dette 
i  Sandhed  rørende  og  mærkelige  Møde. 

Kongens  aabne  Brev  blev  ligesom  min  Erklæring 
og  min  Proclamation  oplæst  af  Herolder  ude  i  Staden, 
og  Soldaterne  saavelsom  Borgerne  aflagde  Troskabseden 
til  Fædrelandets  Sag.  Derpaa  begav  jeg  mig  ud  paa 
det  store  Torv  og  talte  saaledes  til  Tropperne:  «Hele 
Folkets  Haab  om  Udfaldet  af  denne  saa  retfærdige  Sag, 
hvorfor  Alle  gjerne  vilde  give  sig  hen  —  staar  til  Eders 
Tapperhed.  Forsvarede  af  Eder  ville  de  Gamle,  Kvin- 
derne og  Børnene  være  trygge  i  deres  Hjem.  Enten 
Seier  og  Frihed  eller  Døden!  lad  det  være  vort  Valg- 
sprog!»  —  Til  Borgerne  sagde  jeg:  «Kun  da  kan  en 
en  brav  Borger  føle  sig  lykkelig,  naar  Fødelandet  er 
uafhængigt.  Jeg  vil  forsvare  Folkets  Rettigheder,  jeg 
vil  opofre  mig  for  Landet,  og  jeg  gjør  Regning  paa 
Jer,  gode  Venner.  Held  Norge!*  Glædesraab  og  gjen- 
tagne  Hurraer  modtog  mig  og  fulgte  mig  ved  min  Af- 
rejse, saa  at  jeg  sagde  til  dem:  «Gid  jeg  altid  maa 
være  saa  lykkelig  at  finde  dette  Sindelag  hos  Eder,  da 
vil  Gud  ogsaa  signe  vor  Sag. » 

Ved  Middagen  hos  mig  blev  Skaalerne  for  Norge 
og  for  mig  drukket  med  Begeistring  —  ogsaa  min  Søn1 
mindedes  man. 


23.  Februar.  Endelig   blev  Cureren  Hafner  sendt 

afsted  med  alle  Brevene  til  Kjøbenhavn. 

Grev  Rosen2,  en  svensk  Udsending,  har  anmeldt 
sin  Ankomst;  jeg  har  sendt  ham  min  Staldmester  Kaas3 


'  Siden  Frederik  den  Syvende;  født   1808. 

2  Axel  Pontus  von  R.,    1773 — 1834,   Kammerherre,  senere  General- 
lieutenant. 

3  Conrad  Frederik  Clauson-K. 

imøde  til  Hafslund,    og    han  skal  bo   hos  General  Haxt- 
hausen  —   imorgen  venter  jeg  ham. 


Grev  Rosens  Audiens,  Erklæringen,  Svenske  Anskuelser  om  Norge  ; 
Christian  August.  —  Bededagen.  Edsaflæggelsen,  Tale  i  Kirkerne, 
Hymne.  —  Brev  til  Essen.  Schmettau  ikke  Udenrigsminister.  Minister- 
portefeuiller.  Pressefrihed.  —  Anker  og  Sneedorff  til  England.  Korn  i 
Christiania.  Jacob  Aall  ildesindet.  Ny  Bank.  —  Regjeringsraadets  Ind- 
retning, Lettelse.  —  Rosenørn  hos  Essen  ;   dennes  Anskuelser  om  Norge. 

24.  Februar.  Idag    havde    Grev  Rosen  Audiens. 

Jeg  havde  ladet  General  Haxthausen,  Kammerherrerne 
Rosencrantz  og  Anker,  Conferensraad  Anker,  Biskop 
Bech,  Justitiarius  Falbe  og  Professor  Treschow  tilsige  at 
være  tilstede  derved.  Haxthausen  forestillede  Grev  Rosen 
tilligemed  hans  Cavaler  Oberst  Skiøldebrand1.  Grev 
Rosen  takkede  først  for  Modtagelsen  og  min  Opmærk- 
somhed mod  ham  paa  Reisen,  beklagede  sin  Forsinkelse  i 
Hafslund  o.  s.  v. ,  o.  s.  v.  Jeg  svarede  ligesaadan,  at  jeg 
havde  ønsket,  at  gjøre  ham  Reisen  paa  denne  ubehagelige 
Aarstid  mindre  besværlig,  og  fortsatte:  «De  har  for- 
mentlig Breve  til  mig?»  Rosen:  c  Ja,  Deres  Høihed,  fra 
Feltmarskal  Grev  Essen, »  og  han  rakte  mig  det.  Jeg 
aabnede  det,  og  da  jeg  saa,  at  den  skulde  indeholde  en 
Proclamation  til  Norge  fra  Kongen  af  Sverig,  sagde  jeg: 
«Der  omtales  en  Proclamation  til  Norge  fra  Kongen  af 
Sverig  ...»  Rosen  afbryder  mig:  «Ja,  jeg  har  den  hos 
mig.*    Jeg:   «Den  kan  jeg,  saaledes  som  Sagerne  nu  staa, 


1  Carl  Erik  S.,   1780— 1817. 

ikke  tage  imod  og  mit  eneste  Svar  til  Dem  er  denne 
Erklæring,  jeg  har  udstedt  for  Øinene  af  hele  Europa,  og 
som  jeg  ikke  skal  undlade  at  meddele  Hans  Majestæt 
Kongen  af  Sverig. »  Og  dermed  lod  jeg  Conferensraad 
Anker  oplæse  Erklæringen  af  19.  Februar  paa  Fransk. 
Jeg  iagttog  under  denne  Oplæsning  Grev  Rosens  Hold- 
ning, der  strax  var  blevet  noget  urolig,  da  han  saa,  at 
Audiensen  skulde  være  offenlig  og  ikke  privat  —  og  jeg 
saa  meget  godt,  at  dette  kom  ham  saa  uventet  som  vel 
muligt;  han  fortrak  Munden,  saa  paa  mig,  bevægede 
Øinene  uroligt  om,  kort  sagt  han  kom  helt  ud  af  Fat- 
ning. Grev  Skiøldebrand  stirrede  hele  Tiden  barsk 
paa  mig. 

Efter  Oplæsningen  sagde  jeg:  « Hertil  føier  jeg  endnu 
en  ligesaa  høitidelig  Erklæring,  nemlig  at  det  norske 
Folk  formener  at  være  i  Fred  med  alle  Magter;  kun 
den,  der  vil  gjøre  Indgreb  i  dets  Rettigheder,  er  dets 
Fjende. »  Rosen:  « Efter  en  saa  uventet  Erklæring  som 
den,  jeg  her  har  hørt,  er  der  ikke  Andet  for  mig  at  gjøre, 
end  strax  at  vende  hjem,  og  hertil  udbeder  jeg  mig 
Deres  Kongelige  Høiheds  Tilladelse »  —  hvorpaa  han 
vilde  trække  sig  tilbage.  Jeg:  « Tillad  mig,  Hr.  Greve, 
før  vi  skilles,  at  sige  til  Dem,  ikke  som  Regent,  men 
som  en  Normand,  der  taler  til  en  Svensker:  Maa  man 
ikke  antage,  at  Kongen  af  Sverig  vil  det  Folks  Vel,  som 
han  attraar  at  herske  over?»  Rosen:  «Jo,  ganske  vist, 
Deres  Høihed,  og  hvis  min  Modtagelse  her  havde  været 
anderledes,  vilde  det  have  staaet  i  min  Magt,  fuld- 
stændig at  bevise  dette. »  Jeg:  «Men  burde  man  da 
ikke  tage  Hensyn  til  Nationalfølelsen  og  Folkets  Sinde- 
lag, for  at  lære  dets  Tanker  atkjende?»  Rosen:  «Dette 
vilde  Hans  Majestæt  uden  Tvivl  have  gjort  gjennem 
Generalgouverneuren.»  Jeg:  «Men  burde  man  da  ikke 
se  at  vinde  Nationen  for  sig,    og  hvorledes  har  De  ikke 

baaret  Dem  ad  imod  os:  den  svenske  Regjering  har 
fattet  den  herlige  Plan  at  udhungre  den  Nation,  som  den 
ønskede  at  vinde  for  sig.»  Rosen:  « Det  tilkommer  ikke 
mig  at  bedømme  den  Fremgangsmaade ,  som  Hans 
Majestæt  Kongen  og  Kronprinsen  have  fundet  for  godt 
at  anvende. »  Jeg:  «Og  hvad  har  været  Følgen:  at 
Nationalfølelsen  og  Nationalhadet  —  for  at  nævne  Tingene 
ved  deres  rette  Navn  —  er  steget  til  det  Yderste-  det 
er  kun  Ordenen  og  Styrken  hos  Regjeringen,  som  for- 
hindrer det  i  at  gaa  til  Yderligheder.  —  Men  siden 
Kongen  af  Sverig  har  sendt  mig  en  saa  indsigtsfuld 
Mand  som  Dem,  Hr.  Greve,  vil  jeg  bede  Dem  om, 
selv  med  egne  Øine  at  gjøre  Dem  bekjendt  med  Na- 
tionens Følelser  og  give  Deres  Konge  en  sandfærdig 
Beretning  derom;  maaske  det  kunde  have  en  heldig 
Virkning  paa  en  Suveræn,  der  kun  kan  ville  Folkets 
Vel.  Jeg  ønsker  kun  Fred  med  Sverig,  og  vilde  for 
den  Sags  Skyld  sende  Grev  Schmettau  til  Stokholm; 
jeg  vilde  gjerne  bede  Dem  om,  at  se  at  skaffe  ham 
Pas.»  Rosen:  « Kongen  min  Herre  vilde  sikkerlig  ikke 
tillade  mig  at  tage  imod  noget  Ærinde  for  Deres  Konge- 
lige Høihed.»  Jeg:  « Vil  De  heller  ikke  medtage  den 
Erklæring,  De  har  hørt?»  Rosen:  «Jeg  tør  ikke  —  maaske 
Deres  Kongelige  Høihed  vilde  lade  den  overrække  ved 
Forposterne.  Men  tillad,  at  jeg  trækker  mig  tilbage, 
og  at  jeg  bevidner  Deres  Kongelige  Høihed  min  Be- 
klagelse over  ikke  at  have  kunnet  gjøre  Dem  min  Op- 
vartning under  lykkeligere  Omstændigheder. »  Jeg:  «Det 
gjør  mig  ondt,  Hr.  Greve,  at  De  maa  forlade  os  saa 
snart,  og  jeg  beder  Dem  være  overbevist  om,  at  De 
altid  vil  være  velkommen  her  i  Norge  som  en  Svensker, 
der  vil  os  vel  og  er  villig  til  at  respectere  vor  Ret.»  — 
Gjensidige  Buk,  hvori  Oberst  Skiøldebrand  dog  ikke  tog 
Del,  thi  han  gik  sin  Vei  uden  at  hilse. 

Til  General  Haxthausen  udtalte  han  sig  nøiere  og 
indrommede,  at  han  var  kommet  ud  af  Fatning  ved  at 
se  Prinsen  omgivet  af  Rigets  øverste  Embedsmænd  og 
ved  at  faa  en  saa  uventet  Erklæring  at  høre ;  han  havde 
troet,  det  skulde  være  en  ganske  privat  Samtale,  og  det 
med  Prinsen  af  Danmark  —  ikke  med  en  Regent  i 
Norge.  Prinsen  maatte  have  en  kraftig  Character, 
sagde  han.  «Jeg  troer,  at  han  har  redelige  Hensigter; 
men  hvorledes  skal  dette  lykkes  for  ham,  naar  dog  alle 
Europas  Stormagter  have  garanteret  Sverig  Besiddelsen 
af  Norge.  Jeg  kan  nok  forstaa,  at  Normændene  ville 
handle  saaledes,  men  Prinsen  af  Danmark  har  saa  mange 
andre  Hensyn  at  tage.  For  det  Første  faar  Danmark 
ikke  Pommeren,  og  Gud  ved,  hvordan  det  skal  gaa 
med  dette  Rige.  Man  kunde  tro,  at  det  var  et  aftalt 
Spil  imellem  Prinsen  og  Kongen;  men  jeg  er  overbevist 
om  det  Modsatte.  Man  kjender  Kongens  Character,  og 
han  har  efter  Fredsslutningen  gjort  alt  muligt  for  at 
udføre  Tractaten;  jeg  har  Copi  af  alle  Breve  og  Ordrer, 
han  har  sendt  Prinsen. »  Prinsen  af  Sverig  roste  han 
meget  og  troede  ikke,  at  han  vilde  tage  imod  Frankrigs 
Krone,  om  den  blev  ham  tilbudt.  Sverigs  er  mere  sikker. 
Prins  Oscar  er  en  net  ung  Mand  og  taler  godt  Svensk, 
men  Faderens  Aand  har  han  ikke.  De  svenske  Tropper 
har  i  denne  Krig  kun  mistet  1500  Mand  af  18000;  i 
Pommeren  er  12000.  Krigen  imellem  Sverigs  og  Norges 
to  Folk,  tilstod  han,  vilde  aldrig  føre  til  Noget;  «Ialfald,» 
sagde  han,  har  vi  da  skilt  Norge  fra  Danmark. »  «Saa 
lad  det  blive  derved, »  sagde  Haxthausen,  «og  lad  en 
Alliance  befæste  det  gode  Naboskab  mellem  de  skandi- 
naviske Folk  ! »     Men  hertil  trak  han  paa  Skuldrene. 

Da  de  talte  om  afdøde  Prins  Christian  August,  paa- 
stod  Oberst  Skiøldebrand,  at  hvis  han  havde  levet,  vilde 
Norge  i  dette  Øieblik  være  forenet  med  Sverig. 


24- — 25-   Februar.      Christiania.  40 

De  svenske  Herrer  reiste  Kl.  8V2  om  Aftenen, 
ledsagede  af  Kammerjunker  Mansbach1,  der  skulde 
ordne  deres  Reise  og  sørge  for  dem ,  som  Kaas  da 
de  kom. 


25.  Februar.  Idag  er  det  en  endnu  mærkeligere 
Dag  end  nogen  af  de  foregaaende,  nemlig  den  over  hele 
Landet  anordnede  Bededag,  da  Folket  skulde  sværge  at 
forsvare  og  opretholde  Uafhængigheden. 

Kl.  11  stode  Tropperne  en  haye,  og  jeg  begav 
mig  tilhest  til  Vor  Frelsers  Kirke,  der  var  helt  fuld. 

Gudstjenesten  begyndte  med  en  Psalme  og  den  sæd- 
vanlige Messe,  hvorpaa  Sangene  af  Schultzs  og  Thaa- 
rups  herlige  Hymne  bleve  afsunget.  Nu  besteg  Bech 
Prækestolen  og  holdt  en  Tale,  hvorefter  han  oplæste  de 
officielle  Actstykker  med  Meddelelsen  om  den  store  Om- 
skiftelse, der  havde  fundet  Sted,  nemlig  Rigets  Afstaaelse 
af  Kongen  af  Danmark  til  den  svenske  Krone,  og  om  min 
Beslutning,  ikke  at  ville  forlade  Folket,  men  forsvare  dets 
Uafhængighed  og  Rettigheder,  saaledes  som  Nationens  Rost 
enstemmig  opfordrer  mig  til.  En  Psalme  begyndte,  og 
jeg  begav  mig  fra  min  Tribune  til  en  Forhøining  foran 
Choret,  omgivet  af  de  høieste  Embedsmænd  og  Officerer. 
Da  kaldte  Biskoppen  til  Edsaflæggelsen,  hvilken  skete  en- 
stemmig og  med  Begeistring,  med  de  Ord:  Vi  sværge 
at  hævde  Norges  Selvstændighed  og  at  ofre  Liv 
og  Blod  for  det  elskede  Fædreland.  Derpaa  hen- 
vendte jeg  følgende  Ord  til  Folket:  «Gud  den  Almæg- 
tige har  hørt  Vor  Ed.  Han  kiender  min  Oprig- 
tighed og  vil    skienke    mig  Kraft    og  Held    til    at 


1  Carl  M.,   Captain,    Divisionsadjutant. 

udføre  det  store  Værk  til  Folkets  Frelse  og  til 
Forsvar  for  dets  Rettigheder.  Vort  Haab  staar 
til  Forsynet,  at  det  vil  beskytte  vor  retfærdige 
Sag,  formedelst  den  Samdrægtighed,  der  be- 
sjæler os  alle,  og  paa  hvilken  vor  Pagt  er  byg- 
get saa  fast  som  paa  Norges  Klippegrund.  Nu 
lyde  Bønnen  i  Herrens  Huus. »  Jeg  var  ikke  tilfreds 
med,  saadan  som  jeg  sagde  disse  Ord,  og  tilsidst  blev 
der  et  Ord  borte  for  mig,  saa  at  jeg  nær  havde  tabt 
Fatningen,  men  de,  som  hørte  paa  mig,  selv  langt  nede 
i  Kirken,  forsikre,  at  de  godt  kunde  forstaa  mig,  og  at 
jeg  ikke  talte  for  hurtigt. 

Efter  Biskoppens  Bøn  blev  der  præluderet,  og  jeg 
begav  mig  tilbage  til  min  Tribune;  derpaa  blev  de  to 
prægtige  Sange  af  samme  Hymne  «Knæl  Fyrste  med 
dit  Folk  knæl  ned»  og  «Knæl  Folket  med  din 
Fyrste  ned»  afsunget,  hvorefter  fulgte  en  temlig  lang 
og  uinteressant  Præken.  Meddelelsen  om  Norges  frede- 
lige Forhold  til  de  andre  Magter  oplæstes,  ligesom  Bønner 
til  den  Almægtige  om  Fred.  Saa  fulgte  en  Psalme  og 
en  Messe,  og  til  allersidst  henvendte  Biskoppen  nogle 
Strofer  til  mig,  som  Choret  besvarede  og  hele  Menig- 
heden gjentog  med  Begeistring:  Held  Norge,  Held 
Norges  Regent!  Jeg  blev  vidunderlig  grebet  og  kunde 
ikke  andet  end  udtale  disse  Ord  til  Menigheden:  « Els  kede 
Norges  Folk!  modtag  mit  Hjertes  Tak,  Folkets 
Kærlighed  er  min  Glæde  og  min  Løn;  lad  mig 
mig  altid  finde  en  saadan  Stemning  blandt  Eder, 
og  Gud  skal  velsigne  vor  retfærdige  Sag  og 
os  alle.» 

Jeg  gik  ud,  steg  tilhest  og  begav  mig  til  Slots- 
kirken, hvor  Pastor  Pavels  holdt  en  fortræffelig  Tale 
og  jeg  tilsidst  sagde  det  Samme  til  Menigheden. 


26. — 27.  Februar.     Christiania.  c  I 

26.   Februar.  Captain  Rosenørn1  er  blevet  sendt 

til  Feltmarskal  Essen  med  et  Brev,  som  jeg  lod  Grev 
Schmettau  skrive,  efter  at  han  for  et  Par  Dage  siden  er 
vendt  tilbage  fra  Throndhjem.  I  dette  Brev  tilkjendegav 
han  efter  min  udtrykkelige  Ordre  Feltmarskallen  min 
Beklagelse  af,  at  Grev  Rosens  Sendelse  var  blevet  af- 
brudt saa  pludselig  —  jeg  kunde  nok  tænke,  at  Grev 
Rosen  ikke  havde  kunnet  have  Instructioner  for  dette 
Tilfælde,  men  Grev  Schmettau  havde  Befaling  til  at 
gjentage  Forsikringen  om  mine  fredelige  Hensigter.  For 
at  Greven  kunde  sætte  sig  ind  i,  hvad  der  har  været 
bestemmende  for  min  Fremgangsmaade,  og  de  Bevæg- 
grunde, der  altid  ville  lede  denne,  sendte  jeg  ham  Er- 
klæringen og  Proclamationen.  Anmodning  gjordes  atter 
om  Pas  for  Grev  Schmettau  til  at  overbringe  et  Brev 
til  Kongen  af  Sverig,  og  til  Slutning  foresloges  der  et 
Møde  med  Feltmarskallen  den  5.  Marts  i  Hafslund. 
Det  er  da  at  gjøre  alt  muligt,  for  at  holde  det  gaaende 
med  det  Pak. 

Grev  Schmettau  undslog  sig  for  at  overtage  Uden- 
rigs-Portefeuillen,  men  lovede  mig  at  besørge  Alt  for 
mig  i  den  Retning. 


27.  Februar.  Jeg  har  skrevet  til  Amtmand  Sommer- 
hjelm om  at  komme  til  Christiania  og  overtage  Justits- 
Portefeuillen,  ligesom  til  Amtmand  Collet  angaaende  de 
indenrigske  Forhold.  Ogsaa  har  jeg  talt  til  Raadmand  Niels 
Aall  og  fundet  ham  meget  villig  til  at  overtage  Handels- 
ministeriet-, han  er  en  nidkjær  Fædrelandets  Tjener. 

Han    talte    til    mig  om  Pressefriheden    og    fandt,    at 


1   Henrik  Christian  R.,  1782 — 1847,  Divisionsadjutant,  1820  Baron 
Rosenørn-Lehn. 

4* 


C2  27. — 28.  Februar.      Christiania. 

det  var  et  Gode,  jeg  ogsaa  burde  skjenke  Folket;  dertil 
svarede  jeg,  at  jeg  ikke  troede,  at  Forordningen  af  27. 
September  1799  var  til  Hinder  for  en  maadeholden 
Pressefrihed,  og  hvad  Anonymiteten  angik,  saa  vilde  jeg 
aldrig  tilstede  en  saadan.  Han  indrømmede,  at  det  var 
rigtigt  at  holde  disse  to  Ting  ude  fra  hinanden,  men 
troede,  at  den  offenlige  Mening  for  Øieblikket  higede 
efter  at  udtale  sig  frit  og  fandt  dette  ugjørligt  efter  den 
nugjældende  Forordning;  dette  maa  grundig  overveies. 


28.  Februar.  Min    Ven    Anker    er    udnævnt    til 

Regjeringsraad  og  er  idag  reist  til  England  med  et  offi- 
cielt Brev  til  Prinsregenten  og  et  privat  til  Hertugen  af 
Glochester  og  til  Lord  Castlereagh.  Han  har  Ordre  til 
at  give  en  sandfærdig  Fremstilling  af  alt,  hvad  her  er 
foregaaet,  og  til  at  slutte  en  Venskabs  og  Alliance-Tractat 
med  Storbritannien.  Han  kan  ikke  for  stærkt  betone, 
i  hvilken  Grad  det  er  mig  magtpaaliggende  at  staa  mig 
godt  med  denne  Magt.  Søofficeren  den  unge  SneedorfT1 
(Broder  til  Betsy)  gaar  med  Anker  til  England  for  som 
Commissær  for  Fangerne  at  besørge  disses  Indskibning 
til  Norge.  Han  kan  komme  tilbage  som  Curer  —  Gud 
give  med  gode  Efterretninger. 

Jeg  har  overværet  et  Møde  af  Kjøbmænd  i  Chri- 
stiania angaaende  en  Subscription  til  Indkjøb  af  Korn. 
Jeg  lagde  dem  Sagen  ret  paa  Hjerte  og  lod  dem  for- 
staa,  hvor  vigtigt  det  var  at  give  et  storartet  Exempel 
paa  Patriotisme;  jeg  tegnede  mig  for  200  Actier, 
20000  Rbd.       Der    blev  tegnet  for   142600  Rbd.       For- 


1  Henrik  Gerner  S.,    1793 — 1883,  senere   Commandeurcapitain. 

mænd  bleve  Thurman,  P.  Thrane,  J.  Thrane,  Mariboe1 
og  Nielsen. 

Jeg  har  talt  med  Tank  om  at  anbringe  ham  sammen 
med  Haxthausen  i  Finansdepartementet ;  han  er  meget 
villig  dertil. 

Aalls  yngre  Broder  (Jacob  Aall2  fra  Næs)  viser  en 
frygtagtig  Character  og  vil  anstille  Beregninger  over 
vore  Tropper  og  over  Farerne ;  kort  sagt  —  han  hører 
til  Grev  Wedels3  Parti,  der  ikke  seer  nogen  Ulykke  i 
Unionen  med  Sverig.  Jeg  bad  ham  beholde  sine  Meninger 
for  sig  selv,  saa  kan  han  ikke  gjøre  nogen  Skade  eller 
paavirke  Andre  uheldigt. 

Jeg  har  givet  Tilladelse  til  en  Byttehandel  af  Korn 
og  Fisk  med  Bergen,  som  giver  os  næsten  20000  Tons 
for   1 00000  Pd.  Fisk. 

Et  Forslag  fra  Bankcomiteen  synes  jeg  rigtig  godt 
om,  nemlig  at  den  nye  Nationalbank  skal  grundes  paa 
Actier  og  aldeles  ikke  staa  i  Forbindelse  med  Rigs- 
banken   .  .  . 


2.   Marts.  Idag  har  jeg  ordnet  Regjeringsraadet : 

General  Haxthausen  og  Tank  i  1.  Departement,  Finan- 
serne; Amtmand  Collett  i  2.  Departement,  de  indenrigske 
Sager;  Amtmand  Sommerhjelm  i  3.  Departement,  Justits- 
sager; Niels  Aall  i  4.  Departement,  Handelssager;  C. 
Anker  i  5.  Departement,  National-Eiendomme  og  kgl. 
Fabrikker,   Miner  og  Skove.       En  Comite  for  Cultus  og 


1  Ludvig    M.,     Handelsmand    i    Christiania,     Captain    å    la    suite, 
1781  — 1841. 

2  Jacob  A.,    1773 -1844,  Forfatteren  til  »Erindringer«. 

3  Johan  Caspar  Herman  Greve  Wedel-Jarlsberg,  1779 — 1840,  senere 
Statholder  i  Norge. 

2.  Marts.      Christiania. 


Skole  er  blevet  nedsat  og  bestaar  af  Biskop  Bech  tilligemed 
Professorerne  Treschow  og  Sverdrup. 

At  Valget  af  disse  Personer  til  nævnte  vigtige  Em- 
beder ikke  er  forkert,  er  jeg  forvisset  om,  og  jeg  føler 
mit  Sind  meget  lettet  ved  denne  Ordning;  thi  jeg  kunde 
virkelig  ikke  holde  det  ud  længere,  det  var  for  meget 
for  en  enkelt  Mand. 

Rosenørn  er  idag  vendt  tilbage  fra  Sverig.  Han  har 
været  saa  langt  som  til  Wennersborg,  og  Feltmarskal 
Essen  var  meget  venlig  imod  ham;  selv  talte  han  vel 
aldeles  ikke  om  Politik,  men  saameget  destomere  de 
Andre.  Disse  Herrer  syntes  slet  ikke  om  den  Mod- 
tagelse, Grev  Rosen  havde  faaet,  og  kunde  aldeles  ikke 
forstaa,  hvor  jeg  turde  være  saa  dristig,  eller  hvor 
Nationens  oplyste  Mænd  kunde  foretrække  noget  saa  Vove- 
ligt for  al  den  Lykke,  der  ventede  dem  under  Kongen 
af  Sverig. 

Feltmarskallens  Svar  paa  Grev  Schmettaus  Brev 
lader  sig  forstaa  med,  at  han  betragter  det,  hvad  her  er 
skeet,  kun  som  en  Hofintrige  til  Fordel  for  min  Person 
og  aldeles  ikke  som  et  Udtryk  for  Folkets  Ønsker.  Han 
siger,  at  Folket  hellere  skulde  tage  de  Fordele,  en  legitim 
Kongen  har  at  byde,  end  gribe  efter  det  Drømmebillede 
af  Uafhængighed,  som  jeg  foregøgler  dem,  og  som 
kan  styrte  dem  i  navnløs  Ulykke.  Til  Slutning  ønsker 
han  en  Samtale  med  Grev  Schmettau  i  Strømstad 
den  5.  denne  Maaned;  men  officielt  kan  han  ikke  for- 
handle med  ham  paa  Grundlag  af  Tractaterne. 

Han  skal  tage  derhen  og  tale  med  Feltmarskallen, 
men  ikke  officielt. 


3.  Marts.      Christiania.  CC 


Wedel  hos  Prinsen,   mistænkelig,   engelsk  Blokade,   uroligt  Hoved. 

—  Søofficererne  tvivlraadige.  —  Det  engelske  Folk  gunstig  stemt.  — 
Kornforsyningen.  —  Napoleons  Nederlag.  —  Mission  til  Danmark  om 
Korn;  Breve  til  Horsens  og  Augustenborg.  —  Grev  Wedel.  —  Schmet- 
tau  hos  Essen;  den  svenske  Invasion  udsat,  de  norske  Soldaters  Hjem- 
forlovelse. —  Brevet  til  Kongen  af  Sverig.  —  Missionen  til  Kjøben- 
havn,  Rosencrantz  officiel,  Thygeson  privat;  Skibene.  —  Til  Frederiks- 
hald, svenske  Cabaler;  Frederiksstad  uholdbar;   Kapper  til  Soldaterne. 

—  Forbindelsen  med  Danmark  afbrudt;   den  svenske  Konge  kjølig. 

3.   Marts.  Af  Rosenørn  havde  jeg  allerede  hørt, 

at  Grev  Wedel  paa  Reisen  gjennem  Sverig  havde  op- 
holdt sig  4  Dage  i  Wennersborg.  Han  var  hos  mig 
idag  Kl.  2  og  bragte  mig  foruden  meget  Andet  min 
Broders  Portrait,  men  omtalte  ikke  med  et  Ord,  hvad 
her  er  foregaaet.  Om  Kongen  af  Danmark  sagde  han, 
at  hans  sidste  Ord  til  ham  vare:  Hvis  Prins  Christian 
bryder  sig  det  mindste  om  sit  Fædreland,  saa  sig  til 
ham,  at  han  ikke  maa  sætte  sig  op  imod  Udførelsen  af 
Tractaten.  Det  Samme  havde  Rosencrantz  og  Schimmel- 
mann1  sagt.  —  Opholdet  i  Sverig,  som  jeg  sagde  ham 
rent  ud  var  blevet  ilde  udtydet,  undskyldte  han  med, 
at  han  havde  været  nød  til  at  tage  til  Wennersborg  ifølge 
Passet  fra  General  Tawast,  og  at  Feltmarskal  Essen  ud- 
trykkelig havde  ønsket,  at  han  blev  der,  til  Grev  Rosen 
kom  tilbage.  Hans  Tale  gik  ligesom  Aalls  ud  paa,  at 
man  maatte  beregne ,  hvad  for  Kræfter  man  havde, 
og  hvilke  Farer,  der  kunde  komme;  den  norske  Nation 
havde  gjort  vel  i  at  erklære,  at  den  vilde  værge  sine 
Rettigheder  og  sin  Uafhængighed,  men  man  kunde  meget 


1  Ernst  Henrik  Greve  S.,     til    Lindenborg,     Geheimestatsminister, 
1747— 1831. 

godt  have  underhandlet  med  Sverig  for  at  holde  sig  en 
Dor  aaben  i  Tilfælde  af,  at  det  gik  galt,  hvis  Haabet, 
man  havde  til  England,  ikke  skulde  gaa  i  Opfyldelse. 
Det  var  kort  sagt  ganske  tydeligt,  at  Fyren  ikke  seer 
noget  Ondt  i  en  Forening  med  Sverig  og  lover  sig 
Fordel  deraf.  Jeg  tilkjendegav  ham ,  hvor  ilde  slig 
Tale,  som  man  her  kaldte  for  svensk,  kunde  blive  ud- 
tydet, og  sagde,  at  jeg  holdt  det  for  hans  Pligt,  oprigtig 
at  sige  mig,  hvad  han  havde  paa  Hjerte,  men  jeg  vilde 
advare  ham  om,  ikke  at  tale  saaledes  offenligt,  da  dette 
ikke  kunde  andet  end  virke  nedslaaende  og  adsplittende 
paa  Gemytterne. 

En  Copi  af  et  Løfte  fra  Thornton  til  Svenskerne  om, 
at  Englænderne  vilde  blokere  Norge,  indtil  de  svenske 
Tropper  vare  trængt  ind  og  havde  bemægtiget  sig  Fæst- 
ningerne, sønderrev  han  i  min  Nærværelse  for  at  vise, 
at  det  ikke  var  hans  Mening  at  gjøre  nogen  skadelig 
Anvendelse  deraf.  Forøvrigt  vil  han  tale  sin  Sag  paa 
Thinget  og  efter  Opløsningen  af  denne  Nationalforsam- 
ling tage  sine  Forholdsregler.  Derpaa  grunder  han  altsaa 
sine  Forhaabninger,  men  jeg  skal  nok  passe  paa  ham. 
Han  viste  ingen  Lyst  til  at  gjøre  Tjeneste,  ikke  engang 
i  Bankcomiteen,  og  talte  kun  ubestemt  derom;  der  var 
idetheletaget  noget  paataget  og  forlegent  over  ham. 
Feltmarskallen  sagde  om  ham  til  Rosenørn,  at  det  var 
et  uroligt  Hoved. 

Posten  fra  Christianssand  bringer  Søofficerernes  An- 
dragende til  Kongen  af  Danmark  om  at  maatte  forblive 
nogen  Tid  endnu  i  Norges  Tjeneste-,  derimod  mener  ingen 
af  dem  —  ikke  engang  de  i  Norge  fødte  —  sig  berettiggede 
til  at  sværge  til  Norges  Sag.       Captain  Bille1,    som  har 


1  Søren  Adolph  B.,   Commandeurcapitain,  f  1819,   gift  med  Seve- 
rine Kragh  i  Laurvig. 

giftet  sig  her,  er  den  Eneste,  som  har  aflagt  Eden;  han 
er  i  Frederiksværn. 


4.  Marts.  Grev    Schmettau    er    idag    afreist    til 

Strømstad.  Jeg  gav  ham  Instruction  om  at  tale  rent  ud 
af  Posen  med  Feltmarskallen  for  at  betage  ham  den 
Forestilling,  at  Nationens  Ønsker  ikke  skulde  være  imod 
en  Forening  med  Sverig,  og  uophørligt  at  fremhæve, 
hvor  magtpaaliggende  det  er  mig  at  bevare  det  gode 
Forhold  til  Sverig  uforstyrret.  Han  skal  forhøre,  hvor- 
ledes et  Brev  kan  blive  sendt  til  Kongen  af  Sverig,  og 
foreslaa  et  Møde   i  Rød    mellem  mig  og  Feltmarskallen. 

Jeg  har  faaet  Underretning  om,  at  Anker  i  Tirs- 
dags er  kommen  igjennem  Horten  og  snart  vil  være  i 
Christianssand,  og  saa  til  England.  Den  første  Efterret- 
ning om  Normændenes  Beslutning  om  at  forsvare  sig 
har  gjort  et  gunstigt  Indtryk  paa  det  engelske  Folk. 


5.  Marts.  Idag  bleve  Principerne  i  Finanscomiteens 
Indberetning  angaaende  Banken  antaget  af  Regjerings- 
raadet  .  .  .  De  Handlende  i  Christiania  have  efter  min 
Anmodning  slaaet  sig  sammen  og  aabnet  en  Credit  af 
200000  Rbd.  for  Regjeringens  Opkjøb  af  Korn;  noget 
Lignende  vil  finde  Sted  i  de  andre  Byer,  saa  at  jeg  haaber, 
vi  ikke  skulle  mangle  Penge.  Og  da  vil  der  ogsaa 
komme  Korn;  et  Brev  fra  Adeler1  underretter  mig  om, 
at  36000  Tons  er  indskibet,  og  at  der  er  40000  i  Maga- 
sinerne, og  man  vil  gjøre  sit  Bedste.  Assessor  Krogh  er  i 
Kjøbenhavn.  Interessenterne  i  Kornselskabet  i  Drammen 
have  skrevet  mig  til  om  at  faa  et  Laan   i  Banken,    som 


Johan  Gunder  A.,  Lector,    1784 — 1852,  senere  Geheimeraad. 

jeg  halvt  om  halvt  havde  lovet  dem  i  et  Brev,  hvori 
jeg  tilskyndede  dem  til  at  sætte  noget  Saadant 
igang  .  .  . 

Alle  Efterretninger  fra  Sverig,  Danmark  og  Holland 
tale  om  et  stort  Slag,  Napoleon  skal  have  tabt;  hans 
Magt  er  knust  og  de  Allierede  ere  i  Paris.  Saa  hviler 
da  hele  Verdens  og  Norges  Skjæbne  i  Englands  og 
Ruslands  Hænder. 


6.  Marts.  Jeg  har  sendt  Lieutenant  Wormskjold 
til  Danmark  med  Breve;  hans  vigtigste  Ærinde  er  at 
bringe  Fonds  til  Aalborg  til  Indkjøb  af  Korn;  derfor 
skal  han  følge  med  J.  Aall,  der  reiser  fra  By  til  By  for 
at  faa  Kjøbmændene  til  at  være  med  hertil.  Saa  skal 
han  ogsaa  besørge  Breve  fra  mig  til  Horsens,  til  Au- 
gustenborg og  til  Prinserne  af  Hessen;  han  har  ogsaa 
Breve  til  min  Familie  i  Mechlenburg,  som  han  skal  be- 
sørge med  Posten.  Jeg  har  skrevet  til  Prinsen  og 
Prinsessen  af  Oranien,  og  disse  Breve  vil  jeg  sende  med 
Consul  Konow1  i  Bergen,  som  jeg  vil  lade  gaa  til  Hol- 
land og  se  at  faa  gode  Forbindelser  der  til  gj ensidig 
Nytte. 

Til  Grev  Wedel  har  jeg  skrevet  meget  høfligt  og 
bedt  ham  om  hans  Ed  skriftlig. 

Kl.  3  reiste  jeg  til  Moss,  og  derfra  tager  jeg  til 
Hæren. 


7.  Marts.  Paa  Grund   af  en   yderst    haardnakket 

Forkjølelse    vil   jeg    blive    nogle  Dage   i  Ro   i  Hafslund, 
hvortil  jeg  kom  igaar  Kl.   2V2. 


1  Wollert  K.,  Consul  i  Bergen,    1779— 1839. 

Grev  Schmettau  er  kommet  tilbage  fra  Strømstad 
og  har  afgivet  Beretning  om  sin  Samtale  med  Felt- 
marskal Essen ,  men  hans  Tale  er  noget  forvirret ,  som 
en  gammel  Mands.  Feltmarskallen  var  yderst  fore- 
kommende imod  ham  og  beklagede,  ikke  at  kunne 
komme  til  at  tale  med  mig;  men  han  skulde  gjerne  tage 
imod  enhver  Meddelelse  gjennem  Grev  Schmettau  og 
ligeledes  mod  et  Brev  fra  mig  til  Kongen  af  Sverig. 
Han  gav  sit  Æresord  paa,  at  han  ikke  havde  Ordre 
til  at  angribe,  og  alene  vore  Troppesamlinger  havde  for- 
anlediget deres.  Uden  udtrykkelig  Ordre  —  hvad  han 
ikke  ventede  sig  —  vilde  han  ikke  begynde  Fjendtlig- 
hederne uden  at  underrette  os  derom  iforveien. 

Hvad  Begivenhederne  i  Norge  angik,  var  han  aaben- 
bart  ikke  overtydet  om,  at  Nationens  Stemning  saa  af- 
gjort var  fjendtlig  imod  dem,  og  han  talte  meget  om 
Kongen  af  Sverigs  gode  Villie  til  at  gjøre  dette  Folk 
lykkeligt;  i  dette  Øiemed  begunstigede  man  Handelen  og 
Udførselen  af  Korn  fra  Sverig  til  Norge,  og  en  Pro- 
clamation  fra  Kongen  af  Sverig  vilde  endnu  tydeligere 
vise  hans  Redebonhed  til  at  gjøre  dette  Folk  saa  lykke- 
ligt som  mulig  og  føie  sig  efter  dets  Ønsker,  hvad  dets 
tilkommende  Forfatning  angik. 

Den  fredelige  Tone  og  de  samstemmende  Efter- 
retninger, der  vise,  at  Svenskerne  ingenlunde  ville  gjøre 
Sagen  af  i  en  Fart  —  Feltmarskallen  har  udsat  Norges 
Erobring,  indtil  Kronprinsen  kommer  til  vore  Kyster  med 
en  engelsk  Flaade  —  have  gjort  mig  det  muligt  at 
hjemforlove  næsten  det  Halve  af  Hæren.  Cadrerne  af 
hver  Afdeling  skulle  blive  ved  at  bestaa,  og  Soldaten 
tager  sine  Vaaben  med  sig  og  er  stadig  parat  til  i  3 
Gange  24  Timer  at  være  ved  sit  Regiment.  Disse  Ordrer 
ere  af  8.  Marts. 

8.  Marts.  Imorges  skrev  jeg  ogsaa  et  langt,  for- 
troligt og  fredeligt  Brev  til  Kongen  af  Sverig  og  for- 
klarede ham  mine  Bevæggrunde  og  forestillede  ham, 
hvor  lykkelig  Fremtiden  vilde  blive  for  de  nordiske 
Folk,  naar  blot  Kongen  vilde  respectere  Normændenes 
Rettigheder  og  rette  sig  efter  den  orfenlige  Mening  hos 
dette  Folk,  som  han  attraaede  at  gjøre  lykkeligt. 


9.   Marts.  Idag    have   Kammerherre  Rosencrantz 

og  Stiftamtmand  Thygeson  tiltraadt  deres  Reise  til 
Kjøbenhavn  med  mine  Instructioner  om  at  faa  Alt  ordnet 
saa  fordelagtigt  som  muligt,  hvad  angaar  de  indre  For- 
hold, Universitetet,  de  ofifenlige  Kasser  o.  s.  v.  Rosen- 
crantz skal  optræde  mere  officielt,  Thygeson  mere  pri- 
vat —  Alt  afhænger  af,  hvordan  de  blive  modtaget- 
jeg  venter  mig  ingenlunde  deres  Sendelse  anerkjendt  lige 
fra  Begyndelsen  af. 

Et  Hverv,  jeg  har  givet  dem,  er  at  tale  godt  for 
Kongen  om  Skibene,  som  jeg  har  skrevet  til  ham  an- 
tages at  tilhøre  ham,  men  som  umuligt  kunne  tages  fra 
Norges  Forsvar  og  sendes  bort  —  det  vilde  være  util- 
giveligt af  mig,  ligesom  jeg  da  heller  ikke  har  dansk 
Mandskab  nok  til  Halvparten. 

Thygeson  skal  især  sørge  for  Kornsendingerne,  og 
jeg  har  derfor  givet  ham  Anvisninger  paa  500,000  Daler 
af  den  Million,  de  danske  Finanser  har  modtaget,  men 
endnu  ikke  brugt ;  herom  har  jeg  skrevet  til  Finans- 
ministeren. 

Jeg  har  ogsaa  skrevet  et  net  Brev  til  Hr.  Rosen- 
crantz; det  er  Mere  end  han  har  fortjent  af  mig.  Til- 
lige har  jeg  skrevet  til  mine  Slægtninge  og  Venner.  Og 
jeg  har  bedt  Kammerherre  Eppinger  om  at  correspoit- 
dere  med  mig. 


io. — 12.  Marts.      Frederikshald.     Frederiksstad.  6l 

i  o.    Marts.  Idag    har    jeg    været    en    Tour     til 

Frederikshald  og  fundet  Fæstningen  i  god  Stand;  jeg 
gav  Befaling  til  at  bevare  det  gode  Forhold  til  Sverig 
og  Forbindelserne  dermed,  som  endnu  vare  ved  —  siden 
det  er  til  vor  Fordel. 

Disse  Herrer  have  ellers  en  underlig  Maade  at  vinde 
Bønderne  for  sig  paa;  de  tillade  kun  dem  at  gaa  lige  til 
Kronstadt  og  skaffe  sig  nogle  Tønder  Korn  hver,  saa 
taler  Feltmarskallen  selv  og  Autoriteterne  med  dem  og 
søge  at  forlokke  dem.  De  tage  Kornet,  men  lade  sig 
ikke  lokke. 

Byfoged  Dahl x  har  faaet  en  Indbydelse  til  en  Sam- 
tale med  Feltmarskallen.  Jeg  har  givet  ham  Tilladelse 
dertil;  jeg  haaber  saaledes  at  faa  gode  Nyheder  og  For- 
bindelser, og  at  han  er  til  at  stole  paa. 


1 1 .  Marts.  Idag  har  jeg  beseet  Fæstningen  Frede- 
riksstad ;  den  er  i  Virkeligheden  ikke  til  at  holde,  og 
jeg  beklager  Indbyggerne  i  denne  By,  som  ikke  ville 
kunne  staa  sig,  naar  Fjenden  en  Dag  viser  sig.  Den 
nuværende  Commandant  synes  at  være  en  hæderlig 
Mand;  det  er  Oberstlieutenant  af  Artilleriet  Hals,  og  han 
har  været  her  længe. 

Den  westerlehnske  Bataillon  har  indgivet  et  An- 
dragende om,  at  de  ikke  kunne  leve  af  den  Føde,  de 
faar;  jeg  svarede,  at  de  ikke  kunne  vente  at  faa  Mere 
end  deres  Kammerater  .  .  .  Jægercorpset  blev  mig 
forestillet  paa  Gjennemreisen;  de  vare  velklædte  og  saa 
godt  ud. 

12.  Marts.  Ved   Afreisen    fra  Hafslund    til  Chri- 


1  Carl  Adolf  D.,    Cancelliraad,    Byfoged  i  Frederikshald,  f   1819. 

stiania  besøgte  jeg  de  to  thelemarkske  Batailloner,  gode 
og  kjønne  Folk,  for  største  Parten  Skiløbere,  endog 
uden  Stav;  første  Bataillon  fik  Kappe,  og  det  Samme 
lovede  jeg  anden  Bataillon  —  de  viste  sig  meget  tak- 
nemmelige. 

Om  Aftenen  Kl.    10  kom  jeg  til  Christiania. 


13. — 17.    Marts.  Intet     Mærkeligt     er    hændet. 

Man  hører  intet  Nyt,  hverken  fra  Danmark  eller  Sverig; 
man  maa  formode,  at  al  Forbindelse  med  Danmark  over 
Sverig  er  afbrudt. 

Feltmarskal  Essens  Svar  til  Grev  Schmettau  er 
ingenlunde  gunstigt,  hvad  mit  Brev  til  Kongen  af  Sverig 
angaar.  Han  har  besørget  det  til  Kongen,  men  ved 
ikke,  hvorledes  Kongen  har  optaget  denne  Tilnærmelse. 

Et  Skib  fra  Leith  er  kommet  til  Throndhjem  med 
den  Efterretning,  at  det  engelske  Folk  med  Glæde 
har  erfaret  Normændenes  Beslutning  om  at  ville 
værge  sig. 

Napoleon  skal  være  fuldstændig  slaaet  og  de 
Allierede  i  Paris. 


6. 


Engelske  Aviser.  Uegennyttighed  af  England  og  Rusland.  — 
Svensk  Indflydelse  i  Kjøbenhavn.  —  Betsy  Sneedorff  og  Erik  Anker. 
—  Embargo  paa  norske  Skibe  i  England.  —  En  Forræders  Løn.  — 
Grev  Wedels  Ed.  —  Sverig  spærret;  Brevet  til  Kongen  uaabnet.  — 
Bal  i  Drammen.    —    Schmettau  og  Essen.    —    Blind  Allarm.    —  Brev 

fra  Frederik  den  Sjette;     Afslag  til  Søofficererne.  —    Lutkens  Arresta- 
tion;  Briggerne  tilbageholdes. 

18.  Marts.  Idag  er  der  kommet  engelske  Aviser, 
der  gaa  til  22.  Februar  og  private  Breve  af  samme 
Dato.  Efterretningen  om,  at  det  norske  Folk  vilde  for- 
svare sin  Uafhængighed,  havde  vakt  megen  Glæde  og 
Interesse  i  England.  Bladene  bringe  den  forkerte  Efter- 
retning, at  jeg  er  blevet  udraabt  til  Konge  den  9.  Fe- 
bruar, men  deres  Betragtninger  derover  ere  værd  at 
lægge  Mærke  til.  De  støtte  sig  til  Udtrykkene  i  deres 
Tractat  med  Sverig  og  til,  at  de  ikke  have  garanteret 
Sverig  denne  Besiddelse,  og  sige  rent  ud,  at  Sverig  ikke 
kan  gjøre  Fordring  paa  Hjelp  fra  dem  imod  Norge;  en 
Krig  imod  Norge  vilde  være  en  Skam  ifølge  de  Prin- 
ciper, som  Kronprinsen  oprindelig  havde  grebet  til 
Vaaben  for;  hans  Tjenester  kunde  meget  godt  belønnes 
med  en  Coloni,  som  Storbritanien  passende  kunde  af- 
staa ,  eller  med  Finland ,  som  det  var  at  vente  af  Rus- 
lands Høimodighed. 

Hornemann x  forsikrer  i  sine  Breve,  at  England  under 
andre  Forhold  utvivlsomt  gjerne  vilde  hjelpe  Norge  at 
værge  sin  Uafhængighed,  men  at  for  Øieblikket  vil  det 
sandsynligvis  holde  sig  tilbage,  men  dog  ikke  lægge 
Hindringer  iveien  og  endogsaa  begunstige  Provianteringen 
af  Landet  saavel  fra  Danmark  som  fra  England  selv. 
Skibe  indtoge  Korn  til  Norge  i  London  selv,  og  Re- 
gjeringen  havde  skriftlig  lovet,  at  Fangerne  skulde  blive 
løsladt  med  Tilladelse  til  at  begive  sig  lige  til  Norge; 
der  var  omtrent   1000. 

Det    gj ælder    blot    om,    at    svensk    og    russisk    Ind- 


1  Christian  Hersleb  H.,     1781  — 1860,    Byfoged,    senere  Overrets- 
assessor i  Throndhjem. 

flydelse  ikke  maa  faa  Overhaand  i  England.     Gud  give, 
at  Anker  maa  være  kommet  tidsnok. 


19.  Marts.  Fru  Kaas  1  er  kommet  idag  efter  en 
tolv  Dages  Reise  over  Sverig.  Hun  medbragte  mange 
kjære  og  interessante  Breve  til  mig;  mine  Søstre,  min 
Broder,  mine  Fætre  og  Cousiner  bevidne  mig  deres  op- 
rigtige Deltagelse  og  forsikre  mig  om  deres  Venskab 
og  love  at  drage  Omsorg  for  min  Søn. 

Officielt  er  der  ikke  et  Ord  til  mig  fra  Kongen,  og 
de  danske  Blade  have  ingen  Efterretninger  fra  Norge  — 
saa  stærkt  ere  de  paavirkede  af  den  svenske  Minister; 
saadan  har  jeg  altid  fundet  dem:  før  var  der  stadig  Plads 
til  de  franske  Efterretninger,  nu  er  det  de  Svenske,  der 
have  Censuren  —  saa  hellere  være  fraværende  end  leve 
i  Danmark  som  svenske  Undersaater  ! 

Grev  Schimmelmann  har  skrevet  mig  et  aandfuldt 
Brev  til;  den  gamle  Moltke  viser  sig  mere  bekymret  for, 
hvad  Udfaldet  skal  blive  af  en  saadan  Dristighed.  Grev 
Danneskjold  er  ganske  opfyldt  af  vor  retfærdige  Sag  og 
har  skrevet  mig  et  Brev  til,  der  gjør  hans  Hjerte 
stor  Ære. 

Mit  Hjerte  har  følt  sig  stærkt  berørt  ved  den  uventede 
Efterretning  om,  at  den  skjønne  Betsy  har  forlovet  sig 
med  Erik2  (tilføiet:  Anker);  de  have  skrevet  til  mig 
derom,  og  jeg  skal  tale  deres  Sag  hos  Faderen.  Skjøndt 
jeg  ikke  kj ender  deres  Bevæggrunde  hertil,  skal  jeg 
gjøre  for  dem,   hvad  jeg  kan. 

20.  oe  21.  Marts.  Der  er  kommet  Privatbreve 
fra  England  med  Efterretning  om,  at  der  den  25.  Januar 


1  Se  Side  44. 

2  Søn  af  Carsten  A. 

er  blevet  lagt  Beslag  paa  de  norske  Skibe  i  England, 
indtil  man  fik  officiel  Underretning  om  Begivenhederne 
her;  men  man  fragtede  andre  Skibe  med  Korn  o.  s.  v.- 
oq:  et  af  dem  er  ankommet  til  Christianssand  med  Kar- 
tofler.  Denne  Bestemmelse  overrasker  mig  slet  ikke  — 
England  maa  nødvendigvis  for  et  Syns  Skyld  gjøre 
Noget  af  Hensyn  til  Sverig,  men  dette  gjør  ikke  stor 
Skade,  saalængej  Udførsel  under  andet  Flag  staar  Norge 
aaben.  Denne  Efterretning  vil  jeg  lade  indrykke  i 
Bladene  ligesaavel  som  den  forrige  unægtelig  mere 
trøstelige  —  man  staar  sig  altid  ved  at  vise  sig  upartisk. 
I  Frankrig  er  Napoleon  igjen  ovenpaa  det  og  har  frelst 
Paris.  Naar  Kronprinsen  af  Sverig  viser  sig  med  sin 
Hær,  kan  der  indtræde  en  Forandring,  der  kan  blive  af- 
gjørende  for  os-,  thi  hvis  han  tilintetgjør  Napoleon,  vil 
han  straale  som  en  Stjerne  i  de  Allieredes  Øine,  men 
dersom  han  finder  en  Forræders  Løn,  da  ere  vi  frelste. 
—  Gud  er  retfærdig. 


22.  Marts.  Grev  Wedel  har,  efter  at  have  ladet 
vente  paa  sig  lige  siden  den  6.  Marts,  langt  om  længe 
oversendt  sin  Edsaflæggelse,  dog  med  et  Forbehold,  der 
ret  ligner  ham.  Han  begynder  med  at  sige,  at  ihvorvel 
han  finder  enhver  Ed  til  Fædrelandet  ganske  unødig, 
maa  han  dog  paa  mit  Bud  aflægge  den  —  men  med 
det  Forbehold,  at  det  maa  staa  Nationalforsamlingen  frit 
for,  efter  moden  Overveielse  at  træffe  Afgjørelsen  om 
Fædrelandets  Skjebne.  Indledningen  er  kun  skrevet 
for  at  vise  hans  energiske  Aand,  i  Slutningen  vise  hans 
Anskuelser  sig;  hans  Formaal  er  at  overbevise  Thinget 
om,  at  Norges  Existens  afhænger  af,  at  det  underkaster 
sig  Sverig.  Han  vil  strande  paa  Nationens  sunde  Sands 
og  Sindelag. 

Jeg  har  bestemt  mig  til  at  sende  General  Anker  * 
til  England  istedetfor  Broderen,  naar  denne  tager  derfra; 
han  skal  reise  i  Slutningen  af  Ugen,  og  maaske  høre  vi 
forinden  fra  Anker. 


23.  Marts.  Svenskerne    ville    ikke    mere    tillade 

Normænd  at  reise  gjennem  deres  Land  til  Danmark; 
nogle  Officerer  med  Orlov  og  nogle  Handlende  have 
maattet  vende  om  ved  Strømstad. 

Grev  Schmettau  har  svaret  meget  godt  paa  Felt- 
marskallens Brev,  der  kom  her  den  20.  Sammen  med 
dette  Brev  kom  mit  til  Kongen  af  Sverig,  hvilket  denne 
Monark  eller  rettere  hans  Ministre  have  sendt  uaabnet 
tilbage;  jeg  havde  ladet  vedlægge  en  Copi  for  Felt- 
marskallen, og  det  er  dette,  der  har  foranlediget  denne 
Uhøflighed  fra  deres  Side. 

Ministeren  Engestrøm  2  gjør  sine  Bemærkninger  der- 
til og  beskylder  mig  især  for  Intriger  og  Partigængeri; 
han  tillader  sig  endogsaa  Trusler  paa  Grundlag  af  en 
Note  fra  den  russiske  Gesandt  Strogonof 3,  hvori  der  tales 
om  Ruslands  Hjelp  imod  os  ved  at  forbyde  al  Udførsel 
af  Korn  til  Norge.  Grev  Essens  Brev  er  holdt  i  samme 
Tone;  han  kan  ikke  længer  tage  imod  Meddelelser  fra  mig, 
men  opfordrer  Grev  Schmettau  til  at  blive  ved  at  for- 
handle med  ham,  ja  endog  til  at  hjelpe  ham  og  at  se  at 
komme  overens  med  ham  om  —  hvordan  Normændene 
igjen  kunne  føres  tilbage  til  deres  Pligter.  Dette  er  yderst 
fornærmeligt,  selv  for  Grev  Schmettau ;  men  han  vil  give 
dem  Svar  paa  Tiltale. 


1  Peder  A.,  Generalmajor,    1744 — 1832. 

2  Lars  von   E.,    175 1  — 1826,   svensk   Statsminister,    Greve. 

3  I   Stokholm,   Grigorij  Alexandrowitsch,  senere  Greve;   f   1857. 

24.  Marts.  Idag  har  jeg  været  i  Drammen,  hvor 
der  var  Marked;  jeg  saa  en  Forestilling,  jeg  fandt  ret 
god,  og  om  Aftenen  dansede  vi  hos  min  Vært  Hr.  von 
Cappelen.  Her  traf  jeg  Kammerherre  Anker,  som  synes 
mig  meget  velsindet ;  et  Punkt,  han  dvælede  ved  under 
Omtalen  af  Forfatningen ,  var  Pressefriheden;  denne  Tanke 
trænger  sig  frem  med  Magt.  Jeg  har  Intet  derimod; 
kun  er  Anonymiteten,  naar  det  gjælder  Bagvadskelser, 
efter  min  Mening  en  hadefuld  Ting. 

Et  Skib  fra  Leith  til  Tananger  med  Korn  og  Kar- 
tofler er  ankommet  og  bringer  Efterretning  om,  at  Anker 
den   12.   Marts  er  kommet  til  Leith. 

Breve  fra  Danmark  udelukke  enhver  Tvivl  om  vore 
Landsmænds  gode  Villie  til  at  staa  os  bi;  selv  Kongen 
er  os  saa  gunstig  som  muligt. 


25.  Marts.  Jeg  kom  idag  tilbage  fra  Drammen; 
paa  Grund  af  Toveiret  var  Yeien  skrækkelig,  det  var 
slet  ikke  Slædeføre  mere. 


26.   Marts.  Grev  Schmettau   har    skrevet    et    ret 

godt  Svar  til  Feltmarskal  Essen  og  atter  gjort  gj ældende, 
at  det  paa  ingen  Maade  er  Partiaand  eller  Intriger,  der 
hindre  Norges  Forening  med  Sverig,  men  Nationens  Villie, 
saaledes  som  det  allerede  har  vist  sig,  og  som  det  og- 
saa  nok  fremdeles  skal  vise  sig.  Han  gjendriver  Beskyld- 
ningerne imod  mig  for  at  vække  Oprør  ved  ikke  at  ville 
anerkjende  Kongen  af  Sverig  som  legitim  Konge  over 
en  uafhængig  Nation.  Han  tilbageviser  Forslaget  om  at 
være  ham  behjelpelig  med  at  afvende  de  Ulykker,  der 
synes  at  true  Nordens  Folk,  og  lader  ham  vide,  at  det 
kan  han  gjore  med  Ære  uden  at  søge  at  faa  ham  til  at 

-* 

forbryde  sig  imod  sine  Pligter  som  Borger.  Dette  Brev 
afgik  først  den  27. 

Fra  den  27.  til  den  30.  skete  intet  Mærkeligt. 

30.  Marts.  Som   jeg    vaagnede,    fik   jeg   Under- 

retning om,  at  Svenskerne  allerede  vare  trængt  ind  ved 
Krogfos,  og  at  Hegermanns  Brigade  havde  grebet  til 
Vaaben;  dette  forekom  mig  saa  usandsynligt,  at  jeg  ikke 
et  Øieblik  troede  derpaa,  og  i  Virkeligheden  erfarede  vi 
da  ogsaa  nogle  Timer  efter,  at  det  Hele  var  blind  Aliarm 
—  men  det  maa  dog  undersøges,  hvoraf  det  kom.  —  De 
svenske  Troppers  Antal  er  blevet  forøget  paa  Grændsen, 
og  Bønderne  ere  blevne  bange. 

Feltmarskal  Essen  har  paany  ladet  høre  fra  sig  an- 
gaaende  de  Allieredes  Holdning  overfor  Sverig-  det 
synes  da  herefter,  som  om  Keiseren  af  Rusland  saavel- 
som  Lord  Castlereagh  strax  fra  først  af  have  havt  den 
Opfattelse,  at  Kongen  af  Danmark  spiller  under  Dække 
med  os,  og  at  de  af  denne  Grund  have  vægret  sig  ved, 
og  raadet  de  Andre  til  at  vægre  sig  ved,  at  ratificere 
Fredstractaten  med  Danmark;  Keiseren  taler  om  at 
erobre  Norge,  Lord  Castlereagh  l  foreslaar  at  afbryde  alt 
Samkvem  med  Danmark  og  Norge. 


Frederik  den  Sjettes  Bekymringer  i  Anledning  af 
Regentskabet  sees  af  følgende  Brev  til  Benoni  d'Aubert. 

Den  Punkt  udi  seeneste  Tractat  med  Sverrig,  som 
fastsætter  Norges  Afstaaelse,  er  fra  Vor  Side  punktlig 
opfyldt,  og  som  Følge  deraf  er  Vores  forrige  Statholder 


1   Henry    Robert    Stewart    C,     Viscount,     1769  — 1822,     Udenrigs- 
minister;  senere  Marquis  af  Londonderry. 

over  dette  Rige,  Prinds  Christian  Fredrik,  flere  Gange 
beordret  af  Os,  at  afreise  derfra  hertil;  ikkedestomindre 
har  Nordmændene,  efter  at  være  løst  fra  deres  Eed  til 
Os,  ikke  ville  (sid)  underkaste  sig  Svensk  Herredømme, 
men  erklæret  sig  for  en  uafhængig  Stat  og  valgt  Prinds 
Christian  Fredrik  til  deres  Regent ;  da  saadant  er  skeet 
uden  Vor  Villie  og  Medvirkning,  saa  er  denne  Sag  Os 
aldeles  uvedkommende,  men  da  disse  uventede  Til- 
dragelser dog  maaskee  kunde  foranledige,  at  den  svenske 
Regiering,  saa  ugrundet  det  end  synes,  ville  (sid)  begynde 
nye  Stridigheder  med  Os,  og  enten  udføre  et  nyt  An- 
greb paa  Holsteen  eller  andre  Deele  af  Vor  Rige:  saa 
er  det  af  yderste  Vigtighed,  at  være  opmerksom,  for  at 
man  betids  kan  være  bereed  paa,  at  imodsætte  sig  et 
sligt  Overfald,  for  des  sikkrere  at  kunne  med  Hæld  til- 
bageslaae  samme. 

J  Anledning  heraf,  har  Vi  befalet  Vores  General 
Prinds  Fredrik1  til  Hessen  all  muelig  Opmærksomhed 
paa  Kronprindsen  af  Sverrigs  Bevægelser:  thi  skulde 
han  pludselig  gaae  tilbage  fra  sin  nu  havende  Stilling, 
da  er  det  at  formode,  at  han  enten  agter  at  angribe 
Hertugdømmerne  og  Jylland,  eller  ogsaa  at  indskibe 
sig  fra  Pommern  og  angribe  Siælland  eller  Fyen.  Vi 
ville  derfor,  at  Du  fra  Din  Side  ogsaa  er  meget  op- 
mærksom paa  Alt  hvad  der  foregaaer  ved  den  Nord- 
tydske  Armee  især  ved  den  Deel  deraf  som  ere  Svenske, 
samt  soger  at  forskaffe  Dig  sikkre  og  tilforladelige  Efter- 
retninger om  denne  Armees  Bevægelser  og  saavidt 
mueligt,  dens  Hensigt,  især  betids  at  være  underrettet, 
om  den,  uden  at  være  slaaet  af  de  Franske,  skulle  gaae 
tilbage  over  Rhinen,  og  stedse  have  nøye  Efterretning 
om,  hvor  Kronprindsen  af  Sverig  haver  sit  Hovedqvarteer. 


Senere  Landgreve ;   gift  med   Prins  Christian  Fredriks   Søster. 


7_ 

Vi  bemyndige  Dig  til,  at  anvende  Penge  paa  disse 
Efterretningers  Jndhæntelse,  som  strax  skal  blive  Dig 
anviist,  naar  Du  opgiver  de  behøvende  eller  anvendte 
Summér. 

Saasnart  Du  erholder  tilforladelige  Efterretninger 
over  fornævnte  Gienstande,  da  haver  Du  uopholdelig  at 
indmelde  saadant,  saavel  til  Os,  som  til  General  Prinds 
Fredrik  til  Hessen.  J  det  Tilfælde,  at  man  kunde  vente 
at  blive  angrebet  af  Kronprindsen  af  Sverrig  er  det 
yderst  vigtigt,  sikkert  at  være  underrettet,  om  et  sligt 
Angreb  kunde  ventes  af  de  Svenske  allene,  eller  om 
den  øvrige  Deel  af  den  Nordtydske  Armee  deeltog  der- 
udi,  hvilket  Du  i  General  Grev  Benningsens  Hoved- 
qvarteer  best  vil  kunde  udforske  og  bemærke. 
Kiøbenhavn  den   16de  Marts   18 14. 

Frederik  R. 
Til 
Vor  Oberstlieutenant 
og  Ridder  d'Aubert '. 


Kronprinsen  kalder  mig  i  et  Brev  til  Feltmarskallen 
en  Oprører  mod  Kongen  af  Danmark  og  Kongen  af 
Sverig;  men  tilføier  forøvrigt  de  skjønneste  Løfter  til 
Normændene  om  Skattefrihed  o.  s.  v.    o.  s.  v. 

Admiral  Liitken  har  faaet  Svar  fra  det  danske 
Admiralitet  med  Afslag  paa  Officerernes  Andragende  om 
at  maatte  træde  i  fremmed  Tjeneste;  Briggerne  tilbage- 
kaldes atter,  og  Officererne  faa  Tilhold  om  at  begive  sig 
til  Danmark  før  den  1.  Mai.  Feltmarskallen  tilbyder 
Passer  for  Admiralen  og  hans  Officerer. 


1768 — 1832,  senere  Generalmajor. 

Jeg  tog  da  den  Beslutning  at  meddele  Admiralen 
Kongens  Ordrer,  men  tillige  erklære  ham,  at  ihvorvel 
jeg  anerkjendte  den  danske  Konges  Eiendomsret  til 
Briggerne,  kunde  jeg  ikke  forsvare  for  den  Nation,  jeg 
regjerede  over,  at  berøve  den  sit  Forsvar  tilsøes,  og  at 
følgelig  Briggerne  og  de  andre  Krigsskibe  skulde  for- 
blive her.  De  Officerer,  som  ikke  vilde  sværge  at  for- 
svare Fædrelandets  Sag,  skulde  afgive  deres  Commando 
og  give  deres  Æresord  paa  ikke  at  ville  bære  Vaaben 
imod  mit  Bud,  og  derpaa  maatte  Enhver  vælge,  om  han 
vilde  forlade  sin  Post  og  vende  tilbage  til  Danmark; 
men  jeg  ventede  mig  ikke  af  de  norskfødte  Officerer,  at 
de  vilde  svigte  deres  Fædrelands  Sag  for  at  gjøre 
Tjeneste  i  en  Marine,  der  mulig  kunde  blive  anvendt 
imod  Norge. 

Admiralen  har  udbedt  sig  Betænkningstid.  Jeg  er 
bestemt  paa  at  arrestere  alle  de  Officerer,  der  ikke  ville 
give  dette  Løfte  paa  Tro  og  Ære.  Jeg  haaber,  at  Ad- 
miralen vil  undgaa  enhver  Voldsomhed. 


31.   Marts.  Den    gode    gamle    Admiral    Lutken 

har  foreslaaet  mig  at  tage  tre  Brigger  med  sig  med  det 
danske  Mandskab  —  hvad  de  andre  angik,  kunde  han 
tillade  sig  at  lade  dem  blive  her;  i  modsat  Fald  vilde 
han  gjore  sit  Yderste  for  at  komme  bort  med  Briggerne, 
og  selv  om  Batterierne  skulde  beskyde  ham,  vilde  han 
gjore  selv  det  Umulige  for  at  lyde  sin  Souverains  Bud. 
I  mit  Svar  forestillede  jeg  ham  endnu  engang,  at  jeg 
troede  ikke,  det  vilde  være  forsvarligt  af  ham  at  skride 
til  Voldsomheder,  men  at  han  med  Ære  kunde  bøie  sig 
for  Overmagten;  hvad  angik  Forslaget  om  at  komme 
overens  om  en  Deling  af  Briggerne,  troede  jeg  ikke, 
at  det  var  raadeligt  —  heller  ikke  for  den  danske  Konges 

Skyld,  da  hans  Fjender  vilde  sige,  at  det  var  en  Aftale 
mellem  ham  og  mig,  uagtet  vi  Allesammen  vide,  at  han 
er  altfor  samvittighedsfuld  til  at  tillade  sig  nogensomhelst 
Aftale.  Admiralen  var  urokkelig,  saa  at  der  ikke  var 
Andet  for  mig  at  gjøre  end  at  arrestere  ham  tilligemed 
hans  Captain  og  Sønnen,  der  commanderede  en  Brig 
i  Christiania. 

Major  Brock  er  sendt  til  Giersø,  hvor  Briggen 
Laaland  ligger  indefrossen,  for  at  forlange  en  formelig 
Erklæring  af  Captain  Krieger  x  eller  ogsaa  arrestere  ham 
saavelsom  alle  de  Officerer,  der  ikke  ville  sværge  til 
Norges  Sag,  hvorefter  han  skal  overtage  Briggen. 
Oberst  Arenfeldt  er  med  samme  Ordrer  taget  til  Chri- 
stianssand  for  at  sikre  Staten  de  øvrige  Brigger. 


Trusler  om  Arveløshed.  —  General  Anker  til  England.  — 
Falsens  Forfatningsudkast.  —  Samfundet  til  Norges  Vel.  —  Vestpartiets 
Ledere.   —   Altergang.  —  Petersen  og  Flock;   Thronfølger  i  Sverig. 

i.   April.  Inat  kom  Lieutenant  Falsen,   Comman- 

deur  af  Dannebrog,  fra  Kjøbenhavn  med  en  Depeche  fra 
Hans  Majestæt,  hvori  han  stiller  mig  alle  de  Farer  for 
Øie,  der  omringe  mig,  og  besværger  mig  at  se  at  und- 
fly dem  og  vende  tilbage  til  Danmark. 

Han  sender  mig  et  Brev,  den  østerrigske  General 
St.  Vincent  i  den  svenske  Kronprinses  Hovedkvarter  har 
skrevet   til   Ministeren   Baron  Liitzow  '2,    hvori    han    mis- 


1  Johannes  K.,  f   1818,   senere  Commandeurcapitain. 
1  Johan   Rudolf  L.,   Greve,  østerrigsk  Gesandt. 

billiger  Alt,  hvad  her  er  foregaaet,  som  stridende  imod 
en  Tractat,  der  er  garanteret  af  England,  Østerrig,  Rus- 
land og  Preussen;  han  mener  endogsaa,  at  der  er 
fransk  Underfundighed  med  i  Spillet.  Tillige  taler  han 
om  de  Fordringer,  som  General  Tawast  nylig  har  stillet, 
nemlig  at  Kongen  skulde  stille  en  Frist  for  mig  til  at 
vende  tilbage,  med  Trussel  om,  ellers  at  ville  gjøre  mig 
arveløs  og  confiskere  mine  Eiendomme,  ligesom  Udførsel 
af  Korn  til  Norge  skulde  forbydes  og  alle  danske  Em- 
bedsmænd kaldes  tilbage.  Hertil  havde  Kongen  svaret, 
at  han  allerede  havde  fralagt  sig  al  Del  i  min  Optræden 
og  givet  sine  Ordrer  til  de  danske  Embedsmænd ,  men 
Kornudførselen  kunde  han  ikke  forbyde  uden  at  øde- 
lægge sit  Land.  Hvis  Fordringerne  fra  de  Allierede 
gjentages,  og  især  hvis  jeg  antager  Titelen  af  Konge, 
vil  det  næsten  være  umuligt  andet  end  at  gjøre  mig 
arveløs. 

Jeg  har  svaret  Hans  Majestæt,  at  jeg  meget  skjøn- 
nede  paa  hans  venskabelige  Raad ,  men  at  Rigsdagen 
tilkom  det  at  afgjøre  Landets  Skjebne,  og  at  Forfat- 
ningen burde  affattes  uden  ydre  Hensyn;  jeg  hverken 
kunde  eller  vilde  svigte  den  Sag,  jeg  havde  svoret  at 
forsvare,  og  jeg  vilde  tage  imod  Kronen,  hvis  den  blev 
mig  skjenket,  selv  paa  Afgrundens  Rand  —  om  ikke  for 
andet,  saa  for  at  erhverve  Rettigheder  for  min  Søn  (thi 
det  franske  Dynasti  vilde  ikke  komme  til  at  herske 
længe,  ikke  engang  i  Sverig  og  endnu  mindre  i  Norge, 
selv  om  det  ogsaa  skulde  kunne  lade  sig  gjøre  at  erobre 
dette  Land).  Hvis  hele  Europa  slog  sig  sammen  om  at 
knuse  Norge,  havde  vi  dog  endnu  det  fortvivlede  Selv- 
forsvar tilbage,  og  i  hvert  Fald  maatte  det  blive  Rigs- 
dagens Sag,  at  afgjøre  Rigets  Skæbne,  hvis  en  Over- 
enskomst med  Sverig  ved  Englands  Mellemkomst  skulde 
blive    nødvendig.      I    Tilfælde    heraf   vilde    Forfatningen 

alligevel  blive  hævdet  og  forsvaret;  naar  jeg  ikke 
mere  kunde  gjøre  Nytte  her,  vilde  jeg  vende  tilbage  til 
Danmark  efter  at  have  indlagt  mig  Hæder  o.  s.  v.  (det 
Sidste  blev  paa  Falsens  Bøn  føiet  til  for  at  berolige 
Kongen.)  Forøvrigt  bad  jeg  Hans  Majestæt,  ikke  for 
min  Skyld  at  udsætte  Staterne  for  nogen  Fare  —  saa 
maatte  han  hellere  gjøre  mig  personlig  arveløs;  men  det 
kunde  maaske  være  nødvendigt,  at  det  blev  Personer,  der 
nøde  almindelig  Agtelse  og  Tillid,  som  underrettede  det 
danske  Folk  derom,  og  at  de  meddelte  dette,  at  jeg  selv 
var  overbevist  om  Nødvendigheden  deraf.  Ligesaadan  har 
jeg  skrevet  til  Oberst  Tscherning  \  for  at  han  kan  under- 
rette Grev  Danneskjold  og  Bardenfleth2  derom. 


2.  April.  Idag  afgik  Anker  til  England  med  for- 
skjellige  Depecher  til  Broderen  om  Alt,  hvad  her  er 
skeet  siden  hans  Afreise.  Nyhederne  fra  de  Svenske, 
min  Brevvexling  med  Kongen  —    Alt  faar  han  at  vide. 

Ogsaa  har  jeg  skrevet  til  Consul  Konow  i  Holland, 
som  skulde  fragte  Skibe,  der  kunde  gaa  til  Danmark 
efter  Korn  til  Norge,  hvis  Frembringelser  de  saa  kunde 
bringe  til  Holland. 

General  Anker  er  bestemt  til  at  afløse  sin  Broder, 
om  denne  skulde  komme  til  at  forlade  England. 


3.  April.         Jeg    har    idag    læst    et    Forfatningsud- 
kast    af  Sorenskriver  Falsen 3    og   Lector   Adler ,    som    i 


1  Peter    Eilert    T.,     Commandant    paa    Als,     1767— 1832,     senere 
Vicecommandant  paa  Rosenborg. 

2  Johan    Frederik    B.,     Prins    Ferdinands    Hofchef,      1772  — 1833, 
senere  Contreadmiral. 

3  Christian  Magnus  F.,    1782 — 1 830,   senere  Justitiar. 

nogle  Henseender  behagede  mig  meget.  Magten  var 
godt  fordelt  mellem  Kongen  og  Folkerepræsentationen; 
han  beholdt  Veto  i  Folkets  lovgivende  Forsamling  — 
han  skulde  have  al  Magt  til  at  gjøre  det  Gode  og  ingen  til 
at  gjøre  det  Onde.  Jeg  gjorde  nogle  Anmærkninger 
dertil,  som  han  rettede  sig  efter,  og  jeg  har  sammen- 
lignet den  med  Treschows  og  overgivet  mine  Bemærk- 
ninger derom  til  Sverdrup  og  Bergh  ',  for  at  de  kunne 
gjøre  et  endeligt  Udkast,  som  kan  tjene  Comiteen  til 
Grundlag. 


4.  April.  Jeg  har  hørt  Nyt  fra  Kjøbenhavn;  vi 
kunne  vente  Hr.  Rosencrantz  tilbage,  og  jeg  troer  endog, 
Broderen  vil  blive  mig  sendt  for  at  gjøre  mig  Fore- 
stillinger paa  Kongens  Vegne  —  saaledes  har  jeg  idet- 
mindste  forstaaet  hans  Brev. 

Jeg  gav  mig  da  strax  til  at  skrive  ham  til  og  lod 
ham  forstaa,  at  hans  Mission  vilde  være  frugtesløs  og 
kun  vilde  vække  Tvivl  om  Kongen  af  Danmarks  Hen- 
sigter, idet  man  vilde  tro,  at  der  laa  hemmelige  Raad 
fra  Kongen  bagved,  hvad  der  skete  aabenlyst;  jeg 
raadede  ham  derfor  til  at  vende  om. 


5.  April.  En  Svensker    ved   Navn   Flock,    sendt 

fra    Feltmarskal  Essen     for     at    tale    privat    med    mig, 

har     meldt     sig,  og    jeg     vil     tage     imod     ham     paa 
Torsdag. 


6.  April.         Idag    holdt   Samfundet    til  Norges  Vel 


1   Christopher  Anker  B.,    1764 — 1825,   Generalauditeur. 

et  hoitideligt  Mode;  Vicepræsidenten  Biskop  Bech  holdt 
en  Tale  op  og  ned  ad  Vægge  for  at  berette,  hvad 
der  kunde  være  sagt  i  et  Par  Ord,  nemlig  at  Samfundet 
af  Mangel  paa  Midler  kun  har  udrettet  lidet.  For  at 
gjøre  dette  endnu  mere  indlysende,  maatte  de  forskjellige 
Gasser,  som  forendel  ere  gjort  til  nye,  oplæse,  hvad  de 
havde  udrettet  —  eller  rettere  ikke  udrettet,  thi  med  Und- 
tagelse af  de  under  Samfundets  Beskyttelse  udkomne 
Bøger  og  et  Kort,  man  har  tegnet  over  Egnen  om 
Christiania,  løde  de  øvrige  Indberetninger  kun  paa  For- 
søg, søm  forstørstedelen  ikke  vare  blevet  til  Noget. 
Himlen  skjenke  os  blot  Fred,  saa  skal  dette  Selskabs 
Virksomhed  nok  udvide  sig  og  gjøre  Landet  virkelig  Gavn. 

Grev  Wedel  gjorde  meget  ugenert,  især  ligeoverfor 
mig,  Undskyldninger  for,  at  han  havde  ladet  Indberet- 
ningen fra  7.  Gasse  skrive  af  Captain  Mariboe,  der  ogsaa 
læste  den  op.  Wedel  spiste  hos  mig  tilligemed  de  andre 
Directeurer. 

Et  Vestparti  holder  Møde  i  Bogstad  og  raadslaar 
om  den  nye  Forfatning  og  gjør,  saavidt  jeg  ved,  især 
gjældende,  at  Norge  ikke  kan  bestaa  alene.  Som  Ledere 
nævner  jeg  Greven,  Kammerherre  Løvenskjold  ',  Justits- 
raad  Klaumann  og  Sorenskriver  Blom  -  .  .  . 

Kammerherre  Anker,  der  endnu  for  nogle  Dage 
siden  var  saa  velsindet,  har  faaet  et  Brev  fra  Sverig  med 
en  Copi  af  et  Brev  fra  Mylord  Castlereagh  til  Hr. 
Thornton  —  det  samme,  Grev  Essen  havde  sendt  os  — 
og  nu  anseer  han  Alt  for  tabt;  men  jeg  har  søgt  at  live 
ham    lidt    op    med,    at    man    skal    ikke    tro    Alt,    hvad 


1  Severin  L.,   Amtmand  i  Bradsberg,    1777  — 1856,   senere  Norges 
Statholder. 

2  Gustav  Peter  B.,     i    Jarlsberg,    født    1785,     senere    Amtmand    i 
Buskerud. 

der    kommer    fra    den    Kant,     men    forst    se    med    egne 
Øine  o.  s.  v. 


7.  April.  Jeg  har  idag  været  tilalters  i  Slots- 
kirken. Præsten  Hr.  Pavels  holdt  en  Tale  for  mig,  der 
var  en  af  de  skjønneste,  jeg  nogensinde  har  hørt  ved 
denne  Leilighed.  Til  Text  tog  han,  hvorledes  Kvinderne 
Paaskemorgen  kom  for  at  se  til  Christi  Grav  og  ventede 
at  finde  den  lukket  med  en  stor  Sten,  men  da  de  kom, 
var  Stenen  der  ikke;  saaledes  forsvinde  Hindringer  ofte, 
og  man  maa  gaa  fremad  uden  Frygt  og  uden  Dadel, 
med  Tro  til  Gud.  Jeg  følte  mig  særdeles  stemt  til  at 
deltage  i  den  hellige  Handling,  og  kun  saaledes  er  det, 
at  den  kan  være  til  Held  for  os  Dødelige.  Gud  vil 
være  med,   hvad  der  foretages  i  hans  Navn. 

Dagen  gik  med  Forhandlinger  med  Regjeringsraadet, 
og  der  vedtoges  en  Forordning  om  Toldstederne,  der 
indrettes  som  før,  efter  Ophævelsen  af  Control -Commis- 
sionerne. 


8.   April.  Hele  Dagen  har  jeg  ventet  Svenskeren 

Hr.  Flock  og  endog  udsat  min  Reise  for  den  Sags 
Skyld;  dog  har  jeg  ikke  spildt  min  Tid. 

Jeg  har  haft  en  meget  lang  Samtale  med  Bergraad 
Petersen  l,  en  meget  aandfuld  Mand  med  nære  For- 
bindelser i  Sverig.  Han  paatog  sig,  paa  Veien  til 
Kjøbenhavn  at  gaa  over  Wennersborg  og  bede  Felt- 
marskal Essen  om  at  maatte  tage  til  Stokholm  for  at  se 
sine  gamle  Venner.  Han  mener  da  at  kunne  komme 
tilbunds    i    deres    virkelige  Planer    og    haaber    at    kunne 


1  Peter  P.,    1767 — 1850,  senere  Storthingsmand. 

overtyde  dem  om ,  at  det  virkomste  Middel  til  med 
Lethed  at  vinde  Norge,  vilde  være  at  forjage  det  svenske 
Dynasti  og  vælge  mig  til  Thronfølger.  Jeg  sagde  til 
ham,  at  dette  vilde  være  et  misligt  Hverv  for  mig  at 
overtage,  men  at  jeg  i  saa  Tilfælde  vilde  anse  det  for 
min  Pligt  at  paatage  mig  det. 

Oberstlieutenant  Stabel  skriver  et  Brev  til  Grev 
Ankerswærd1  —  der  i  Sommer  fik  sin  Afsked,  fordi 
han  havde  gjort  Indvendinger  mod,  at  der  sendtes  Tropper 
til  Tydskland  —  og  indbyder  ham  til  en  Samtale  ved 
Grændsen. 


g.  April.  Imorges  Kl.  g  kom  den  omtalte  Lag- 
mand Flock  til  mig  med  et  Brev  fra  Feltmarskal  Essen 
fuldt  af  Høfligheder  og,  som  jeg  smigrer  mig  med, 
Vidnedsbyrd  om  hans  Høiagtelse  for  mig.  Han  viser 
Renheden  og  Uegennyttigheden  i  mine  Hensigter  Ret- 
færdighed, men  siger  paa  sin  Svensk,  at  han  i  mig  seer 
en  Mægler  mellem  Kongen  og  hans  nye  Undersaater, 
og  han  vil  se  at  faa  mig  til  at  spille  denne  Rolle,  for  at  af- 
vende de  Ulykker,  der  svæve  over  mit  Hoved  og  over 
den  norske  Nation.  Hr.  Flock  forekom  mig  ganske 
vist  at  være  en  snild  Person,  men  dog,  ligesom  sikkerlig 
ogsaa  Feltmarskallen,  med  gode  Hensigter  og  besjælet 
af  Ønsket  om  at  faa  det  Hele  ordnet  i  al  Venskabelig- 
hed ;  men  hvad  det  angaaer  at  afstaa  fra  deres  For- 
dringer —  det  ville  de  Herrer  ikke.  Det  er  især,  sige 
de,  Hadet  til  og  Frygten  for  Rusland  og  Faren  under 
Øieblikkets  Forhold,  saalænge  de  to  Nationer  ere  skilte 
ad  —  som  leder  deres  Politik  med  at  ville  have  Norge. 


1  Carl    Henrik    Anckarsward,    født     1782,     Oberst,    senere    Rigs- 
dagsmand i    Oppositionen. 

Jeg  søgte  at  overtyde  ham  om,  at  den  samme  Politik 
ogsaa  vilde  være  vor,  og  at  en  Alliance  vilde  være  langt 
heldigere  end  en  tvungen  Forening,  der  for  bestandig 
vilde  udsaa  en  Oprørssæd.  Jeg  berørte  de  nordiske 
Folks  naturlige  Utilbøielighed  til  at  lade  sig  regjere  af 
en  Fremmed,  der  ikke  engang  kunde  Landets  Sprog; 
men  hertil  svarede  han,  at  Sønnen  kunde  Svensk,  og  at 
Efterfølgerne  jo  vilde  blive  født  i  Sverig  —  kortsagt 
jeg  kan  ikke  rose  mig  af  at  have  omvendt  ham  i  Poli- 
tiken, men  jeg  troer,  at  jeg  personlig  har  vundet  i 
hans  Øine  under  denne  Samtale  paa  omtrent  halvanden 
Times  Tid,   og  kun  Gud  kan  vide,  hvad  det  kan  føre  til. 

Jeg  er  kommet  til  den  Overbevisning,  at  Svenskerne 
ikke  tænke  paa  at  angribe  os  før  Rigsdagen,  hvad  der 
har  Meget  at  sige,  og  jeg  mener  at  have  vundet  endnu 
mere  Tid  ved  tilsidst  at  sige  til  ham:  Formeld  Felt- 
marskallen min  Compliment  og  udtryk  for  ham,  hvor- 
meget  jeg  skatter  dette  Tegn  paa  hans  Høiagtelse  og 
Tillid;  altid  vil  jeg  forsvare  dette  Folks  Rettigheder, 
hvis  Lid  staar  til  mig;  for  Oieblikket  seer  jeg  ingen 
Grund  til  Ængstelse  for  Folkets  Skjebne.  Efterret- 
ningerne fra  Sverig  ere  forstørstedelen  daarende  Fantasi- 
billeder fra  Kroprinsens  Hovedkvarter;  jeg  maa  selv  se 
Faren  og  dømme  med  mine  egne  Øine.  Hvis  efter  den 
almindelige  Fredslutning  alle  Europas  Magter,  og  især 
England,  tage  Parti  imod  Norge,  vil  jeg  give  Folket  en 
Fremstilling  af  Rigets  virkelige  Stilling,  og  Folket  kan 
da  vælge,  om  det  vil  forlige  sig  med  Sverig  eller  for- 
svare sig.  Jeg  skal  ikke  være  den,  der  vil  lægge  Hin- 
dringer iveien  for  en  fredelig  Ordning,  men  hvis  Nationen 
trods  Alt  har  Villie  til  at  forsvare  sig,  vil  jeg  heller  ikke 
se  at  faa  den  derfra. 

Denne  Erklæring  syntes  han  meget  tilfreds  med 
(thi  de  vente  dem    naturligvis  Alt   af  de  Allierede);    han 

bad  om  at  Samfærdselen  maatte  blive  ved,  saa  at  han 
kunde  passere  Grændsen  og  gaa  til  Christiania  uden  at 
opholdes  i  Friderichshald  —  hvad  jeg  tillod ,  og  har 
jeg  givet  General  Ohme  Ordrer  desangaaende. 

I  mit  Svar  til  Feltmarskallen  har  jeg  brugt  disse 
Udtryk:  Jeg  vil  aldrig  svigte  dette  Folks  Tillid  til  mig, 
men  misbruge  den  vil  jeg  heller  ikke;  Ære  og  Pligt 
skulle  bestandig  lede  min  Færd.  —  Dette  Svar  skal  sendes 
fra  Edswold  til  Hr.  Flock , '  som  da  afreiser  til  Wen- 
nersborg. 

Til  Edswold  afreiste  jeg  Kl.  10V2  og  ankom  hertil 
Kl.  7  om  Aftenen:  Veiene  vare  efter  Aarstiden  taalelige, 
Ordningen  med  Forspandene  upaaklagelig. 

Til  Eidsvold;  Løvenskjolds  Ed.  —  Smigrende  Præken;  Thron- 
tale.  —  Ankers  Formandsvalg.  —  Vestpartiets  Rænker.  —  Regent- 
skabet og  16.  Februar.  —  Takadresse.  —  Flocks  Trædskhed.  —  Trus- 
ler fra  Pontecorvo.  —  Kongenavn ;  Rigsforstander.  —  Jøderne.  —  Værne- 
pligt.   —  Napoleonidernes  Fald. 

10.  April.  Jeg  havde  imorges  en  temlig  bevæget 
Samtale  med  Amtmand  Løvenskjold,  der  —  hvor  utro- 
ligt det  end  lyder  —  slet  ikke  har  aflagt  Eden.  Jeg 
paalagde  ham  det  som  en  Pligt,  uden  hvis  Opfyldelse  han 
ikke  vilde  kunne  give  Mode  i  Rigsdagen.  Saa  talte  han 
til  mig  vidt  og  bredt  om  sin  Frygt  og  sin  Overbevisning 
om,  at  Landet  ikke  kunde  bestaa  uden  Foreningen 
med  Sverig;  jeg  læste  ham  ordenlig  Texten  og  spurgte 

ham,  om  han  var  tilstrækkelig-  bevandret  i  Politiken  til 
at  kunne  forudse  Alt,  hvad  der  kunde  ske  eller  maaske 
allerede  var  skeet  til  Fordel  for  os,  eller  om  han  blot 
saa  meget  som  kjendte  de  andre  Hoffers  Hensigter? 
Han  forsikrede  mig,  at  hans  Meninger  kom  af  modne 
Overveielser,  men  jeg  troer  snarere,  dette  Stykke  Vildt 
har  ladet  sig  fange  i  Wedels  og  Meningsfællers  Garn,  de 
som  kun  se  Lykken  i  en  Forening  med  vore  Fjender. 
Denne  Klike  boer  sammen,  og  jeg  er  vis  paa,  at  de 
spinde  Rænker. 

Kl.  1 1  gik  vi  til  Kirken.  Foran  Kirken  henvendte 
jeg  mig  til  Forsamlingen  af  Nationens  Repræsentanter 
med  de  Ord,  at  vi  vilde  gaa  ind  og  sammen  bede  Gud 
give  sin  Velsignelse  til  vort  store  Værk.  Professor  Le- 
ganger x  af  Edswold  Menighed  holdt  en  meget  udstuderet 
og  til  Leiligheden  vel  afpasset  Præken  —  kun  var  den 
fuld  af  overdrevne  Smigrerier  til  mig  —  heldigvis  lader 
jeg  mig  ikke  bedøve  af  al  den  Virak,  man  brænder 
for  mig. 

Efter  Gudstjenesten  fik  de  Deputerede  fra  de  for- 
skjellige  Byer,  Amtsraad  og  Militaircorpser  Adgang  (i 
alphabetisk  Orden)  og  overrakte  mig  deres  Adresser; 
disse  bleve  gjennemset  i  en  Comite  af  Regjeringsraad 
Sommerhjelm  og  Biskopperne  Bech  og  Bugge,  hvorefter 
de  fik  Biletter  med  den  Deputeredes  Navn  og  Rigets 
Segl.  Ved  denne  særlige  Audiens  foregik  der  Intet  af 
Mærkværdighed;  nogle  Deputerede  bevidnede  mig  deres 
Ærbødighed,  Adresserne  vare  forstørstedelen  meget  ind- 
holdsløse, Grev  Wedel  overrakte  sin  uden  at  sige  et 
Ord.  Til  Middag  havde  jeg  de  Deputerede  fra  de  fire 
vigtigste  Byer;  Norges  Skaal  og  min  blev  drukket. 


1   Christopher  Munthe  L.,    1742  — 181 6,  Provst. 

il.  April.  Kl.  ii  aabnede  jeg  Rigsdagen  med 
en  Throntale.  —  Hele  Forsamlingen  mødte  i  alphabetisk 
Orden  i  den  store  Sal ;  ogsaa  mit  Følge  begav  sig  parvis 
derhen  og  stillede  sig  ved  Siden  af  min  Plads.  Da  Alle 
havde  indtaget  deres  Pladser,  holdt  jeg  Talen  med  Pa- 
piret i  Haanden,  dog  mere  udenad  end  med  Læsning; 
det  gik  fuldendt,  hele  Forsamlingen  kunde  fatte  og  følge 
mig  Ord  for  Ord,  og  Alle  vare  de  henrykte  over  en 
saa  ædel  og  vel  fremsagt  Tale  (har  man  forsikret  mig). 
Min  Tale  saavel  som  mit  Brev  til  Kongen  af  Sverig, 
hvilket  jeg  lod  læse  op  paa  Fransk  og  paa  Dansk, 
skal  trykkes  i  en  Rigsdagstidende,  der  skal  udkomme 
paa  Edswold. 

Efter  Talen  foregik  Valg  af  Formand,  Næstformand 
og  Secretair;  Kammerherre  Anker  blev  Formand,  Etats- 
raad  Rogert1  Næstformand  og  Sorenskriver  Christie2 
Rigsdagens  Secretair.  (Denne  Sidste  er  en  udmærket 
Personlighed ;  Modpartiet  hoverer  meget  over  Valget  af 
Kammerherre  Anker,  men  de  vide  ikke  af,  at  jeg  selv 
har  virket  derfor,  i  den  Tanke,  at  han  vil  gjøre  Virkning 
i  Sverig  og  vise  dem,  hvilken  Upartiskhed  der  hersker 
i  vor  Forsamling.) 

Jeg  gav  Formanden  Haanden  og  sagde,  at  jeg  med 
Tillid  overdrog  ham  at  holde  over  den  nødenvendige 
Orden  og  Værdighed  i  Forsamlingen,  og  udtalte,  før 
jeg  gik,  Ønsket  om,  at  sand  Fædrelandskj ærlighed  og 
Visdom  stadig  maatte  være  tilstede  her. 

Efter  min  Bortgang  blev  et  Udvalg  nedsat  til  at 
affatte  en  Takadresse  til  mig  og  fastsætte  Rigs- 
dagens Forretningsorden.    Medlemmer  bleve:  Formanden 


1   Andreas  R.,  Justitiar,    1754—  1833. 

-  Vilhelm  Friman   Koren  C,    1778 — 1849,    senere   Stiftamtmand  i 
Bergen. 

Anker ,  Næstformanden  Rogert ,  Secretairen  Christie , 
Professor  Sverdrup,  Procureur  Omsen1,  Oberst  Heger- 
mann,  Pastor  Wergeland2,  Justitsraad  Diriks3  og  Soren- 
skriver Falsen. 

Det  antoges ,  at  Modpartiet  vilde  foreslaa  at  faa 
Sædet  for  Rigsdagen  forandret,  fordi  man  fandt  Boligerne 
for  langt  borte  under  Veienes  nuværende  Tilstand ;  det 
vilde  kun  have  været  til  at  trække  Tiden  ud  og  spolere 
det  Hele,  men  ved  den  Ordning,  jeg  traf  sammen  med 
Amtmanden  og  Hafner,  ere  nu  Alle  de,  der  syntes 
utilfredse  med  Opholdet  her,  mig  taknemmelige  for  min 
gode  Villie  til  at  gjøre  dem  Opholdet  idemindste  taale- 
ligt,  og  der  fremkom  ikke  noget  saadant  Forslag. 

For  Bordet  sagde  jeg  til  en  Del  af  Forsamlingen, 
at  jeg  havde  givet  Ordre  til,  at  der  skulde  sørges  for 
deres  Bekvemmelighed,  og  at  jeg  vilde  bede  Dem  hen- 
vende sig  til  Hafner  og  Amtmanden;  tillige  meddelte 
jeg  dem,  at  jeg  havde  sikret  mig  Briggerne,  der  nu  vilde 
blive  her  til  Landets  Forsvar.  Dette  behagede  For- 
samligen  meget. 


12.  April.  Mag    vedtoges    Takadressen    enstem- 

mig af  Forsamlingen,  og  ligeledes  fastsattes  Forretnings- 
ordenen. 

Pastor  Wergeland  var  den  Eneste,  der  holdt  en 
rigtig  Tale;  heri  udtalte  han,  at  de  Mænd,  der  den 
16.  Februar  kom  sammen  her  i  Edswold,  havde  tiltaget 


1  Christopher  Friman  O.,    1761  — 1829,  senere  Høiesteretsassessor. 
1  Nicolai    W. ,     1780 — 1848,    i    Christianssand,    senere    Provst    i 
Eidsvold. 

3  Christian  Adolf  D.,    1774 — 1837,   senere  Statsraad. 

sig  Folkets  Souverainetet,  og  at  det  tilkom  Forsamlingen 
her  at  stadfæste  det  Foregaaede  saavelsom  ogsaa  at 
forlænge  Regentskabet.  Hertil  svarede  Formanden,  at 
de  Mænd,  der  af  Prinsen  vare  blevet  kaldt  hertil,  kun 
vare  blevet  tilkaldt  for  at  raade  ham  og  som  Venner, 
men  at  han  selv  havde  taget  sin  Bestemmelse.  Grev 
Wedel  talte  meget  maadeholdent  og  sagde,  at  Folket 
maatte  være  mig  taknemmelig,  og  at  et  sligt  Forslag 
var  ilde  anbragt.  Professor  Sverdrup  talte  i  samme 
Aand  som  Formanden;  Pastor  Grøgaard 1  sagde,  at  naar 
Lodsen  i  Mangel  af  Captain  tog  Roret  paa  et  Skib  for 
at  redde  det  fra  Skibbrud,  burde  Mandskabet  takke  ham 
og  ikke  tale  imod  ham.  Forslaget  faldt  til  Jorden,  men 
Taleren  forlangte  det  ført  til  Protocols. 

Udvalget  til  Forfatningsudkastet  valgtes  uden  Mod- 
stand; et  Hovedpunkt  var  altsaa  vundet  og  megen  For- 
sinkelse undgaaet.  Og  hvad  der  har  Meget  at  sige  er, 
at  Valget  var  meget  vellykket.  Medlemmerne  ere:  Pro- 
fessor Sverdrup,  Pastor  Rein2,  Captain  Motzfeldt3,  Pro- 
cureur  Omsen,  Næstformanden  Rogert,  Sorenskriver 
Falsen,  Ridder  Aall,  Pastorerne  Middelfart  og  Werge- 
land, Oberst  Hegermann,  Oberstlieutenant  Stabell,  Ju- 
stitsraad  Diriks,  Pastor  Schmidt4. 

Modpartiet  havde  været  om  sig  om  Natten  og  sendt 
Stemmesedler  omkring  til  Bønderne,  der  dog  ikke  for- 
stode sig  derpaa;  det  velsindede  Parti  maatte  da  gjøre 
ligesaadan,  og  heldigvis  lykkedes  det.  Af  dette  Valg 
venter  jeg  mig  kun  Godt. 


1  Hans  Jacob  G.,    1764 — 1836,   i  Vester  Moland,  senere  i  Bergen. 
8  Jonas  R.,    1760 — 1821,   i  Bergen. 
3  Peter  M.,    1777 — 1854,   senere  Statsraad. 

1  Frederik  S.,     1771  — 1840,    Provst  i  Eker,    senere  i  Himmelløv  i 
Sæland. 

Om  Eftermiddagen  indfandt  en  Deputation  fra  For- 
samlingen, med  Formanden  i  Spidsen,  sig  hos  mig  for 
at  overrække  mig  Takadressen;  den  glædede  mig  i 
høieste  Grad  og  vil  altid  være  mig  et  dyrebart  Minde. 
Paa  Formandens  Tale  svarede  jeg:  « Ethvert  Tegn  paa, 
at  det  norske  Folk  er  tilfreds  med  mig,  er  mig  dyre- 
bart, og  saa  meget  mere  da  dette,  som  Nationens  ud- 
valgte Mænd  her  bringe  mig.  Min  Samvittighed  siger 
mig,  at  jeg  har  udrettet  Noget  til  Fædrelandets  Frelse; 
det  er  nu  Deres  Sag,  mine  Herrer!  at  gjøre  endnu 
Mere.  Den  Fædrelandskj ærlighed  og  Nidkjærhed,  hvor- 
med De  ville  arbeide,  vil  snart  føre  det  Værk  tilende, 
der  er  Dem  overdraget,  nemlig  at  give  Norge  en  For- 
fatning, som  vi  Alle  ville  være  enige  om  at  forsvare. 
Behag  at  bevidne  Rigsdagen  min  Erkjendtlighed  og  min 
Tak.» 

Formanden  synes  meget  velsindet.  Bønderne  synes 
særdeles  godt  om,  at  jeg  har  indbudt  dem  til  Taffel 
sammen  med  de  andre  Rigsdagsmænd  fra  deres  Amt, 
Alt  i  alphabetisk  Orden. 

Jeg  hører  fra  Christiania,  at  Lagmand  Flock  har 
villet  levere  Raaden  Gliickstad  et  Brev  til  Rigsdagen, 
men  han  var  dum  nok  til  ikke  at  tage  imod  det.  Det 
er  ret  et  Træk  af  en  svensk  Gavtyv  —  desuagtet  maa 
man  holde  gode  Miner  med  ham,  om  han  skulde  komme 
igjen. 


13.  April.  Dagen    gik    med    Comitearbeide ,    og 

Forsamlingen  mødte  kun  for  at  høre  Formandens  Beret- 
ning om  Overrækkelsen  af  Adressen. 


14.   April.         Jeg    tog  om  Morgenen  til  Christiania 

for  at  afsende  Lieutenant  Falsen  som  Curer  til  Kjøben- 
havn.  Denne  Udflugt  har  jeg  bestemt  mig  til  for  at 
vise  Alle,  at  det  er  langt  fra  mig  at  ville  øve  Tryk  paa 
Rigsdagen;  at  Rigsdagsmændene  ved  min  Færd  iblant 
dem  overbevise  sig  derom,  er  ikke  tilstrækkeligt  —  hele 
Nationen  og  selv  vore  Fjender  maa  nødes  til  at  ind- 
rømme det.  Veien  var  taalelig  og  Kl.  6  om  Aftenen 
kom  jeg  hertil. 

Et  Brev  fra  Feltmarskal  Essen  til  Grev  Schmettau 
kom  idag  med  en  Copi  af  et  nyt  Tordenbudskab  fra 
Kronprinsen  af  Sverig,  hvori  han  truer  med  ikke  blot 
at  behandle  mig  som  Oprører,  men  ogsaa  alle  de  danske 
Embedsmænd,  der  ikke  forlade  Landet  efter  Kongen  af 
Danmarks  Befaling;  alle  de,  der  ere  i  Besiddelse  af  de 
Sedler,  jeg  har  sat  i  Omløb,  skulle  straffes  som  Falsknere; 
og  tillige  siger  han,  at  han  vil  sætte  hele  sin  Sjæls  Kraft 
ind  paa  erobre  Landet.  Samme  Brev  er  blevet  udbredt 
ved  Grændsen  med  Befaling  fra  Feltmarskallen  til  de 
commanderende  Officerer  om  at  lade  tage  Copier  deraf 
og  uddele  det  i  Landet.  Man  pleier  ellers  at  undse  sig 
ved  at  betjene  sig  af  saadanne  Midler  til  at  vinde  eller 
skræmme  et  Folk,  og  det  vil  sikkert  ikke  nytte  dem 
noget  nu. 

Feltmarskallen  sendte  ogsaa  et  efter  Sigende  originalt 
Brev  fra  den  svenske  Gesandt  i  London  Hr.  de  Reh- 
hausen1  til  Grev  Rosen,  hvori  han  skriver,  at  Hr.  Anker 
har  havt  en  Sammenkomst  med  Lord  Liverpool2,  men 
at  hans  Sendelse  er  slaaet  helt  feil,  saa  at  han  fra  den 
engelske  Minister  kun  har  faaet  Forsikringer  om,  at 
Englands    Holdning    ligeoverfor    Sverig    er    uforanderlig; 


:  Gothard  Mauritius  v.  R.,  Friherre,    1761  — 1822. 
2   Robert  B.  J.   Greve  af  L.,    1770— 1827,   Minister. 

engelske  Fregatter  skulle  krysse  imod  norske  Skibe  eller 
saadanne,  der  gaa  med  Korn  til  Norge  o.  s.  v.  Saalænge 
Anker  ikke  indberetter  Noget  herom,  tillader  jeg  mig 
at  tvivle,  og  jeg  vover  at  tro,  at  ogsaa  den  svenske 
Minister  kan  føres  bag  Lyset  af  Englænderne.  Det 
Eneste,  der  ikke  tyder  paa  et  venskabeligt  Sindelag  hos 
Englænderne,  er  Beslaglæggelsen,  før  Ankers  Ankomst, 
af  alle  Skibe  til  Norge;  men  der  maatte  gjøres  Noget 
for  et  Syns  Skyld,  selv  om  England  er  os  gunstigt. 
Jeg  stoler  paa  Anker  og  ved,  at  Ingen  er  bedre  skikket 
til  at  behandle  denne  Sag  og  føre  den  tilende  til  Statens 
Held.  Grev  Essen  siger,  at  Hr.  Anker,  der  sandsynlig- 
vis forlængesiden  er  vendt  tilbage  til  Norge,  vil  bevidne 
Sandheden  af  denne  Efterretning.  Grev  Schmettau  vil 
svare  ham,  at  Anker  endnu  ikke  er  vendt  tilbage. 


15.  — 19.  April.  Disse  Dage  har  jeg  brugt  til  at 
gjøre  Cureren  til  Kjøbenhavn  færdig;  tillige  har  jeg  over- 
givet en  Depeche  til  Kongen  af  Danmark  til  Admiral 
Lutken,  som  efter  Afgjørelsen  af  Sagen  med  Briggerne 
har  faaet  sin  Frihed  og  har  isinde  at  reise  til  Kjøben- 
havn. 

Jeg  sender  Hans  Majestæt  Meddelelsen  om  Bemæg- 
tigelsen af  Briggerne  og  min  Erklæring  desangaaende, 
men  beder  Hans  Majestæt  om,  et  Øieblik  at  sætte  sig 
i  mit  Sted  og  undskylde,  hvad  der  ikke  kunde  være 
anderledes.  Admiral  Liitken  har  jeg  anbefalet  som 
en  Officer,  der  er  værdig  til  Hans  Majestæts  Naade  og 
Belønning.  Ogsaa  om  Rigsdagen  og  dens  Aabning  har 
jeg  underrettet  ikke  blot  Hans  Majestæt,  men  ogsaa  ved 
Falsen  mine  Søstre,  Grev  Danneskjold,  Augustenborg 
og  mange  andre  Venner   .  .  .     Jeg  har  skrevet  til  Dron- 

ningen,  mine  Søstre  og  min  Broder1,  og  til  Bardenfleth 
med  Admiralen,  der  reiser  den  20.   April. 

Jeg  har  sendt  Creditiver  med  Falsen,  for  at  gjøre 
Laan  til  at  betale  Korn  med  i  Danmark,  og  har  herom 
skrevet  til  Etatsraad  Kjellerup2  i  Aalborg  og  til  Grev 
Danneskjold,  ligesom  ogsaa  til  Stiftammand  Guldencrone3 
i  Aarhus.  Den  19.  fik  jeg  den  gode  Efterretning,  at 
40  Skibe  fragtede  til  Norge  ere  ankomne  til  jydske 
Havne,  og  at  man  skynder  sig  saa  meget  som  muligt 
med  at  sende  Provision  derfra  til  Norge.  Regjeringen  selv 
afgiver  1 00000  Tønder  Korn  til  at  sælge  til  Private.  Man 
driver  meget  paa  for  at  faa  Penge  sendt  til  at  betale 
efter  Aftale  den  11.  Juni.  Vi  villesende,  hvad  vi  kunne, 
Ladninger  af  Træ  og  Glas  —  saa  maa  Laanene  i  Dan- 
mark gjøre  det  Øvrige.  Disse  Dage  have  været  yderst 
travle  og  anstrængende  for  mig. 

Paa  Rigsdagen  drøftede  man  den  1 5 .  Hoved- 
puncterne  eller  Grundlaget  for  Forfatningen,  nemlig:  At 
Norge  skal  være  et  arveligt  og  constitutionelt  Monarchi, 
uafhængigt  og  udeleligt,  og  at  Regenten  skal  bære  Navn 
af  Konge.  Der  reiste  sig  nogen  Debat  om  denne  Ar- 
tikel, som  saaledes  blev  noget  mere  omfattende  end 
egenlig  nødvendigt,  kun  for  at  imødegaa  et  Modparti, 
der  vilde  give  Regjeringens  Overhoved  Titel  af  Rigs- 
forstander. Hr.  Wergeland  holdt  en  meget  udstuderet 
Tale,  hvori  han  berørte  næsten  alle  forskjellige  Forfat- 
ninger, med  Citater  i  fremmede  Sprog,  men  man  kaldte 
ham  tilorden.  Ved  Afstemningen  blev  Forslaget  ved- 
taget med  en  Majoritet  af  mere  end  to  Trediedele  af 
Forsamlingen. 


1  Prins  Ferdinand,    1792 — il 

2  Laurits  K.,    1751  — 1823. 


Frederik  Julius  Christian  Baron  G.,   til  Vilhelmsborg. 

2.  Den  lovgivende  Magt  tilhører  Folket  gjennem 
dets  Repræsentanter. 

3.  Folket  alene  tilkommer  det,  gjennem  sine  Re- 
præsentanter, at  paalægge  sig  Skatter. 

4.  Retten  til  at  slutte  Fred  og  erklære  Krig  til- 
hører Kongen. 

5.  Kongen  har  Ret  til  at  benaade. 

6.  Den  dømmende  Magt  skal  være  adskilt  fra  den 
lovgivende  og  udøvende  Magt. 

7.  Der  skal  være  Pressefrihed. 

8.  Den  evangelisk  -  lutherske  Religion  skal  være 
Folkets  og  Kongens;  de  forskjellige  Sekter  have  Troes- 
frihed,  men  Jøderne  ere  ligesom  før  udelukkede.  (Denne 
mødte  Modstand  til  Gunst  for  Jøderne,  men  Politiken 
seirede  over  Tolerancen,   og  de  bleve  udelukkede.) 

9.  Nye  Monopoler  eller  Forrettigheder  i  Kunst  og 
Haandværk  maa  ikke  gives. 

10.  Personlige  eller  arvelige  Forrettigheder  maa 
ikke   mere  skj enkes. 

11.  At  forsvare  Fædrelandet  er  alle  Borgeres  fælles 

piigt. 

De  10  første  Artikler  vedtoges;  den  ilte  mødte 
Modstand  hos  ansete  Mænd.  Kammerherre  Løvenskjold 
sagde  Noget,  man  ikke  kunde  forstaa;  han  har  en  Plan, 
der  er  Forslaget  ganske  modsat,  og  vil  have,  at  Armeen, 
skal  bestaa  af  Soldater,  afgivne  af  hver  Canton;  han 
vil  gjøre  sig  til  Nar.  —  Comiteen  har  arbeidet  hver  Dag. 

Den  18.  og  19.  var  der  igjen  almindeligt  Møde. 
Det  velsindede  Parti  stillede  tre  Forslag  for  at  overvinde 
de  Hindringer,  Modpartiet  havde  udspekuleret  til  at 
trække  Rigsdagens  Arbeider  og  Forhandlinger  i  Lang- 
drag—  nemlig  for  det  Første:  Rigets  bedste  Lovkyndige 
skulde  af  Rigsdagen  bemyndiges  til  at  affatte  de  civile 
og  criminelle  Love.     Vedtaget. 

2.  Der  skulde  strax  vælges  en  Finanscomite  til 
fra  Regjeringen  at  modtage  alle  mulige  Oplysninger  om 
Landets  Hjelpekilder  o.  s.  v.  Vedtaget,  og  til  Med- 
lemmer valgt:  Amtmand  Krohg1,  Foged  Collett  og  de 
Handlende  O.  C.  Mørck,  Meltzer,  Rolfsen,  Stoltenberg, 
Schmidt,  Lund. 

3.  Naar  Forfatningen  er  vedtaget  og  Kongen  valgt, 
skal  Rigsdagen  betragtes  som  sluttet.  Dette  Forslag 
blev  Gjenstand  for  Forhandling  •,  Wergeland  holdt  paany 
en  lang  Tale,  der  ikke  førte  til  Noget.  Grev  Wedel 
talte  ogsaa  og  efter  Sigende  meget  godt,  men  han  var 
af  den  Mening,  at  de  udenrigske  Forhold  først  og  frem- 
mest skulde  gjøres  bekjendt  og  bringes  under  Forhand- 
ling. Pastor  Rein  talte  med  Kraft;  han  billigede,  at  en 
Finanscomite  blev  valgt  —  det  kunde  ikke  andet  end 
være  Almenheden  magtpaaliggende  at  kjende  Landets 
Hjelpekilder;  men  hvad  de  udenrigske  Forhold  angik, 
kunde  man  ikke  forlange  af  Regenten,  at  han  skulde 
sige,  hvad  han  selv  ikke  vidste,  eller  hvad  han,  af 
Grunde  som  kun  han  selv  kjendte,  ikke  kunde  give  Op- 
lysning om;  forøvrigt  mente  han,  at  Forfatningen  godt 
kunde  føres  til  Ende  uden  at  bede  de  fremmede  Magter 
om  Lov.  Flere  Medlemmer  forstode  kun  ufuldkomment 
dette  Forslag  og  troede,  at  det  udelukkede  ethvert 
Forslag  til  Forbedring  af  Lovene  o.  s.  v.,  eller  at  det 
sigtede  til,  i  Forfatningen  at  optage  Meget,  der  ikke 
hører  hjemme  der  eller  har  Noget  dermed  at  gjøre. 
Stemmerne  vare  derfor  lige  delte  om  hans  Forslag,  saa  at 
Formanden  maatte  gjøre  Udslaget,  hvad  han  gjorde  til 
Fordel  for  Forslaget. 

Til  Formand    valgtes   den    Dag  Oberst  Hegermann, 


Hilmar  Meincke  K.,    1776 — 185 1,  Amtmand  i   Romsdalen. 

Næstformand    er    Falsen.       Wedel    havde    atter    kun    to 
Stemmer. 

Hertil  kom  jeg  om  Aftenen  den   19. 


20.  April.  Før   Middagen    underholdt    jeg    mig 

med  forskjellige  Rigsdagsmænd.  Grev  Wedel  spiste  hos 
mig  og  gjorde  sig  Umage  for  at  gjøre  sig  behagelig;  vi 
talte  ikke  om  Politik. 

En  Efterretning  om ,  at  Englænderne  have  sendt 
Skibe  ud  at  gjøre  Jagt  paa  og  forjage  de  svenske  Kapere, 
som  de  ikke  ville  taale  længere,  har  gjort  et  godt 
Indtryk  ligesom  ogsaa  Ankomsten  af  flere  Fartøier 
med  Korn. 


21.  April.  Idag  har  jeg  skrevet  til  Anker  og  iaften 
afsendt  Curer  til  ham  —  forhenværende  Lieutenant  Bing. 
Jeg  har  i  min  Skrivelse  taget  Hensyn  til  en  Efterretning, 
vi  imorges  modtoge  fra  Feltmarskal  Essen,  nemlig  at  de 
Allierede  den  30.  Marts  have  holdt  deres  Indtog  i  Paris, 
og  at  Keiser  Alexander  den  31.  Marts  i  Paris  har  er- 
klæret, at  hverken  han  eller  nogen  af  de  andre  allierede 
Magter  mere  vilde  underhandle  med  Napoleon  eller  Nogen 
af  hans  Familie,  men  at  Senatet  maatte  give  Frankrig 
en  Forfatning,  der  kunde  bevare  det  stort  og  lykkeligt. 
Efter  Sigende  har  Senatet  proclameret  Bourbonerne; 
saaledes  har  Napoleon  da  endt  sin  glimrende  Løbebane 
og  givet  Erobrere  en  storartet  Advarsel  om  ikke  at  lade 
sig  rive  hen  af  grændseløs  Ærgjærrighed. 

Jeg  har  paalagt  Anker  at  underrette  mig  om,  hvordan 
vor  politiske  Stilling  er,  da  jeg  finder,  at  det  er  min 
Pligt  ikke  at  holde  dette  skjult  for  Rigsdagen,  før  den 
tager  sin  Beslutning  om  Valget  af  mig  til  Norges  Krone. 

Jeg  har  lagt  ham  paa  Sinde  at  arbeide  paa  at  styrte 
Ponte  Corvo  just  nu,  da  man  kan  have  Haab  om  at 
han  kan  følge  Napoleoniderne  i  deres  Fald,  —  og  da 
kunde  Norges  Forening  med  Sverig  ske  ved  at  vælge 
mig  til  svensk  Thronfølger.  Til  at  iværksætte  denne 
storartede  Plan  behøvedes  kun  de  Allieredes  Indflydelse; 
to  Fremmede,  to  Æventyrere,  ville  ikke  være  nogen 
Hindring,  naar  Sverig,  ved  at  opgive  dem,  uden  Møie 
kan  naa  sit  Maal.  —  Naar  Norges  Folk  saaledes  har 
faaet  en  Forfatning  og  en  Konge,  det  holder  af,  vil  det 
ikke  længer  være  imod  en  Forening  med  Sverig  —  men 
hvis  Foreningen  skal  finde  Sted,  er  det  saaledes  man 
maa  bære  sig  ad. 

Jeg  har  meddelt  ham  min  Samtale  med  Hr.  Flock, 
og  hvad  Rigsdagen  angaar,  har  jeg  sendt  ham  Alt,  hvad 
der  har  staaet  i  Bladene,  saavelsom  en  omstændelig  Be- 
retning om  Sagernes  Gang. 


Hardenberg;  Keiser  Alexanders  Søster  og  Caroline  af  Augusten- 
borg. —  Frederik  den  Sjette  Hertug  af  Sæland.  —  Tawast  almægtig 
i  Kjøbenhavn.  —  Mønt  fra  Roskilde;  grønne  Baand.  —  Russisk  Brev- 
vexling.  —  Svenske  Sørøvere.  —  De  Fremmedes  Forjagelse.  —  Arve- 
følgen. —  Normændene  endnu  danske  Undersaater.  —  Oprør  i  Kjø- 
benhavn; tre  Kroner.   —  Giildenpalms  Uheld. 

22.,    23.   og  24.   April    har   jeg    brugt  til  mine  pri- 
vate Breve. 


25.   April.  Ligeledes    til    Baron  Hardenberg    har 

jeg  skrevet  og  sendt  ham  et  Brev  til  hans  Fader  Stor- 
kansleren1 i  Preussen,  og  i  mine  Tilskyndelser  til  ham 
om,  at  rette  hele  sin  Stræben  imod  Pontecorvo,  er  jeg 
gaaet  endnu  videre  og  har  som  et  Middel  til  at  vinde 
det  russiske  Cabinet  betydet  ham  at  give  et  Vink  om, 
at  den  skandinaviske  Throne  i  Forbindelse  med  min 
Haand  mulig  kunde  passe  sig  for  Keiser  Alexanders 
Søster2. 

Dette  er  at  gjøre  Mere,  end  jeg  egenlig  skulde ;  thi 
med  Opgivelsen  af  et  lykkeligt  Liv  i  Forening  med 
Caroline  af  Augustenborg  kan  Fordelene  ved  en  Throne 
ikke  sammenlignes.  Men  hvad  vilde  man  ikke  gjøre 
for  at  skafte  Norden  og  saadan  et  Folk  som  det  norske 
Fred,  og  desuden  gjør  en  saadan  Tanke,  henkastet, 
sin  Virkning,  uden  at  den  behøver  at  blive  til  Virke- 
lighed. 

Forøvrigt  har  jeg  meget  indskærpet  Baron  Harden- 
berg,  ikke  at  blande  Danmarks  Sag  sammen  med  Norges; 
det  er  af  Vigtighed,  at  man  ikke  troer,  der  er  en  hemme- 
lig Forstaaelse  mellem  disse  to  Regjeringer.  Derfor  har 
jeg  heller  ikke  været  tilfreds  ved  at  erfare,  at  Grev 
W.  Holk  (?)  som  Hardenberg  har  sendt  som  Curer  til 
sin  Fader,  har  haft  Pas  fra  Hr.  Rosencrantz  som 
Overbringer  af  mine  Brevskaber  til  de  allierede  Fyrster; 
jeg  gjorde  den  Bemærkning,  at  ved  saadan  en  Frem- 
gangsmaade  havde  Ponte  Corvo  vundet  en  Krone,  men 
Kongen  kunde  den  gjerne  komme  til  at  koste  Danmarks 
Krone.  Lidt  beroliget  desangaaende  blev  jeg  ved  et 
Brev  fra  Thygeson  om,  at  Hardenberg  vilde  tage  Brevet 
med  sig,  og  hans  Brev  til  Faderen  vil  gjøre  det  klart, 
at  Danmark  ikke  har  Noget  dermed  at  gjøre. 


1  Carl  August,   senere  Fyrste,    1750 — 1822. 

2  Anna  Paulo wna,  født   1801,    18 16   gift  med  Prinsen  af  Oranien. 

Dette  Brev  skal  Hr.  Winge  bringe  til  Holsten  og 
betro  det  til  Hr.   v.  Bliicher1,    hvis  Hardenberg  er  reist. 

Alt  dette  har  jeg  sat  Anker  ind  i,  saavelsom  at, 
ærgerligt  nok,  Hardenbergs  Mission  ikke  er  kommen 
videre. 

Briggerne  har  jeg  atter  givet  Ordre  til  at  krysse 
og  beskyttte  Skibe  med  Forraad  til  Norge  og  paalagt 
dem  at  behandle  de  svenske  Corsarer  som  Sørøvere. 


21. — 25.   April.  I   Rigsdagen    blev   Commandeur 

Fabritius2  valgt  til  Formand  og  Pastor  Rein  til  Næst- 
formand. Forfatningsudvalget  har  arbeidet  hver  Dag. 
Finansudvalget  har  været  samlet  og  synes  tilfreds  med 
de  Oplysninger,  de  have  modtaget  fra  Finantsdeparte- 
mentet;  de  erkjende,  at  Norge  kan  bestaa  som  selv- 
stædig Stat  i  Fredstid  ved  Hjelp  af  Overskudet  af  dets 
Indtægter3.  De  have  forlangt  og  faaet  Oplysninger  om 
Hærens  Størrrelse  før  Krigen  og  om  Udgifterne  til  den 
i  Fredstid  og  Krig. 

Fremdeles  have  de  atter  forlangt  at  faa  at  vide, 
hvormange  Millioner  Finansdepartementet  mener,  at 
Udgifterne  til  Staten  og  til  Krigen  ville  udgjøre  fra  nu 
af  og  til  Marts  næste  Aar  (Fristen  for  Aabningen  af 
næste  Rigsdag).  Man  vil  atter  svare,  at  det  er  umuligt, 
bestemt  at  sige ,  hvilken  Sum  Staten  under  saadanne 
Farens  og  Krigens  Forhold  vil  udkræve  til  sine  Udgifter, 
men  at,   for  at  nævne  en  Sum,  4  Millioner  strax,    til  at 


1  Conrad  Daniel  B.,  Kammerherre.   Overpræsident  i  Altona. 

2  Jens  Schou  F.,    1758 — 1841,   senere  norsk  Viceadmiral. 

1  Blant  Prinsens  Papirer  i'  Geheime-Archivet  findes  en  Bereg- 
ning over  Indtægter  og  Udgifter  i  Norge,  hvorefter  de  ordinaire  Ind- 
tægter:  919200  Rdr,   ordinaire  Udgifter:   980900. 

betale  Korn  og  Fisk,  og  siden  en  Million  om  Maaneden 
maa  betragtes  som  absolut  nødvendigt  —  forøvrigt  ønsker 
man  en  Finanscomite  nedsat,  til  ved  Siden  af  Departe- 
mentet at  arbeide  for  Statens  Finanser  og  til  at  be- 
myndige Rigsbanken  til  at  yde  de  for  Opretholdelsen 
af  Statens  Selvstændighed  saa  uundværlige  Midler. 

Dette  Forslag  gjør  man  for  at  slippe  for  at  nævne 
den  Sum  af  20  Millioner,  hvortil  Statens  Behov  med 
Lethed  kan  løbe  op. 


26.  April.  Captain  F.  Holsten1  af  Marinen,    for- 

hen Generalconsul  i  Gøteborg,  er  kommet  hertil  med 
Breve  fra  Hardenberg  og  andre  Venner  og  Slægtninge 
i  Danmark.  Han  kan  ikke  blive  træt  af  at  tale  om  den 
i  Danmark  almindelig  herskende  Misfornøielse  med  de 
Personer,  som  ere  om  Kongen  og  raade  ham  —  Biilow, 
Rosencrantz  og  Tawast,   der  spiller  den  Almægtige. 

Holsten  er  en  ung  Mand  med  megen  Dømmekraft; 
han  er  kommet  paa  den  Tanke  og  har  ytret  det  til 
Ministeren  Rosencrantz,  at  Svenskernes  Plan  om  at  ud- 
vide sig  paa  Danmarks  Bekostning  skriver  sig  fra  lang 
Tid  tilbage.  Han  formente  endogsaa,  at  Englands  Af- 
taler med  Sverig  gjennem  General  Hope2  gik  ud  paa,  at 
i  Tilfælde  af,  at  Kongen  af  Danmark  gjorde  Modstand  til 
det  Yderste,  skulde  Hertugdømmerne,  Jylland  og  Fyen 
forenes  med  Hannover,  og  Kongen  kun  beholde  Sjæland 
som  Hertugdømme.  Den  Fred,  som  nu  er  ratificeret  af 
Storbritanien,  viser,  synes  det  mig,  tilstrækkeligt,  at 
denne  Plan  er  opgivet;  men  vist  er  det,  at  Sverigs 
Politik  har  formaaet,    fuldstændig  at  lægge  Danmark  ud 


1  Frederik  Christian  H.,  f    18 16. 

-  Georg  H.,    181 1   engelsk   Flagcaptain. 

med,  først  Rusland,  saa  England  (Februar  18 13),  Preussen, 
Frankrig;  og  nu  tilsidst  have  de  berøvet  Kongen  per- 
sonlig Normændenes  Hengivenhed,  og  de  have  isinde  at 
lade  ham  synke  i  de  Danskes  Øine  ved  at  nøde  ham 
til  strenge  Forholdsregler  mod  Norge  og  imod  mig, 
for  hvem  Begeistringen  i  Danmark  er  steget  til  det 
Høieste. 

Jeg  vil  gjøre  Holsten  til  Marineadjutant  hos  mig 
selv  og  skjenke  ham  min  Fortrolighed;  han  fortjener  den 
tilfulde.     Jeg  har  kjendt  ham  i  lang  Tid. 


27.  April.  Kammerherre  Rosencrantz  er  kommet 
tilbage  fra  Kjøbenhavn  og  har  fremstillet  sig  for  mig. 
Mit  Brev  har  han  overleveret  Kongen,  men  har  ellers 
ikke  kunnet  optræde  officielt;  han  har  ikke  engang  været 
til  Taffel.  Han  har  mange  Oplysninger  om  Collegierne 
med  til  mig,  isærdeleshed  om  første  Departement.  Ta- 
wasts  utaalelige  Indflydelse  i  Kjøbenhavn  taler  han 
meget  om. 

Han  bringer  mig  en  trekantet  Mønt  fra  Christian  den 
Femte,  som  en  Dame  i  Roskilde  havde  givet  ham  til  mig 
tilligemed  et  anonymt  Brev,  hvori  hun  fortæller  mig,  at 
en  ung  begavet  Mand  havde  givet  hende  den  d.  20. 
October  1796  med  de  Ord,  at  den  skulde  hun  give  til 
den  Prins  af  Danmark,  som  skulde  komme  til  selv  at 
forsvare  sine  Rettigheder.  Hendes  for  kort  Tid  siden 
afdøde  Mand  havde  mindet  hende  om,  at  det  maatte 
være  mig,  kun  skulde  give  den  til. 

I  Kjøbenhavn  gaa  Alle,  baade  Mænd  og  Kvinder, 
som  sætte  en  Ære  i,  særlig  at  interessere  sig  for  mig  og 
Norge,  med  grønne  Baand.     Dette  rørte  mig. 

Fra  min  Familie  er  der  lykkeligvis  endnu  bestandig 

gode    Efterretninger;    min   Søn    skal   i   Sommer   opholde 
sig  paa  Frederiksberg  hos  Majestæterne. 


29.  April.  Jeg    befinder    mig    ikke     videre    vel 

idag,    men  en  Tour  til  Christiania  vil   forfriske  mit  Sind 
og  sætte  mig  i  godt  Humeur  igjen. 


30.   April.  Idag  tog  jeg  afsted;  Veien  er  blevet 

bedre. 


31.  April,  1.,  2.  og  3.  Mai.  Disse  Dage,  mens 
jeg  har  været  i  Christiania,  ere,  som  jeg  vidste  iforveien, 
blevet  brugt  til  at  copiere  Forfatningsudkastet,  hvilket 
først  vil  komme  til  Forhandling  den  4.  og  følgende 
Dage. 

Jeg  har  skrevet  et  Brev  til  Grev  Nesselrode,  Stats- 
secretair  hos  Keiseren  af  Rusland,  dateret  10.  Marts, 
hvori  jeg  forsikrede  ham  om  den  Tillid,  jeg  med 
saa  fuld  Ret  har  til  Keiser  Alexanders  Høisind  og 
ædle  Bevæggrunde  saavelsom  til  Grevens  Tjenstvillighed. 
Dette  Brev  blev  den  3.  Mai  afsendt  til  Hardenberg  med 
Secretair  Heiligen  (?),  som  skal  søge  Hardenberg  i  Hol- 
sten og  ellers  aflevere  Brevet  til  Hr.   Blucher. 

Ligeledes  har  jeg  skrevet  til  Danmarks  forhenværende 
Gesandt  Baron  Blome1  i  St.  Petersborg  og  bedt  ham 
tage  sig  af  Norges  Sag,  hvad  jeg  formente  var  af  Vig- 
tighed for  Ruslands  Politik,  og  at  se  at  faa  russiske 
Kjøbmænd    til    at    sende    os  Korn  saavel    fra  Archangel 


1  Otto  von  B.,  til  Heiligenstadten,  Oberstlieutenant. 

som  fra  Østersøen-  dette  Brev  daterede  jeg  den  13. 
April.  Jeg  har  ogsaa  sendt  et  Brev  fra  Grev  Nesselrode 
til  England  gjennem  Anker. 

2.  Mai  skrev  jeg  til  Feltmarskal  Essen  og  beklagede 
mig  over  de  svenske  Kryssere \  jeg  erklærede,  at  de  vilde 
blive  behandlede  som  Sørøvere,  og  spurgte  ham,  om 
Sverig  mente  at  have  Fred  med  Norge  eller  Krig.  Jeg 
tilføiede:  Det  er  mit  inderlige  Ønske,  at  Deres  Excellences 
Svar  maa  være  benægtende,  og  at  dette  maa  vise  sig  i 
Gjerning.  Jeg  kan  ikke  bekvemme  mig  til,  i  Deres  Ex- 
cellence at  se  Andet  end  en  retsindig  og  fornuftig  Mand, 
der  ligesaa  godt  som  jeg  indseer,  at  de  skandinaviske 
Folk  ikke  ere  til  for  at  udrydde  hinanden,  men  at  man 
tvertimod  alvorligt  burde  være  betænkt  paa ,  at  for- 
hindre, at  disse  to  Grændselande,  hvis  Folk  ved  hin- 
andens Side  vilde  kunne  agte  og  hjelpe  hinanden  gjen- 
sidigt,  skulle  blive  ruinerede.  Det  norske  Folk  ønsker 
Intet  høiere,  og  det  synes  mig  ikke  Svenskernes  National- 
ære  værdigt  at  plette  sig  ved  at  ville  underkue  en 
Nation ,  i  hvem  de  kun  burde  se  Venner  og  gode 
Naboer.  Seet  fra  dette  Standpunkt  burde  især  Sørøve- 
rierne høre  op.  De  tjene  kun  til  at  forøge  det  Natio- 
nalhad, som  jeg  saa  gjerne  vilde  se  forandret  til  en 
ædlere  Følelse,  værdig  de  to  nordiske  Nationer  og  saa 
naturlig  for  dem,  naar  først  fremmed  Indblanding  er  fjernet 
fra  deres  Skjød.  —  Resten  kan  han  sige  sig  selv. 

Min  Marineadjutant  F.  Holsten  skal  overbringe 
dette  Brev,  og  jeg  har  instrueret  ham  til  ved  given 
Leilighed  at  tale  med  al  mulig  Aabenhed  og  betyde  Felt- 
marskallen, at  han  vilde  kunne  vinde  Norge  for  Intet, 
naar  han  fjernede  de  to  Fremmede  fra  Sverigs  Throne. 
Normændene  forlange  kun ,  at  der  skal  tages  Hensyn 
til  deres  Ret  til  at  give  sig  selv  en  Forfatning   og  til  at 

vælge  Den,  de  ville  have  til  Suveræn.  Hvis  Sverig 
vælger  den  Samme,  er  dermed  Foreningen  færdig. 

Jeg  anseer  Holsten  for  særdeles  vel  skikket  til  denne 
Commission ;  han  skal  skriftlig  anmelde  sin  Ankomst 
til  Feltmarskallen  og  ogsaa  have  Breve  med  fra  Grev 
Schmettau. 

Den  3.  om  Natten  kom  jeg  her  tilbage  til  Edswold. 
—  Justitsraad  Diriks  er  valgt  til  Formand ,  til  Næst- 
formand Amtmand  Bendeke . x 


4.   Mai.  Forhandlingen   om  de  enkelte  Punkter  i 

Forfatningen  er  begyndt;  de  20  første  Paragrafer  ved- 
toges uden  synderlig  Debat.  Den  agnatiske  Arvefølge 
er  blevet  vedtaget,  og  det  er  overdraget  Kongen  at 
foreslaa  sin  Efterfølger  — -  for  at  raade  Bod  paa  en  saa 
indskrænket  Arvefølge,  der  her  mere  end  ellers  udsætter 
Fædrelandet  for  at  se  Kongefamilien  uddø.  Justitiarius 
Rogert  fra  Throndhjem  afgjorde  Sagen,  idet  han  paastod, 
at  aldrig  siden  Harald  Haarfager  havde  anden  Arvefølge 
havt  hjemme  i  Norge.  Myndighedsalderen,  der  var  sat 
til  18  Aar,  blev  bestemt  til  20  Aar  —  endnu  en  Feil 
eller  rettere  sagt  en  Cabale  for  at  forlænge  de  aristo- 
kratiske Tilstande,  en  Mellemregjering  altid  medfører. 
Diriks  er  meget  anseet  som  Formand;  han  havde  84 
Stemmer  ved  Valget  dertil. 

Briggen  Laaland  har  convoyeret  16000  Td.  Korn 
fra  Fladstrand  hertil.  Paa  de  svenske  Kryssere  har  den 
gjort  Jagt,  men  ikke  faaet  nogen.  Med  sin  Convoi  gik 
den  lige  igjennem  en  engelsk  Convoi  uden  nogen  Uvillie 
fra  dennes  Side  —  et  godt  Tegn;    altsaa   bekræfter  den 


Claus  B.,    1764 — 1828,  i  Hedemarken,  senere  Justitiar. 

Efterretning   sig,    at  Englænderne    ikke  mere  ville   finde 
sig  i  de  svenske  Sørøverier. 


5.  Mai.  Paa   Rigsdagen    bleve    de    16    følgende 

Paragrafer  vedtaget  uden  synderlig  Modstand  —  den 
28de  om,  at  Kongen  ikke  uden  Rigsdagens  Minde  maa 
modtage  en  anden  Krone,  er  den  vigtigste-  men  jeg 
har  ikke  Noget  derimod  at  sige.  Pastor  Wergeland  talte 
derimod,  i  Retning  af  at  dette  aldeles  ikke  skulde  være 
Kongen  tilladt. 

Diriks  har  faaet  en  Tilføielse  gjort  til  den  37te, 
saaledes  at  Kongen  faaer  Ret  til  at  benaade,  selv  efter 
Domfældelse  af  Rigsdagens  høieste  Domstol  (Rigsretten) , 
der  sidder  til  Doms  over  Ministre.  Procureur  Omsen, 
der  forsvarede  dette  Forslag,  priste  sig  lykkelig  ved, 
maaske  at  kunne  bidrage  til  at  redde  Livet  for  et  uskyl- 
digt Offer  for  Statslist. 

Et  temlig  livligt  Ordskifte  foranledigede  Paragraf  3 1 
om  beneficeret  Gods,  hvilket  flere  Medlemmer,  Bønderne 
især,  gjerne  vilde  betragte  som  Statseiendom  og  bruge 
til  at  grunde  Banker  og  andre  nyttige  Indretninger;  men 
de  Geistlige  gik  af  med  Seiren,  og  det  blev  med  Stemme- 
flerhed afgjort,  efter  Udvalgets  Indstilling,  at  Geistlig- 
heden og  Skolerne  skulde  beholde  dette  Gods  ligesom 
tidligere;  dette  Princips  Anvendelse  paa  Universitetet 
og  andre  Grene  af  Folkeoplysningen  opsattes  til  senere 
Rigsdage. 

Den  danske  Søofficer  Falbe  l  (Broder  til  And.  Selby) 
kom    idag    hertil  over  Sverig    med  et  Brev    fra  Admiral 


1  Christian  Tuxen  F.,  Secondlieutenant,    1 79 1  — 1849,   senere  Com- 
mandeurcapitain. 

Steen  Bille  og  Oberst  Lønborg  i  som  Commissairer  for 
Kongen  af  Danmark  til  at  overlevere  Fæstninger,  Stats- 
eiendomme  og  deslige  i  Norge  til  de  af  Hans  Majestæt 
Kongen  af  Sverig  hertil  udnævnte  Commissairer  —  en 
isandhed  uhørt  Foranstaltning,  som  ret  viser,  i  hvilken 
Grad  Kongen  af  Danmark  er  under  Sverigs  Tryk  — 
ellers  kunde  det  sikkerlig  ikke  falde  ham  ind  at  ville 
befale  i  Norge,  efter  at  han  for  tre  Maaneder  siden  har 
løst  Undersaaterne  fra  deres  Troskabsed;  dette  er  jo  kun 
at  give  de  Svenskes  Paatrængenhed  Vaaben  ihænde  mod 
os,  idet  de  heri  ville  søge  et  —  omend  ugyldigt  — 
Vidnesbyrd  om  den  Oprørskhed,  som  de  beskylde  os  for. 


6.   Mai.  Der   var   for   mig   ikke   noget  Valg,    og 

mit  Svar  til  de  Herrer  Commissairer  lød  saaledes,  at 
ligesaalidt  som  Kongen  af  Danmark  kan  vente  sig  Lydig- 
hed hos  det  norske  Folk  efter  (uden  nogetsomhelst 
Forbehold)  at  have  løst  det  fra  sin  Ed,  ligesaalidt  staar 
det  i  min  Magt  som  Regent  i  Riget  at  tage  Hensyn  til 
denne  Opfordring  fra  Kongen  af  Danmarks  Commissairer. 
Jeg'  maa  i  dette  Tilfælde  foretrække,  at  paadrage  mig 
Hans  Majestæt  min  meget  kjære  Fætters  Mishag,  for 
det  Æreløse  i  at  forbryde  mig  imod  min  Ed  og  mine 
Pligter  imod  et  uafhængigt  og  velsindet  Folk  —  hvad  der 
medrette  vilde  paadrage  mig  alle  fornuftige  Mænds  For- 
agt hele  Norden  over.  Da  de  Herrers  Mission  vilde 
være  ganske  frugtesløs,  ønsker  jeg  at  forskaane  dem 
for,  med  tgne  Øine  at  se  Normændenes  berettigede 
Uvillie  rnod  en  saadan  Fremgangsmaade. 

Jeg  har  skrevet  i  Fortrolighed  til  Admiral  Bille  og 
tilkjendegivet  ham,    hvor  henrykt  jeg  vilde  være  ved  at 


Christopher  L.,    1753 — 1827. 

se  ham  her  i  et  andet  Ærinde.  Jeg  forsikrede  ham,  at 
man  i  Danmark  paa  Grund  af  de  Svenskes  Opspind  saa 
altfor  mørkt  paa  Farerne,  og  gjorde  nogle  Bemærkninger 
om  det  Usandsynlige  i  en  fælles  Optræden  af  de  Allierede 
imod  Norge  —  stik  imod  deres  Principer  saavelsom  mod 
deres  Interesser-  til  Slutning  udtalte  jeg  for  ham  min 
Længsel  efter  at  gjense  mine  kjære  Slægtninge  —  men 
ikke  før  jeg  kan  det  med  Ære,  og  ikke  før  Norge  er 
frelst  og  frit,   som  det  fortjener  det. 

Idag  har  jeg  brugt  min  Tid  til  at  skrive  til  Slægt 
og  Venner;  et  Exemplar  af  de  af  Rigsdagen  vedtagne 
Paragrafer  har  jeg  sendt  Colbj ørnsen  og  givet  Falbe  et 
andet  Exemplar  med  til  Bille. 

Falbe  bragte  Efterretning  om  de  mange  danske  og 
norske  Skibe,  de  Svenske  have  opsnappet.  Misfornøiel- 
sen  i  Danmark  er  meget  stor,  og  Alt,  hvad  Kongen  kan 
se  sig  nødsaget  \il  at  foretage  imod  Norges  Sag,  vil 
faa  den  til  at  stige.  Hvis  han  nødsages  til  at  gjøre 
mig  arveløs,  troer  han  ikke,  denne  Bestemmelse  vil  kunne 
staa  ved  Magt  i  24  Timer  —  Oprør  vil  strax  blive 
Følgen  deraf.  Uudtømmelig  var  han  ogsaa  med  Ros 
over  min  Søn,  som  han  siger  er  afholdt  baade  for  sin 
egen  Skyld  og  som  Søn  af  en  Fader,  man  er  saa  venlig 
at  holde  af;  alle  Arme  ville  med  Vaaben  beskærme  ham, 
og  aldrig  ville  de  Svenske  kunne  tillade  sig  Noget  imod 
hans  Person. 

Guldenpalm  f  er  blevet  holdt  tilbage  i  Sverig  og  kan 
takke  sig  selv  for  sit  Uheld,  idet  han  i  Kjøbenhavn  har 
udtalt  sig  om,  hvor  forsigtig  han  skulde  være  med  de 
Breve,  man  vilde  betro  ham.  Paa  Tawast's  Angivelse 
er   han   da   ganske   ligefrem  blevet  holdt  tilbage  i  Gøte- 


'  Andreas  Dedekam  G.,    1777— 1832,    forhen  Legationssecretair  i 
Stokholm. 

borg,  og  ved  en  svensk  Tjener,  man  gjorde  lidt  bange, 
er  da  ogsaa  simpelthen  de  Papirer,  han  havde  med, 
allesammen  blevet  fundet;  men  til  alt  Held  var  der 
ikke  noget  af  Vigtighed  derimellem  til  mig;  et  Ciffer- 
brev  ,  siger  man ,  og  et  Brev  fra  min  Søster  Julie  1  og 
fra  Colbjørnsen  vare  deriblandt,  saavidt  jeg  ved.  Men 
i  flere  andre  Breve  tales  der  om  Misfornøjelsen  i  Dan- 
mark og  om,  at  Kongen  af  Danmark  formentlig  ikke  vil 
komme  til  at  regjere  fire  Uger  endnu.  Svenskerne  have 
sendt  det  Hele  til  Kjøbenhavn,  hvad  der  noksom  viser, 
at  det  Rygte  er  ugrundet,  som  gaar  om,  at  der  var 
fundet  Depecher,  der  afslørede  Aftaler  mellem  Kongen 
og  mig.  Guldenpalm  er  ført  til  Stokholm  og  fængslet. 
Den  Efterretning,  som  Falbe  ogsaa  bragte,  at  Mi- 
nister Thornton  havde  gjort  alt  muligt  for  at  paaskynde 
Udvexlingen  af  Ratincationen  af  Fredstraktaten  mellem 
Danmark  og  England  i  Liittich,  synes  mig  et  godt  Tegn 
paa,  at  denne  Regjering  er  venligsindet  imod  Danmark, 
der  efter  Sigende  trues  af  Rusland  —  men  efter  at  det 
Hele  er  forbi  i  Frankrig,  efter  Napoleons  Fald,  kan  Alt 
faa  et  andet  Udseende.     Falbe  blev  besørget  iaften. 


10. 


Adelskab.  —  Wergeland  en  Svensker;  Stemmesalg.  —  Veto.  — 
Protest  til  Frederik  den  Sjette.  —  Papirspenge;  ingen  Bank.  —  Ho- 
land  ;  Norske  Bønder.  —  Kongevalg ;  Ankers  Afstemning.  —  Snak 
fra  Essen. 

7.  Mai.  Idag   begyndte   Forhandlingerne   i  Rigs- 


1  Gift  med  Friederich  W.   C.   L.  af  He>sen-Philipsthal. 

dagen  med  den  31te  Paragraf,  og  med  stor  Stemmefler- 
hed bleve  Titler  og  Rang  afskaffet  for  Fremtiden,  naar 
de  ikke  knytte  sig  til  Stillingen  eller  Embedet.  Det  var 
allerede  vedtaget,  at  arvelig  priviligeret  Adel  ikke  mere 
skal  skjenkes.  Sorenskriver  Falsen  gav  Afkald  for  sig 
og  Efterkommere  paa  Adelskab,  hvad  der  gjorde  et  stærkt 
Indtryk  *  paa  de  fleste  Rigsdagsmænd,  og  der  er  ikke 
Tvivl  om,  at  Adel  ialmindelighed  vilde  have  faaet  Døds- 
stødet; men  til  Held  for  de  monarkiske  Former  (som 
efter  min  Mening  kræve,  at  Adel  ikke  maa  afskaffes) 
og  for  det  uheldige  Indtryk,  dette  vilde  have  gjort  paa 
vore  Naboer,  blev  det  meget  omstridte  Spørgsmaal  om 
den  nulevende  Adels  Forrettigheder  opsat  til  Afgjørelse 
af  en  af  de  næste  Rigsdage.  Det  er  sikkert  nok,  at 
der  var  kommet  personlig  Bitterhed  med  ind  i  disse  De- 
batter; de  Adelige  ere,  ved  at  have  gjort  sig  bemærket 
paa  en  lidet  heldig  Maade,  selv  Skyld  deri  og  have  da 
ogsaa  følt  sig  meget  ilde  berørt  under  denne  Forhand- 
ling og  ikke  taget  synderlig  Del  deri. 

Rein,  Sverdrup  og  Wergeland  have  talt  for  Adel- 
skab som  nødvendigt  for  et  Monarchi;  det  er  for  Sidst- 
nævntes Vedkommende  et  Princip,  han,  som  det  synes, 
har  lagt  sig  til  her,  hvor  han  er  paa  Adelens  Parti.  — 
Det  har  moret  mig  meget,  at  man  i  Sverig  (efter  Falbes 
Forsikring)  troer,  at  Wergeland  er  en  Svensker.  De 
have  læst  hans  Tale  og  ikke  kunnet  enes  om  hans 
Nationalitet.  —  Ordener  har  man  ialmindelighed  billiget, 
og  de  skulle  følgelig  bevares. 

Paragraf  44  er  blevet  vedtaget,  og  Kongen  har  der- 
efter Ret  til  at  vælge  sit  Raad  som  han  vil.  Paragraferne 
41,  42  og  43  om  Indretning  af  et  Departementsraad  for- 
kastedes paa   samme  Tid.     Det  var  et  Forslag  af  Grev 


1  Se  Aals   «  Erindringer«,   III.,   S.    119. 

Wedel  efter  svensk  Forbillede,  men  i  Forsamlingen  for. 
svarede  han  det  ikke  med  megen  Iver;  en  Ide,  han  kom 
med,  at  den  Minister,  der  ved  en  Afgjørelse  ikke  var  af 
Kongens  Mening,  skulde  tage  sin  Afsked,  forkastedes. 
Idag  kom  man  til  Paragraf  51.  Efter  nogen  For- 
handling og  Ændringsforslag  fra  Præsterne  blev  et  Møde 
berammet  til  Søndag  Eftermiddag. 


8.   Mai.  Major    Brock    har    maattet    forlade    mig 

og  tage  til  Christiania,  da  han  har  Trediedags feber.  Jeg 
spiste  til  Middag  hos  Præsten  Professor  Leganger  efter 
at  have  været  i  Kirke.  Kammerherre  Anker  blev  hos 
os  og  paastod,  at  det  var  imod  Guds  Bud  og  Kongens 
at  holde  Møde  om  Søndagen. 

Der  skete  ikke  Meget.  Først  blev  Paragraf  5  1  for- 
kastet med  Stemmeflerhed,  men  da  Formanden  satte 
hvert  enkelt  Punkt  under  Afstemning,  fik  han  den  hele 
til  at  gaa  igjennem;  forbausende  er  det,  at  man  ikke 
vilde  gaa  ind  paa,  at  Kongens  Ret  til  at  afskedige  de 
høieste  Embedsmænd,  civile  saavelsom  militære,  ligesaa- 
vel  maa  udstrække  sig  til  alle  andre  Embedsmænd. 
Igrunden  vilde  Retten  til  midlertidig  at  afsætte  en  Em- 
bedsmænd være  nok,  thi  selv  de  mest  absolute  Konger 
i  Danmark  have  sjeldent  benyttet  sig  af  deres  Ret  til  at 
berøve  Nogen  sit  Embede  uden  Lov  og  Dom. 

To  Paragrafer  om  Borgerret  eller  om  Regler 
for  Indfødsret  bleve  sendt  tilbage  til  Udvalget  for  at 
gjøres  om. 


9.   Mai.  Om  samme  to  Paragrafer   har   der   idag 

været  lange  Forhandlinger;  desuagtet  kom  man  til  Para- 
graf 61. 

Falsen  valgtes  til  Formand,  Amtmand  Krohg  til 
Næstformand. 

Under  Forhandlingen  idag  udmærkede  Wergeland 
sig  ved  at  ville  tage  den  Forbrydelse  i  Forsvar,  at  sælge 
sin  Stemme;  det  er  forbausende,  at  han  har  villet  gjore 
sig  saaledes  bemærket. 


i  o.   Mai.  Idag  gik  det  godt  med  Arbeidet  i  Rigs- 

dagen ;  man  naaede  til  Paragraf  90.  De  to  Kamre,  Odels- 
og  Lagthinget,  vedtoges,  men  med  en  Majoritet  af  kun 
to  Stemmer  og  med  den  Tilføielse,  at  de  to  Kamre 
skulle  træde  sammen  og  forhandle  ethvert  Forslag,  der 
to  Gange  er  vedtaget  af  Odelsthinget  og  forkastet  af 
Lagthinget,  og  at  der  da  skal  kræves  en  Majoritet  af  to 
Trediedele. 

Kongen  faar  Veto;  men  en  Lov,  der  er  gaaet 
igjennem  i  to  Storthing,  og  som  et  tredie  ligeledes  ved- 
tager, skal  gjælde  som  Lov,  selv  om  Kongen  ikke  stad- 
fæster den  før  Samlingens  Slutning. 

Idag  modtog  jeg  Kongens  officielle  Brev  og  hans 
nye  Proclamation  til  det  norske  Folk  og  Embedsmændene, 
dateret  18.  April  18 14.  Jeg  har  svaret  vidtløftigt  paa 
dette  Brev  og  især  tilbagevist  den  nye  Opfattelse,  som 
det  har  behaget  Hans  Majestæt  at  hylde  i  dette  Øieblik, 
nemlig  at  Norges  Folk  ikke  er  løst  fra  sin  Ed  til  ham, 
før  Kielerfreden  er  traadt  i  Kraft ;  dette  har  Folket  ikke 
kunnet  læse  sig  til  i  Proclamationen  af  18.  Januar,  som 
ikke  indeholdt  noget  Forbehold,  og  som  blev  udstedt, 
før  de  Svenske  kunde  være  i  Besiddelse  af  Landet,  sam- 
tidig med  Fredstractaten,  og  som  slet  ikke  udtrykker 
sig  saaledes.  Jeg  har  tilladt  mig  at  skrive,  at  først  da 
fortjente  jeg  at  miste  Hans  Majestæts  Naade  og  Godhed 
for  mig,  naar  jeg  for  egen  Fordels  Skyld  eller  af  Frygt 

svigtede  en  Nation,  som  sætter  hele  sin  Lid  til  mig,  og 
at  jeg  vover  at  tro,  at  Hans  Majestæt  vil  komme  til  at 
fortryde  det ;  om  han  skulde  se  sig  nød  til  at  unddrage 
mig  sin  vante  Naade. 

I  mit  Brev  til  Admiral  Bille  har  jeg  henholdt  mig 
til  mit  Svar  af  6.  denne  Maaned  og  tillige  sendt  ham 
en  Copi  af  mit  Brev  til  Kongen. 


11.   Mai.  Idag  er  Rigsdagen   blevet   færdig    med 

sit  Arbeide  paa  Forfatningsudkastet. 

De  Paragrafer,  der  gaa  ud  paa,  at  den  gamle  Arve- 
ret over  Familiegods  skal  blive  ved  at  bestaa  (Odels- 
retten),  saavelsom  paa,  at  Forpligtelsen  til  at  forsvare 
Fædrelandet  skal  være  fælles  for  alle  Medborgere 
(Værnepligten),  gik  igjennem  efter  nogen  Debat;  men 
det  er  forbeholdt  senere  Rigsdage  at  fastsætte  Ind- 
skrænkningerne og  Maaden  for  disse  Principers  Gjennem- 
førelse. 

General  Ohme,  Commandant  i  Frederichsten ,  har 
sendt  mig  en  Opfordring  til  Overgivelse  fra  Admiral 
Bille  som  dansk  Commissair,  tilligemed  en  Pakke  aabne 
Breve,  der  vare  sendt  til  Frederikshalds  Magistrat. 
General  Ohme  havde  mine  Ordrer  for  dette  Tilfælde, 
og  jeg  er  forvisset  om,  at  han  har  forstaaet  at  give 
Svar  derpaa  som  modig  Kriger  og  god  Normand. 


12.  Mai.         Jeg   har  faaet  Efterretning    om,    at    en 
af  Briggerne  har  taget  en  svensk  Kaper. 

Paa  Rigsdagen    har   man    afcopieret  Finansudvalgets 
Forslag. 

13.  Mai.         Admiral  Bille  har  inden  mit  Svar  paany 

anholdt  om  en  privat  Sammenkomst  med  mig,  ikke  som 
Udsending  men  som  Ven.  Jeg  har  gjort  mine  Ind- 
vendinger derimod,  nemlig,  at  Svenskerne  heri  vilde  se 
en  hemmelig  Forstaaelse  mellem  Kongen  og  mig,  og  at 
han  i  saa  Fald  ikke  skulde  gjøre  en  Reise  til  ingen 
Nytte  —  men  hvis  han  absolut  ønsker  det,  vil  jeg  mødes 
med  ham  paa  Søndag  i  Hølands  Præstegaard.  Jeg  har 
givet  mine  Ordrer  angaaende  denne  Reise. 

Idag  har  det  første  Punkt  af  Finansudvalgets  Be- 
tænkning været  under  Forhandling;  en  meget  bevæget 
Forhandling  reiste  sig  om  den  betydelige  Forøgelse  af 
Papirspenge,  som  Statens  Fornødenheder  udkræve.  Grev 
Wedel  talte  meget  om,  hvilken  Skade  en  saadan  Foranstalt- 
ning vilde  gjøre,  og  yttrede,  at  han  ikke  af  sine  Vælgere 
(det  vil  sige  ham  selv)  havde  faaet  Bemyndigelse  til  at 
tilstede  en  Forøgelse  af  Seddelmassen.  Pastor  Rein 
holdt  en  Tale,  et  sandt  Mesterværk  af  Veltalenhed,  der 
gjorde  en  meget  betydelig  Virkning.  Under  gjentaget 
Bifald  endte  denne  Forhandling  med  et  heldigt  Udfald 
for  Finansudvalgets  Forslag,  og  14  Millioner  bevilgedes 
af  Rigsdagen,  saavelsom  at  der  skulde  nedsættes  en 
Finanscomite  til  at  stille  endnu  større  Summer  til 
Raadighed  for  Finanserne. 

Rein  spurgte,  om  man  af  Frygt  for  at  forøge 
Seddelmassen  vilde  lade  Staten  gaa  tilgrunde,  og  hans 
af  Satire  og  Sandhed  sprudlende  Tale,  rev  al  Modstand  med 
sig.  Sverdrup  talte  ogsaa  i  samme  Aand  og  med  meget 
Maadehold;    Collett   med   megen  Ild  og  Skarpsindighed. 

Hvad  den  Garanti  angaar,  som  man  har  foreslaaet 
at  give  for  Statsbankens  Sedler,  nemlig  med  den  nu- 
værende Cours  375  for  200  eller  5  V3  Procent  for  en 
gammel  Daler  courant,  talte  Tank  som  Finansmand 
derimod,  men  Majoriteten  var  derfor  og  denne  Garanti 
blev  fastsat;  Aall  mener,  at  dette  er  meget  fornuftigt  og 

vil    holde    Sedlernes    Værdi    oppe,    skjondt    deres    Antal 
bliver  saa  meget  forøget. 


14.  Mai.  De    finansielle  Forhandlinger    fortsattes 

i  Rigsdagen.  Noget  meget  Besynderligt  skete  idag,  nemlig 
at  Nationalbanken,  en  Indretning  Nationen  saa  ofte  har 
ønsket  sig  og  bedt  om,  udsattes  til  næste  Rigsdag. 
Collett  vilde  hævde,  at  en  saadan  Indretning  som  privat 
særdeles  vel  kunde  finde  Indgang  hos  Undersaaterne 
i  den  mellemliggende  Tid ,  og  at  derfor  Finanscomiteen 
kunde  bemyndiges  til,  at  forelægge  Kongen  Bankforslaget 
til  Stadfæstelse;  men  Raabet  <- Ingen  Bank,  ingen  Bank!» 
lød  atter  og  atter,  og  Udvalgets  Forslag  gik  igjennem, 
uden  at  de  Handlende,  som  dog  trænge  saa  haardt  til 
en  Laanekasse,  aabnede  deres  Mund. 

Nu  maa  man  blot  se  til,  hvordan  man  kan  gjøre 
denne  Dumhed  god  igjen. 


15.  Mai.  Hele  Dagen  fra  Kl.  5  om  Morgenen 
var  jeg  om  at  gjøre  Touren  til  Høland,  hvor  jeg  spiste 
til  Middag  hos  Pastor  Palludan  l.  Kl.  7  om  Aftenen 
kom  Captain  R.  (?)  med  et  Brev  fra  Admiral  Bille  med 
Undskyldninger;  han  havde  ikke  modtaget  min  Ind- 
bydelse før  Søndagmorgen  og  kunde  følgelig  ikke  be- 
give sig  til  det  aftalte  Sted,  men  han  lavede  sig  til  at 
reise  fra  Strømstad.  Endnu  samme  Aften  tog  jeg  afsted 
og  kom  tilbage  til  Edswold  Kl.    5   om  Morgenen. 


16.  Mai.  Oberst  Hegermann   ledsagede   mig   paa 


1  Jens  P.,    1769 — 1830,  senere   Præst  i  Eker. 

denne  Udflugt,  men  ikke  engang  han  vidste,  hvad  jeg 
vilde  der;  Paaskud  havde  en  Undersøgelse  af  Egnen 
været.  —  Paa  hans  Tilbage reise  havde  nogle  Bønder 
flokket  sig  om  hans  Kjøretøi  og  spurgt  ham,  «om  det 
var  sandt,  at  Rigsdagen  vilde  gjøre  dem  til  Svenskere  ?» 
Da  han  benægtede  dette,  yttrede  de:  «Det  ville  vi  heller 
ikke  have.» 

Idag  bleve  i  Rigsdagen  Udvalgene  valgt;  det  for 
Finanserne  kom  til  at  bestaa  af  Professor  Rasmussen  \ 
Consul  Thrane  2  og  Assessor  Vogt  3 ;  det  for  Lovene  af 
Professor  Krogh,  Justitsraad  Diriks,  Generalauditeur  Bergh, 
Falsen  og  Debes4;  det  for  Værnepligten  af  Oberst 
Hegermann,  Justitsraad  Diriks,  Commandeur  Fabritius, 
en  Soldat,  en  Matros,  en  Borgermand  Iver  Holter  fra 
Drammen  og  en  Bonde.  Til  Direkteurer  for  Rigsbanken 
udnævntes  Agent  Nielsen,  Kjøbmand  Heftye 5  og  Ege- 
berg6. 


17.  Mai.  Denne  for  mig  bestandig  mindeværdige 
Dag  helligedes  Rigsdagens  Valg  af  en  Konge  af  Norge. 

Efter  at  Forhandlingen  var  indledet  af  Formanden, 
skred  man  til  Afstemning,  og  Kammerherre  Anker,  som 
skulde  stemme  først,  stemte  for,  endnu  ikke  at  foretage 
Kongevalg.  Hertil  bemærkede  Formanden  Sverdrup,  at 
en  Beslutning  af  Rigsdagen  gjorde  et  Valg  uundgaaeligt, 
og  at  uden  det  Rigsdagen  ikke  kunde  sluttes.  Enhver 
Opsættelse  vilde  være  Tegn  paa  usømmelig  Svaghed,  og 


1   Søren  R.,    1768 — 1850,   senere  Bankadministrator. 
3  Johannes  T. 

3  Jørgen  Herman  V.,    1784 — 1862,   senere  Statsraad. 

4  Jens  Peter  Gløersen  D.,    1776 — 1832,   Høiesteretsassessor. 
6  Thomas  Johan  H. 

''  Westye  E.,    Grosserer  i  Christiania,   j-   1830. 

kun  da  kunde  man  haabe  paa  et  lykkeligt  Udfald  for 
vor  Sag,  naar  man  nødte  de  andre  Magter  til  at  hoiagte 
os.  Bifaldsraab  besvarede  hans  Tale,  og  flere  Stemmer 
forlangte,  at  Valget  skulde  finde  Sted.  —  Kammerherre 
Anker  spurgte  da  Formanden,  om  han  turde  vove  at 
dictere  til  Protokol  efter  sin  Overbevisning  uden  at  ud- 
sætte sig  for  Fornærmelser.  Formanden  indestod  ham 
derfor,  og  han  dicterede:  den  Kjærlighed  og  Høiagtelse, 
han  nærede  for  mig,  tillod  ham  ikke  at  lade  mig  ud- 
sætte mig  for  den  truende  Fare  og  opofre  mig  for  denne 
Nations  Skyld,  men  hvis  Valget  skulde  finde  Sted  strax, 
vilde  han  ganske  vist  uden  Vaklen  give  mig  sin  Stemme. 
Wedel  henholdt  sig  til  Svigerfaderens  Afstemning,  og 
Løvenskjold  sagde,  at  han  saa  sig  nødsaget  til  at  stemme 
og  vilde  give  sin  Stemme  til  mig;  forøvrigt  stemte  hele 
Forsamlingen  uden  noget  Forbehold,  og  der  var  En- 
stemmighed for  mig. 

Hvilken  Krone  er  blevet  skjenket  med  mere 
Følelse  og  —  det  tør  jeg  sige  —  med  større  Tilfreds- 
stillelse —  af  et  frit  Folk  med  det  mest  uindskrænkede 
Raaderum  for  sit  Valg. 

En  Deputation  paa  16  Medlemmer  med  Formanden 
i  Spidsen  overrakte  mig  en  for  mig  saare  ærefuld  og 
behagelig  Adresse,  hvori  Kronen  tilbødes  mig.  Jeg 
svarede,  at  denne  Dag  stedse  skulde  mindes,  fordi  For- 
fatningen, dette  Folkefrihedens  Palladium,  var  blevet 
vedtaget  af  Rigsdagen ,  og  at  det  var  den  mest  minde- 
værdige Dag  for  mig,  fordi  et  frit  Folks  Valg  kaldte 
mig,  mig  og  min  Familie,  til  paa  Norges  Throne  at 
hævde  denne  Forfatning.  Jeg  bad  om  nogen  Tid,  før 
jeg  afgav  mit  Svar  til  Rigsdagen,  men  hvis  jeg  tog 
imod  Kronen,  vilde  det  ene  være,  fordi  min  Pligt  lige- 
overfor Nationen  byder  mig  det,  og  fordi  jeg  ved,  at  det 
altid    vil    bero    paa   Gud,    om    han    vil    krone    mine   Be- 

stræbeiser  med  Held,  eller  om  han  har  forbeholdt  mig 
den  skjønne  Lod  at  hengive  endog  mit  Liv  for  Norges 
Vel.  —  Jeg  bevidnede  Rigsdagen  min  Erkjendtlighed  og 
Hengivenhed. 

Samme  Dags  Aften  kom  min  Marineadj utant  Hol- 
sten tilbage  fra  Wennersborg  med  et  Brev  fra  Felt- 
marskal Essen,  hvori  flere  Høfligheder  fra  ham  mod  min 
Person  fandtes  blandet  sammen  med  idelige  fornærmelige 
Udtryk  som  Oprører  o.  s.  v.,  og  tilsidst  forsikrede  han 
mig,  at  han  fra  Overløbere  og  af  Meddelelser  til  ham 
fra  Norge  vidste  for  ganske  vist,  at  jeg  saagodtsom 
intet  Parti  havde  for  mig  hos  den  lavere  Befolkning,  og 
at  det  kun  var  nogle  Handlende  og  andre  Smigrere,  der 
vildledte  mig.  Dette  er  latterligt,  og  jeg  forstaar  ikke, 
kvordan  en  Mand  som  Feltmarskallen  kan  komme  med 
saadan  Snak. 

Ligeoverfor  Holsten  havde  han  været  Høfligheden 
selv,  men  truede  bestandig  Norge  med  den  ulykkelige 
Skæbne,  der  forestaar  det,  idet  alle  de  allierede  Magter 
ere  enige  om,  at  det  skal  tvinges  til  Foreningen  med 
Sverig.  Holsten  talte  om  Muligheden  af,  at  Pontecorvo 
fik  en  anden  Stilling  eller  Krone,  og  at  da  Valget  af 
mig  vilde  samle  alle  Stemmer  om  sig.  Feltmarskallen 
ytrede,  at  det  ikke  var  ham  bekjendt,  at  dette  var 
Prinsen  af  Sverigs  Tanke,  og  berørte  forøvrigt  ikke  mere 
den  Streng. 


II. 


Russiske  og  preussiske  Trusler;   Vaklen.  —  Brev  fra  Frederik  den 
Sjette.    —    Kronen  modtages;    Christian  den  Fjerde.    —    Jobspost  om 

Blokade  og  Anker.  —  Wergeland  prostitueret.  —  Udnævnelser  i  Hof 
og  Hær.  —  Indtog  i  Christiania.  —  Taler,  Tedeum,  falsk  Messe.  — 
Cour;  Natlig  Fest.  —  Anker  og  Wedel  insulterede.  —  Brevskaber  om 
Thronbestigelsen.  —  Kornbetalinger.  —  Storpraleren;  Prins  Oscars 
Giftermaal  med  Prinsesse  Caroline.  —  Hertugen  af  Cambridge.  — 
Professorer  ved   Universitetet. 

18.   Mai.  Imorges     fik     jeg    Brev     fra    Admiral 

Bille  om ,  at  han  var  vendt  tilbage  til  Strømstad , 
fordi  han  ved  Curer  havde  modtaget  den  Efterretning, 
som  han  tilforn  1  sit  Brev  af  15.  havde  omtalt,  nemlig 
at  en  russisk  Udsending,  Grev  Orlow  l,  og  en  preussisk 
Major  Martens  vare  underveis,  for  paa  disse  Stormagters 
Vegne  at  erklære,  at  de  aldrig  vilde  anerkjende  Norges 
Selvstændighed,  at  de  vilde  hjelpe  Sverig  at  erobre 
Norge,  og  at  Keiseren  af  Rusland  ikke  engang  vilde  se 
mig  paa~  Danmarks  Throne,  om  jeg  skulde  blive  kaldet 
dertil.  Der  sendtes  mig  ogsaa  et  Brev  fra  Keiseren  af 
Rusland  til  Kongen  af  Danmark,  hvori  denne  Hersker 
udtalte,  at  det  fredelige  Forhold  til  Danmark  ikke  kunde 
gjenoprettes,  før  Norge  var  afstaaet  til  Sverig;  Keiseren 
vilde  af  al  Magt  hjelpe  med  hertil  og  vilde  sende  Grev 
Orlow  til  mig  med  dette  Brev  for  at  advare  mig  og  føre 
mig  tilbage  til  mine  Pligter.  —  Han  kalder  de  Norske 
et  lille  vildledt  Folk,  der  hellere  skulde  foretrække 
Handelsfordele  (for  Ære  og  Frihed  formodenlig). 


Om  Grev  Orlows   Sendelse   taler   følgende  Brev    fra 
Frederik  den  Sjette  til  Benoni  d'Aubert. 


1  Michael  Feodorowitsch  (uægte)  O.,     1785— 1842,    keiserlig  Fløi- 
adj utant,   Generalmajor. 

General  Grev  Orlow  ankom  for  nogle  Dage  siden 
hertil,,  for  at  overbringe  Os  et  Brev  fra  Kaiser  Alexander 
angaaende  Norges  Afstaaelse  til  Sverrig:  Generalen  forte 
i  Førstningen  et  meget  myndigt  og  truende  Sprog,  men 
efter  at  han  er  bleven  oplyst  og  bekiendt  med  alle  de 
Skridt  Vi  have  giordt  for  at  bidrage  til  Norges  Af- 
staaelse, og  formaae  Prinds  Christian  Fredrik  til  at  for- 
lade Norge:  saa  haver  Generalen  formodentligen  indseet, 
at  det  ey  staaer  i  Vor  Magt  at  giøre  mere,  eller  handle 
oprigtigere  end  Vi  virkeligen  have  giordt;  thi  han  er 
derefter  bleven  langt  mere  moderat  og  billig  i  sine 
Yttringer  og  lader  til  at  indsee,  at  Vi  have  virket  alt 
mueligt  til  de  Allieredes  Ønskers  Opnaaelse. 

Ved  at  underrette  Dig  herom,  maae  Vi  paalægge 
Dig,  saavidt  mueligt  at  bringe  i  Erfaring,  om  bemeldte 
General  Grev  Orlow  har  siden  hans  Ankomst  hertil, 
skrevet  General  Grev  Benningsen  (sid),  og  hvad  Virkning 
slig  Skrivelse  da  har  havt  paa  Generalen  og  de  øvrige 
Russiske  Authoriteter :  thi  dette  er  Os  vigtig  at  vide, 
om  et  sligt  Brev  har  givet  Anledning  til  Forandring  udi 
det  gode  og  fredelige  Sindelag,  som  General  Grev  Ben- 
ningsen stedse  har  yttret  imod  Os  og  Vort  Rige,  eller 
om  Du  har  sporet  det  Modsatte. 

Endelig  ønske  Vi  at  vide,  hvor  stærk  det  russiske 
Beleyrings-Corps  omtrent  nu  er,  og  om  det  efter  Ham- 
borgs Overgivelse  ey  formindskes,  det  er  at  sige,  om  ey 
snart  en  Deel  af  disse  Tropper  forlader  Vore  Grændser, 
og  i  saa  Fald  hvor  stort  det  tilbageblivende  Corps  om- 
trent kunde  anslaaes,  samt  om  Hamborg  og  Liibeck 
bliver  besadt  af  Russiske  eller  andre  fremmede  Magters 
Tropper. 

Af  et  Brev  fra  Liibeck,  see  Vi,  at  en  Russisk 
General  og  nogle  russiske  Cavallerister    ere    blevne    ind- 

qvarterede  i  Liibeck:     Din  Mening   om  Aarsagen  hertil, 
ønske  Vi  og  at  erfare. 

Sluttelig  onske  Vi,  at  Du  forskaffer  Os  all  muelig 
Efterretning  om  Kronprindsen  af  Sverig  og  hans  Armees 
Tilbagemarsch,  samt  om  de  virkelig  have  i  Sinde  at 
embarquere  sig  til  Sverrig  og  da  paa  hvilke  Steder; 
endvidere  hvad  der  kan  fortienne  militair  Opmerksomhed. 

Kiøbenhavn  den   1 8de  Mai    18 14. 


Frederik  R. 


Til 

r  C 

Ridder  d'Aubert. 


Vor  Oberstlieutenant   og 


I  to  Timer  gik  jeg  op  og  ned  i  mit  Værelse.  Er 
dette  en  Advarsel,  eller  er  det  en  Prøvelse  fra  Himlen, 
spurgte  jeg  mig  selv.  Kan  jeg  vakle;  det  er  jo  dog 
kun  Ord,  kun  Trusler  —  det  er  jo  ganske  naturligt,  at 
de  allierede  Magter  ønske,  at  der  skal  være  Fred  over- 
alt, og  at  Intet  maa  forstyrre  den.  Men  hvis  de  møde 
Fasthed  hos  det  norske  Folk  og  hos  mig,  da  ville  de 
dog  maaske  betænke  sig  paa  at  ødelægge  et  fredeligt 
Folk  og  atter  tænde  Krigens  Fakkel  i  Norden. 

Jeg  har  talt  med  Sommerhjelm,  og  kun  med  ham, 
og  han  besvoer  mig,  ikke  at  vakle;  jeg  ved  jo  ogsaa,  at 
Folket  forlanger  Fasthed  i  sin  Konges  Beslutninger,  og 
jeg  ved,  at  en  x\dresse  senere  vil  blive  mig  bragt,  hvori 
der  udtales,  at  Nationen  ønsker  Fred  og  god  Forstaaelse 
med  alle  Magter  og  især  med  Sverig,  men  at  den  vil 
vove  Alt  for  at  værge  sin  Frihed  og  Uafhængighed,  da 
den  foretrækker  Døden  for  Trældom.  Kan  jeg  da  alt- 
saa  som  Fører  for  et  saadant  Folk  betænke  mig  paa, 
hvad  jeg  skal  gjore  —  nei,  nei  —  der  komme  saa,  hvad 
Gud  vil. 

8* 

19.  Mai.  Jeg  havde  ladet  Rigsdagen  sammen- 
kalde til  Kl.  1 1  og  begav  mig  dertil  med  et  Følge  af 
Rigsdagens  Deputation,  mit  Raad  og  min  Stab. 

Jeg  holdt  en  Tale,  hvori  jeg  erklærede  at  ville  mod- 
tage Kronen,  og  jeg  aflagde  Ed  paa,  at  jeg  vilde  regjere 
Norge  efter  Forfatningen  og  Lovene.  Jeg  mindede  om 
en  af  mine  Forfædre,  Christian  den  Fjerde,  og  sagde, 
at  min  Søn  *  snart  skulde  lære  at  elske  ham  og  træde 
i  hans  Fodspor  —  Folkets  Kjærlighed  vilde  da  gaa  i  Arv 
til  ham  og  være  ham  endnu  mere  dyrebar  end  selve  Kro- 
nen. —  Jeg  opfordrede  Rigsdagens  Medlemmer  til  og- 
saa  at  aflægge  Ed  paa  Forfatningen,  og  Formandens 
Opfordring  hertil  fulgtes  med  Begeistring.  Derpaa  gav 
jeg  en  Oversigt  over  vort  hidtilværende  fredelige  Forhold 
til  de  andre  Magter,  men  erklærede  paa  samme  Tid  — 
som  sandt  er  —  at  mine  Sendebud  til  de  fremmede  Hoffer 
endnu  ikke  havde  afgivet  Indberetning.  Og  jeg  med- 
delte min  Brevvexling  med  Kongen  af  Danmark  fra  den 
23.  Februar  af  om  Regentskabet,  Briggerne  og  Commis- 
sairernes  Opfordring  til  Overgivelse. 

Til  Slutning  hævede  jeg  Rigsdagen.  Bifaldsraab 
hilste  mig  ved  min  Bortgang. 

Strax  efter  var  der  Cour  hos  mig;  jeg  sagde  kun 
faa  Ord,  da  jeg  var  meget  bevæget.  Gud  skal  vide,  at 
det  er  en  stor,  stor  Beslutning,  men  hvad  gjør  man  ikke 
for  et  Folks  Lykke  og  med  Tro  til  Gud. 

Vi  gik  Alle  til  Kirken  for  at  bede  til  Miskundhedens 
Gud.  Professor  Leganger  holdt  en  meget  vellykket 
Præken  om  Himmelfarten,  med  Anvendelse  paa  den 
verdslige  Throne,  og  sagde  ligeledes  mange  smukke 
Ting  til  Medlemmerne  af  Rigsdagen,  som  de  ogsaa  idet- 
heletaget  have  fortjent. 


1   6  Aar  gammel,   senere  Frederik  den  Syvende. 

Ved  Middagsbordet  afsang  man  en  ny  Sang  og  drak 
min  Skaal  med  Begeistring;  jeg  gik  ud  i  de  andre  Sale 
og  takkede  Gæsterne.  Kammerherre  Anker  forsikrede 
mig  for,  at  de  Mænd,  der  havde  været  af  anden  Mening 
end  Flertallet,  havde  talt  af  Overbevisning  og  nu  vilde 
vise  lige  saa  megen  Iver  for  Fædrelandet  som  de  Andre. 
Jeg  forsikrede  ham  om,  at  derom  tvivlede  jeg  ikke,  og 
at  det  havde  været  mig  særdeles  kjært  at  faa  denne  Er- 
klæring fra  hans  Mund. 

Feltmarskal  Essen  har  sendt  mig  Copier  af  Depecher 
fra  Hr.  Rehhausen  angaaende  en  Blokade  af  de  norske 
Kyster  fra  Englands  Side,  og  om  at  Anker  skulde  være 
anholdt  for  en  Sum  Penge,  han  skyldte  bort  i  England  — 
dog  med  Tilføielse  af,  at  han  var  sat  i  Frihed  og  uop- 
holdelig vilde  afreise  paa  Skibet  Norge.  Disse  Beret- 
ninger have  et  Præg  af  Sandhed,  der  kunde  faa  mig  til 
at  befrygte  det  Værste,  men  jeg  stoler  meget  paa  min 
Ven  Ankers  Snildhed  og  haaber,  at  han  maaske  har 
vidst  at  føre  Hr.   Rehhausen  bag  Lyset. 


20.  Mai.  Efterretningen  om  Ankomsten  af  engel- 
ske Krigsskibe  til  vore  Kyster  bekræfter  sig;  de  have, 
saavidt  jeg  ved,  endnu  ikke  optaget  Skibe  —  kun  har 
en  engelsk  Kutter  ladet  et  dansk  Skib  vide,  at  Norge 
var  under  Blokade. 

Jeg  har  modtaget  Rigsdagens  Beslutninger,  nemlig 
om  Comiteerne,  Finanserne  og  de  til  næste  Rigsdag  op- 
satte Anliggender.  Jeg  har  faaet  dem  for  at  under- 
skrive og  strax  derpaa  kundgjore  dem. 

Denne  Dag  gik  med  at  underskrive,  og  om  Efter- 
middagen hjemsendte  Formanden  Forsamlingen.  Ved 
denne  Leilighed  rakte  de  Tilstedeværende  hverandre 
Haanden    som   Brodre    og    skiltes    ad    som  Venner    med 

Løfte  om  gj ensidig  at  glemme,  hvad  Meningsforskjel  der 
kunde  have  været  dem   imellem. 

Commandeur  Fabritius  holdt  ved  denne  Leilighed 
en  lille  Tale,  der  gjorde  et  stærkt  Indtryk  paa  de  Til- 
stedeværende. Jeg  troer,  at  en  Scene,  der  havde  fundet 
Sted  om  Morgenen,  havde  foranlediget  ham  dertil;  nogle 
Medlemmer  havde  nemlig  forlangt,  at  Pastor  Wergeland 
skulde  afgive  en  høitidelig  Erklæring  om,  at  det  ikke 
havde  været  hans  Mening  at  fornærme  Rigsdagens  Med- 
lemmer med  de  Ord,  at  de  havde  mistet  deres  Uaf- 
hængighed og  Folkets  Tillid.  Han  forsvarede  sig  meget 
daarligt,  og  det  var  kun  nogle  Medlemmers  Med- 
lidenhed og  Formandens  forstandige  Bestræbelser  for  at 
undgaa  larmende  Optrin ,  der  frelste  ham  fra  endnu 
værre  Prostitution. 


21.    Mai.  Under    Datum    af    22.    har    jeg     ud- 

nævnt Generallieutenant  Haxthausen  til  Overhofmarskal, 
min  Staldmester  Kaas  til  Hofmarskal,  Hr.  Elieson 1 
til  Staldmester.  Til  Kammerherrer  :  Stiftamtmand 
Trampe,  Generalkrigscommissair  Vibe2,  Grev  Vargas3, 
Generalmajor  Bløcher4,  Generalauditeur  Bergh,  Etats- 
raad  Falbe,  Statssecretair  Holten,  Amtmand  Schouboe5, 
Oberst  Rode,  Qvartermester  Hafner,  Hofmarskal  Kaas, 
Major  Brock   og  Kammerjunker  Krogh G.     Til  Kammer- 


1  Iver  E.,   Ritmester. 

2  Xiels  Andreas  V.,  1759 — 1814. 

3  Edvard  Romeo  Greve    af  Vargas  Bedemar,     1770— 1847,    Mine- 
ral og. 

1  Carl  Wilhelm  Gotlib  B. 

6  Oluf  Borch  de  S.,    1777 — 1844,   senere  Statsraad. 

8  (ieorg  Frederik  K.,    1777  — 1826,   Major,   senere  Oberst. 

junkere:  Adjutanterne  Kaltenborn  x  og  Rosenørn,  Meidel, 
Schwartz,  Brodrene  Mansbach,  Sneedorff  og  Lovenskjold 
af  Marinen,  Nissen,   Garben  og  Linstow 2  af  Ingenieurerne. 

I  Armeen  blev  Grev  Schmettau  udnævnt  til  General; 
til  Generallieutenanter :  Haxthausen,  Staffeldt,  Lowtzow3; 
til  Generalmajorer:  Arenfeldt,  Petersen4,  Mailænder5, 
Sejersted,  der  tillige  blev  Generaladjutant  og  Chef  for 
Generalstaben.  Denne  skal  bestaa  af  en  Chef;  to  General- 
adjutantlieutenanter,  nemlig  Rode  og  Hafner;  fire  Over- 
adjutanter,  nemlig  Reichborn6,  Brock,  Krogh  og  Ramm7; 
fire  Divisionsadj utanter:  Kaltenborn,  Rosenørn,  Mans- 
bach, Birch s.   —  Antallet  af  Adjutanter  ubestemt. 

Jeg  beredte  mig  til  at  reise  næste  Morgen  tidlig. 


22.   Mai.  Ogsaa  denne  Dag  blev  mig  saare  minde- 

værdig; jeg  har  hoitideligt  holdt  mit  Indtog  i  Christiania. 

Jeg  tog  fra  Edswold  Kl.  6  og  kom  Kl.  1 1 V«  til 
Hoiderne,  der  skille  Christianias  Dal  fra  de  nordligere 
Egne.  Nedenfor  disse  Høider  kom  et  Tog  af  Grund- 
eiere,  mest  Borgere  fra  Byen,  mig  imøde  med  Amt- 
manden i  Spidsen  og  hilste  mig  med  gjentagne  Hurra- 
raab.  Ved  Grørud  kom  et  Corps  af  Bonder  fra  Aggers 
Sogn    i    graa  Uniformer  og   rede    foran    min  Vogn;   jeg 


1  Carl  Frederik  Ferdinand  Wilhelm  K.,  Divisionsadjutant,    1784 — 
1832,  senere  Generalmajor. 

2  Hans  Ditlev    Frants  L.,     1788 — 1 85 1 ,     Lieutenant,     senere    Au- 
diteur. 

3  Christopher  Frederik  Theodor  L.,   Generalmajor. 

4  Daniel  Frederik  P.,    Oberst,    Kammerherre. 

5  Johan  Georg  M.,  Oberst. 

6  Johan  Henrik  R.,   Major. 
'  Hans  Henrik  R.,    Oberst. 

s  Poul  Hansen  B.,   fodt   1788,   senere  Generalmajor. 

havde  taget  Plads  i  Assessor  Mathiesens  Vogn,  som  han 
havde  sendt  mig  imøde.  I  Sinsen  var  en  Frokost  ser- 
veret til  mig,  som  Anker  stod  for,  og  der  stødte  lidt 
efter  lidt  hele  Følget  til  mig,  Stabsofficerer  og  Andre. 
Haxthausen  var  ret  i  sit  Es.  Afdelinger  af  Agerdyrkere 
og  Bønder  rede  forrest,  og  Byens  Borgervæbning  i 
deres  gule  Uniformer  aabnede  Festtoget;  derefter  kom 
alle  Officererne  tilhest,  parvis,  de  fornemste  sidst,  to 
Amtmænd,  Holst  og  Krohg,  Hofmarskal  Kaas,  General 
Arenfeldt,  og  Commandanten  Generallieutenant  Overhof- 
marskal Haxthausen.  Umiddelbart  derefter  kom  jeg, 
tilhest,  med  Elephantordenen  over  Dragten  og  Guld- 
skjærfet.  Kaltenborn  gjorde  Tjeneste;  Staben  og  mine 
Adjutanter  ledsagede  mig. 

Efterhaanden  som  vi  nærmede  os  Byen,  voxede 
Mængden,  og  gjentagne  Hurraraab  hilste  mig  paa  Veien. 
Det  var  det  skjønneste  Veir  af  Verden,  og  overalt 
mødte  jeg  glade  Ansigter. 

Ved  Broen,  hvor  Byens  Grund  begynder,  mødte 
Magistraten  og  Borgerrepræsentanterne,  dog  uden  at 
holde  Taler.  Jeg  talte  nogle  faa  Ord  til  dem:  « Dette 
mindeværdige  Øieblik  og  mit  Folks  Jubel  vække  saare 
glade  Følelser  i  min  Sjæl,  men  Intet  ligger  mig  mere 
paa  Hjerte  end  Christianias  Borgeres  Lykke. » 

Paa  den  anden  Side  Broen  var  der  reist  en  Æresport, 
og  Folkemængden  hilste  mig  med  uendelige  Leveraab  og 
Hurraer.  24  unge  Damer  havde  Plads  foran  Æresporten 
og  strøede  Blomster;  til  dem  sagde  jeg:  «Det  smukke 
Kjøn  forskjønner  enhver  Fest,  forskjønner  vort  Liv  — 
med  Paaskjønnelse  vil  jeg  tage  imod  enhver  Blomst,  det 
vil  strø  paa  min  Vei.»  —  To  unge  Damer,  Frøkenerne 
Vinge  og  Ramm,  overrakte  mig,  den  ene  en  Egekrands, 
den    anden    et   Papir    med    det    betydelige  Sammenskud, 

Christianias    Borgere     have     gjort    i    Anledning    af    min 
Thronbesti'o-else. 

Jeg  saa  Glædestaarer  i  flere  smukke  Dameøine  (i 
Parenthes:  Ledda\  jeg  saa  Folkets  Kjærlighed  give  sig 
tilkjende  saaledes,  at  der  ikke  kunde  være  Tvivl  om, 
at  det  var  Hjertet  der  talte  og  handlede,  kort  sagt:  det 
var  et  af  disse  herlige  Øieblikke,  hvis  Minde  aldrig  ud- 
slettes. 

Tropperækkerne  naaede  lige  til  Kirken,  og  paaveien 
sagde  jeg  nogle  Ord  til  Borgerne;  jeg  mindede  om,  at 
det  var  Aarsdagen  for  min  Ankomst  til  Christiania  —  at 
denne  Dag  var  blevet  mig  dyrebar,  efter  at  jeg  havde 
lært  Normændene  at  kjende,  og  at  jeg  altid  vilde  drage 
Omsorg  for  Christianias  Indvaaneres  Vel. 

Ved  Indgangen  til  Kirken  tog  Geistligheden  og  de 
civile  Embedsmænd  imod  mig  og  forte  mig  til  Konge- 
stolen. —  Den  prægtige  Choral:  Skabningernes  Halleluja 
fik  en  fuldendt  Udforelse.  Vor  gode  Biskop  holdt  en 
Tale,  der  ingenlunde  gik  til  Hjertet,  og  oplæste  mine 
Proclamationer  i  en  ensformig  Tone.  Efter  Prækenen 
og  Bønnen  udførtes  Psalmen:  Store  Gud  vi  love  Dig  — 
af  samme  Musikchor,  og  Kanonerne  saluterede  ligesom 
under  mit  Indtog.  Den  gamle  Biskop  Lumholtz  messede 
falsk  og  komisk  nok  hændte  det,  at  en  af  Orgelpiberne- 
af  Vanvare  blev  berørt  i  samme  Øieblik  og  accompag- 
nerede  med  en  løierlig  Piben.  Men  man  var  for  vel 
stemt  til  at  lade  sin  Opmærksomhed  aflede  fra  denne 
Dags  vigtigste  Indhold,  og  Slutningen,  der  henvendtes 
til  mig  af  Biskoppen  og  Choret,  modtoges  med  Begei- 
string  af  hele  Menigheden,  der  atter  gjentog  Ønsket: 
Gud  bevare  og  velsigne  Kongen  og  Norge. 

Mine  Følelser  fik  Overhaand,  og  jeg  stod  frem  i 
Stolen  og  sagde  disse  Ord:  «Mit  høitelskede  norske 
Folk,  modtag  min  oprigtige  Tak;    vær  forvisset  om,    at 

Intet  er  mig  mere  dyrebart  end  at  vide,  at  Enhver  af 
Eder  ønsker  mig  alt  mulig  Godt;  men  tro  ogsaa,  at  jeg 
kun  da  kan  være  lykkelig,  naar  jeg  ved,  at  I  ere  det.» 
—  I  sin  Begejstring  raabte  Mængden  Hurra  i  selve 
Kirken,  og  Gud  vil  sikkerlig  tilgive  dem  dette  Udbrud 
af  deres  Følelser  i  hans  Helligdom. 

Da  jeg  forlod  Kirken  og  passerede  gjennem  Troppe- 
rækkerne,  fulgte  de  samme  Bifaldsraab  mig;  jeg  sagde 
nogle  Ord  til  Tropperne  og  trak  mig  derpaa  tilbage  til 
mig  selv  Kl.  4  omtrent. 

Hvor  lykkelig  er  jeg  ikke  ved  at  bære  en  Krone, 
skjenket  mig  af  Folkets  enstemmige  Ønske  og  ikke 
vundet  ved  Blod  eller  Intriger.  Hvilken  Fyrste  kan 
som  jeg  glæde  sig  ved  at  være  elsket  og  skattet  af 
hele  sit  Folk;  men  Gud  kjender  mit  Hjerte  og  ved,  at 
jeg  heller  ikke  har  andet  Ønske  end  at  se  dette  Folk 
lykkeligt  —  stod  det  blot  i  min  Magt  at  gjøre  det  saa 
lykkeligt,  som  jeg  ønsker,   og  som  det  fortjener. 

Jeg  gav  Audiens,  og  de  forskjellige  Corporationer 
og  Afdelinger  indførtes  af  Overhofmarskallen.  Jeg  be- 
stræbte mig  for  at  sige  hver  af  dem  noget  Behageligt. 
Geistligheden  mindede  jeg  om,  at  denne  Dag  var  mig 
dobbelt  dyrebar  og  mærkelig,  fordi  det  var  min  Confirma- 
tionsdag1  for  11  Aar  siden.  Universitetet,  hvis  Doyen 
Treschow  holdt  en  meget  forlegen  Tale,  forsikrede  jeg 
om,  at  Universitetets  Vel  altid  skulde  ligge  mig  paa 
Hjerte. 

Til  Taffels  havde  jeg  de  Øverste  af  hver  Corpora- 
tion, Afdeling  eller  Departement,  33  Personer.  Sange  i 
Dagens  Anledning  bleve  afsunget,  og  heller  ikke  Skaalerne 
ble  ve  glemt. 

Om  Aftenen    var    Haven    ved    mit  Hus    illumineret, 

og  Byen  beværtede  Mængden  med  Punch  og  01.  Der 
herskede  dog  Orden,  og  da  jeg,  ledsaget  af  mit  Folge 
og  nogle  Damer,  begav  mig  derned,  modtoges  jeg  med 
Bifald  og  Raab  af:  Kongen  leve,  der  varede  ved,  saalænge 
jeg  opholdt  mig  der.  Jeg  drak  paa  Norges  Sundhed, 
og  hele  Mængden  svarede  med  Hurraraab.  Mængden 
forlod  ikke  Haven  den  hele  Nat;  jeg  trak  mig  tilbage 
ved  Midnat  —  dygtig  træt  efter  en  af  de  glædeligste 
Dage  i  mit  Liv. 

Man  lagde  Mærke  til,  at  hverken  Kammerherre 
Anker  eller  Grev  Wedel  viste  sig  idag;  jeg  troer,  at 
de  ere  blevne  i  Bogstad  af  Frygt  for  at  blive  insulteret; 
de  foregave  at  være  syge. 


Ugen  fra  23.  til  29.  Mai  gik  ganske  stille;  jeg  ud- 
arbejdede Brevene  til  de  forskjellige  Hoffer  og  Ministre, 
med  Meddelelse  om  Rigsdagens  Slutning,  min  Thron- 
bestigelse  og  den  faste  Beslutning  hos  det  norske  Folk, 
at  ville  døie  hvadsomhelst  for  at  værne  om  sin  Uafhæn- 
gighed og  sin  Nationalitet. 

Jeg  har  taget  den  Bestemmelse  at  sende  Etatsraad 
Aall  tilligemed  to  Rigsdagsmænd,  nemlig  Hr.  Christie 
fra  Bergen ,  Rigsdagens  Secretair ,  og  Rosenkilde  fra 
Stavanger,  for  at  overbringe  Prinsregenten  af  Stor- 
britanien  og  de  andre  allierede  Magter  disse  Breve  og 
Erklæringer  fra  mig. 


Den  29.  har  jeg  afsendt  en  Curer,  Hr.  Struve  — 
Hannoveraner  af  Fødsel,  men  Kjobmand  her  —  til  Hol- 
land med  Breve  til  Hardenberg,  Konow  og  Anker  og 
Gjenparter    af  mine  Breve  til  de    fremmede  Magter,    for 

at  de  ved  Leilighed  kunne  blive  gjort  bekjendt  dermed, 
for  hvis  Deputationen  af  en  eller  anden  Grund  skulde 
blive  opholdt. 

Til  Kongen  af  Danmark  og  min  Broder  har  jeg 
sendt  Breve  med  Commandeur  Lassen1,  der  reiste  den 
25-  —  ligeledes  for  at  underrette  dem  om  Begiven- 
hederne her.  Hvad  der  særlig  volder  mig  Bekymringer, 
er  Betalingen  til  Danmark  for  Korn.  De  Herrer  Rosen- 
crantz,  Nielsen,  Pløen  og  Holm  have  ved  deres  fædre- 
landkj ærlige  Bestræbelser  skaffet  mig  Vexler  paa  London 
i  6  Maaneder  paa  20000  Pund;  Millionen  .  .  .  skal  snarest 
muligt  sendes  til  Jylland;  jeg  har  tilbudt  Kongen  de 
1 00000  Daler,  der  tilhøre  Universitetet,  i  Betaling  for 
sit  Korn,  og  jeg  vil  holde  Universitetet  skadesløs  derfor; 
alt  dette  har  jeg  besørget  1.  Juni  med  Zeiner(r),  hvem 
Krohg  havde  sendt  mig  dertil,  og  jeg  ønsker  inderlig, 
at  han  maa  komme  lykkelig  og  vel  til  Danmark. 


1.  Juni.  Reisende,    som  her  hyppigt  komme  fra 

Danmark,  have  bragt  mig  forskjellige  Breve  og  Efter- 
retninger. Kjøbmændene  i  Kjøbenhavn  vilde  tilveie- 
bringe  den  nøvendige  Sum  til  at  betale  Regjeringen  for 
Kornet,  omtrent  en  Million  Rgbdr.  De  gode  Danske, 
som  saa  meget  ønske  at  hjælpe  os;  hvor  jeg  dog  skylder 
dem  Meget.  Jeg  har  lykønsket  min  Søster  Charlotte  til 
sin   Nedkomst  med  en  Datter2  den  9.   Mai. 

De  politiske  Efterretninger  melde,  at  Rusland  truer 
Danmark  med  ilde  Medfart,  fordi  Norge  ikke  vil  over- 
give sig:  det  er  jo  at  ville  have  et  Paaskud  til  Krig.  — 
Den  danske  Regjering  skjælver,    svag    som    den   er,    og 


'  Lorentz  Fjelderup  L.,    1756 — 1837,   senere  Admiral. 
-'  Marie  Louise  Charlotte. 

ønsker  kun  at  se  Norge  fredelig  bragt  under  Aaget. 
Udsendinge  fra  Ruslands,  Preussens  og  Østerrigs  Hoffer 
ere  i  Kjøbenhavn;  jeg  kan  ikke  vide,  om  Kongevalget 
ikke  vil  faa  dem  til  at  bie  og  forlange  nye  Ordrer. 

Prinsen  af  Sverig  vender  tilbage  med  sin  Hær,  hvoraf 
en  Afdeling  gaar  til  Hamborg  for  at  slutte  sig  til  Ben- 
ningsen ,  hvem  man  har  sat  under  denne  Storpralers 
Commando  —  som  nu  efter  Sigende  tragter  efter  at  faa 
mig  gjort  arveløs  og  faa  Danmarks  Krone  overført  paa 
Kronprinsessen1,  som  da  skulde  ægte  Prins  Oscar  — 
men  paa  denne  Plan  vil  han  uden  Tvil  knække  Halsen, 
for  de  allierede  Magter  ville  ikke  være  med  dertil.  Har- 
denberg  har  skrevet  mig  til  den  1 .  October  fra  Hannover, 
at  England  ønskede  Norge  Held  (det  havde  han  hørt 
af  Hertugen  af  Cambridges  egen  Mund),  og  at  det  ikke 
vilde  vare  længe,  før  Preussen  og  Østerrig  ogsaa  er- 
klærede sig  for  os,   men  Rusland  ønsker  at  støtte  Sverig. 

Konow  har  afgivet  Beretning  om  den  venlige  Mod- 
tagelse, han  har  fundet  selv  ved  Hoffet  i  Haag,  og  vidste 
desuden  ogsaa,  at  de  Allierede  have  Mistillid  til  Prinsen 
af  Sverig.   —  Det  gjælder  blot  at  holde  ud. 


4.  Juni.  Der  er  indløbet  Efterretning  om,    at  en 

engelsk  Udsending  Mr.  Morrier  er  gaaet  iland  i  Christi- 
anssand  og  i  al  Skyndsomhed  er  taget  afsted  til  Christi- 
ania, hvor  han  agter  at  ankomme  imorgen  Eftermiddag. 
Vi  faa  at  se,  hvad  han  har  at  bringe;  jeg  spaar  mig 
ikke  noget  Ubehageligt  af  hans  Ankomst,  siden  han  ikke 
kan  have  brudt  sig  meget  om  at  tale  med  de  andre 
Udsendinge,     før    han    kom    her;     men   jeg    tvivler    dog 


1  Prinsesse  Caroline,     1793  — 1881,     senere   gift   med   Prins   Ferdi- 
nand. 

ikke  om,  at  han  vil  bruge  Trusler,  indtil  han  har  ind- 
seet,  at  det  ingenlunde  kun  er  et  Parti,  men  hele  Folket, 
der  vil  gjøre  Modstand. 

Christie  er  reist  for  at  mødes  med  Aall,  og  hvis 
Chefen  for  den  engelske  Flaade  vil  tage  sig  af  deres 
Reise,  skulle  de  afreise  uopholdelig;  ellers  skulle  de 
endnu  afvente,  hvad  jeg  kan  have  at  sige  dem,  efter  at 
jeg  har  talt  med  den  engelske  Minister.  —  Jeg  har 
ladet  Oversættelserne  af  Adresserne  gjøre  om  igjen,  før 
de  sendtes  med  Christie.  Forfatningen  er  først  idag 
kommet  fra  Pressen. 

Captain  Holsten  skal  sendes  med  et  Brev  fra  mig 
til  Kongen  af  Sverig  under  Couvert  fra  Grev  Schmettau 
til  Feltmarskal  Essen.    Den  5.  om  Aftenen  reiser  han.  — 

I  det  Indre  har  jeg  (1.  Juni)  truffet  den  Bestemmelse 
—  efter  Indberetning  fra  Comiteen  for  Oplysningen  — 
at  de  vigtigste  Professorpladser  ved  Universitetet  skulle 
besættes  med  følgende  dygtige  Mænd,  nemlig:  i  Jura  Profes- 
sor Krohg  og  Justitsraad  Diriks;  i  Medicin  Professorerne 
Skjellerup1  og  Sørensen2;  i  Chirurgi  og  Accouchering 
Thulstrup3;  i  Physik  og  Chemi  Professor  Krum4;  i  Bo- 
tanik Doctor  Smith5;  i  Theologi  Lector  Hersleb*5,  som 
anden  Professor,  da  Pladsen  som  første  er  forbeholdt 
Professor  Krog-Meyer7  i  Augustenborg.  Lector  i  Theo- 
logi bliver  Catechet  Stenersens. 


1  Michael  S.,    1769— 1852. 
-  Nils  Berner  S.,    1774— 1857. 

1  Magnus    Andreas    T.,     1769 — 1844,     senere    Livlæge    hos    Carl 
Johan. 

4  o:  Jens  Jacob  Keyser,    1780 — 1847. 

•bristen   S.,    1785 — 1816. 
''  Svend  Borchmann  H.,    1784 — 1836. 
7  Peter  K.-M.,    1780 — 1819,  senere   Biskop  paa  Als. 

Stener  Johannes  S.,    1789 — 1835,   senere  Professor. 

Jeg  har  givet  Universitetet  min  Forsikring  om,  at 
det  kan  stole  paa  Understøttelse  af  Staten.  Dette  er 
sikkert  nok  en  Suveræns  første  Pligt;  thi  uden  intellec- 
tuel  Oplysning  ville  Undersaatterne  komme  til  at  rave 
i  et  Mørke,  der  vil  brede  sig  over  hele  hans  Regjering. 

Det  blev  (4.  Juni^  afgjort  i  Statsraadet,  at  Forfat- 
ningen bød,  at  et  af  dets  Medlemmer  skulde  opsætte  et 
Referat  af  Oplysningscomiteens  Sager,  og  hertil  blev 
Hr.   Rosencrantz  udseet. 


12. 


Mr.  Morrier ;    Bernadottes  Anbringelse,    en    foederativ    Forening ; 

Prins    Gustav ;    Ludvig  XVIII.  —    Xotens    Oversendelse ;     Svaret :    en 

Rigdag.  —  Folkevæbning.    —  Valglister.    —     Carl  Johan  tilbage.   — 

General  Ohme.    —     Snefald    i  Dovre.    —    Tour    til    Drøbak ;     Opera- 
tionsplan. 

5.  Juni  kom  den  engelske  Gesandt;  jeg  lod  ham 
complimentere  i  Drammen  af  Kammerherre  Holsten,  og 
han  viste  sig  meget  venlig  ligeoverfor  ham.  Han  sagde 
rigtignok,  at  han  kom  for  at  erklære,  at  England  ikke 
kan  sige  sig  løs  fra  sine  Tractater  og  skaffe  Normændene 
Uafhængighed  —  men  paa  same  Tid  er  det  dog  værd 
at  mærke,  at  han  talte  med  Ringeagt  om  Bernadotte  — 
som  han  kalder  ham  —  og  forsikrede,  at  Englænderne 
hellere  end  gjerne  saa  ham  styrtet. 

Han  er  taget  ind  hos  Haxthausen,   hvor  han  skal  bo. 


6.  Juni    var    en  Mærkedag  for  mig;    Kl.   2   modtog 
jeg  den  engelske  Gesandt  paa  Ladegaardsøen. 

Det  Første,  jeg  sagde  til  ham,  var,  at  det  var  med 
ganske  særlig  Tilfredsstillelse,  at  jeg  saa  en  Gesandt  fra 
min  Fætter  Prinsregenten  af  Storbritanien  her  i  Norge, 
hvor  man  var  vant  til  at  betragte  Englænderne  som 
vore  bedste  Venner;  og  det  var  som  saadan,  at  jeg  tog 
imod  ham. 

«Hvad  jeg  har  at  sige  Deres  Høihed ,  er  ikke 
behageligt;  derfor  har  jeg  ogsaa  bedt  Hr.  Haxthausen 
om,  forud  at  lade  Dem  dette  vide.» 

«Jeg  beder  Dem  blot  at  sige  mig  Alt,  hvad  Deres 
Instructioner  lyde  paa.» 

«Mit  Ærinde  er  ganske  ligefrem,  sagde  han,  at  er- 
klære til  Folkets  Repræsentation,  at  England  ikke  kan 
gaa  fra  sine  Tractater  med  Sverig  og  følgelig  ikke  kan 
tage  sig  af  det  norske  Folks  Sag,  før  dette  har  aner- 
kjendt  Sverigs  Overhøjhed. » 

Med  megen  Ro  sagde  jeg:  «Tør  jeg  spørge  Dem, 
om  man  i  England  ved,  at  hele  Nationen,  Alle  som  En, 
er  besjælet  af  Iver  for  at  forsvare  sin  Uafhængighed 
og  sine  Rettigheder  —  eller  om  man  troer,  at  det  kun 
er  et  Parti,  der  har  været  paafærde  i  Norge. » 

Morrier:  «Jeg  maa  tilstaa,  at  man  ikke  var  vel 
underrettet  herom  i  England.  —  Jeg:  Nuvel;  jeg  vil 
da  kun  bede  Dem  gjøre  Dem  bekjendt  med  Alt,  hvad 
her  er  foregaaet,  og  med  hvilke  Følelser  hele  Nationen  er 
besjælet  af,  og  det  turde  vel  nok  stemme  med  deres  In- 
structioner at  give  Deres  Regjering  en  nøiagtig  Fremstil- 
ling deraf.  —  Morrier:  Ganske  vist  er  det  netop  stemmende 
med  mine  Instructioner  at  oplyse  min  Regjering  om  For- 
holdene her,  saaledes  som  jeg  kjender  dem,  og  som  jeg 
vil  se  at  lære  dem  at  kjende,  og  det  skulde  glæde  mig 
meget,  om  jeg  derved  kunde  faa  Leilighed  til  at  spare 
Norge  for  Ulykker.  — Jeg:  Det  er  netop,  hvad  vi  ønske, 
og  De  vil  se,  at  det  er  i  samme  Hensigt,  jeg  har  skrevet 

disse  Breve  her  til  Prinsregenten  og  Mylord  Castlereagh. 
Morrier:  Men  vilde  det  ikke,  Deres  Høihed,  være 
rigtigt,  paany  at  sammenkalde  Rigsdagen  og  meddele 
den  de  allierede  Magters  Erklæring?  Den  har  den  fore- 
gaaende  Rigsdag  vel  ikke  vist  noget  om.  —  Jeg:  De 
vil  af  Rigsdagens  Erklæring  af  19.  Mai,  som  jeg  har 
ladet  Dem  overlevere,  se,  at  den  har  udtalt  sig  selv  fol- 
det Tilfælde,  at  de  allierede  Magter  ikke  vilde  tage  Hensyn 
til  det  norske  Folks  Velfærd;  det  kan  altsaa  ikke  antages, 
at  den  skifter  Mening,  og  jeg  ønsker  idetmindste,  at 
De  gjør  Deres  Indberetning,  og  at  vi  afvente  Englands 
Forslag  og  Mægling,  som  jeg  har  anmodet  om,  før  vi 
lade  Folkets  Repræsentanter  komme  sammen  og  under- 
rette dem  derom. » 

Morrier  gjorde  ikke  Indvendinger  og  sagde,  at  han 
i  Lobet  af  nogle  Dage  vilde  indsende  sin  Beretning,  og 
at  England  uden  Tvivl  vilde  gjøre  Alt  i  Verden  for  at 
undgaa  en  ny  Krig  i  Norden. 

Jeg:  <;Naar  blot  Forslagene  ikke  maa  være  van- 
ærende for  den  norske  Nation,  og  det  ikke  forlanges, 
at  man  skal  opgive  den  Forfatning,  Folkerepræsentationen 
har  udarbeidet ;  thi  der  ingen  Tvivl  om,  at  den  norske 
Nation  vil  ofre  Alt  for  den  og  forsvare  den  til  det 
Yderste.  Forøvrigt  maa  De  indrømme,  at  det  er  i 
Englands,  ja  selv  i  Sverigs  egen  Interesse,  at  se  at 
undgaa  enhver  blodig  Strid  mellem  de  skandinaviske 
Folk,  som  kun  kan  være  til  deres  Skade  og  Svækkelse, 
hvad  der  vilde  gjore  Rusland  det  muligt  at  bemægtige 
sig  dem  begge;  selv  de  Svenske  frygte  Russerne  mest 
af  Alt. 

Den  største  Lykke  for  de  to  Nationer  vilde  en  nøie 
Alliance,  garanteret  af  Stormagterne,  være,  hvad  der 
vilde  sikre  Freden  for  bestandicr      Kunde  man  ikke  tænke 

o 

sig  en  føderativ  Forening  imellem  Sverig  og  Norge?    Lad 

9 

Kongen  af  Sverig  kalde  sig  Konge  af  Norge,  og  lad  os 
bringe  ham  vor  Hyldest  for  hans  Høimodighed,  men  lad 
Norge  være  en  uafhængig  Stad  ved  Siden  af  Sverig. 
Eller  om  det  endelig  skal  være,  saa  lad  os  træffe  en 
Familieaftale  om ,  at  naar  den  ene  af  de  regjerende 
Familier  i  Sverig  eller  i  Norge  uddøer,  den  anden  da 
skal  bestige  Thronen;  derved  vilde  man  overlade  Af- 
gjorelsen  til  Tiden  og  til  Forsynet,  og  man  vilde  faa  Tid 
til  imens  at  mildne  det  Nationalhad,  som  hersker  mellem 
de  to  Grændsefolk.  Tro  mig  —  det  vil  aldrig  blive  til 
Lykke  for  Sverig,  at  have  Normændene  til  hadefulde, 
utilfredse,  fjendtligsindede  Undersaater.  Fornuftige  Folk 
i  Sverig  kunne  ikke  ønske  dette;  men  Adelen,  som 
ønsker  Krig,  og  Kronprinsen,  som  hverken  bryder  sig 
om  disse  Folks  Character  eller  deres  Lykke,  hvis  Sprog" 
han  ikke  engang  kjender  —  ville  gaa  frem  med  Magt, 
uden  at  tage  Hensyn  til  Befolkningens  Lidelser. » 

Morrier  tog  disse  Forslag  til  Eftertanke  og  kom 
senere  i  Samtalens  Løb  tilbage  dertil.  Forøvrigt  skaaner 
han  ikke  Bernadotte,  som  han  kalder  ham,  og  siger, 
at  Svenskerne  maatte  godt  kunne  skille  sig  af  med  denne 
Efterligner  af  Bonaparte.  I  samme  Tone  har  han  talt 
til  Haxthausen  og  Holten  og  ønsker  selv  at  faa  ham 
anbragt  andetsteds  —  da  vilde  det  Hele  faa  en  lykkelig 
Udgang.  —  «Jeg  er  min  Tro  ganske  af  Deres  Mening,  > 
sagde  han  til  Haxthausen,  der  havde  talt  til  ham  derom 
—  «og  vort  Ministerium  maaske  ogsaa-,  men  hvordan 
skal  man  bære  sig  ad,  hvordan  skal  man  blive  af  med 
denne  franske  Prins?  Der  er  ogsaa  en  stor  Vanskelighed 
endnu  (ved  at  forene  Sverig  og  Norge  under  Prins 
Christian),  nemlig  Prins  Gustav,  Keiseren  af  Ruslands 
Neveu,  og  hans  Fordringer.; 

I  Slutningen  af  denne  meget  vigtige  Samtale  sagde 
han:      Nci,    man  kan  ikke  nægte,    at  Stormagterne   ere 

noget  forvirrede  og  ikke  ganske  paa  det  Rene  med 
deres  egne  Interesser.  De  have  foresat  sig,  at  knuse 
Frankrigs  Indflydelse  under  Napoleon,  men  de  tænke 
ikke  paa,  hvad  der  kan  hænde  i  Lobet  af  et  Aar 
eller  to.» 

Ved  Bordet  fortalte  han  os,  at  han  havde  været  i 
Paris  ved  Kongens  Indtog,  at  Keisergarden  fra  Fontaine- 
bleau ikke  havde  villet  raabe  Kongen  leve,  og  at  Mod- 
tagelsen af  Kongen  af  Frankrig  havde  været  langt  mere 
jublende  i  London  end  i  Paris. 

Bernadotte  havde  vist  sig  i  Theatret,  men  ved  hans 
Ankomst  var  man  hørt  op  at  applaudere. 

Det  var  ham  selv,  Morrier,  som  bragte  Ludvig 
den  Attende  Efterretningen  om  Bonapartes  Thron- 
frasigelse;  han  havde  været  i  Sengen  og  Øieblikket 
havde  grebet  ham  saa  stærkt,  at  han  ikke  kunde  faa  et 
Ord  frem. 

Hvilken  Lykke  det  er,  at  man  har  sendt  os  en 
Mand,  der  er  vant  til  at  bringe  gode  Efterretninger  og 
Forsoning  med  sig-  han  er  ogsaa  saa  human  og  venlig 
som  vel  muligt,  jeg  nærer  sand  Hengivenhed  for  ham,  og 
venskabelige  Breve,  han  har  med  fra  en  Lord  Oackland 
til  Anker,  Collett  og  Flere,  sige  ogsaa,  at  det  er  en 
brav  Mand,  mild  og  forsonlig. 

Efter  Bordet  bad  jeg  ham  tjene  Norges  Deputerede 
eller  Gesandter  til  England  med  et  Brev,  han  maaske 
vilde  være  saa  god  at  skrive  til  Chefen  for  den  engelske 
Flaade  ved  vore  Kyster;  han  svarede,  at  da  Tallet  af 
Skibene  kun  var  tre,  var  det  lidt  uvist,  hvor  man  kunde 
finde  dem,  men  han  vilde  lade  sit  Skib,  der  skulde 
bringe  hans  Secretair  til  England,  løbe  ind  til  Christians- 
sand,  hvor  da  disse  Herrer,  Aall,  Christie  og  Rosenkilde, 
strax  kunde  gaa  ombord.  Det  Eneste,  der  vilde  sinke 
noget,  var,  at  Kutteren  er  gaaet  til  Gøteborg,  men  hans 

Secretair  vilde  snart  komme,    og  da  vilde  det  kun  være 
nogle  faa  Dage  om  at  gjøre;  det  tog  han  paa  sig. 

Dette  er  efter  min  Mening  en  stor  Vinding  —  sikker 
og  passende  Overfart  for  de  norske  Gesandter,  og  det 
i  Forbindelse  med  en  Indberetning  fra  Ministeren,  der 
sikkert  nok  ikke  vil  blive  os  ugunstig.  Dette  gode  Bud- 
skab har  jeg  meddelt  Aall  og  Stii tammændene. 

Fra  Haxthausen  ved  jeg,  at  Morrier  har  været  meget 
vel  tilfreds  med  mig.  —  «Han  er  fuldkommen  elskværdig, » 
havde  han  sagt*  «jeg  elsker  og  agter  ham.  Gud  give, 
jeg  ved  mine  Indberetninger  maatte  kunne  øve  en  saadan 
Indflydelse,  som  jeg  ønsker  det,  til  Fordel  for  Norges 
Skæbne  og  dermed  ogsaa  hans.»  Haxthausen  sammen- 
lignede ham  og  Jackson  og  sagde,  at  denne  havde  været 
keitet  nok  til  at  opirre  en  nordisk  Fyrste  og  gjøre  sig 
ham  til  Fjende,  medens  Morrier  havde  forstaaet  at  knytte 
en  nordisk  Fyrste  fastere  end  nogensinde  til  England. 

Morrier:  «Det  er  ikke  nok  for  mig  og  for  min  egen 
Tilfredsstillelse.  Jeg  ønsker  at  vise  mit  Hof  Sagerne  og 
Forholdene  i  Øieblikket  i  et  saadant  Lys,  at  det  kan 
faa  en  ny  Opfattelse  deraf,  og  dertil  hører  der  Meget; 
det  er  ikke  let  at  faa  Forandringer  gjort  i  Tractater  og 
i  et  af  Alle  vedtaget  Punkt  —  men  jeg  skal  gjøre,  hvad 
jeg  kan.»  — Meget  roste  han  Elliots  Aand  og  Character 
i  1788,  da  han  havde  forhindret  Krigen  i  Norden,  og 
fortalte,  at  han  selv  som  Øienvidne  havde  været  med 
til  at  faa  Freden  istand,  sikker  som  han  var  paa,  at 
hans  Hof  vilde  støtte  ham. 

Han  har  anholdt  hos  Feltmarskallen  om  Pas 
for  sin  Secretair  til  at  støde  til  Skibet  i  Gøteborg. 
Holsten  er  reist  iaften;  jeg  har  paalagt  ham,  ikke 
at  tale  om  den  engelske  Ministers  Ankomst,  der  nok 
vil  gjøre  stor  Opsigt  i   Sverig. 


7. — 8.  Juni.     Christiania.  I  33 

7.  Juni.  Vi  spiste  hos  Haxthausen  idag;  Morrier 

var  meget  velvillig. 

Forresten  har  han  idag  oversendt  en  Note,  under 
Couvert  til  Holten,  med  Englands  bestemte  Erklæring 
om,  at  det  kun  kan  handle  i  Overensstemmelse  med 
sine  Traktater  med  Sverig;  det  kan  ikke  afværge  Ulyk- 
kerne ved  en  Undertvingelse  med  Magt  af  det  norske 
Folk,  hvis  dette  vedbliver  at  forlænge  Krigen  og  ikke 
vil  tage  imod  Englands  Tilbud  om  ved  sin  Mellemkomst 
at  sikre  Norge  alle  mulige  Fordele  ved  Foreningen 
med  Sverig. 


8.  Juni.  Jeg    er    ifærd    med    Svaret    paa    denne 

Note,  skrevet  i  Holtens  Navn:  Efter  at  have  mindet 
om  de  Begivenheder,  som  bekræftes  af  hvad  der  fore- 
ligger for  OfTenligheden,  af  hvad  han  selv  har  erfaret 
her,  og  af  mine  private  Breve  til  Kongerne  af  Sverig 
og  Danmark,  som  han  har  vist  ham  —  paakalde  vi 
Englands  Mægling  og  erklære  sluttelig,  at  hvis  Mæg- 
lingsforslagene ikke  fuldstændig  stride  imod  Forfatningen 
og  Rigsdagens  Erklæring  af  19.  Mai  —  hvilke  fortiden 
bør  være  den  eneste  Rettesnor  for  Hans  Majestæt  —  da 
vil  Kongen  anse  det  for  sin  Pligt  at  sammenkalde  en 
overordenlig  Rigsdag  og  gjøre  den  Meddelse  om  Mæg- 
lingen. Men  i  Tilfælde  heraf  vil  det  ogsaa  være  ganske 
nødvendigt,  at  England  anvender  sin  Indflydelse  i  Sve- 
rig paa  at  forebygge  mulig  unødig  Blodsudgydelse. 
Ligeledes  venter  Norge  sig  af  en  upartisk  Mægler,  at 
han  skaffer  absolut  Neutralitet  og  fri  Adgang  til  Eng- 
land for  Normændene,  saalænge  Rigsdagen  varer,  hvis 
Sammenkaldelse  og  Afholdelse  vil  tage  en  Tid  af  3  a 
4  Maaneder. 

En    engelsk  Oversættelse    af  Forfatningen    har    han 

ogsaa  faaet  idag.  —  Doctor  Muller,  en  behagelig  og 
fuldendt  hæderlig  Mand,  er  hans  Fortrolige  og  oversætte  r 
de  Aktstykker  for  ham,  som  han  ikke  forstaar;  han  har 
endogsaa  bragt  ham  Rigsdagens  Protocol,  efter  hvad 
jeg  havde  paalagt  ham.  Vore  Forhold  kunne  kun  vinde 
ved  at  blive  kjendt. 

]eg  har  rettet  en  Opfordring  til  Fædrelandets  For- 
svarere om  at  komme  sammen  og  danne  Militscorps 
under  egne  Anførere.  De  skulle  indskrives  i  hvert  Sogn 
og  Vaaben  og  Ammunition  gives  dem ,  der  mangle 
det.  —  Jeg  har  bestemt,  at  Nationalcocarden  skal  være 
graa  og  grøn. 


9.  Juni.  Den  engelske  Gesandt  har  sendt  en  kort 

Note  til  Holten,  hvori  han  siger:  Siden  Prins  Christian 
ikke  finder  det  betimeligt  at  sammenkalde  en  Rigsdag 
og  gjøre  Nationen  bekjendt  med  den  kritiske  Stilling, 
den  er  i  paa  Grund  af  de  Allieredes  Beslutning,  for- 
langer jeg,  at  min  Note  af  7.  indrykkes  ordret  i  Landets 
Blade,  og  Svaret  paa  dette  Forlangende  venter  jeg 
endnu  idag. 

Jeg  holdt  Statsraad  iaften  efter  Middag  hos  Rosen - 
crantz,  og  Statsraaderne  havde  ikke  noget  Væsenligt  at 
bemærke  imod  mit  Forslag  om,  i  Holtens  Svar  at  omgaa 
at  ofTenliggjøre  Englands  Svar  med  den  ganske  naturlige 
Grund,  at  dette  maatte  overlades  til  den  engelske  Re- 
gjering  selv,  og  at  man  ikke  ved  en  saadan  OfTenlig- 
gjørelse  kunde  binde  sine  Hænder  endnu  mere,  og  mere 
end  ønskeligt  var.  I  dets  Sted  var  jeg  tilbøielig  til  at  er- 
klære ham,  at  da  jeg  af  hans  Note  saa,  at  den  engelske 
Regjering  ønskede,  at  dens  Erklæring  blev  forelagt  Rigs- 
dagen, fandt  jeg  det  stemmende  med,  hvad  jeg  allerede 
havde  erklæret,  strax  at  give  Befaling  til  Foretagelse  af 

Valg  til  en  overordenlig  Rigsdag,  idet  jeg  stolede  paa, 
at  Storbritaniens  Mægling  vilde  finde  Sted  paa  et  ret- 
færdigt Grundlag,  der  tog  Hensyn  saavel  til  Folkeretten 
som  til  det  norske  Folks  Vel;  og  jeg  forlangte  ligeledes, 
at  Norges  Neutralitet  skulde  anerkj endes,  at  der  skulde 
gives  x\mnesti,  og  at  Samkvemmet  med  England  skulde 
være  frit  i  de  tre,  fire  Maaneder,  som  Rigsdagens  Sammen- 
kaldelse og  Moder  vilde  tage  —  en  nødvendig  Betingelse 
for,  at  Rigsdagen  kunde  afholdes  i  Fred  og  Ro,  og  for 
at  en  saa  extraordinær  Samling  kunde  retfærdiggjøres  i 
Folkets  Øine. 

Saameget  mere  er  jeg  for  en  saadan  Foranstaltning 
til  at  kunne  forberede  en  Rigsdag,  som  jeg  uden  dens 
Beslutning  ikke  kan  forandre  en  Tødel  i  Forfatningen ; 
men  min  Samvittighed  og  den  Kjærlighed,  jeg  nærer  til 
mit  Folk,  gjør  mig  det  til  Pligt,  saa  længe  som  muligt 
at  se  at  undgaa  Krigens  Plager,  og  at  forelægge  Folkets 
Repræsentanter  antagelige  Forslag  fra  de  allierede  Magter. 

Hvis  den  engelske  Gesandt  gaar  ind  herpaa,  vinde 
vi  Tid,  og  jeg  er  vis  paa,  at  England  ikke  vil  taale,  at 
Sverig  begynder  paa  Fjendtligheder,  saalænge  der  endnu 
er  Haab  om  at  faa  det  Hele  afgjort  i  Mindelighed. 

Om  Aftenen  kom  der  en  ny  Note  fra  ham  om,  at 
han  kun  kunde  tage  imod  Forslaget  fra  Norge  paa  Basis 
af,  at  man  anerkj  ender  Sverigs  Overhøihed  ifølge  Kieler- 
freden;  men  i  Virkeligheden  har  han  beholdt  Noterne 
fra  Holten  og  sendt  dem  til  England. 


i  o.  Juni.  Paa    den    sidste    Note    har    jeg    ikke 

svaret,  ligesaalidt  som  jeg  har  faaet  Svar  paa  min;  men 
hans  Secretair  er  imorges  reist  til  Gøteborg,  hvor  han 
gaar  ombord  og  seiler  til  Christianssand  og  tager  de 
norske  Udsendinge  med. 

Gesandten  er   forkjølet.     Han    har  ogsaa  skrevet    til 
den  engelske  Gesandt  i  Kjøbenhavn. 


11.  Juni.  I  Statsraadet    idag    besluttedes  det,    at 

Forordningen  om  at  affatte  Lister  over  dem,  som  have 
Valgret  til  Rigsdagen,  strax  skal  kundgjøres,  med  det 
Samme  Forfatningen  bliver  omsendt,  hvilken  skal  offen- 
liggjøres  og  Eden  derpaa  aflægges  ved  Domstolene  til 
Sommer.  Rigsdagsvalgene  skulle  finde  Sted  strax  i 
Nordlandene  og  Finmarken;  men  Afstanden  af  disse 
Landsdele  gjør  det  muligt  at  udsætte  Valgene  i  de  andre. 
Listerne  skulle  være  færdige  i  Løbet  af  Juli  Maaned. 
Imidlertid  faa  vi  Svar  fra  England. 

Vi  have  modtaget  den  svenske  Gazette  med  Efter- 
retning om  Kronprinsens  Ankomst  tilbage  i  Carlskrona 
den   28.  Mai. 


12.  Juni.  Jeg  har  givet  Ordre  til,  at  Beleirings- 
garnisonerne  i  Fæstningerne  Frederikssteen  og  Frederiks- 
stad skulle  rykke  ind  i  disse  Fæstninger  og  General 
Mailænders  Brigade  i  Laurvig  forstærkes  med  3  Batail- 
loner,  hvoraf  en  Landeværn.  Commandanten  i  Frederiks- 
steen, General  Ohme,  er  gammel  og  er  blevet  Uvenner 
med  Ingenieuren  i  Fæstningen  Capitain  Snitter  (?),  og  jeg 
har  derfor  befalet  Generalmajor  Petersen  som  Næstcom- 
manderende ,  at  overtage  Befalingen  og  give  mig  en 
Fremstilling  af  denne  Strid. 

Da  Feltmarskal  Essen  ikke  har  villet  tage  imod 
General  Schmettaus  Brev,  som  Capitain  Holsten  havde 
med  til  ham,  har  jeg  ved  en  Parlementair  ladet  ham 
oversende  de  officielle  Aktstykker  og  Forfatningen  saavel- 

som  mit  Brev  til  Kongen  af  Sverig  under  Couvert  fra 
General  Staffeldt  til  Feltmarskallen. 

Vi  spiste  til  Middag  sammen  med  den  engelske 
Gesandt  paa  Bogstad.  Kammerherre  Anker  var  i  godt 
Humeur;  Grev  Wedel  forholdt  sig  ganske  som  sædvanlig, 
og  jeg  tvivler  heller  ikke  om,  at  han  har  udtalt  sig  til 
Mr.  Morrier;  men  denne  er  underrettet  for  hans  Ved- 
kommende. Jeg  talte  kun  om  ligegyldige  Ting  med 
Wedel. 

Cureren  Due,  en  Artilleriofficer,  som  kom  igaar 
fra  Throndhjem,  har  bragt  mig  sørgelige  Efterretninger 
om  et  Eftersmæk  af  Vinteren;  en  umaadelig  Masse  Sne 
er  faldet  paa  Dovrefjeld  i  Lessø  og  Lom  Sogne  og  har 
tilfoiet  Beboerne  et  overordenligt  stort  Tab  af  Kvæg. 
Due  havde  selv  været  i  Livsfare  paa  denne  Reise,  da 
Veien  ikke  havde  været  til  at  finde  for  Sne;  Flere  ere 
omkomne  i  dette  skrækkelige  LTveir,  der  varede  de  tre 
Pintsedage.  —  Jeg  venter  noiere  Efterretning  for  at 
komme  de  Stakler  tilhjelp. 


13.  — 16.  Juni.  Disse    Dage    gik    rolig    hen;    jeg 

saa  den  engelske  Gesandt  flere  Gange,  og  stadig  syntes 
han  mig  bedre  og  bedre  stemt  for  os.  Dog  vilde  han 
ikke  indrømme,  at  Englænderne  kunde  forebygge,  at 
Svenskerne  gaa  fjendtlig  tilværks,  om  de  skulde  finde 
det  for  godt.  Han  ønsker  Bernadotte  —  som  han 
kalder  ham  —  langt  borte ,  men  hvordan  ?  Det  er 
Sagen. 


16.  Juni.  Mr.  Morrier  er  taget  en  Tour  til  Moss 

0£  Frederikshald;  Professor  Muller  er  med. 


I38  i6. — 18.  Juni.     Christiania.     Drøbak. 

1 7 .  Juni .  Jeg  har  foretaget  en  Ridetour  fra  Chri- 
stiania idag  igjennem  Ryen  Bjergene  og  langs  Langen 
Vandet  til  Vestby  i  Enebak;  jeg  fandt  Veien  frem- 
kommelig med  Undtagelse  af  en  halv  Mils  Vei,  hvor 
der  maa  mere  Arbeide  endnu  til,  før  den  kan  blive 
farbar. 

Til  Midag  spiste  jeg  paa  Vestby,  hvor  jeg  forefandt 
Fladebyes  Selskab.  Og  om  Aftenen  kom  jeg  til  Askim, 
hos  den  gode  gamle  Pastor  Hiort. 


18.  Juni.  Morgenen    gik    med    paa  Specialkortet 

at  gjennemgaa  den  af  General  Sejersted  udkastede  Dis- 
position eller  almindelige  Operationsplan,  som  jeg  for- 
klarede i  Enkelthederne  for  General  Staffeldt  og  Ober- 
sterne Hegermann  og  Stabell.  Vi  besluttede,  at  der  paa 
Sletterne  i  Smaalehnenes  Amt  ikke  skulde  gjøres  haard- 
nakket  Modstand,  men  først  ved  Glommen,  og  at  der 
skulde  være  Tropper  til,  strax  at  rette  sig  imod  en 
Fjende,  der  landede  ved  Moss  eller  paa  Østsiden  af 
Fjorden. 

Jeg  besaa  Fortificationsarbeiderne  ved  Langenæs, 
som  langtfra  ere  færdige  endnu.  Efter  at  være  kommet  til 
Rovind  og  have  passeret  Pontonbroen  til  Vegger  og  derfra 
en  Mil  endnu  omtrent,  steg  jeg  tilhest  ved  et  Sted,  der 
hedder  Nyborg  .  .  .  Jeg  begav  mig  forbi  Korssegaarden 
til  Drøbak,  en  halv  Mils  Vei,  og  steg  af  udenfor  den 
lille  By  hos  Captain  Angel  en  lille  Stund,  blot  for  at 
give  Byens  Indvaanere  Tid  til  at  lave  sig  til  at  modtage 
mig.  Uagtet  de  først  Aftenen  forud  havde  faaet  at 
vide,  at  jeg  agtede  at  besøge  dem,  var  der  dog  reist  en 
Æresport,  og  nogle  unge  Piger  og  Borgerne  stode  paa 
begge  Sider  og  strøede  Blomster  paa  Veien.  Stedets 
Præst    holdt    en  lille  Tale,    jeg  besvarede    saa    godt   jeg 

kunde.  En  Dame,  Fru  Parr,  Søster  til  Fru  Holsten, 
overrakte  mig  en  Egekrans.  Jeg  spiste  til  Aften  hos 
Captain  Angel,  hvor  endel  Herrer  og  Damer  gjorde  mig 
deres  Opvartning  efter  min  Tilbagekomst  fra  Kaholmen, 
hvor  man  er  ifærd  med  at  opkaste  et  Batteri,  som  i 
Forening  med  Kystbatterier  skal  vanskeliggjøre  Seiladsen. 
Her  er  Nøglen  til  Christiania  Fjord. 

Jeg  fandt  Stemningen  særdeles  rosværdig  hos  disse 
brave  Folk.  Kl  12V2  afreiste  jeg  tilsøes,  og  om 
Morgenen  Kl.  6  steg  jeg  iland  paa  Ladegaardsøen. 

19.  Juni.  Imorges     kom     der    Efterretning     fra 

Christianssand  om,  at  den  engelske  Kutter  Censor  den 
15.  havde  været  udfor  Christianssand,  men  at  Captainen 
ikke  havde  villet  vente  mere  end  tre  Timer,  saa  at  Aall 
og  de  to  andre  Rigsdagsmænd  vare  gaaet  glip  af  den 
gode  Leilighed  til  at  komme  til  England  med  dette 
Skib.  Jeg  har  begaaet  den  Feil,  ikke  at  give  dem 
Ordre  til  at  opholde  sig  i  Flekkerø,  hvor  dette  ikke 
kunde  være  skeet-  thi  den  der  stationerede  Officer  havde 
været  ombord  i  Corvetten,  men  da  de  vare  i  Christians- 
sand, forvoldte  Afstanden  en  Forsinkelse  af  nogle  Timer. 

Captainen  paa  det  engelske  Skib  havde  sagt  til  Lodsen, 
at  han  vilde  vente,  til  han  kom  tilbage,  men  han  lod 
mundtlig  de  Herrer  Rigsdagsmænd  vide,  at  han  vilde 
vente  tre  Timer.  Dette  Bud  kom  omtrent  tre  Timer  efter 
til  Christianssand  og  bragte  sikker  Efterretning  om,  at 
Kutteren  var  der,  som  skulde  have  dem  ombord.  De 
spildte  ikke  et  Øieblik,  men  det  var  allerede  for  sent. 
Da  de  tre  Timer  vare  gaaet,  seilede  Captainen  til  Eng- 
land. Han  havde  imidlertid  været  ombord  i  en  engelsk 
Fregat  i  Havnen,  hvis  Captain  synes  at  have  faaet  ham 
fra  den  gode  Tanke  at  vente  nogle  Timer  endnu,  saa- 
ledes  som  vor  Søofficer  søgte  at  faa  ham  til,  da  han 
nok  kunde  tænke,  at  det  vilde  være  Rigsdagsmændene 
umuligt  at  komme  ombord  i  Løbet  af  tre  Timer.  Jeg 
ærgrede  mig  meget  over  denne  Hændelse ,  som  hat- 
skuffet  mit  Haab  om  en  sikker  og  hurtig  Reise. 

Jeg  udtrykte  min  Beklagelse  i  en  Billet  til  Morrier; 
men  jeg  havde  en  anden  endnu  vigtigere  Grund  til  at 
skrive  ham  til,  nemlig  for  at  gjøre  Undskyldninger  for 
den  ubegribelige  Feiltagelse  af  mig,  at  jeg  kom  til  at 
aabne  et  Brev  til  Morrier  fra  Captainen  paa  Kutteren, 
hvilket  fandtes  mellem  Brevene  fra  Christianssand. 
Holten  var  Vidne  til  min  Sindsbevægelse  ved  Opdagelsen 
af  denne  Feiltagelse ,  men  jeg  tog  hurtig  en  Beslutning 
og  skrev  til  ham:  «Jeg  har  en  Undskyldning  at  gjøre 
Dem,  som  kun  kan  gjøres  og  modtages  mellem  Mænd 
af  Ære,  som  have  Agtelse  for  hinanden,  nemlig  for  at 
jeg  af  en  Feiltagelse  er  kommet  til  at  aabne  et  Brev, 
der  ikke  var  til  mig.  Det  følger  af  sig  selv,  at  efter  at 
jeg  havde  seet  Deres  Adresse,  var  min  Retsindighed 
Segl  for  Brevet  selv.>  Jeg  skrev  nogle  Linier  til  Doctor 
Muller  og  lod  ham  Brevets  Indhold  vide,  for  at  han 
kunde  fortælle  mig,  hvordan  Morrier  havde  taget  dette; 
man    kunde    tage   det  som    en  Prøvesten    for    hans    per- 

sonlige  Tanker  om  mig.  Ofte  afhænger  en  Stats  Skæbne 
af  saadanne  Smaating ,  og  med  enhver  Anden  end 
ham  kunde  der  være  kommet  store  Fortrædeligheder  ud 
heraf.  Disse  Betragtninger  foruroligede  mig  noget;  men 
om  Morgenen  den  21.  hævedes  mine  Bekymringer. 
Morrier  skrev  til  mig:  Jeg  tager  Pennen  for  ganske 
oprigtigt  at  forsikre  Deres  Hoihed  om,  at  Deres  Und- 
skyldninger ere  modtagne  ligesaa  uskromtet,  som  de  ere 
gjorte. »  Mere  kan  man  jo  ikke  ønske  sig;  med  hans 
personlige  Følelser  ligeoverfor  mig  er  jeg  nu  ganske 
paa  det  Rene. 


20.  Juni.  Krohg  er  kommet  tilbage  fra  Danmark 

med  flere  Breve  og  ovenikjobet  Depecher  fra  Anker,  som 
Pløen  havde  bragt  til  Danmark,  hvorfra  han  nu  er  vendt 
tilbage. 

Disse  Depecher  vare  fra  11.  April.  De  vise  alle  de 
Vanskeligheder,  han  havde  at  overvinde,  da  Ministrene 
og  især  Lord  Thewkesbury  (?)  erklærede  til  ham,  at 
England  ikke  kunde  andet  end  opfylde  sine  Forpligtelser 
imod  Sverig,  og  paa  samme  Tid  tilkjendegav  ham,  at 
Begivenhederne  i  Norge  kun  kunde  være  en  Intrige, 
som  this  danish  prince  havde  faaet  igang.  Det  synes 
ikke  at  være  lykkedes  Anker  at  bringe  dem  ud  af  denne 
Vildfarelse.  Ogsaa  med  Preussens  Gesandt,  Baron  Jacobi, 
havde  han  forhandlet  og  endog  med  to  svenske  Diplo- 
mater Rehhausen  og  La  Gardie1,  men  til  ingen  Nytte 
naturligvis.  Min  Ven  Anker  har  dog  ikke  tabt  Modet, 
—  han  har  altid  Haab. 

Krohg  har  forladt  Danmark  for  ikke  at  blive  jaget 
bort    af   den    svenske  Indflydelse,    som    hersker    overalt. 


1  Jacob  Gustaf  De  La  Gardie,   paa  Veien  til  Spanien  som  Gesandt ; 
fodt    1768.   senere  General. 

Han  haaber,  at  de  danske  Kjøbmænd,  som  have  gjort 
betydelige  Forskud  til  Betaling  af  Kornet,  ville  komme 
ud  af  det,  selv  uden  de  Summer,  jeg  saa  sent  havde 
sendt  med  Zeiner.  For  at  vise  Krohg,  hvormeget  jeg 
paaskjønner  hans  udmærkede  Tjenester,  har  jeg  udnævnt 
ham  til  Di visionsadj utant  —    hvad  han  attraaede  meget. 


22.  Juni.  Mr.    Morrier    spiste    hos    mig    efter    at 

være  kommet  tilbage  fra  Touren;  han  var  fuldstændig 
tilfreds  med  Reisen,  Tanck,  den  gamle  Commandant 
o.  s.  v.  Han  gjorde  Undskyldninger  for,  at  det  ikke 
var  ham  muligt  at  give  Aall  et  Leidebrev,  som  de 
Svenske  maatte  respectere,  og  raadede  til  at  lade  ham 
reise  fra  Bergen,  som  ikke  er  blokeret.  Han  fortalte 
mig,  at  han  var  blevet  indbudt  til  en  Sammenkomst  i 
Strømstad  med  en  svensk  Gesandt,  men  at  han  havde 
undskyldt  sig  og  sagt,  at  de  maatte  henvende  sig  til  de 
ved  Hoffet  i  Stokholm  accrediterede  Mænd.  Fra  Ge- 
sandten Forster  i  Kjøbenhavn  havde  han  faaet  Under- 
retning om ,  at  han  var  underveis  til  Norge  tillige  med 
de  andre  Commissairer,  og  at  de  den  22.  vilde  komme 
til  Gøteborg. 

Paa  Spørgsmaal  af  mig  tilstod  Morrier  mig,  at  han 
havde  givet  Copi  til  to  Mænd  (sandsynligvis  Anker  og 
Wedel;  jeg  ved  af  Ankers  egen  Mund,  at  han  har  ladet 
ham  læse  den)  af  sin  Note  af  6.  Juni,  da  han  efter  sine 
Instructioners  Indhold  ønsker  at  faa  den  gjort  almindelig 
bekjendt  mellem  Folk.  Det  synes  jeg  slet  ikke  om  af 
ham,  men  endnu  mindre  synes  jeg  om  de  Medborgere, 
der  ikke  have  taget  i  Betænkning  at  tage  derimod.  Jeg 
skal  nok  finde  den  virkelige  Traad  i  denne  Sag. 

Om  Aftenen  kom  Kammerjunker  Sneedorff  tilbage 
fra    England    med    saa   vidtløftige    Depecher    som    mulig 


22. — 23-  Juni.      Christiania.  142 

fra  Anker  og  en  Mængde  Blade.  - —  Nationens  Stemning 
for  Norge  er  steget  i  England,  og  de  prægtige  Taler  af 
Lord  Grey  og  Granville  i  Overhuset  have  gjort  over- 
ordenlig megen  Virkning.  Anker  har  bearbeidet  Oppo- 
sitionen dygtig  og  staar  især  paa  en  fortrolig  Fod  med 
Lord  Grey.  Han  har  gjort  Bekjendtskab  med  Øster- 
rigs og  Ruslands  Gesandter.  Ministrene  taale  ham  endnu 
bestandig  i  England ,  og  en  Depeche  fra  Lord  Castle- 
reagh  til  Morrier  gik  endogsaa  gjennem  hans  Hænder. 
Forøvrigt  have  Ministrene  erklæret  ham  rent  ud,  at  hvis 
jeg  opgav  Norges  Sag  og  vendte  tilbage  til  Danmark, 
vilde  de  anerkjende  ham  som  norsk  Gesandt  og  skaffe 
Norge  en  saa  fordelagtig  Forfatning,  som  en  føderativ 
Stat  kunde  ønske  sig.  Da  han  tilsidst  saa  sig  nødsaget 
til  at  svare  skriftlig,  havde  han  skrevet  et  Brev  af  9.  til 
Understatssecretairen  Mr.  Cooke  (?),  hvori  han  raadede 
den  brittiske  Regjering  til  at  paavirke  det  norske  Folk 
gjennem  en  maadeholden  Mægler  og  at  føre  Underhand- 
linger i  Norge,  hvor  der  da  imens  maatte  være  Vaaben- 
stilstand. 

Jeg  mener  at  turde  antage,  at  Morriers  Sendelse 
er  en  umiddelbar  Følge  af  dette  Forslag  af  Anker,  som 
denne  kun  har  fremsat  for  at  vinde  Tid.  Jeg  er  sær- 
deles glad  over,  at  mit  Forslag  til  Morrier  er  ganske 
overensstemmende  dermed  og  støttes  af  det  stærkest 
mulige  Argument,  nemlig  Forfatningens  Ukrænkelighed. 

Anker  har  givet  sit  Samtykke  til  hans  Søns  For- 
ening med  Betzy,  men  det  er  meget  langt  fra,  at  deres 
Forhold  ere  helt  ordnede. 


23.  Juni.  Jeg  har  været  hele  Dagen  om  at  skrive 
til  Anker,  og  jeg  har  sendt  disse  Depecher  med  Lieute- 
nant  Bryske  (?)  til  Aall,   med  Ordre  til  strax  at  reise  — 

hvis  han  ikke  kan  faa  engelsk  Beskyttelse,  da  fra  Bergen. 
Jeg  har  tikjendegivet  Anker  min  ganske  særlige  Tilfreds- 
hed med  hans  vigtige  Gjerning  i  London  og  givet  ham 
Fuldmagt  til  at  blive  der  længere  for  at  bevare  sine 
vigtige  og  fordelagtige  Forbindelser,  og  jeg  har  under- 
rettet Aall  om  Alt  dette,  for  at  han  kan  bevidne  ham 
min  fuldstændige  Tillid  og  give  ham  Beviser  derpaa. 

Hans  Pengesager,  der  have  gjort  det  nødvendigt  for 
ham  at  blive  i  London,  selv  efter  Ophævelsen  af  hans 
Arrestation,  har  aldeles  ikke  skadet  hans  diplomatiske 
Stilling,  hvad  der  glæder  mig  meget.  Vist  er  det,  at 
en  flinkere  Underhandler  kunde  man  ikke  have. 

Hans  Broder  Generalen  er  lykkelig  ankommet  til 
London  med  Depecher  til  ham  fra  mig. 


24.  Juni.  Denne  Dag,    der   ialmindelighed   feires 

med  Folkeforlystelser,  blev  det  ogsaa  iaar.  Mange,  især 
af  de  ringere  Folkeklasser,  vare  paa  Benene,  og  der 
brændte  Baal  hele  Natten.  Hos  mig  dansede  Folkene, 
og  man  bestræbte  sig  saaledes  for  at  glemme,  at  dette 
ikke  er  Tider  til  at  more  sig  i.  Jeg  besøgte  Holten  paa 
hans  Landsted. 


25.  Juni.  Et  Brev  fra  Jylland  melder,  at  man 
sætter  Alt  paa  Fredsfod;  forresten  ere  Russerne  endnu 
i  Holsten,  og  det  svenske  Herredomme  er  utaaleligt  i 
Danmark. 

26.  Juni.  Jeg  har  raadet  Fru  Thygeson,  som 
efter  sin  Mands  Beslutning  skal  forlade  Norge  og  komme 
til  ham,  til  at  anmode  Feltmarskallen  om  et  Pas  saavel 
tillands  som  om  mulig  tilvands. 

27.  Juni.  Efter  den  gamle  Spaadom  skal  det 
Veir,  vi  have  idag1,  vare  i  7  Uger;  det  har  imod  al 
Forventning  været  smukt,  og  selv  om  Spaadommen 
skulde  gaa  i  Opfyldelse,  have  vi  faaet  saa  megen 
Regn  før  St.  Hans,  at  Jorden  ikke  kan  trænge  til 
mere,  og  Markerne  give  Haab  om  den  bedste  Høst  af 
Verden. 

Efterretning  er  kommet  om,  at  vi  kunne  vente  os 
Ankomsten  af  Commissairerne  fra  de  fire  allierede 
Magter,  som  skulle  opfordre  mig  til  at  overgive  Norge 
til  Sverig. 


28.  Juni.  Jeg  har  tænkt  meget  paa  min  Cousine  2 
paa  Augustenborg,  hvis  Fødselsdag  det  er  idag;  jeg  har 
skaaret  hendes  Navn  i  et  Træ  ved  Frederikshvile. 


29.  Juni.  Næsten  hver  Dag  kommer  der  Deputa- 

tioner fra  de  forskjellige  Byer  og  forære  mig  Penge- 
summer, som  man  har  skudt  sammen  i  Anledning  af 
min  Thronbestigelse.  Saaledes  har  Throndhjem  sendt 
(dennegang  dog  kun  med  en  Lykønskningsadresse)  Stift- 
amtmand Trampe,  Major  Weiby  og  Secretair  Beck 
med  en  Gave  af  Guld,  som  Damerne  skjenke  til  Kronen. 
Byerne  Tønsberg,  Drammen,  Kragerø  og  Frederikshald 
have  ligeledes  sendt  Deputationer. 


Som    givende    et    godt   Billede    af  Prinsens  Tænkt 


1   Syvsoverdagen. 

8  Caroline   Amalie,    født     1796,     Datter    af    Frederik    den    Sjettes 
Søster. 

maade     i     denne    Tid    og    det    Haab,     han     nærede    til 
Morriers  Indflydelse,  meddeles  følgende  Brev. 

Min  gode  Ven  !  Deres  sidste  Brev  har  jeg  mod- 
taget. Kan  De  som  indfødt  og  varmt  følende  Normand 
raade  mig  til  at  opgive  Norges  Sag  ?  Store  Gud  hvor 
er  det  mueligt !  Mindes  De  ikke  den  Stemning,  det 
National  Had  som  adskiller  Norge  fra  Sverrig;  kan  den 
overvindes  ved  det  døde  Bogstav,  ved  Tractater,  hører 
der  ikke  Aarhundrede  til  ?  Hvem  kan  sikre  de  Norske 
Opfyldelsen  af  alle  Sverrigs  Løfter  ?  Hvem  skulde  af- 
værge Borgerkrig,  hvis  jeg  forlod  Landet  ?  Kort  meget, 
saare  meget  er  at  overveje  førend  man  kan  erkiende  at 
selv  et  fortvivlet  Selvforsvar  er  at  fraraade,  fremfor  den 
usalige  Forening  med  Sverrig  i  hvordan  den  saa  kunde 
modificeres.  —  Imidlertid  indrømmer  jeg  Dem  at  Be- 
stemmelsen til  hint  Vovestykke  er  en  Samvittigheds  Sag. 
Megen  Ulykke  kan  komme  over  Landet,  dets  Kaar  kan 
for  en  Tid  eller  for  stedse  blive  trykkende  ulykkelige; 
men  Æren  maa  fremfor  alt  reddes.  Ere  de  Allierede 
Magters  Paastande  ufordragelige  med  Nationens  Ære  og 
Lykke  efter  dens  tagne  Bestemmelse  i  Erklæringen  af 
19.  Mai,  da  er  intet  Valg.  —  leg  har  idetmindste  som 
Norges  Konge  intet  slet  intet  Valg;  men  under  disse 
Omstændigheder  vilde  jeg  ikkedestomindre  finde  det 
Pligt  at  forelægge  et  Storthing  hvad  Forslag,  sam- 
stemmende med  Nationens  Held  og  Hæder,  som  der 
maatte  giøres,  redeligen  vilde  jeg  fremstille  Rigets  Stil- 
ling og  lade  Folket  vælge.  Personligen  kan  jeg  opofre 
min  Lykke,  min  Tilfredshed,  mit  Liv,  men  aldrig  Na- 
tionens Hæder  og  dens  Constitution,  som  skal  haand- 
hæves  og  forsvares.  Saaledes  er  min  Bestemmelse;  jeg 
har  meddeelt  den  til  den  engelske  Gesandt  Morrier,  som 
er    her    siden  den  6.  Juni    og    denne    er    bleven    og   har 

sendt  Beretning  til  sit  Hof.  Imorgen  venter  jeg  de  4 
Commissarier  fra  de  allierede  Hoffer  som  saalænge  have 
plaget  Kongen  af  Danmark-  de  faae  samme  Beskeed  og 
det  vil  da  vise  sig  om  de  ville  ødelegge  Norge  eller 
have  Agtelse  for  Nationens  Rettigheder  og  Held.  leg 
tilsender  Dem  Constitutionen,  og  De  vil  af  samme  er- 
kiende  at  sand  Fædrelandssind  har  ledet  Fleerheden  af 
Rigsforsamlingen  ved  dennes  Udarbejdelse;  hverken  en 
Statsstyrers  Herskesyge  eller  Partieaand  fremlyser  af 
samme  men  eene  Attraae  efter  at  grundfæste  Statens 
Vel  ved  en  fornuftig  Grundlov.  Hvor  lykkelig  kunde 
Norge  vorde  ved  samme  under  en  Konge  som  elsker  sit 
Folk  og  vil  dets  Vel !  Og  dette  Held  skulde  opgives 
for  blotte  Trusler?  Nej  !  lader  os  ikke  mistvivle,  For- 
synets Veje  ere  mange,  af  hvad  der  synes  fortvivlet  kan 
megen  Glæde  beredes.  Maatte  jeg  dog  snart  igjen  er- 
fare gode  Tidender  fra  Dem  og  om  mueligt  at  Deres 
Helbred  er  bedre  og  at  de  Bekymringer  De  nu  føler  for 
Norge  ikke  virker  end  ufordeelagtigere  paa  samme. 
Maatte  disse  snart  forsvinde  og  ingen  skulde  være  lykke- 
ligere end  Deres  Ven 

Christian  Frederik. 

Ladegaardsøen  d.   29.   lun.    1819. 

Mit  Helbred  er  upaaklageligt.   — 

H.  Exellence  Hr.  Geheime  Conferenzraad  Colbiørnsen 
Storkors  af  Dannebrog  Iustitiarius  i  Højeste  Ret  i 
Kiøbenhavn. 


30.  Juni.  Imorges  ankom  Gesandterne,    fra  Rus- 

land:   General    Orlow    Denisow,    fra    Østerrig:    General 

Steigentesch l,  fra  England:  Forster2  og  fra  Preussen: 
Baron  Martens. 

Admiral  Bille  er  ogsaa  med;  han  kom  til  mig  om 
Aftenen,  men  havde,  da  han  havde  været  saa  længe  i 
Sverig,  ikke  noget  Nyt  at  fortælle  mig  fra  Kjøbenhavn. 
Han  talte  meget  om  Tilstanden  i  Danmark,  hvilken 
kritisk  Stilling  denne  Stat  er  i,  under  Tryk  fra  alle  Sider, 
som  den  er,  og  uden  Hjelpekilder. 

Jeg  sagde,  at  jeg  beklagede  den,  men  at  jeg  ikke 
nu  kunde  ofre  Norges  Sag  for  Danmarks.  —  Han 
mente,  at  det  virkelig  var  Stormagternes  Alvor  at  ville 
paatvinge  Norge  Foreningen  med  Sverig,  og  at  jeg  vilde 
paaføre  Nationen  meget  store  Ulykker  ved  en  halsstarrig 
Modstand,  der  saa  daarligt  passede  til,  hvad  man  havde 
at  stille  imod  en  saadan  Overmagt.  Jeg  forsikrede  ham 
for,  at  jeg  vilde  rette  mig  efter  Nationens  Stemme,  og 
at  jeg  var  rede  til  at  forelægge  en  Rigsdag  Sagernes 
Stilling.  Han  indrømmede,  at  det  vilde  være  heldigt  for 
mig  at  vinde  Tid. 

Han  talte  om  et  Brev  fra  Kongen  af  Danmark;  men 
vel  at  mærke:  han  er  ikke  Overbringeren  deraf;  dette 
Brev  er  overgivet  de  allierede  Magters  Befuldmægtigede 
—  hvilken  Svaghed ! 


1.  Juli.  De  allierede  Hoffers  Gesandter  vare  i 
Svinesund  blevet  modtaget  af  Adj utant  Rosenørn,  hvem 
General  Steigentesch  strax   bebreidede,    at    han,    skjøndt 


1  Friherre  August  von  S.,  Lystspilforfatter,  1774— 1826,  senere 
Gesandt  i  Kjøbenhavn,   Geheimeraad. 

-  Augustus  John  F.,  Gesandt  i  Kjøbenhavn,  senere  Reight  ho- 
nourable  sir  Augustus. 

dansk  af  Fødsel,  var  blevet  i  norsk  Tjeneste;  fra  Moss 
ledsagedes  de  hertil  af  Kaltenborn  og  havde  Audiens 
hos  mig  Kl.   3. 

Medlemmerne  af  Statsraadet  vare  nærværende. 
General  Orlow  holdt  strax  ved  sin  Indtrædelse  en  Tale 
og  erklærede  i  de  fire  allierede  Magters  Navn,  at  de  som 
Garanter  for  Kielertraktaten  havde  sendt  deres  Befuld- 
mægtigede hertil  for  at  forlange  denne  Traktat  bragt  til 
Udforelse  og  træffe  Afgjørelse  om,  hvilke  Betingelser  der 
kunde  sikre  det  norske  Folks  Lykke.  Af  Hensyn  til  dette 
og  til  mig  personlig  var  det,  at  man  havde  besluttet  sig  til 
denne  Fremgangsmaade;  de  vilde  opfordre  mig  til  at 
hjelpe  dem  dermed,  og  advare  mig  for  den  Fare,  det 
norske  Folk  udsætter  sig  for,  da  i  værste  Fald  russiske, 
preussiske,  ja  endog  østerrigske  Tropper  staa  til  den 
svenske  Kronprinses  Tjeneste;  hvad  Norges  Skjebne  da 
vilde  blive,  kunde  der  ikke  være  Tvivl  om,  og  det  vilde 
kun  blive  en  Provins,  istedetfor  at  det  nu  kunde  sikre 
sig  sin  forfatningsmæsige  Uafhængighed  under  Sverigs 
Herredømme. 

Jeg  svarede  omtrent  saaledes:  « Efter  hvad  De  siger, 
maatte  jeg  opgive  Haabet  om  mit  Folks  Frelse,  men  jeg 
stoler  paa,  at  Gud  ikke  vil  forlade  mit  Folks  retfærdige 
Sag.  Jeg  tilstaar,  at  jeg  havde  stolet  paa  Stormagterne, 
og  paa,  at  de  samme  Grundsætninger,  der  have  ledet 
dem  i  deres  Anstrængelser  for  at  befrie  Folkene,  ogsaa 
vilde  lede  deres  Fremgangsmaade  ligeoverfor  det  norske 
Folk,  saa  at  de  ikke  vilde  gjengive  Tydsklands  og  Spa- 
niens Folk  Friheden  og  paa  samme  Tid  undertrykke 
Norges  Folk,  som  ikke  har  gjort  Nogen  noget  Ondt, 
men  kun  ønsker  at  leve  i  Ro  og  Fred  mellem  sine 
Fjelde:  Jeg  seer  med  Smerte,  at  jeg  har  taget  feil, 
men  jeg  har  handlet  efter  bedste  Overbevisning  og  efter 

de  bedste  Grundsætninger,  og  jeg  vil  leve  og  dø  saa- 
ledes.» 

Gesandterne  talte  i  Munden  paa  hverandre  og  for- 
sikrede gjentagne  Gange,  at  der  ikke  var  Tale  om  at 
undertrykke  det  norske  Folk ;  det  kunde  stille  alle  mulige 
Betingelser,  naar  det  blot  vilde  anerkjende  Kongen  af 
Sverig  som  Konge. 

Forgjeves  talte  jeg  til  dem  om  Nationens  uover- 
vindelige Had  til  de  Svenske  og  Grunden  til  dette  Na- 
tionalhad og  om  det  norske  Folks  Ret  til  at  træffe  Af- 
gjørelse  om  sin  egen  Skæbne,  en  Ret,  som  kun  Vold 
kunde  tilintetgjøre  —  den  offenlige  Mening  og  Folkenes 
Rettigheder  var  aabenbart  Intet  for  disse  Herrer.  Jeg 
hørte  General  Steigentesch  flere  Gange  gjentage  i  en 
haanlig  Tone:  «He,  Folket!  Folket  har  ikke  noget  at 
sige  i  Suverænernes  Raad !  Det  vilde  være  at  vende 
op  og  ned  paa  Verden. » 

Jeg  forsikrede  de  Herrer,  at  jeg  ikke  vilde  tillade 
mig  Noget,  der  stred  imod  Nationens  Ære  eller  imod  min 
egen;  jeg  kjendte  det  norske  Folk  nok  til  at  vide,  at 
det  hellere  vilde  opofre  sig  selv  end  samtykke  deri,  og 
jeg  var  fast  besluttet  paa  det  Samme.  « Rigets  Forfatning, 
som  Folket  har  givet  sig  selv,  er  tilligemed  Rigsdagens 
Erklæring  af  19.  Mai  det,  som  jeg  retter  mig  efter,  og 
jeg  kan  hverken  gjøre  Forandring  i  Forfatningen  eller 
forbigaa  den  eller  opgive  mine  Rettigheder,  uden  at 
Rigsdagen  bliver  spurgt  tilraads  og  træffer  sin  Afgjørelse. 
—  Den  eneste  rette  Maade  at  forhandle  paa  om  disse 
for  det  norske  Folks  fremtidige  Lykke  saa  vigtige 
Punkter  er  saaledes  at  sammenkalde  en  Rigsdag,  hvilken 
de  allierede  Hoffers  Erklæringer  og  Forslag  kan  fore- 
lægges —  da  kan  Nationen  selv  afgjøre  sin  Skæbne,  og 
jeg  skal  ikke  lægge  den  Hindringer  iveien  med  mine 
Rettigheder     til    Kronen.      Men    for    at    kunne    afholde 

denne  Rigsdag  maa  jeg  have  en  Vaabenstilstand  paa 
halvtredie  Maaned  og  fri  Skibsfart  og  Proviantering 
imens;  thi  Norge  maa  betragtes  som  en  beleiret  Fæst- 
ning, der  ikke  maa  udhungres  under  en  Vaabenstil- 
stand. » 

Gesandterne  gik  ind  paa  denne  Betingelse,  men 
hvad  Vaabenstilstanden  angik,  fordrede  de  Garantier. 
Orlow  talte  om  Udfaldet  af  et  seierrigt  Felttog,  og  om  at 
Svenskerne  da  kunde  holde  Norge  besat;  men  jeg  inde- 
stod ham  for,  at  det  skulde  der  ikke  blive  Noget  af  — 
de  svenske  Tropper  skulde  ikke  med  det  Gode  nogen- 
sinde komme  ind  i  Landet,  og  hvis  der  fordredes  Garan- 
tier, kunde  saadanne  kun  tilstaaes  de  allierede  Magters 
Tropper.  Dette  afsloge  de  Herrer,  men  jeg  fastholdt  det 
og  forlangte  Tid  til  at  tage  min  Beslutning  angaaende 
Garantierne  og  til  at  tales  nøiere  ved  med  dem. 

Steigentesch  overrakte  mig  Brevet  fra  Kongen  af 
Danmark,  som  jeg  ikke  aabnede  i  deres  Nærværelse, 
men  hvoraf  han  sagde  mig,  jeg  vilde  erfare  Kongens 
Befalinger,  og  hvad  der  ventede  mig,  hvis  jeg  ikke  ad- 
lød dem.  Jeg  svarede,  at  jeg  meget  godt  vidste,  at 
Kongen  kunde  gjøre  mig  arveløs,  og  at  han  kun  be- 
høvede at  sige  et  Ord  for  at  bryde  ethvert  Baand 
mellem  os;  men  at  min  Søn  da  vilde  træde  ind  i  mit 
Sted.  Steigentesch  yttrede,  at  den  samme  Skjebne 
ventede  ogsaa  ham,  og  da  jeg  sagde,  at  det  vilde  være 
uhørt,  om  man  vilde  drive  Uretfærdigheden  saa  vidt, 
paastod  han  uforskammet,  at  det  vilde  være  den  største 
Retfærdighed  at  handle  saaledes  imod  min  Søn. 

Mærkeligt  er  det  ogsaa,  at  han  vredt  sagde,  at 
aldrig  havde  han  seet  sin  Herre  mere  opbragt  end  over 
Normændenes  ulovlige  Modstand. 

Forøvrigt  forsikrede  de  Herrer  og  især  Preusseren, 
at  hele  Europa  erkjendte,   at  jeg  havde  frelst  Folket  fra 

Anarki,  men  ventede  nu  ogsaa  af  mig,  at  jeg,  selv  med 
personlige  Ofre,  vilde  sikre  dets  fremtidige  Lykke.  «Det 
er  desværre, »  sagde  jeg,  « netop  det,  jeg  troer,  ikke  lader 
sig  forene  med  en  Forbindelse  med  Sverig,  men  ene  Rigs- 
dagen kan  afgjøre  dette »  —  hvorpaa  Orlow  gjentog,  at 
jeg  kunde  stille  hvilkesomhelst  Betingelser,  jeg  vilde: 
« Alt  hvad  De  blot  kan  tænke  Dem,  og  De  skal  ved  de 
fire  Garantimagters  Indflydelse  faa  det.» 

Gesandterne  vilde  ikke  tage  imod  min  Indbydelse 
til  Taffel  og  havde  iforveien  gjort  General  Haxthausen 
deres  Undskyldninger  i  den  Anledning. 

Brevet  fra  Kongen  af  Danmark,  som  General  Steigen- 
tesch  leverede  mig,  var  meget  truende  og  indeholdt 
følgende  sex  Befalinger: 

i .  Hans  Majestæt  tilbagekaldte  al  Magtfuldkommen- 
hed, han  havde  overdraget  mig,  da  han  sendte  mig  til 
Norge. 

2.  Ved  Modtagelsen  af  denne  Befaling  skulde  jeg 
frasige  mig  Magten  og  den  Titel,  jeg  havde  antaget,  og 
erklære,  at  da  Sverig  havde  samtykket  i  Alt,  hvad  der 
kunde  sikre  det  norske  Folks  Selvstændighed  efter  For- 
eningen og  under  Sverigs  Scepter,  betragtede  jeg  mig 
som  fuldstændig  løst  fra  mine  Forpligtelser  imod  Norge. 

3.  Jeg  skulde  forlade  Norge  inden  fjorten  Dage, 
efter  at  have  offenliggjort  dette  og  underskrevet  mig 
Prins  af  Danmark. 

4.  Disse  fjorten  Dage  skulde  anvendes  til  at  føre 
Norge  tilbage  til  sine  Pligter.  —  Kongens  Kundgjørelse 
af  20.  Juni  og  Forordningen  til  de  danske  Embedsmænd 
skulde  offenliggjøres. 

5.  Fæstningerne  skulde  overgives  til  de  danske 
Commissairer  og  af  disse  til  de  svenske  Tropper. 

6.  De  er  ansvarlig,  De  med  Deres  Person,  Eien- 
domme    og    Rettigheder,    for    Udførelsen    af    disse    Be- 

falinger,  og  hvis  De  undtager  en  eneste  af  dem,  se  vi 
os  nød  til  at  lade  Dem  domfælde  efter  Artikel  25  af 
Kongeloven. 

Vi  opfordre  Dem  til  at  lystre  Deres  Ordrer ». 

Dette  Brev  —  som  aabenbart  er  dicteret  af  Tawast, 
og  som  vil  have  tilfølge,  at  jeg  aldrig  mere  vil  gjøre 
Tjeneste  i  Danmark  —  er  ikke  værd  at  svare  paa,  siden 
det  forlanger,  at  jeg  skal  vise  mig  som  en  Usling  for 
den  norske  Nations  og  for  hele  Europas  Øine.  Lad 
Kongen  af  Danmark  dømme  mig,  lad  ham  gjøre  mig 
arveløs  —  jeg  kan  undvære  hans  Gunstbevisninger;  hellere 
vil  jeg  være  en  simpel  Privatmand  i  Amerika  end  svensk 
Undersaat  i  Danmark. 

Nu  da  det  synes,  som  om  de  allierede  Magter  selv  er- 
kjende,  at  man  ikke  kan  gaa  saaledes  tilværks  imod  mig 
eller  den  norske  Nation,  nu  maa  Kongen  af  Danmark 
dog  stikke  sine  Trusler  i  Lommen  igjen,  og  paa  hvem 
falder  da  Skammen  derved?  Mit  Valgsprog  er:  Hellere 
opgive  Alt  end  Æren. 


14. 

Orlow;     en    Afhandling;     Nationalhadet,     Vicekonge.     —     Svensk 

Occupation;     hemmelig   Artikel.    —    Steigentesch ;     Norge    farligt.     — 

Forster;     England  imod  Norge.    —    Statsraad;    Garantierne.   —  Orlow 

ehagelig.    —  Gesandternes  Punkter;   svenske  Tropper,  delvis  Blokade- 

mævelse.  —  Martens;  fra  Gesandterne  til  det  norske  Folk.  —  Frederik 

1  Sjette    Kniven    paa    Struben.    —    Castlereagh;    Thronfrasigelse    og 

ening.   —   Orlow  og  Martens  om  Carl  Johan ;   Norges  Erobring.  — 

oostskærmydsler. 

2.  Juli.         Jeg    havde    en    lang   Samtale    med  Grev 

Orlow,  hvis  Hovedindhold  var,  at  Keiseren  af  Rusland 
havde  sat  sit  Æresord  i  Pant  paa  Foreningen  med  Sverig, 
men  at  det  var  ham  ligesaa  magtpaaliggende,  at  denne 
Forening  skeer  paa  en  saadan  Maade,  at  Norges  Selv- 
stændighed, den  frie  Handel  o.  s.  v.  sikredes,  for  at 
Sverig  ikke  skulde  misbruge  sin  Overhøihed.  Han  be- 
mærkede, at  han  hellere  end  gjerne  vilde  se  sig  løst  fra 
denne  Forpligtelse,  men  hvad  skulde  han  gjøre.  (Nu- 
tidens Suveræner  opofre  Nationernes  Lykke  for  deres 
Egenkj ærligheds  Skyld.) 

Jeg  har  forelæst  ham  følgende  Udvikling:  Jeg  har 
af  Dem  erfaret  —  hvad  jeg  ikke  havde  troet  —  at  de 
allierede  Magter  erkjende,  at  jeg  har  frelst  Norges  Folk 
fra  Anarki  ved  at  gribe  Regjeringens  Tøiler  under  Navn 
af  Regent  i  Riget  her.  De  erkjende  altsaa,  at  den  mest 
fremherskende  Følelse  hos  Folket  er  imod  Forbindelsen 
med  Sverig,  og  de  tro  ikke  blindt  hen  paa  de  Svenskes 
Tale,  som  vil  gjøre  Alt,  hvad  der  er  foregaaet  i  Norge 
efter  Kielerfreden,  til  en  Partisag. 

Det  er  mit  inderlige  Ønske,  at  denne  gunstige 
Mening  om  os  maa  komme  os  til  Gavn,  og  aldrig  vilde 
den  bedre  kunne  det  end  ved  Hjelp  af  de  Herrer  Ge- 
sandter fra  de  allierede  Hoffer. 

De  befinde  Dem  paa  Stedet,  De  kunne  skaffe  Dem 
Underretning  om  Alt,  hvad  her  er  foregaaet,  om  hvilken 
Aand  der  besjæler  hele  Folket,  om  Forhandlingerne  paa 
Rigsdagen,  om  jeg  nogensinde  har  tilladt  mig  at  ind- 
virke paa  dens  Beslutninger  —  Noget,  hvorom  Forfat- 
ningen noksom  giver  Oplysning  —  endelig  om  det  en- 
stemmige Valg,  der  har  hævet  mig  til  Thronen,  og  som 
jeg  mente  ikke  at  burde  nægte  mit  Samtykke,  fordi  det 
saa  afgjort  var  Nationens  Ønske,  og  fordi  enhver  Mod- 
stand fra  min  Side  vilde  have  røbet  en  Ængstelighed 
for    min    personlige   Sikkerhed,    der    kun    daarligt    vilde 


2.  Juli.      Christiania.  ICC 

svare  til  Folkets  Tillid  eller  til  den  faste  Beslutning,  som 
Rigsdagens  Adresse  af  19.  Mai  udtaler,  hvilken  jeg  her- 
ved meddeler  Dem. 

Jeg  stolede  dengang  paa  de  allierede  Suveræner  — 
de  samme  Grundsætninger,  der  havde  bevæget  dem  til 
at  bestræbe  sig  for  at  befrie  de  undertrykkede  Folk, 
vilde  ogsaa  nok  stemme  dem  gunstig  for  en  saa  ret- 
færdig Sag  som  det  norske  Folks;  jeg  troede  ikke,  at 
man  vilde  befrie  Tydsklands  og  Spaniens  Folk  fra  det 
forhadte  Aag  for  derpaa  at  bringe  et  andet  Folk  i  en  for 
dets  Følelser  ligesaa  utaalelig  Stilling.  Jeg  tilstaar  med 
Smerte,  at  jeg  har  taget  feil ;  men  jeg  tager  ikke  feil, 
naar  jeg  paastaar,  at  disse  ellers  saa  høisindede  Fyrster 
kun  have  bestemt  sig  til  at  gaa  saaledes  tilværks,  fordi 
de  ikke  vidste,  hvor  ulykkeligt  de  gjøre  dette  Folk  ved 
at  ville  tvinge  det  til  en  Forbindelse  med  sin  Arvefjende; 
og  det  maa  De  ogsaa  underrette  dem  om,  mine  Herrer, 
for  at  de  ikke  skulle  række  Haand  til  en  Uretfærdig- 
hed, de  ville  komme  til  at  angre,    naar  det  er  for  sent. 

De  ville  hurtig  overbevise  Dem  om ,  at  National- 
hadet imellem  Normændene  og  de  Svenske  er  fuld- 
kommen saa  stærkt  som  imellem  Spanierne  og  Fransk- 
mændene; hine  vilde  ikke  have  en  Konge  under  fransk 
Indflydelse,  og  Normændene  ville  ligesaa  lidt  af  med  en 
Konge,  som  deres  Kjærlighed  og  Tillid  har  sat  paa 
Thronen,  og  tage  imod  en  Konge,  som  staar  i  Spidsen 
for  den  Regjering,  de  hade  mest  i  hele  Verden,  og  som 
har  mishandlet  dem  værre,  end  Menneskelighed  og  Ære- 
kjærhed  nogensinde  skulde  kunne  tillade  nogen  civiliseret 
Regjering  at  gjøre  det. 

Jeg  anerkjender  de  rigtignok  endnu  ikke  ret  for- 
staaelige  Tilbud  om  Mægling  til  Fordel  for  det  norske 
Folks  Rettigheder  under  svensk  Herredømme,  men  man 
maa  nødvendigvis  bibringe  Folket  den  Overbevisning,  at 

de  mæglende  Magter  ville  det  vel,  før  det  kan  betvinge 
dette  nedarvede  Had,  og  kun  Gud  ved,  om  ikke  Borgerkrig 
vil  blive  den  uundgaaelige  Følge  af  en  Forbindelse  med 
Sverig;  i  det  Øieblik  svenske  Tropper  overskride  Grændsen, 
vil  dette  sikkert  blive  Følgen.  Norge  er  for  Øieblikket 
med  sin  Forfatning  og  sin  Regjering  saa  lykkeligt,  som 
det  nogensinde  kan  blive;  det  trænger  kun  til  Fred  for 
at  nyde  godt  af  de  Fordele,  dets  geografiske  Beliggen- 
hed og  naturlige  Rigdomme  byde  det.  Et  nøie  For- 
bund med  Sverig,  garanteret  af  Stormagterne,  er  Alt, 
hvad  Norge  endnu  vilde  kunne  ønske  sig,  og  denne 
Garanti  vilde  ogsaa  sikre  Sverigs  Fred  og  gjøre  ethvert 
Forsøg  imod  denne  Magt  fra  en  ærgjærrig  Konge  paa 
Norges  Throne  —  saa  taabeligt  det  allerede  i  og  for 
sig  vilde  være  —  umuligt  og  frugtesløst.  De  Svenske 
ville  ved  at  vise  mere  Maadehold  gjøre  deres  Naboer 
til  Venner,  medens  de  aldrig  ville  kunne  vente  sig  Andet 
end  fjendtligsindede  Brødre,  hvis  Foreningen  skal  ske 
efter  Kielertraktaten. 

Hvis  disse  Forslag  er  en  altfor  skjøn  Drøm,  grundet, 
som  den  er,  paa  Noget,  man  ikke  mere  kjender  til, 
nemlig  Folkenes  Ret  —  da  er  det  jo  muligt,  at  Norge 
med  Taalmod  vil  anerkjende  Kongen  af  Sverigs  Over- 
høihed,  da  han  jo  i  Øieblikket  paa  Grund  af  sine  For- 
bindelser med  Stormagterne  er  saa  farlig  —  naar  de  blot 
kunne  være  visse  paa  at  beholde  deres  Forfatning  og 
deres  Regjering,  saaledes  som  den  er  for  Øieblikket, 
om  det  saa  blev  under  Navn  af  Konge,  Vicekonge  eller 
Regent.  Kongen  af  Sverig  skulde  da  have  Titel  af 
Konge  eller  Protector  over  Norge,  en  aarlig  Tribut  skulde 
betales  ham,  og  ingen  Rustninger  maatte  finde  Sted  i 
Norge  uden  hans  Samtykke.  Denne  Tingenes  Tilstand 
skulde  ogsaa  garanteres  af  Stormagterne,  og  jeg  beder 
Dem  om    at    have    deres  Opmærksomhed    henvendt    paa 

dette  Forslag,  der,  som  jeg  mener,  vilde  tage  Hensyn 
til  begge  Parters  Ære  og  Interesser.  (Dette  maatte  jeg 
læse  to  Gange  for  ham,  men  tilsidst  sagde  han:  «Nei, 
det  lader  sig  ikke  gjøre.») 

Rigets  Forfatning,  som  jeg  har  aflagt  Ed  paa  at 
regjere  efter,  —  og  Rigsdagens  Erklæring  af  19.  Mai  — 
foreskrive  mig,  hvorledes  jeg  har  at  forholde  mig  lige- 
overfor Norges  Folk,  og  jeg  stoler  paa,  mine  Herrer,  at  De 
ikke  i  Deres  Underhandlinger  ville  forlange  Noget,  der 
ikke  stemmer  med  Nationens  Ære  eller  min  egen;  selv 
om  der  ventede  mig  en  Skjebne  som  Frants  den  Førstes, 
ønsker  jeg  dog  altid  at  kunne  sige  som  han:  Alt  er 
tabt,  kun  ikke  Æren. 

Naar  Hensyn  tages  til  de.de  afgivne  Erklæringer1  .  .  . 

General  Orlow  lovede  mig  ved  sin  Bortgang  at 
tale  med  de  andre  Gesandter  om  allierede  Tropper 
istedetfor  svenske,  og  jeg  kunde  mærke,  at  det  var  ham 
særdeles  magtpaaliggende  at  føre  sine  Underhandlinger 
lykkeligt  tilende. 


4.  Juli.  Ved    den  Audiens,    som   General    Orlow 

efter  Anmodning  atter  idag  havde  hos  mig,  meddelte 
han  mig  sit  Forslag  til  Vaabenstilstanden,  hvilket  indeholdt 
den  hemmelige  Artikel,  at  otte  Dage  efter  Fæstningernes 
Besættelse  skulde  de  svenske  Tropper  rykke  ind,  hvor- 
paa  da  Blokaden  skulde  være  hævet  overalt. 

Jeg  svarede,  at  jeg  ikke  kunde  samtykke  i  at  handle 
lumsk  imod  mit  Folk,  og  aldrig  i  at  lade  Fæstningerne 
besætte  af  svenske  Tropper;  jeg  blev  ved  mit  Forslag 
og  bad  ham  vel  overveie,  om  det  var  mig  muligt  at 
gaa    ind  paa  at  handle  saaledes,    at  jeg  mistede  Folkets 


Her  ere  to  Sider  i  Dagbogen  tomme. 

Tillid  til  mig  —  det  Eneste   jeg  havde  at  paavirke    det 
med  til  Fred  og  Forsoning. 

Han  gik  fra  mig  med  gode  Hensigter  om  at  gjøre, 
hvad  han  kunde,  for  at  faa  de  andre  Gesandter  til  at 
gaa  ind  paa  mine  Forslag,  at  tage  Hensyn  til  den  offen- 
lige  Mening  og  ikke  engang  forlange  at  besætte  Fæst- 
ningen Frederikssten,  som  er  Folkets  Øiesten.  Om  Af- 
tenen sendte  jeg  ham  Copi  af  den  sidste  Del  af  Op- 
tegnelserne, som  jeg  oplæste  for  ham  den  2.,  med  endnu 
bestemtere  Hævdelse  af  det  Umulige  i  at  tillade  svenske 
Tropper  at  rykke  ind  i  Fæstningerne. 

Igaar  den  3.  Juli1  saa  jeg  Østerrigs  og  Englands 
Gesandter  hos  mig.  Hr.  Steigentesch  var  idag  meget 
maadeholden,  og  da  jeg  sagde  ham  Behageligheder  om,  at 
mine  Venner  i  Danmark  havde  rost  ham  meget  for  hans 
Maadehold,  lod  han  mig  forstaa,  at  Privatmanden  førte 
et  andet  Sprog  end  Diplomaten;  jeg  svarede,  at  jeg  for- 
stod nok  at  gjøre  Forskjel  herpaa,  men  at  Sindelaget 
dog  godt  kunde  blive  ved  at  være  det  samme. 

Han  talte  vidt  og  bredt  om  Nødvendigheden  af  at 
gjøre  Betingelserne  for  Vaabenhvilen  saa  fordelagtige 
som  muligt  for  Sverig  for  at  faa  dem  til  at  gaa  ind  paa 
noget  for  dem  saa  Ufordelagtigt.  Jeg  lagde  meget  Efter- 
tryk paa,  hvor  umuligt  det  var  mig  at  lade  svenske 
Tropper  rykke  ind,  og  han  lovede  mig  ogsaa  at  gjøre 
Sit  til,  at  dette  kunde  undgaaes ;  men  jeg  mærkede  tyde- 
ligt, at  det  Vanskeligste  derved  er,  at  de  Herrer  slet 
ikke  ere  med:  Deres  Anskuelser  om  Folkenes  Rettig- 
heder ere  endnu  bestandig  de  samme,  og  han  sagde 
ganske    ligefrem    til  mig,    at    det  norske  Folks  Exempel 


1  Herfra  omtrent   føres  Dagbogen  ikke  regelmæsig  som    forinden. 
Modløshed  og  Uvished  griber  Prinsen  mere  og  mere. 

kunde  blive  farligt  —  (det  vil  sige:  for  Folkenes  Under- 
trykkere). 

Forster  forekom  mig  mindre  venligsindet,  end  jeg 
kunde  have  ønsket  det  af  Englands  Gesandt.  Han 
sagde,  at  han  ansaa  det  for  sin  Pligt,  ikke  at  dølge 
Sandheden,  da  man  troede,  at  England  var  anderledes 
tilsinds  —  og  Folket  var  virkelig  vor  Sag  gunstigt;  men 
det  kunde  man  ikke  rette  sig  efter.  Oppositionen  kunde 
sagtens  tale,  men  Regjeringen  var  bundet  til  Traktaterne, 
og  de  Fornuftige,  Flertallet  i  Parlamentet,  havde  erklæret 
sig  imod  Norges  Sag.  Derved  var  der  nu  ikke  Noget 
at  gjøre;  men  det  var  sikkert  i  Englands  Interesse  og 
overensstemmende  med  dets  formelige  Erklæring,  at 
drage  Omsorg  for  Norges  Velfærd,  saasnart  blot  Kongen 
af  Sverigs  Overhøihed  var  anerkjendt.  Jeg  betydede 
ham,  at  netop  dette  var  det  Vanskelige  og  det  store 
Spørgsmaal,  hvordan  en  saadan  Forholdsregel  lod  sig 
forlige  med  den  offenlige  Menings  Stemme  og  Na- 
tionens Ære. 

Jeg  talte  forgjeves  om  Folkenes  Rettigheder;  Om- 
kvædet var  bestandig:  Norges  Redning  fordrer,  at  man 
undgaar  Krig,  og  vi  ere  istand  til  at  udvirke  dette  for 
Eder,  men  dog  med  det  Forbehold,  at  dette  fører  til  en 
venskabelig  Afgj øreise. 

Jeg  kan  ikke  vige  fra  min  Pligt,  eiheller  handle 
anderledes,  end  jeg  kan  forsvare  for  min  Samvittighed 
og  mit  Folk. 


5.  Juli.  Atter    saa   jeg    Admiral    Bille,    og    han 

sagde  mig,  at  Orlow  havde  været  meget  ærgerlig  efter 
at  have  faaet  mit  Brev,  da  han  ansaa  sig  for  compromit- 
teret  i  de  andre  Gesandters  Øine,  hvem  han  hidtil  havde 
givet  godt  Haab  om  et    lykkeligt  Udfald  af  Underhånd- 

Ungerne;  og  han  paastod,    at  jeg  var  gaaet  fra,  hvad  vi 
mundtlig  havde  aftalt  sammen. 

Jeg  lod  ham  sige,  at  jeg  ønskede  at  tale  med  ham 
den  6.  om  Eftermiddagen,  og  at  vi  da  kunde  komme 
tilbage  til,  hvad  vi  havde  forhandlet  sammen. 

Jeg  havde  om  Morgenen  berammet  et  extraordinært 
Statsraad,  hvortil  jeg  ogsaa  havde  tilsagt  de  fire  Præsi- 
denter for  Rigsdagen:  Kammerherre  Anker,  Oberst 
Hegermann,  Commandeur  Fabritius  og  Professor  Sverdrup 
tilligemed  Kammerherre  Brock. 

Jeg  gav  en  kort  Fremstilling  af  Sagernes  Stilling  i 
Øieblikket,  og  jeg  mente,  ikke  at  kunne  handle  i  bedre 
Overensstemmelse  med  min  Pligt,  ledet  af  en  ophøiet 
Fornuft,  end  ved  at  erklære  mig  villig  til  at  opgive  min 
lykkelige  Stilling  og  atter  give  mine  Rettigheder  til- 
bage i  Folkets  Hænder,  hvis  derved  Nationen  kunde 
frelses  fra  en  ødelæggende  Krig  med  alle  Europas  Magter 
i  Forening;  jeg  havde  derfor  erklæret  for  Gesandterne, 
at  en  Sammenkaldelse  af  Rigsdagen  var  nødvendig  og 
en  Vaabenstilstand  ligeledes.  De  vare  gaaet  ind  derpaa, 
og  nu  dreiede  det  sig  kun  om,  hvilke  Garantier  der  maatte 
gives  Sverig.  Gesandterne  forlangte,  at  svenske  Tropper 
skulde  besætte  Fæstningerne,  hvad  jeg  ikke  kunde  ind- 
lade mig  paa;  jeg  havde  ment,  at  man  kunde  tage  imod 
allierede  Tropper,  saafremt  vi  til  Gjengæld  kunde  op- 
naa  en  Vaabenstilstand  og  fri  Skibsfart  saalænge.  Jeg 
spurgte  Raadet  om  deres  Mening,  og  om  jeg  kunde  gaa 
videre. 

Alle  fandt,  at  min  Beslutning  var  ædel,  og  som 
Fornuften  bød  det;  med  Hensyn  til  allierede  Tropper, 
kunde  man,  naar  det  endelig  skulde  være,  finde  sig  deri, 
men  hvad  svenske  Tropper  angik,  maatte  man  hellere 
udsætte  sig  for  hvadsomhelst,  Krig  og  dens  Rædsler, 
end     tilstede,     hvad     der     vilde     bringe     hele    Folket     i 

Oprør,    ved  at   krænke  den  offenlige  Mening  og  Forfat- 
ningen. 

Ifølge  denne  Statsraadets  Mening,  der  ganske  stem- 
mede med  min  egen,  udkastede  jeg  da  en  Plan  til  en 
Vaabenstilstand,  saaledes  at  den  skulde  vare  til  den 
30.  September,  14  Dage  af  October  medindbefattet;  de 
to  Fæstninger  Frederichssteen  og  Frederichsstad  skulde 
rømmes  af  de  norske  Tropper,  ligesom  ogsaa  Hvaløerne 
og  en  Strækning  i  tre  Miles  Omkreds  af  Fæstningerne 
paa  Glommens  Østside,  der  skulde  være  neutral ;  en  af 
Fæstningerne  (eller  to;  jeg  havde  to  Planer)  kunde  be- 
sættes af  et  vist  Antal  allierede  Tropper,  der  selv  skulde 
sørge  for  sin  Ernæring;  Ophævelsen  af  Blokaden  af 
Norges  Havne  skulde  følge  strax  efter  Rømningen  af 
Fæstningerne ;  de  allierede  Magter  skulde  garantere  Vaaben- 
stilstanden  og  dens  Varighed,  Blokadens  Ophævelse  og 
Tilladelsen  for  de  andre  Stater  til  at  forsyne  Norge  og 
handle  derpaa  imens. 


6.  Juli.  I  Eftermiddag  kom  Grev  Orlow  til  mig 

med  bister  Mine  og  beklagede  sig  over  mit  Brev 
og  over,  saa  lidt  Haab  der  nu  var  for  ham  om  at 
bringe  Underhandlingerne  lykkeligt  tilende;  han  sagde, 
han  havde  været  syg  af  Ærgrelse  hele  Dagen  igaar. 
Men  snart  blev  han  atter  som  ellers,  og  da  jeg  sagde, 
at  jeg  havde  afpasset  Vaabenstilstanden  saa  meget  som 
muligt  efter  hans  Ønsker  med  Undtagelse  af  Modtagelsen 
af  svenske  Tropper  —  hvad  Raadet  enstemmig  havde 
forkastet  —  bad  han  mig  gjennemgaa  Udkastet  med 
ham,  og  tilsidst  ble  ve  vi  enige  om  alle  Punkter.  Først 
holdt  han  paa  Rømningen  af  Kongsvinger,  men  gav, 
for  at  føie  mig,  efter  ogsaa  i  dette  Punkt;  med  Hensyn 
til  Commissairer    paa    Hvaløerne    og    Fæstningernes   Be- 

sættelse  paany  af  norske  Tropper,  maatte  jeg  lade  det  staa 
hen   —  for  ikke  at  vise  Mistro,  som  han  udtrykte  sig. 

Altsaa  tør  jeg  da  antage,  at  enhver  Hindring  for 
Vaabenhvilen  er  ryddet  afveien;  thi  uden  Tvivl  ville  de 
Herrer  gjøre  deres  Bedste  for  at  faa  den  vedtaget  saa- 
ledes,  som  de  have  fundet  den  antagelig. 

Vi  bleve  enige  om,  at  jeg  skulde  skrive  til  den 
svenske  Konge,  at  Gesandterne  havde  fordret,  at  svenske 
Tropper  skulde  besætte  Fæstningerne,  og  at  jeg  skulde 
anføre  de  Grunde,  der  ikke  tillode  mig  at  gaa  ind  derpaa, 
og  paakalde  Kongen  af  Sverigs  Ædelmodighed,  der  vist 
ikke  vilde  tillade  ham,  fremdeles  at  holde  bestemt  paa 
en  Forholdsregel,  der  fornærmede  Folket  og  krænkede 
dets  Følelser. 

Jeg  kan  sige,  at  jeg  aldrig  har  havt  en  saa  behagelig 
og  let  Forhandling  med  Nogen  som  den  idag  med  General 
Orlow.  Jeg  gik  hen  til  Haxthausen  og  meddelte  ham 
denne  glædelige  Nyhed. 


8.  Juli.  Om  Morgenen  kom  General  Orlow  atter 
til  mig  i  Byen,  og  jeg  forelæste  ham  Udkastet  til 
Vaabenhvilen,  som  vi  vare  blevet  enige  om,  saavelsom  mit 
Brev  til  Kongen  af  Sverig,  som  jeg  havde  skrevet  næsten 
ganske  overensstemmende  med  et  Udkast,  han  havde 
givet  mig  ved  Audiensen  den  2.  Juni.  Han  var  fuld- 
kommen tilfreds  dermed  og  tog  det  med  sig  for  at 
vise  sine  Colleger  det. 

Major  Martens,  den  preussiske  Gesandt,  bragte  mig 
det  igjen  Kl.  2,  da  han  kom  til  Audiens.  Han  gjorde 
nogle  Udsættelser,  der  vare  undgaaet  Orlows  Opmærk- 
somhed, nemlig  at  de  andre  Magters  Garanti  kunde  ud- 
bedes i  en  Note  for  sig  selv  og  ikke  i  selve  Forslaget  til 
Vaabensti  Istanden. 

Orlow  havde  om  Morgenen  overleveret  mig  Gesand- 
ternes officielle  Note  dateret  7.  Juli,  hvori  de,  som  be- 
falet, opfordre  mig  til  at  lade  Kielertraktaten  træde  i 
Kraft;  men  hertil  indrømme  de,  at  Sammenkaldelsen  af 
en  Rigsdag  —  og  altsaa  en  Vaabenhvile  —  udkræves 
(da  jeg  havde  erklæret,  ikke  at  kunne  overgive  de 
Rettigheder,  Nationen  havde  overdraget  mig,  i  andre 
Hænder  end  Rigsdagens). 

Som  Grundlag  for  denne  Vaabenhvile  foresloge  de 
følgende  Punkter:  1.  At  jeg  skulde  afgive  en  formelig 
Erklæring  til  Kongen  af  Sverig  om  at  ville  nedlægge 
mine  Rettigheder  i  Rigsdagens  Hænder  og  at  ville  an- 
vende al  min  Indflydelse  paa  Nationen,  for  at  faa  den 
til  at  tage  imod  Foreningen.  2.  At  de  tre  Fæstninger 
paa  Grændsen  skulde  rømmes  af  de  norske  Tropper, 
ligesom  ogsaa  Strækningen  indtil  Glommen  og  Hval- 
øerne, der  skulde  være  neutral,  men  Fæstningerne  skulde 
besættes  af  svenske  Tropper.  3  At  mens  Fæstningerne 
holdtes  besat,  skulde  Blokaden  være  hævet  for  Christi- 
ania, Christianssand  og  Bergen.  —  Paa  disse  Fordringer 
forlangte  de  et  bestemt  Svar. 

Det  er  rigtignok  helt  anderledes  Betingelser,  maa  jeg 
tilstaa,  end  de,  Orlow  og  jeg  var  kommet  overens  om. 
Men  det  er  ganske  ligefrem,  at  de  fordre  Mere,  end  de 
kunne  opnaa;  det  maa  de  ifølge  deres  Instructioner, 
især  hvad  de  svenske  Tropper  angaar.  Med  Forslagets 
delvise  Ophævelse  af  Blokaden  var  jeg  mindre  tilfreds; 
thi  Orlow  havde  selv  i  sit  første  Udkast  foreslaaet  fuld- 
stændig Ophævelse  af  Blokaden  —  aabenbart  havde  de 
andre  Gesandter  faaet  ham  fra  dette  ædelmodige  Forslag. 

Preussens  Gesandt  sagde,  at  de  vare  nød  til  at 
gjøre  saadanne  Forslag,  som  Svenskerne  ikke  vilde  tage 
ilde  op,  men  at  jeg  jo  kunde  svare,  hvad  jeg  fandt 
for    godt,    og    han    bragte    mig    endog    paa  den  Tanke, 

at  sige  nogle  Ord  om  Kongen  af  Danmark  og  hans  nu- 
værende Stilling  for  Normændenes  Skyld,  som  han  saa 
lidet  har  fortjent. 

Martens  er  Skjønaand  og  forelæste  mig  en  Afhand- 
ling, han  forsikrede  mig,  han  havde  skrevet  i  Kjøben- 
havn,  i  Form  af  et  aabent  Brev  fra  Gesandterne  til  den 
norske  Nation;  heri  gjendriver  han  meget  daarligt  de 
Grundsætninger,  der  have  ledet  Folket  til  Forsvar  af 
deres  Rettigheder,  og  udmaler  i  det  Følgende,  hvilke 
Farer  og  Ulykker  der  vente  Norge,  hvis  det  holder  fast 
ved  at  værge  sin  Selvstændighed  ligeoverfor  alle  Eu- 
ropas Magter  i  Forening,  saavelsom  ogsaa  hvilke  Fordele 
der  vil  blive  det  tildel,  naar  det  vil  gaa  ind  paa  en 
Forening  med  Sverig. 

Jeg  sagde  ham  Complimenter  for,  saa  godt  det  var 
skrevet,  og  sagde,  at  saaledes  kunde  de  Herrer  godt 
tale  til  Rigsdagen;  men  mig  var  det  umuligt,  nogen- 
sinde at  antage  de  Grundsætninger,  det  gik  ud  fra, 
ei  heller  kunde  jeg  anbefale  dem  til  Folket.  Derved 
blev  det. 

Martens  foreslog  mig  ogsaa,  at  forelægge  mig  et 
Udkast  til  et  Svar  til  Kongen  af  Danmark,  og  jeg 
mente,  ikke  at  kunne  afslaa  det.  Hvad  dette  Brev  an- 
gaar,  sagde  han  mig  ganske  som  Orlow,  at  de,  efter 
deres  Instructioner,  rigtig  havde  sat  Kongen  af  Danmark 
Kniven  paa  Struben  for  at  faa  ham  til  at  skrive  Brevet, 
og  at  ene  min  Thronbestigelse  havde  bevæget  dem  til 
at  tilsidesætte  deres  Ordrer  og  gaa  ind  paa  en  Under- 
handling, hvortil  der  udkrævedes  en  Vaabenhvile  og 
Sammenkaldelse  af  Rigsdagen. 

Altsaa  har  jeg  da  i  ingensomhelst  Retning  Grund 
til  at  være  utilfreds  med  min  Beslutning  om  at  tage  imod 
den  Krone,  som  Folkets  Tillid  rakte  mig.  —  Enten  vil 
jeg  haandhæve  den    til  Norges  Frelse,    eller    ogsaa    kan 

jeg,  hvis  Rigsdagen  gaar  ind  derpaa,  opgive  den  og 
derved  bringe  et  Offer,  der  stemmer  med  de  ophøiede 
Følelser,  der  bør  lede  mig,  naar  jeg  vil  række  Haand 
til  at  fri  Norge  fra  endnu  større  Ulykker  —  eller  fra 
den  visse  Undergang,  det  Eneste  der  kunde  gjøre  Na- 
tionen uvis  om,   hvad  den  har  at  gjøre. 


Den  1 1 .  Juli  sendte  Forster  mig  Mylord  Castle- 
reaghs  Svar  til  Morrier,  hvilket  Captain  Lucas  af  Briggen 
Censor  havde  bragt  til  Frederiksværn. 

I  denne  Note  udtrykker  den  engelske  Minister  sin 
Tilfredshed  ved  at  erfare,  at  Prins  Christian  synes  at 
være  kommen  paa  mere  maadeholdne  Tanker  angaaende 
Norge;  men  hans  Forslag  ere  ikke  bestemte  nok,  siger 
han,  til  at  Storbritanien  kan  tillade  sig  eller  tilraade 
sine  Allierede  at  ophøre  med  deres  Forholdsregler  imod 
Norge.  Men  saasnart  man  faar  Grund  til  at  antage,  at 
det  er  Prinsens  oprigtige  Hensigt  at  spare  Norge  for 
store  Ulykker  og  række  Haand  til  dette  Riges  Forening 
med  Sverig,  da  vil  Storbritanien  med  Iver  og  Kraft  tage 
sig  af  det  norske  Folks  Rettigheder  og  Ukrænkelighed. 

Jeg  sendte  dette  Brev  tilbage  til  Ministeren  og  ud- 
trykte for  ham  min  Smerte  ved  atter  at  se  det  norske 
Folks  Tillid  skuffet,  men  jeg  smigrede  mig  med  det 
Haab,  at  min  Fremgangsmaade  nok  skulde  gjøre  Hans 
Majestæts  Ministre  det  muligt,  at  optræde  til  Fordel  for 
Norges  Folk. 

General  Orlow  havde  ogsaa  under  Forhandlingerne 
ved  sin  anden  Audiens  seet  sig  istand  til  at  vise  mig 
en  Depeche,  han  havde  modtaget  fra  Grev  Strogonof, 
den    russiske  Gesandt    i  Stokholm,    hvori    han    meddelte 

1  ell.   Stroganow. 

ham,  at  Kronprinsen  stolede  paa,  at  han  med  Iver  vilde 
fremme  Sagerne  her.  Herved  syntes  Orlow  at  føle  sig 
smigret,  thi  han  bemærkede:  « Seer  De,  det  er  pokker  til 
Menneske,  ikke  en  eneste  Feil  har  han  endnu  begaaet  i 
Politiken. »  —  Og  dog  hverken  agter  eller  elsker  han  denne 
Lykkeridder,  men  han  kan  ikke  nægte,  at  han  har  gjort 
Rusland  store  Tjenester  i  Aabo,  ved  ikke  at  angribe 
Finland  og  ved  at  stille  Tropper,  som  landede  i  Riga 
og  bidrog  saa  meget  til  det  heldige  Udfald  af  Felttoget, 
og  fremdeles  ved  bestandig  at  raade  til,  ikke  at  slutte 
Fred  med  Napoleon.  Og  for  alle  disse  Tjenester  —  thi 
under  Felttoget  har  han  ikke  gjort  meget  Gavn  —  maa 
han  belønnes. 

Major  Martens,  der  har  været  Adjutant  hos  den  preus- 
siske General  Biilow  under  Kronprinsens  Overcommando, 
kj ender  ham  tilbunds  og  siger,  at  han  har  megen  Snar- 
raadighed  og  Overblik  over  Forholdene,  men  ikke  nogen 
fast  Besluttethed. 

Selv  blev  han  ved  Dennewitz,  før  Slaget  begyndte, 
sendt  til  ham  for  at  bede  om  Undsætning  og  faa  ham 
til  at  sende  Tropperne  afsted ;  ved  saadanne  Leiligheder 
har  han  seet  ham  yderst  heftig,  men  man  skulde  blot 
holde  ud,  saa  gav  han  efter.  Saaledes  vilde  han  ogsaa 
efter  Slaget  ved  Dennewitz  have,  at  Kongen  af  Preussen 
skulde  kalde  General  Biilow  tilbage,  men  paa  Martens 
Forestillinger  havde  han  kaldt  den  Adjutant  tilbage,  som 
allerede  var  sendt  afsted  med  hans  Brev  til  Kongen.  — 
(Jeg  troer,  at  det  kan  blive  til  Gavn  for  vor  Sag,  om 
Martens,  der  rigtig  kjender  ham,  kan  komme  til  at  be- 
arbeide  ham  angaaende  Vaabenhvilen.) 

Forøvrigt  indrømmer  Martens,  at  han  under  Felt- 
toget udretttede  meget  lidt  —  Preusserne  maatte  gjøre 
Alting,  og  Ponte  Corvo  sagde  en  Dag  meget  naivt,  at 
han    maatte    spare    paa    sine  Svenskere,    da    han    gjerne 

kunde  komme  i  det  Tilfælde  at  maatte  tage  Norge 
med  væbnet  Haand  (en  aabenhjertig  og  mærkelig  for- 
trolig Meddelelse!). 

Ved  hin  samme  Audiens  den  4.  bragte  Orlow  mig 
med  meget  alvorlig  Mine  et  Brev  til  ham  fra  Feltmarskal 
Essen,  hvori  han  underrettede  ham  om,  at  de  norske 
Forposter  havde  skudt  paa  de  svenske  Baade,  og  at 
følgelig  Normændene  havde  begyndt  Fjendtlighederne. 
Orlow  beklagede,  at  Sligt  skulde  hænde  netop  nu,  men 
da  jeg  forklarede  ham,  at  en  Feiltagelse  af  Forposterne, 
saaledes  som  her,  ikke  burde  give  Anledning  til  Krig, 
taltes  der  ikke  mere  om  den  Sag. 

I  Virkeligheden  har  ogsaa  Commandanten  for  de 
svenske  Forposter,  da  man  gjorde  ham  Undskyldninger 
for  denne  Sags  Skyld,  erklæret,  at  den  forrige  Tingenes 
Tilstand  og  Neutraliteten  i  Svinesund  skulde  blive  gjen- 
oprettet,  saa  at  dette  Budskab  fra  Feltmarskallen  kun 
har  været  et  Signalskud  for  at  faa  Gesandterne  til  at 
føre  et  mere  bestemt  Sprog  eller  maaske  endog  afbryde 
Underhandlingerne. 


15- 


Christian  Frederiks  Svar  til  Gesandterne ;  ingen  svensk  Occupa- 
tion,  Danmarks  Befrielse,  Norges  Forfatning.  —  Svaret  til  Frede- 
rik den  Sjette.  —  Gesandternes  Svar.  —  En  Spydighed;  Breve  fra 
Frederik  den  Sjette  og  Rosencrantz ;  en  fransk  Parvenu,  Thrond- 
hjems  Amt.  —  Gesandternes  Afsked ;  Haab.  —  Ultimatum.  —  Hoved- 
kvarteret i  Moss.  —  Sverig  forkaster  Forslaget.  —  Gesandterne  i  Moss; 
Thronfrasigelse.  —  Benningsen  i  Jylland,   Danmarks  Deling,   Eidsvolds- 

forfatningen  ulovlig.  —  Angreb  paa  Hvaløerne.  —  Tilbagetog.  —  Sidste 
Villie. 

9.  og  10.  Juli  brugte  jeg  til  at  skrive  mit  Svar  paa 
de  Herrers  Note. 

Om  Morgenen  den  10.  Juli  indfandt  Etats raad  Collett 
og  Oberst  Hegermann  sig  hos  mig  for  at  gjøre  mig 
Forestillinger  angaaende  Fæstningernes  Besættelse  af 
allierede  Tropper,  Noget  de  forsikrede  var  den  ofTenlige 
Mening  i  den  Grad  imod,  at  man  maatte  være  belavet 
paa  meget  alvorlig  Misfornøielse  blant  Tropperne  og 
hele  Nationen  over.  Jeg  lod  de  Herrer  vide,  at  de 
burde  være  kommet  med  deres  Mening  i  Statsraadet  og 
ikke  bagefter;  nu  var  jeg  gaaet  for  vidt  i  mine  Under- 
handlinger med  Gesandterne  til  at  kunne  trække  mig 
tilbage,  og  ret  betænkt  opveiede  Fordelene  ved  Vaaben- 
hvilen  langt  det  Mislige  ved,  for  en  Tid  at  se  Fæst- 
ningerne i  fremmede  Troppers  Hænder.  De  indrømmede, 
at  dette  kunde  og  burde  bestandig  være  en  sidste  Udvei, 
men  som  man  kun  i  yderste  Nød  maatte  tage  sin  Til- 
flugt til. 

Disse  Bemærkninger  foranledigede  mig  til  at  gjøre 
nogle  formelle  Forandringer  i  mine  Noter.  I  min  store 
Note  A.  gav  jeg  først  en  Fremstilling  af,  hvilke  Grund- 
sætninger og  Anskuelser  der  havde  ledet  og  skulde 
være  ledende  for  min  Fremgangsmaade;  og  paa  de  Be- 
tingelser eller  Hovedpunkter  for  Stilstanden,  som  Ge- 
sandter havde  foreslaaet,  svarede  jeg,  at  mit  Brev  til 
Kongen  af  Sverig  tilkjendegav,  at  jeg  gik  ind  paa  det 
første  Punkt-,  til  det  andet  svarede  jeg,  at  jeg  vilde  til- 
lade mig  at  rømme  en  Strækning  ligetil  Glommen  og 
de  to  Fæstninger,  saavelsom  Hvaløerne,  paa  den  Betin- 
gelse, at  denne  Strækning  og  Fæstningerne  skulde  være 
neutrale  under  Vaabenstilstanden.  Hvad  Kongsvinger 
angik,    vilde  det  være  betimeligt,   ikke  at  fastholde  Røm- 

ningen  deraf,  da  denne  ligger  paa  den  vestlige  Side  af 
Glommen.  Svenske  Tropper  kunde  under  ingen  Om- 
stændigheder tilstedes  Adgang,  da  en  saadan  Forholds- 
regel kun  vilde  tjene  til  at  opirre  Folket  og  krænke  den 
offenlige  Mening. 

Hvad  det  tredie  Punkt  angik,  indvendte  jeg,  at 
Hensigten  med  at  vise  Retfærdighed  og  Menneskelighed 
imod  det  norske  Folk  kun  halvt  vilde  opnaaes,  hvis 
man  kun  delvis  ophævede  Blokaden,  hvad  der  kun  al 
for  let  vilde  foranledige  bestandig  Strid ,  Brud  paa 
Vaabenhvilen  og  Forhandlinger  om  det  tilsigtede  Formaals 
Opnaaelse. 

Jeg  tog  idetheletaget,  som  mine  Noter  vise,  Vaaben- 
stilstanden  fra  dens  gode  Sider,  ikke  blot  hvad  os  selv 
angik,  men  især  for  det  tilsigtede  Maals  Skyld,  nemlig 
en  Forening  i  Mindelighed;  og  jeg  lod  mig  forstaa  med, 
at  Kongen  af  Sverig  selv  i  sin  Klogskab  maatte  vælge 
milde  og  humane  Midler  til  at  vinde  det  norske 
Folk  for  sig,  og  at  han  ikke  burde  ville  krænke  den 
offenlige  Mening.  Af  disse  Grunde  foreslog  jeg  Vaaben- 
stilstanden  og  saadanne  Betingelser  derfor ,  der  bedst 
stemmede  med  de  fælles  Interesser  og  det  forønskede 
Maal. 

Men  i  en  Note  B.  lagde  jeg  tillige  den  aftalte  Ud- 
vei  i  Gesandternes  Hænder,  nemlig  at  allierede  Tropper, 
naar  det  endelig  skulde  være,  under  Vaabensti Istanden 
kunde  holde  en  eller  to  Fæstninger  besat;  dog  stolede 
jeg  paa,  at  de  ikke  vilde  benytte  dem  deraf,  uden 
den  mest  tvingende  Nødvendighed,    for  at   undgaa  Krig. 

Vær  forvisset  om,  mine  Herrer,  skrev  jeg  ret  ud 
af  mit  Hjerte,  at  min  Samvittighed  byder  mig,  ikke  at 
lade  Noget  uforsøgt  for  at  spare  Norge  for  en  Krig. 

I  en  tredie  Note  C.  udbad  jeg  mig  de  allierede 
Magters  Garanti   for  Stilstanden  og  for  den  forestaaende 

Overenskomst  imellem  Norge  og  Sverig,  og  jeg  henledte 
ogsaa  Opmærksomheden  paa  den  ufortjente  Stilling,  hvori 
Kongen  af  Danmark  befandt  sig  for  Norges  Skyld,  og 
bad  Gesandterne  sørge  for  at  faa  hans  Undersaater 
skilte  af  med  de  talrige  fremmede  Tropper,  de  maatte 
underholde. 

Statsraadet,  hvortil  jeg  endvidere  havde  tilsagt 
Diriks,  var  ifærd  med  at  udarbeide  et  Forslag  til  den 
Forfatning,  den  svenske  Konge  skulde  antage  under 
de  andre  Magters  Garanti,  og  som  jeg  vilde  forelægge 
Rigsdagen,  naar  der  blev  Tale  om  en  Forening  i  Minde- 
lighed og  om  de  Bestemmelser  tilgunst  for  Norge,  jeg 
forlangte  af  Kongen  af  Sverig. 

Det  Hele  er  udarbeidet  med  megen  Eftertanke  og 
med  en  slig  Forening  for  Øie,  som  Norge  maatte  kunne 
ønske  sig,  saasnart  en  saadan  ikke  mere  var  til  at  und- 
gaa.  —  Der  er  ogsaa  taget  Hensyn  til  Sverigs  Fordel, 
saaledes  at  man  ikke  kan  miskjende  mine  redelige  Hen- 
sigter. 


13.  Juli.  Alt  dette  viste  jeg  Orlow  den   13.,    og 

han  sagde  ikke  videre  om  det,  da  han,  som  han  sagde, 
ingen  Ret  havde  dertil ;  det  maatte  være  de  Andres  Sag 
at  svare  derpaa;  dog  mishagede  Forandringen  i  Note  B. 
ham  ikke,  og  om  Morgenen  den  14.  oversendte  jeg  mine 
Brevskaber  til  de  Herrer. 

Endnu  den  1 1 .  var  Preussens  Gesandt  hos  mig  og 
viste  mig  sit  Udkast  til  Brevet  fra  mig  til  Kongen  af  Dan- 
mark; han  havde  deri  indflettet,  at  jeg  i  alle  Tilfælde 
vilde  frasige  mig  Thronen,  og  at  jeg  vilde  lade  svenske 
Tropper  rykke  ind  i  Fæstningerne  —  Punkter,  jeg  strax 
gjorde  ham  opmærksom  paa,  gik  ud  over,  hvad  jeg  var 
kommet  overens  med  dem  om. 

Jeg  gav  mig  til  at  skrive  et  Brev  til  Kongen  af 
Danmark  paa  Dansk  og  viste  Orlow  en  Oversættelse 
deraf;  han  fandt  det  lidt  vel  skarpt  og  bemærkede,  at 
jeg  med  Urette  havde  sagt,  at  Gesandterne  havde  er- 
kjendt,  at  ene  en  Rigsdag  kunde  træffe  Afgjørelse  om 
Norges  Skjebne,  hvis  det  ikke  skulde  ske  ved  Vaaben- 
magt,  og  ligeledes  at  Gesandterne  havde  erkjendt,  at  jeg 
havde  gjort  Alt  for  at  undgaa  Krig. 

Jeg  gjorde  nogle  smaa  Forandringer  og  betjente 
mig  i  den  første  Udtalelse  af  Gesandternes  Notes  egne 
Udtryk  den   7.  og  i  den  anden  af  et   «jeg  troer ». 


15.  Juli  modtog  jeg  Gesandternes  Svar  paa  mine 
Noter;  det  var  fuldstændig  diplomatisk.  De  beklagede, 
ikke  at  se  deres  Forslag  antagne,  og  erklærede,  at  For- 
delene ved  de  foreslaaede  Hovedpunkter  for  Foreningen 
paa  ingen  Maade  opveiede  de  Ofre,  der  krævedes  ved 
Vaabenstilstanden . 

De  saa  sig  saaledes  skuffede  i  deres  Haab  om  et 
heldigt  Udfald  af  deres  Underhandlinger,  men  priste  sig 
ikkedestomindre  lykkelige  ved,  helt  og  holdent  at  kunne 
overlade  til  Hans  Svenske  Majestæts  Samvittighed,  om 
han  vilde  antage  Hans  Høiheds  Betingelser  og  saaledes 
begynde  sin  Virken  for  Norge  med  en  storartet  Vel- 
gjerning. 

Hvad  de  fire  Magters  Garanti  angik  for  Grundlaget 
for  Foreningen  og  for  Vaabenhvilen,  skulde  den  blive 
givet,    saasnart  Kongen   af  Sverig    havde    antaget    disse. 

Angaaende  Danmark  bemærkede  de  temlig  uhøfligt, 
at  ene  min  Adfærd  havde  paadraget  Danmark  Mistanke, 
hvad    de    beklagede   at   maatte   udtale  i  en  officiel  Note. 

Et  omtrent  samtidigt  Brev  fra  Frederik  den  Sjette 
meddeles  her,  der  ret  viser  Kongens  vanskelige  Stilling 
ligeoverfor  Christian  Frederik  og  Bitterheden  mod  Carl 
Johan. 

Naar  redelige  Hensigter  miskjendes,  saa  er  det 
lykkeligt,  naar  man  kan  afbevise  de  Beskyldninger,  som 
deslige  ildesindede  Mennesker  opdigte,  for  at  besmykke 
deres  egne  Nedrigheder;  Kajser  Alexander  er  ført  bag 
Lyset  af  Kronprindsen  af  Sverrig,  og  dette  var  let  for 
ham,  da  Prinds  Christians  uforstandige  og  ubesindige 
Adfærd,  gav  ham  Anledning  dertil,  thi  hvem  kunde  eller 
burde  troe,  at  en  Tronfølgers  Handlinger,  stode  i  aaben- 
bar  Modsigelse  med  Statsbestyrerens  ?  Men  dette  var 
just  Tilfældet  med  Prinds  Christian  Fredrick  og  Mig. 
Thi  Jeg  saae  Mig  nødsaget  til,  at  afslutte  Tractaten  i 
Kiel  af  14.  Januari,  for  ei  at  lade  det  hele  Monarchie 
tilintetgjøre,  imod  Europas  samtlige  mægtige  Magthavere; 
at  Jeg  gjorde  alt  for  at  hindre  det,  var  naturligt,  men 
at  Jeg  endnu  i  Januari  Maaned  haabede,  ei  at  at  have 
havt  nødig  at  afstaae  Norge,  var  naturlig,  deels  gav  mig 
Europas  Jnteresse  Grund  til  at  troe,  at  Jeg  ei  skulde 
have  et  Stød,  for  at  hjelpe  en  fransk  Parvenu,  —  deels 
gav  Grev  Bombelles  Sendelse  Mig  et  fornyet  Haab,  sær- 
deles da  denne  var  sendt  af  Kajseren  af  Østerig  og  Rus- 
land, Kongen  af  Preussen,  samt  efter  Overeenskomst 
med  den  i  det  Russiske  Hovedqvarteer  værende  Engelske 
Ambassadeur.  —  Men  at  Jeg  skulde  kunne  have  givet 
Jnstructioner  til  Prinds  Christian  som  vare  simulerede,  eller 
som  vare  saaledes,  at  Jeg  i  Tilfælde,  at  Jeg  blev  nød- 
saget at  afstaae  Trondhjemsstift,  havde  paalagt  ham, 
at  overtage  det  for  sig,  med  videre,  —  det  er  ikke 
sandt;  —  Men  derimod  vil  De  af  Statsminister  Rosen- 
crantzes  Beretning    til  Mig,    see,    hvad  Jeg    har    skreven 


15-  Juli.      Christiania.  J7i 

til  Prinds  Christian  Fredrick  om  Trondhjems  Stift,  og 
dette  kan  Jeg  være  bekjendt. 

Endvidere  vedlægges  en  Oversættelse  af  et  Brev 
Jeg  confidentiel  skrev  Prinds  Christian  Fredrick,  som  De 
gjerne  kan  overlevere  Grev  Benningsen  for  at  beholde, 
som  et  Beviis  paa  min  Tiltroe  til  ham,  og  som  nøje 
kan  giøre  ham  Bekjendt  med  Min  Maade  at  bedømme 
Sagen  paa. 

Jhenseende  til  Grev  Benningsens  Armee,  ere  alle  De- 
marcher  gjord  te  for  at  rædde  Landet  fra  denne  haarde 
Byrde.  —  Grev  Moltke  har  havt  Audience  hos  Kaj  ser 
Allexander,  og  afleveret  Mit  Brev;  Jeg  vil  haabe,  at 
naar  Grev  OrlofTs  Relationer  ankomme,  vil  meget  jevne 
sig  for  Os,  men  det  besønderligste  er,  at  Engelland  vil 
Blokkere  de  Norske,  men  at  de  selv  sige,  at  da  den 
Engelske  Nation  tager  Partie  af  Sagen,  maae  de  see 
igjennem  Fingre.  —  En  Engelsk  Agent  er  ankommen 
den  2den  Juni  til  Christiania,  og  en  ventes  hertil ;  — 
de  øvige  3de  allieredes  Commissairer  ere  uroelige  og 
tale  daglig  om  deres  Reise  til  Norge  som  dog  endnu  ei 
er  skeedt. 

Denne  Depeche  kan  De  benytte  Dem  af  ved  Deres 

Samtale  med  Grev  Benningsen,   og  som  Jeg  haaber  med 

Nytte. 

Frederik  R. 

Kiøbenhavn 
d.    11.  Juni   1814. 

Til  Oberst  Lieutenant  d'Aubert  Ridder  af  Dannebrog. 


Videre  følger  her  Rosencrantzes  Brev  om  Mistanken 
mod  Frederik  den  Sjette. 

Deres  Mayestæt 
forelægges  efter  allerhøyeste  Befaling  herved  føyet  Over- 

settelse  af  Deres  confidencielle  Skrivelse  til  Prinds  Chri- 
stian under  2 ide  Martij,  som  ved  Lieutenant  Falsen  blev 
overbragt. 

Af  det  som  Deres  Mayestæt  længe  forud,  da  Greve 
Bombelles  var  hid  kommen,  skrev  til  Hs.  Høyhed  har 
ieg  ingen  Oversettelse  forfattet  og  ingen  Afskrift  be- 
holdt. 

Skulle  Deres  Mayestæt  befale  at  samme  oversettes 
da  skal  ieg  strax  efterkomme  allerhøyeste  Befaling  naar 
Brevet  maae  vorde  mig  tilstillet. 

Da  General  Tawast  stedse  efter  Kron  Prindsens 
Befaling  paastod,  at  være  i  Besiddelse  af  en  Afskrift  af 
en  af  Deres  Mayestæt  udstedt  Befaling  til  Prinds  Chri- 
stian at  forsvare  Norge  indtil  den  almindelige 
Freds  Slutning  om  De  endogsaa  skulle  see  Dem 
nødsaget  til  at  aftræde  Landet,  saa  tillod  Deres 
Mayestæt  mig  allernaadigst ,  efter  at  have  ladet  mig 
giennemlæse  en  Følge  af  Deres  Breve  til  Prindsen,  at 
sige  Generalen,  at  i  et  Brev,  skrevet  da  Greve  Bom- 
belles underhandlede  om  Trondhiems  Stifts  Aftrædelse, 
havde  Deres  Mayestæt  yttret,  at  De  mueligen  kunde 
see  Dem  nødsaget  til  at  aftræde  den  Deel  af 
Norge;  men  at  De  formodede  at  Jndvaanerne 
ikke  ville  finde  sig  deri. 

Jeg  viiste  ham  derved  hvor  stor  en  Forskiel  der  er 

paa  at  paalægge  Prindsen  at  forsvare  Landet    indtil   den 

almindelige   Fred    uagtet    Deres    Mayestæt    aftraade    det, 

og    paa    at    formode,    at   i  Tilfælde   af  Aftrædelse   af  en 

Deel  deraf,  Jndbyggerne  da  ikke  ville  finde  sig  deri. 

allerunderdanigst 

N.  Rosenkrantz. 
Fredag 

(1.    i  ode  Junij    1814. 

De  anmeldte  deres  Afreise  den   17. 


Den  16.  Juli  om  Aftenen  indfandt  Major  Martens 
sig  hos  mig  og  gjorde  mig  opmærksom  paa,  at  et  Ud- 
tryk i  de  foreslaaede  Bestemmelser,  nemlig  at  Kongen 
af  Sverig  skulde  antage  den  foreslaaede  Forfatning  med 
de  Forandringer,  som  Rigsdagen  fandt  nødven- 
dige, gjorde  selve  Grundlaget  ubestemt  og  dermed  uan- 
tageligt; jeg  lovede  at  slette  dette  Udtryk. 

Han  billigede  særdeles,  at  jeg  havde  gjort  en  For- 
andring i  Artikelen  om  Vicekongen,  og  han  bad  mig 
sende  dem  et  Par  Ord  angaaende  mit  Ønske  om  at  se 
svenske  Gesandter  ved  Rigsdagen,  hvad  der  vilde  vise 
Oprigtigheden  af  mine  Hensigter. 

Jeg  skrev  endnu  to  Breve  til  dem  —  et  med 
Brevene  til  Kongen  af  Sverig,  Kronprinsen  og  Kongen 
af  Danmark;  et  andet  om,  at  jeg  ønskede,  at  Gesandter 
fra  de  allierede  Hoffer  maatte  være  tilstede  ved  Rigs- 
dagen, og  at  Valget  maatte  falde  paa  disse  Herrer,  og 
tillige  at  jeg  vilde  gaa  ind  paa,  at  svenske  Gesandter 
vare  tilstede  her  under  Rigsdagen,  men  at  det  beroede 
paa  Valget  af  Personerne  hertil,  om  dette  skulde  blive  til 
Gavn  eller  ei. 

Gesandterne  opsatte  deres  Afreise  til  den  18.  for  at 
gjøre  mig  deres  Opvartning  den  17.  De  kom  til  mig 
en  for  en,  og  jeg  talte  aabenhjertigt  med  dem. 

Steigentesch  var  meget  tilbageholdende,  men  lovede 
at  gjøre  sit  Bedste  for  et  heldigt  Udfald  af  Underhand- 
lingerne. 

Orlow  var  mere  kold  end  sædvanlig;  han  sagde  i 
en  næsten  mistroisk  Tone,  men  dog  godmodigt:  «Kan 
jeg  nu  ogsaa  stole  paa  Oprigtigheden  af  Deres  Hen- 
sigter?)     Jeg    forsikrede    ham    derom.       <Hvad    Udfald 

troer  De  da,  at  Rigsdagen  kan  faa?»  «Jeg  troer, » 
svarede  jeg,  «at  Rigsdagen  kan  blive  overbevist  om 
Nødvendigheden  af  en  Forening;  men  jeg  troer  ikke, 
at  indre  Uroligheder  ganske  ville  kunne  undgaaes,  da 
Bjergboerne  ikke  ville  være  Svenske. » 

Forster  sagde  iblant  andet  meget  ligefrem:  «Selv 
om  vi  kunde  ønske,  at  det  var  anderledes,  er  det  os 
ikke  muligt  at  afvige  fra  Traktaterne,  uden  at  faa  hele 
Europa  paa  Nakken  af  os.  Hvis  England  understøttede 
Dem,  saaledes  som  det  gjorde  ved  Spanien,  med  Mand- 
skab, Ammunition  og  Levnetsmidler,  vilde  det  faa  Rus- 
land til  Fjende,  og  det  er  det,  det  ikke  kan  ville.  Vi 
ville  have  Fred.» 

Om  Danmark  sagde  han:  «Vi  ere  overbeviste  om, 
at  det  ikke  har  Noget  at  gjøre  med  Begivenhederne  i 
Norge,  og  jeg  vil  heller  ikke  have  Noget  imod,  ved  min 
Tilbagekomst  til  Kjøbenhavn  at  udvexle  Ratificationen 
af  Traktaten;  jeg  er  blevet  enig  med  Orlow  om  at  se 
at  befrie  Danmark  for  de  Tropper,  der  tynge  paa  dets 
Provinser ». 

Martens  straalede  af  Glæde  og  smigrede  sig  med 
Haabet  om  at  have  tilstrækkelig  Indflydelse  paa  Kron- 
prinsen af  Sverig  til  at  faa  ham  til  at  antage  Vaaben- 
stilstanden. 


Den  18.  Juli  reiste  de.  I  Moss  mødte  de  en  svensk 
Officer,  Oberstlieutenant  Essen  og  en  anden  Officer  med 
Depecher  fra  Kronprinsen  til  Gesandterne.  —  Jeg  ved, 
at  Orlow  har  yttret:  det  er  en  Pralhans,  og  at  Martens 
endnu  havde  Haab  om  et  heldigt  Udfald  af  Underhand- 
lingerne.    Mine  gode  Ønsker  følge  dem. 

Jeg  gav  mine  Befalinger  til  Commissairerne  ved 
Underhandlingen     om    Vaabenhvilen.       Ultimatum     var: 

Rømningen  af  Strækningen  indtil  Glommen  og  af  de  tre 
Fæstninger,  Friderikssteens  og  Frederiksstads  Besættelse 
af  allierede  Tropper,    og  delvis  Ophævelse  af  Blokaden. 


21.  Juli  tog  jeg  mit  Hovedkvarter  i  Moss  for  at 
være  nærmere  ved  Underhandlingerne  eller  ved  Krigs- 
begivenhederne. 


26.  Juli  fik  jeg,  som  vi  sad  ved  Bordet  i  Tom,  en 
Depeche  fra  de  allierede  Magters  Gesandter,  fra  Udevalla, 
hvori  de  underrettede  mig  om,  at  Sverig  havde  forkastet 
mine  Forslag  til  Yaabenstilstand,  og  at  det  fastholdt  de 
Hovedpunkter,  som  Gesandterne  havde  foreslaaet  i  deres 
Note  af  7.  Juli:  min  Stilling  var  nu  saa  fortvivlet,  at  de 
ikke  engang  turde  beklage  mig. 


27.  Juli  svarede  jeg  dem,  at  det  var  med  Urette,  de 
beskyldte  mig  for,  ikke  at  have  brudt  mig  om  deres 
Forestillinger  og  Indvendinger;  Alt  hvad  Nationens  Ære 
tillod,  havde  jeg  gjort  for  at  undgaa  en  Krigs  Rædsler 
i  Norden.  At  optage  svenske  Tropper  i  Fæstningerne 
kunde  jeg  ikke  gaa  ind  paa,  og  hvis  dette  Afslag  foran- 
ledigede Stormagterne  til  at  støtte  Sverigs  Fordringer, 
var  det  kun  al  for  klart,  at  det  var  besluttet  at  give 
Norges  Velfærd  tilpris,  og  der  var  da  ikke  Andet 
tilbage  for  os  end  at  gjøre  den  mest  haardnakkede  Mod- 
stand imod  den  Voldsmagt,  der  truede  med  at  underkue 
det  norske  Folk. 

Om  Aftenen  den  27.  kom  de  Herrer  til  Moss,  og 
jeg  gav  dem  Audiens  den  28.   om  Morgenen. 

28.  Juli.  De  gjentoge,    hvad    de    havde   skrevet, 

og  tilføiede,  at  Sverig  fordrer  en  formelig  Thronfrasigelse 
af  mig  og  Optagelsen  af  svenske  Tropper  i  de  to  Fæst- 
ninger som  Garanti  for  Vaabenstilstanden. 

Martens  gjorde  den  skarpsindige  Bemærkning,  som 
han  sagde  kom  fra  Kronprinsen  af  Sverig,  at  naar  først 
Thronfrasigelsen  var  skeet,  angik  den  offenlige  Mening  — 
som  jeg  sagde,  jeg  ikke  vilde  saare  ved  at  lade  svenske 
Tropper  rykke  ind  i  Fæstningerne  —  ikke  mere  mig, 
men  kun  Svenskerne. 

Jeg  svarede  dem,  at  de  Betingelser,  han  foreslog 
mig,  vilde  gjøre  mig  til  en  Forræder  mod  den  norske 
Nation,  hvad  aldrig  skulde  ske. 

Orlow  viste  mig  Engestrøms  Note,  hvori  Kongen  af 
Sverig  gaar  ind  paa  Vaabenstilstanden  paa  ovennævnte 
Betingelser,  fuldstændig  Ophævelse  af  Blokaden  med- 
indbefattet;  men  hvad  angaar  Grundlaget  for  Forfat- 
ningen, nævner  han  kun  Hovedpunkterne,  uden  at  tage 
Hensyn  til  Forfatningen  af  17.   Mai   1814. 

Jeg  maatte  atter  gjentage  for  dem ,  at  det  var  mig 
umuligt  at  gaa  ind  paa  Optagelsen  af  svenske  Tropper 
i  Fæstningerne  —  hvorpaa  de  toge  bort,  dog  uden  at 
erklære  Krig  fra  deres  Suveræner. 

Forster  anholdt  om  endnu  en  Privataudiens,  som 
det  synes  for  at  faa  mig  fra  den  Tanke,  at  England 
endnu  kunde  ville  støtte  Norge:  det  vilde  paadrage  os 
en  ny  Krig  med  Rusland,  var  stadig  Omkvædet. 

Han  fortalte  mig  ogsaa,  at  Kronprinsen  af  Sverig, 
der  føiedes  af  Rusland  i  Alt,  hvad  han  vilde,  allerede 
havde  givet  Ordre  til  Benningsens  Hær  til  at  rykke  frem 
gjennem  Jylland  til  Angreb  paa  Norge,  eller  rettere  for 
at  dele  Danmark,  som  det  aabenbart  var  besluttet. 

«Og  det  vilde  De  finde  Dem  i?»  spurgte  jeg.  «Ja, 
saalænge  disse  Forholdsregler  nødvendiggjøres  af  Norges 

Modstand. »  «Men  De  seer  jo,»  sagde  jeg,  <  hvad  man 
ikke  længer  kan  tage  feil  af  —  at  Sverig  ikke  vil  vide 
af  Fred.» 

Dette  og  —  som  jeg  allerede  har  sagt  til  de  andre 
Gesandter  —  Kongen  af  Sverigs  Proclamationer,  hans 
Erklæring  om  Ulovligheden  af  Rigsdagen  paa  Eds- 
wold  og  nu  Angrebet  paa  Hvaløerne  den  27.  vise  det 
ogsaa. 

Og  dog  fandt  disse  Herrer  idag,  at  Sverig  var 
gaaet  meget  hæderligt  tilværks,  og  at  mine  Forslag  til 
Vaabenhvilen  havde  været  uantagelige.  (I  den  Grad 
vare  de  blevet  bearbeidet  i  Sverig.) 

Alle  talte  de  om  Sverigs  umaadelige  Forberedelser 
og  sagde,  at  jeg  maatte  have  upaalideligere  Omgivelser, 
end  jeg  fortjente,  siden  Kronprinsen  iblant  andet  var 
vidende  om  Alt,  hvad  Gesandterne  havde  talt  med  mig 
om  ved  deres  første  Audiens,  hvor  dog  kun  Statsraadet 
var  tilstede. 

Efter  deres  Afreise  den  28.  udstedte  jeg  en  Kund- 
gjørelse  til  Folket,  hvori  jeg  meddelte,  hvorfor  jeg  havde 
seet  mig  nødsaget  til  at  forkaste  Forslagene  til  Grund- 
laget for  Vaabenstilstanden,  og  at  Krigen,  der  allerede 
var  begyndt  af  de  Svenske,  nu  blev  uundgaaelig;  jeg 
stolede  paa  dem  —  det  gjaldt  om  at  forsvare  Norges 
Uafhængighed. 


Den  29.  Juli  udstedte  jeg  en  Proclamation  til  Hæren 
af  samme  Indhold. 

Angrebet  paa  Hvaløerne   fandt  Sted  den  27.,    efter 
at    Storadmiral    Puke x     den    26.    havde    opfordret    den 


1  Johan  af  P.,    175 1  — 1816,  senere  Greve. 

norske  Flaade  til  at  overgive  sig,  hvad  Commandeur 
Fasting1  naturligvis  havde  afslaaet.  Efter  min  Befaling  til 
ikke  at  prisgive  Flaaden  imod  en  alt  for  overlegen  Styrke, 
bestemte  Commandeurcapitainen  sig,  efter  den  26.  at 
have  seet  hele  den  fjendtlige  Styrke  i  Slaglinie,  til  at 
rømme  Pladsen  med  40  Fartøier  og  om  Natten  gaa  over 
til  Vestsiden  af  Fjorden  og  kun  lade  8  Baade  blive  til- 
bage under  Lieutenant  Klincks  Commando. 

Kl.  5  om  Morgenen  den  27.  satte  den  svenske 
Flaade  sig  i  Bevægelse,  nærmede  sig  Øerne,  satte 
Tropper  iland  og  gav  den  lille  norske  Afdeling  kun  ti 
Minutters  Tid  til  at  trække  sig  tilbage  under  Batteriet 
Slevig,  hvorhen  den  naaede  uden  Tab ;  ti  Minutter  senere 
vilde  den  have  været  omringet. 

Den  29.  om  Aftenen  bleve  Forposterne  trængt  til- 
bage ved  Berby  i  Enningdalen. 


Den  30.  Juli  trængtes  de  tilbage  til  Idesletten, 


31.   Juli    rømmedes    Idesletten    af  Captain   Spørck 2, 
der  lader  til  at  have  trukket  sig  tilbage  for  tidlig. 


1 .  August.  Fjenden  tog  Stillingen  ved  Ween  (?) 
i  Tistedalen,  hvorfra  Captain  Spørck  atter  trak  sig  til- 
bage; Major  Butenschøn  forlod  Svinesund  med  Jæger- 
corpset.  General  Staffeldt  lod  dem  tage  Stilling  mellem 
Skiermølen  og  Ingedal,  men  han  angreb  ikke  de  svenske 
Forposter  ved  Westgaard. 


1  Thomas  F.,   senere  Statsraad. 

2  Johan  Henrik  S.,    1778 — 1849,  senere  Generalmajor. 

Misfornøiet  hermed  sendte  jeg  Kaltenborn  afsted  for 
at  være  til  Hjelp  ved  Jægerne.  Oberst  Hegermann  fik 
Ordre  til  at  rykke  frem  med  sin  Brigade  til  Høland,  og 
gjentagne  Gange  afgik  der  Ordre  til  General  Staffeldt 
om  at  rykke  frem  tilligemed  Stabell  og  drive  Fjenden 
tilbage. 

Den  tredie  August  vil  jeg  begive  mig  til  Onstad- 
sund  og  tage  Overbefalingen  over  de  forenede  Tropper. 
General  Arenfeld  skal  beholde  Commandoen  over  Reserve- 
brigaden paa  Kysten  ved  Moss. 

Strax  imorgen  vil  jeg  sammenkalde  Statsraadet  og 
lade  en  Erklæring  fra  mig  føre  til  Protokols,  indeholdende 
min  sidste  Villie,  for  det  Tilfælde  at  Krigslykken  skulde 
bringe  mig  i  Fjendens  Magt,  eller  om  det  skulde  behage 
Gud  at  bortkalde  mig  fra  denne  Verden. 

Jeg  erklærede  da  enhver  Indrømmelse,  Erklæring, 
Frasigelse  o.  s.  v.  for  ugyldig,  som  kunde  blive  mig  af- 
tvunget, naar  jeg  faldt  i  Fjendens  Hænder.  Ingen  Er- 
klæring skulde  være  gyldig,  før  en  lovmæsig  Rigsdag 
havde  tiltraadt  den.  Regjeringen  skulde  da  føres  i  mit 
Navn  af  Statsraadet. 

I  Tilfælde  af  min  Død  stolede  jeg  paa,  at  Nationen 
vilde  vise  den  samme  Troskab  imod  min  Søn  som  imod 
mig.  Regjeringen  skulde  da  føres  i  hans  Navn  og  Stats- 
raadet have  Ret  til  at  tilkalde  ny  Medlemmer,  at  for- 
andre Stedet  for  sine  Møder  og  at  regjere.  Enhver  Er- 
klæring, enhver  Indrømmelse  af  Kongen  af  Danmark 
eller  Andre  i  min  Søns  Navn  under  hans  Mindreaarighed 
erklærede  jeg  for  ugyldig,  hvis  han  ikke  bekræftede  den 
efter  at  være  blevet  myndig,  eller  en  lovmæsig  Rigs- 
dag gik  ind  derpaa. 

Overbefalingen  over  Hæren  skulde  Generaladjutant 
Sejersted  have  i  Kongens  Navn;    de,  som  paa  Grund  af 

deres  Anciennitet  ikke  vilde  tjene  under  ham,  kunde  er- 
holde deres  Afsked. 

Jeg  mente,  at  man  skulde  værge  sig  til  det  Yderste, 
da  Sverigs  og  de  andre  Magters  Fremgangsmaade  viste, 
at  det  gælder  det  norske  Folks  Lykke  og  Frihed. 

Indskibningen;  sønderrivende  Smerte.  —  Brev  til  Anker;  Prin- 
sessen af  Wales.  —  Vallø;  «Briseis»  affærdiget.  —  Storm;  12  Dage  i 
Frederikværn.  —  Venskabsbevisninger.  —  Efterretning  om  Foreningen; 
ombord  i  «  Bornholm«.  —  Ankers  Breve  sendte  til  Statsraadet.  — 
Reisekammerater;  Grev  Holstein  Holsteinborg,  Pastor  Strøm.  —  For- 
selis Besøg.  —  Afseiling,  Kongesalut.  —  Paa  Grund  ved  Læsø.  — 
Dronningens  Skaal.   —   Storm  ved  Hjelm. 

Med  min  Afreise  fra  Norge  begynder  saa  at  sige  et 
nyt  Afsnit  af  mit  Liv,  og  jeg  har  bestemt  disse  Blade 
til  at  give  en  noiagtig  Skildring  deraf. 

Det  var  da  altsaa  om  Aftenen  den  10.  October  18 14, 
at  jeg  forlod  mit  Landsted  paa  Ladegaardsoen  for  at 
gaa  ombord  paa  Commandeur  Fastings  Lugger,  der  laa 
lige  ved  Kysten.  Det  var  meget  mørkt  den  Aften,  og 
med  Faklernes  Lys  paa  Vandet  var  det  et  Sørgetog,  ret 
til  at  sønderknuse  selv  et  Hjerte  af  Staal. 

Jeg  støttede  mig  til  Falsens  Arm  og  talte  roligt  om, 
hvordan  jeg  skulde  kunne  cor respondere  med  ham  den 
korte  Tid,  han  endnu  vilde  blive  i  Norge.  Lykkeligvis 
havde  Ulykkerne  i  den  Grad  nedtrykt  mig  eller  gjort 
mig  saa  følesløs,  at  jeg  i   Øieblikket  følte  mindre  Bitter- 

hed  ved  dette  Optrin,  end  nu  bagefter  naar  jeg  tænker 
derpaa. 

Jeg  tog  bevæget  Afsked  med  Elieson  og  Krogh, 
der  havde  fulgt  mig  lige  til  Strandbreden,  og  gik  strax 
ind  i  Luggerens  Kahyt.  Snart  efter  kom  Holsten  ind 
og  trykkede  min  Haand,  saa  det  gjorde  ondt,  og  brød 
ud  i  fortvivlede  Klager,  i  sin  varme  Hengivenhed  for 
min  Person. 

Jeg  sagde  rolig  til  ham:  <Lad  os  takke  Gud  for, 
at  det  nu  staar  meget  bedre  til  med  mig  end  sidste 
Gang  her;  da  (ved  min  Tilbagekomst  fra  Moss)  var  jeg 
som  vanvittig,  nu  er  jeg  kommet  til  Fornuft  igjen,  og 
jeg  er  rolig. » 

«Ja,  Deres  Høihed,»  svarede  han  mig,  «De  har 
havt  al  for  megen  Modgang  —  selv  en  Engel  fra  Himlen 
vilde  ikke  have  kunnet  føre  dette  lykkeligt  tilende  med 
saa  ringe  Midler. » 


11.  October.  Hele  Natten  roede  vi,  og  næste 
Formiddag  befandt  vi  os  Side  om  Side  med  Briggen 
Allart,  der  laa  for  Anker  ved  Gjeløen  udfor  Moss. 

Det  var  stille;  jeg  brugte  Tiden  til  at  skrive  til  min 
Ven  Anker  i  London  og  underrette  ham  om  min  Stilling 
i  Øieblikket,  berolige  ham  og  paalægge  ham,  selv  uden 
Statsraadets  Vidende,  at  stræbe  at  opnaa  engelsk  og 
russisk  Garanti  for  den  Forfatning,  som  den  norske 
Rigsdag  skal  træffe  Bestemmelse  om,  for  Øieblikket  i 
Forening  med  Kongen  af  Sverigs  Commissairer.  Hvad  mig 
personlig  angaar,  bad  jeg  ham,  snarest  mulig  underrette 
mig  om,  hvorvidt  jeg  vilde  være  velkommen  i  England, 
og  isærdeleshed  om  der  skulde  være  Noget  der  at  ud- 
rette   med  Hensyn  til  en  Forbindelse  med  Prinsessen  af 

Wales1,  hvad  der  kunde  blive  af  stor  Betydning  for 
Danmark,  ligesom  ogsaa  maaske  med  Tiden  for  Norge 
—  man  vil  altid  gjerne  smigre  sig  med  Haabet.  Mit 
Hjerte  hænger  endnu  bestandig  ved  dette  gæve  Folk. 


Den  12.  October  om  Morgenen  lettede  vi  Anker,  men 
fuldstændig  Vindstille  hindrede  os  i  at  krysse;  en  Kanon- 
baad,  der  kom  til  os,  blev  sat  til  at  ro  foran  Briggen 
indtil  den  lille  Havn  Laurkullen,  hvor  vi  bleve  Natten 
over. 


13.   October.  Om  Morgenen    bragte    en    gunstig 

Vind  os  til  Bugten  ved  Vallø,  hvor  vi  kastede  Anker 
lidt  fra  den  engelske  shop  ofwar  Briseis,  Captain  Jackson, 
der  var  sendt  efter  Forsters  Ordre,  den  engelske  Gesandt 
ved  Hoffet  i  Kjøbenhavn,  for  at  føre  mig  til  Danmark, 
hvilket  jeg  havde  taget  imod  for  det  Tilfælde  —  hvad 
der  jo  var  muligt  —  at  uforudsete  Hindringer  skulde 
vanskeliggjøre  min  Nedreise  paa  en  norsk  Brig.  Men 
da  disse  Grunde  nu  ikke  vare  tilstede,  idet  det  norske 
Mandskab  var  besjælet  af  den  fortræffeligste  Aand  og 
deres  Officerer  hengivent  —  gjaldt  det  om  paa  en  høflig 
Maade  at  skille  sig  af  med  den  engelske  Captain;  jeg 
skrev  til  ham  og  takkede  ham  for  hans  Tjeneste,  hvilken 
jeg  dog  ikke  kunde  benytte  mig  af,  og  Holsten  gik 
ombord  med  det  til  ham. 

Han  havde  indrettet  sin  Kahyt  paa  det  Bedste,  og 
mit  Portrait  hang  der.  Captain  Jackson  kom  ombord  i 
Gaiauniform,    og   jeg  sagde  ham  nogle   passende  Høflig- 


1  Charlotte  Caroline  Augusta,    født   1796,     18 16    gift    med    Prins 
Leopold  af  Sachsen  Coburg  Gotha. 

heder;  han  spiste  Frokost  ombord  og  drak  paa  min 
Sundhed.  En  Time  efter  saa  vi  Briseis  sætte  Seil  til 
mod  England  med  den  bedste  Vind. 

Captainen  tog  mit  Brev  til  Anker  med  sig  under 
Hornemanns  Couvert,  og  han  sagde  til  Holsten,  der 
spurgte  ham  derom,  at  han  var  rede  til  at  føre  mig  til 
hvilkensomhelst  Havn  i  England,  jeg  vilde;  men  af  Mangel 
paa  Efterretninger  fra  Anker  turde  jeg  ikke  engang 
tænke  herpaa. 

Vor  Brig  fulgte  efter  Briseis  i  en  Mils  Afstand  ind- 
til Færder,  men  derfra  var  vor  Vei  en  anden,  hvorfor 
vi  ogsaa  fra  nu  af  havde  ugunstig  Vind;  den  var  meget 
stærk  og  s.  s.  0.,  saa  at  Captainen  besluttede  at  vende 
om,  og  vi  kastede  Anker  i  Frederiksværns  Havn  Kl.  1 1 
om  Formiddagen. 


14. — 26.  October.  Jeg  havde  sovet  meget  godt 
under  Uveiret  om  Natten,  men  jeg  maatte  være  glad 
ved  at  se  mig  vel  i  Havn,  thi  Stormen  tog  til,  og 
Havet  blev  voldsom  oprørt  Jeg  havde  ikke  tænkt 
mig,  at  vi  skulle  blive  nød  til  at  blive  her  i  12  Dage, 
men  det  var  stadig  Modvind,  og  vi  havde  i  Løbet  af 
disse  Dage  tre  voldsomme  Uveir. 

Men  dette  Uheld  havde  sine  virkelig  gode  Sider ; 
derved  fik  den  danske  Brig  Bornholm  Tid  til  at  træffe 
mig  i  Frederiksværn,  og  tillige  erfarede  jeg  allerede  i 
Norge,  at  Rigsdagen  havde  taget  den  Beslutning,  at 
vælge  Kong  Carl  den  Trettende,  saasnart  man  var  kommet 
overens  om  de  nødvendige  Forandringer  i  Edswolds- 
Forfatningen,  hvilken  de  Svenske  havde  anerkjendt  i  det 
Væsenlige. 

Hvad   den    førstnævnte  Begivenhed  angaar,    var  det 


14- — 26.   October.     Frederiksværn.  I  8/ 

Chefen  for  den  danske  Brig  Captain  Kaas1  selv,  der 
bragte  mig  Efterretningen  om  sin  Ankomst  i  de  norske 
Farvande,  med  Ordre  til  at  stille  sig  under  min  Com- 
mando  for  at  bringe  mig  til  Danmark;  og  i  Tilfælde  af, 
at  jeg  ikke  vilde  benytte  mig  af  dette  Skib,  havde  han 
Befaling  til  at  udbede  sig  en  udtrykkelig  Erklæring 
herom.  (Jeg  havde  i  September  Maaned  anmodet  Hoffet 
i  Kjøbenhavn  om,  ikke  at  sende  noget  Skib  til  Norge 
efter  mig;  dette  forekom  mig  at  ville  være  at  vise  al 
for  megen  Hensynsfuldhed  ligeoverfor  en  ulydig  Embeds- 
mand som  mig,  og  jeg  frygtede  for,  at  det  skulde  gjøre  et 
ubehageligt  Indtryk  i  Norge,  at  se  et  dansk  Skib  komme 
for  at  vente  paa  mig.  Jeg  havde  jo  den  engelske  Brig 
til  Afbenyttelse,  men  allerhelst  vilde  jeg  vende  tilbage 
til  Danmark  paa  et  Skib  af  den  norske  Marine,  for 
derved  at  vise,  at  jeg  forlod  denne  Nation  saa  sent  som 
muligt,  og  at  den  med  Savn  fulgte  mig  til  mit  andet 
Fædreland.  Men  hvad  der  havde  været  rigtigt,  mens 
Underhandlingerne  stode  paa  og  jeg  endnu  ifølge  mine 
svorne  Løfter  tilhørte  Norges  Sag,  hvis  den  skulde 
trænge  til  Forsvar  —  gjaldt  ikke  længere  nu,  da  Rigs- 
dagen havde  besluttet  at  forene  Riget  med  Sverig,  og 
jeg  maatte  derfor  være  særdeles  veltilfreds  med  den  Be- 
slutning, den  danske  Regjering  ved  nærmere  Eftertanke 
havde  taget  —  at  sende  mig  Briggen  Bornholm  til  Af- 
benyttelse trods  mit  Afslag;  jeg  formoder,  at  man  heri 
mere  rettede  sig  efter  Kongens  udtrykkelige  Befaling  end 
efter  politiske  Hensyn,  skjøndt  disse  utvivlsomt  bøde 
Danmark,  ikke  at  lade  Noget  uforsøgt  for  at  faa  mig  til 
at  vende  tilbage.) 

Briggen  Bornholm  var  kommet  udfor  Færder  Natten 
mellem    den   io.   og   u.   October,    men    Signalerne    efter 

1  Wulfgang  K. 

Lods  havde  været  forgjeves,  saa  at  Briggen  havde 
maattet  staa  tilsøes  og  af  Strømmen  var  blevet  ført  langt 
mod  Vest,  saa  at  den  d.  n.  kastede  Anker  i  Lyngør 
Havn,  saa  bekjendt  af  Fregatten  Najadens  ulykkelige 
Undergang  i   181 1 l. 

Captainen  gik  som  Curer  til  Christiania,  men  fandt 
mig  ikke  mere  der;  og  stor  var  hans  Overraskelse  ved 
at  finde  Briggen  Allart  endnu  i  Frederiksværn.  Han 
tog  tilsøes  til  Lyngør,  var  nær  gaaet  under  paa  Veien 
og  kom  tilbage  med  den  danske  Brig   den    18.  October. 

Den  17.,  da  vi  allerede  ventede  ham,  fandt  en  morsom 
Feiltagelse  Sted.  Der  signaliseredes,  at  en  Brig  var 
under  Opseiling;  snart  saa  vi  den  udfor  Havnen,  og  alle 
Søofficererne  kom  op  paa  Dækket  og  betragtede  dens 
Bevægelser  og  sparede  ikke  paa  deres  Bemærkninger  om 
Sømænd  af  en  anden  Nation  end  deres  egen  —  saa 
overbeviste  vare  de  om,  at  det  var  Briggen  Bornholm, 
den  eneste  de  ventede.  Imidlertid  faldt  det  mig  ind  at 
se  efter  Flaget  gjennem  Kikkerten,  og  jeg  opdagede  da, 
at  det  viste  den  norske  Løve;  jeg  meddelte  dette,  og  i 
samme  Øieblik  raabte  de  Alle:  det  er  Seagull  —  en  norsk 
Brig,  Englænderne  havde  taget,  og  meget  mindre  og 
med  bedre  Master  end  de  danske  Brigger  og  især  Born- 
holm, hvilken  vi  fik  at  se  Dagen  efter,  og  som  har 
Master  af  en  aldeles  uforholdsmæsig  Høide,  medens 
Skibet  selv  derimod  maa  roses  meget  for  den  Styrke  og 
Hensigtsmæsighed,  hvormed  det  er  bygget. 

Hver  Dag  modtog  jeg  Beviser  paa  Velvillie  fra 
Embedsmænd  og  Indvaanere  i  Frederiksværn  og  Laur- 
vig,  men  jeg  havde  gjort  mig  det  til  en  Regel,  ikke  at 
gaa  iland ,  for  ikke  at  vække  Mistro  til  mine  Hen- 
sigter eller  stille  Nogen  blot  under  de  nye  Forhold,  jeg 


1812. 

forudsaa,  snart  vilde  indtræde.  Den  eneste  Motion,  jeg 
for  min  Sundheds  Skyld  tog,  var  paa  Dækket  og  en 
Gang  paa  den  befæstede  0  i  Havnen  —  der  opsamlede 
jeg  endnu  engang  nogle  Stykker  Fjeldspat  Labrador, 
som  jeg  vil  gjemme  til  Erindring  om  min  sidste  Van- 
dring paa  Norges  Klipper.  Grev  Vargas  og  Brock  vare 
med  mig. 

Under  mit  Ophold  i  Frederisksværn  modtog  jeg 
Depecher  fra  Anker,  som  hans  Broder  havde  med,  og 
som  Cureren  Lieutenant  Bing  bragte  mig.  Da  Anker 
lige  til  Slutningen  af  September  havde  været  uden  Efter- 
retninger fra  mig,  indeholdt  disse  Depecher  kun  Be- 
tragtninger, som  man  sagtens  kunde  anstille  langt  borte 
fra  de  Begivenheders  Skueplads,  som  uimodstaaelig  havde 
afgjort  Norges  Skjebne.  Meget  og  med  Rette  talte 
han  om  Nødvendigheden  af  de  allierede  Magters  og 
især  Englands  Garanti  for  Norges  fremtidige  politiske 
Stilling. 

Disse  Depecher  sendte  jeg  tilligemed  mine  Bemærk- 
ninger derom  til  det  norske  Statsraad,  og  dette  sendte 
mig  Samme  i  Duplicat,  det  havde  erholdt  ad  anden  Vei. 
Jeg  skrev  til  General  Anker  og  takkede  ham  for  hans 
Sendelse,   der  nu  var  tilende. 

En  Grev  Holstein  Holsteinborg1,  der  har  Besiddelser 
paa  Sjæland  og  er  meget  ivrig  for  alt  Godt  —  den 
Samme,  der  i  April  Maaned  havde  sendt  mig  en  Af- 
handling om  de  forskjellige  Forfatninger  —  havde  be- 
givet sig  til  Norge  paa  sit  eget  Fartoi,  ladet  med  Korn, 
i  den  Hensigt  at  tilbyde  sig  at  tjene  den  skjønne  Sag, 
jeg  havde  forsvaret;  han  var  kommet  for  sent  til  Norge, 
men  han  skyndte  sig  at  bevidne  mig  sin  Deltagelse  og  sin 
Sorg  over  den  Stilling,  jeg  nu  var  i;    jeg  gav  ham  min 


Frederik  Adolf  H.   H.,   Lehnsgreve,    1784 — 1836. 

Tale  ved  Aabningen  af  Rigsdagen,  hvilken  bestyrkede 
ham  i  hans  Anskuelser,  og  foreslog  ham  at  følge  med 
mig  til  Danmark  paa  den  samme  Brig,  hvad  han  med 
Taknemmelighed  tog  imod;  denne  Adelsmands  Sindelag 
og  retsindige  Tænkemaade  synes  jeg  godt  om. 

En  sjælandsk  Præst  ved  Navn  Strøm1,  som  har  en 
Mani  for  at  reise,  og  som  havde  begivet  sig  til  Norge 
af  samme  Bevæggrunde  som  Ovennævnte  og  ved  Uheld 
to  Gange  var  kommet  til  svenske  Havne,  men  desuagtet 
havde  beseiret  alle  Vanskeligkeder  og  var  naaet  til 
Christiania  —  fik  ogsaa  Tilladelse  til  at  følge  med  mig 
ombord  paa  Briggen,  og  jeg  forsynede  ham  med  de 
nødvendige  Penge.  Dette  taabelige  Menneske  var  kommet 
til  Norge  med  50  Rd.  i  Lommen,  og  han  fortalte  mig, 
at  han  forstod  at  reise  saa  økonomisk  som  muligt,  dels 
tilfods,  dels  med  Retourvogne.  Det  er  et  besynderligt 
Menneske*,  thi  trods  dette  Anstrøg  af  Æventyrer  er  han 
i  Besiddelse  af  megen  Levemaade  og  et  behageligt 
Væsen.  Hans  Reiselyst  gaar  saa  vidt,  at  han  ikke  kan 
se  Nogen  kjøre  eller  seile,  uden  at  han  vil  med. 


26.  October.  Det  sidste  Besøg,  jeg  fik  ombord, 
var  ogsaa  det  mindst  behagelige;  det  var  en  svensk 
Oberstlieutenant  Forsell2,  som  de  svenske  Commissairer 
i  Christiania  *  havde  sendt  for  at  erkyndige  sig  om  For- 
sinkelsen af  min  Reise,  og  —  som  jeg  formoder  — 
tilskynde  mig  til  at  opfylde  Overenskomsten  i  Moss  og 
forlade  Norge. 

Ved  et  mærkeligt  Træf  begyndte  Vinden,    der  hid- 


1  Christian    Ludvig    S.,     1 771  — 1859,     Præst    i    Kregome,    senere 
Consistorialraad. 

2  Carl  af  F.,    1783  — 1848,    Adjutant  hos  Carl  Johan,    adlet   181 7. 

indtil  havde  umuliggjort  min  Afreise,  selvsamme  Dag 
at  begunstige  den,  og  da  den  svenske  Udsending  saa 
Forberedelserne  til  Afreisen,  var  han  taktfuld  nok  til 
ikke  at  komme  frem  med  sit  egenlige  Ærinde,  men 
nøiedes  med  nogle  høflige  Talemaader  og  med  fra  Statscom- 
missairerne  at  forhøre  sig  om  mit  Helbred,  som  om  det 
var  det  Eneste,  han  var  kommet  for. 

Jeg  tog  meget  høfligt  imod  ham  i  min  Kahyt  og 
fortalte  ham,  at  jeg  havde  det  bedre,  men  at  jeg  savnede 
Bevægelse,  da  jeg  havde  gjort  mig  det  til  Regel,  ikke 
at  gaa  iland,  for  ikke  at  vække  ugrundet  Mistanke; 
jeg  haabede  at  kunne  reise  endnu  samme  Dag  o.  s.  v. 
Jeg  roste  Rigsdagens  Handlemaade,  som  han  ogsaa 
priste,  og  jeg  gav  ham  Hilsener  med  til  Kronprinsen, 
Admiral  Piaten1  og  Grev  Essen. 

Han  forlod  mig  med  skjønne  Talemaader  om  den 
Høiagtelse  han  nærede  for  mig  —  hvad  jeg  tog  for, 
hvad  det  var,  svenske  eller  falske  Høfligheder. 

Dette  Budskab  kom  altsaa  5  Dage  efter,  at  vi  havde 
faaet  Efterretning  om ,  at  Rigsdagen  havde  taget  sin 
Beslutning  om  Foreningen  mellem  de  to  Riger  (den  19.) 
—  ikke  Andet  end  hvad  jeg  kunde  vente,  efter  hvad 
jeg  hørte  fra  Christiania,  og  i  Betragtning  af  Forholdene 
og  det  Umulige  i  at  holde  et  nyt  Felttog  gaaende  i 
Længden. 

Som  Følge  heraf  havde  jeg  ogsaa  den  21 .  om  Aftenen 
forladt  den  norske  Brig  —  dog  ikke  uden  Sindsbevægelse; 
thi  at  gaa  ombord  i  den  danske  Brig  var  det  Samme 
som  at  forlade  Norge  og  gaa  til  Danmark. 

Og  dog  —  hvis  Rigsdagen  havde  besluttet  sig  til 
at  gjøre  Modstand,    da   skulde   jeg    have    mindedes    min 


1  Baltzar  Bogislaus  P.,    1766 — 1829,    Viceadmiral,    senere  Norges 
Statholder. 

Ed,  enten  jeg  saa  havde  været  i  Norge  eller  i  Danmark, 
og  snart  skulde  man  have  seet  mig,  i  England  forfægte 
dette  undertrykte  Folks  Sag  —  og  derfra  til  Bergen,  i 
Spidsen  for  den  mest  haardnakkede  Modstand.  Men 
saaledes  som  det  er  gaaet  og  maatte  gaa,  mener  jeg  at 
have  gjort  vel  i,  at  rydde  de  Hindringer  afveien,  der 
vare,  for  en  fredelig  Afgjørelse,  og  ligeledes  var  det  for- 
standigt af  mig,  dengang  at  gaa  over  paa  den  danske  Brig. 

Ikkedestomindre  glæder  jeg  mig  over,  at  det  gud- 
dommelige Forsyn  har  villet  det  saa,  at  jeg  endnu  i 
Norge  erfarer  Afslutningen  paa  dette  store  Optrin;  saa 
meget  mere  ville  Normændene  kunne  forvisse  sig  om, 
at  jeg  hverken  har  villet  paaskynde  min  Afreise  eller 
forlade  dem,  før  Rigets  Skjebne  var  afgjort. 

Vi  lettede  Anker  den  26.  October  Kl.  halvto,  og 
baade  Fortet  og  de  norske  Brigger  i  Havnen  gave  Konge- 
salut, som  jeg  lod  besvare  med  ni  Skud  fra  den  danske 
Brig;  det  var  smukt  nok  med  disse  Kanonskud,  som 
gjentoges  af  Ekkoet  fra  Fjeldene,  men  Øieblikket  var 
derfor  ikke  mindre  sønderrivende  for  mig,  og  jeg  fældede 
Taarer  ved,  maaske  for  sidste  Gang,  at  se  dette  skjønne 
Land,  som  jeg  maatte  forlade  for  at  frelse  det  fra  den 
visse  Undergang,  uden  dog  at  kunne  sikre  dets  Lykke, 
saaledes  som  det  havde  været  mit  Ønske.  —  Men  hvad 
formaar  Menneskets  Villie  imod  Forsynets  Beslutninger, 
der  sigte  til  det  Heles  Vel. 

Vi  havde  Medvind  hele  Dagen  (N.  N.  O.)  og  til 
ud  paa  Natten,  saa  at  vi  naaede  til  Høiden  afMarstrand, 
18  Mile  i  12  Timer;  men  om  Natten  maatte  vi  paa 
Grund  af  Vinden  krysse,  ligesom  hele  den  følgende 
Dag,  imellem  Sverigs  Kyst  og  Høiden  af  Flandstrand. 


28.  October.  Om  Natten    indtraadte  der    næsten 

Vindstille,  og  vi  kunde  om  Morgenen  knap  skjelne  Jyl- 
lands Kyst  vest  for  Læsø. 

Strømmen  var  saa  stærk  og  Vinden  saa  svag,  at 
Skibets  Bevægelser  sloge  feil  just  i  det  afgjørende  Øie- 
blik,  da  Skibet  var  nær  ved  de  Grunde,  som  udgaa  fra 
Læsø  og  pludselig  stige  fra  ti  til  to  Favne,  hvad  der 
foranledigede  at  Briggen  pludselig  stødte,  dog  saa  sagte, 
at  den  ikke  kunde  tage  Skade  deraf.  Men  nu  gjaldt 
det,  at  gjøre  Alt,  for  at  komme  ud  af  en  saa  mislig 
Stilling. 

Captain  Kaas  tabte  ikke  Hovedet,  men  var  dog 
yderst  ærgerlig  over  en  Hændelse,  der  kunde  blive 
skjebnesvanger  for  hans  Omdømme  og  for  Kongens 
Tjeneste,  og  ikke  mindre  var  Holsten  det,  der  havde 
beregnet  Skibets  Gang  efter  Søkortet;  men  jeg  bad  dem 
begge  berolige  sig,  thi  med  dette  Vindstille  var  der 
sikkert  ikke  Noget  at  befrygte  for  Skibet.  Men  hvis 
det  blæser  op,  var  Svaret  stadig,  staar  Skibet  ikke  til 
at  redde. 

Vi  skøde  det  ene  Skud  efter  det  andet  efter  Lod- 
serne fra  Læsø,  og  snart  saa  vi  dem  komme  i  deres 
Baade ;  man  satte  Briggens  Baade  i  Vandet  for  at  kunne 
anbringe  Ankere  deri  og  saaledes  rykke  Briggen  tilbage 
fra  den  Banke,  den  sad  fast  paa,  men  Tilfældet  vilde, 
at  dette  skulde  blive  meget  lettere  for  os,  idet  et  andet 
Skib  kom  til,  nemlig  den  oldenborgske  Kuf  de  jonge 
Hedevig,  Captain  Cassen.  Dette  lod  man  lægge  sig  en 
hundrede  Favne  bagved  os  med  to  Ankere  ude,  og  et 
stærkt  Toug  befæstedes  nu  fra  Briggen  til  Fartøiets 
Mast,  hvorefter  man  satte  Mandskabet  til  at  dreie.  Og 
paa  denne  Maade  havde  vi  den  Glæde  at  se  Briggen 
gaa  tilbage  og  glide  af  Grunden  og  saaledes  at  redde 
den.     Jeg  forærede  Captainen,  som  havde  hjulpet  os,  et 

Telescop,    og  han,    som  kom  fra  London,    forsynede  os 
med  nogle  Flasker  Porter. 

Vi  beholdt  nogle  Lodser  ombord  til  om  Aftenen, 
men  da  tvang  Vindstille  os  til  at  kaste  Anker.  Vi  drak 
Dronningens '  Skaal  (hvis  Fødselsdag  jeg  havde  troet, 
jeg  skulde  feire  i  Kjøbenhavn) ,  og  vor  Pastor  Strøm 
fremsagde  til  denne  Skaal  et  rigtig  kjønt  Impromptu 
om,  at  denne  Dag  gav  fornyet  Haab  om,  at  Danmark 
endnu  stod  til  at  redde  udaf  Farerne,  ligesom  det  lille 
Danmark  eller  nærværende  Kreds  af  Danske  ved  Guds 
Naade  var  blevet  det. 


29.  October  til  2.  November.  Dagen  efter  be- 
gyndte Sydostvindene  igjen  og  toge  til  de  følgende 
Dage,  indtil  vi  omsider  den  2.  November  bleve  kjede  af 
en  saa  ubehagelig  Forsinkelse  og  saa  mislig  en  Stilling 
—  thi  ihvorvel  vor  Ankerplads  var  sikker  nok  med  den 
Vind,  vi  nu  havde,  gjorde  Grundenes  Nærhed  den  dog 
ikke  til  nogen  heldig  Havn  —  og  bestemte  os  til  at 
lande  i  Fladstrand,  hvor  jeg  ved  et  Tilfælde  endnu  havde 
Kjøretøier  staaende,  der  vilde  lette  min  Reise  over  Land ; 
men  knap  havde  vi  lettet  Anker,  før  Vinden  sprang  om 
en  lille  Smulig  østlig,  hvad  der  bevægede  Captain  Kaas 
til  at  gaa  langs  Jyllands  Kyst  i  sydlig  Retning,  og  hele 
Dagen  havde  vi  den  behageligste  Seilads. 

Det  var  Hensigten,  at  blive  ved  at  seile  om  Natten 
og  om  mulig  Dagen  efter  kaste  Anker  i  en  Havn  i 
Storebelt.  Men  en  —  efter  eget  Sigende  —  kjendt 
Mand,  vi  havde  ombord,  vilde,  da  det  kom  til  Stykket, 
ikke  vove  Seiladsen  langs  med  Kysten  om  Natten,  og 
som    vi  nu    lavede  os    til    at    krysse,    vilde  Ulykken,    at 


1  Født  28.   October   1767. 

en  af  Ræerne  paa  Stormasten  brast,  saa  at  vi  ikke  mere 
vare  istand  til  at  manoeuvrere.  Man  vilde  kaste  Anker, 
men  dette  kunde  ikke  holde,  før  der  var  sat  Seil  til  - 
aldrig  havde  Manglerne  ved  Mandskabet  vist  sig  tyde- 
ligere end  i  dette  farlige  Øieblik. 

Det  bestod  forstørstedelen  af  unge  Mennesker,  Sønner 
af  Matroser  i  Kongens  Tjeneste,  hvilke  man  har  ind- 
rulleret i  et  Lærlingecorps,  der  har  at  afgive  Mandskab 
til  Krigsskibe,  som  ikke  gjøre  lange  Reiser.  Man  sender 
dem  altsaa  ombord  under  Opsyn  af  en  Officer,  som  Skole- 
drenge eller  Lærlinge,  og  om  Sommeren  i  gunstigt  Veir 
er  der  ikke  Tvivl  om,  at  de  kunne  gjøre  Fyldest,  men 
paa  dette  vigtige  Tog  og  paa  en  saa  fremrykket  Aarstid 
forekommer  det  mig  utilgiveligt,  at  have  stillet  et  saa 
daarligt  Mandskab. 

Ved  ovennævnte  Leilighed  var  det  kun  altfor  tyde- 
ligt, at  deres  Kræfter  ikke  sloge  til,  og  tilmed  vare  flere 
af  dem  ikke  engang  søstærke;  længe  arbeidede  de  til 
aldeles  ingen  Nytte,  og  hele  Tiden  førtes  Skibet  af  Vind 
og  Strøm  nærmere  og  nærmere  til  Jyllands  farlige  Kyst, 
hvor  ingen  Havne  byde  den  betrængte  Seiler  Ly.  Man 
kastede  endnu  et  Anker  ud,  og  Lykken  vilde  virkelig, 
at  i  samme  Nu  det  andet  Anker  holdt,  og  Skibet 
standsede  midt  i  det  farlige  Løb,  det  lod  til  at  ville  tage. 

Det  var  et  Glimt  af  Haab  om  at  redde  Skibet  og 
deres  Liv,  det  havde  ombord;  men  Vinden  tog  stadig 
til,  og  de  voldsomme  Bølger,  der  brøde  sig  over  Skibet, 
gjorde  Stillingen  yderst  mislig. 


3.  November.  Dette  blev  ved  om  Natten,  den 
følgende  Dag  og  endnu  en  Nat.  Himlen  var  formørket, 
Vindstødene  hyppige,  og  Synet  af  det  skummende  Hav, 
der  vædede  Skibets  Dæk,    som    stadig    overskylledes    af 

Bølgerne,  lod  befrygte  det  Værste;  ja  selv  et  Skibbrud 
var  aabenbart  uundgaaeligt,  hvis  Touget,  der  holdt  os 
til  Ankeret,  skulde  briste  for  Bølgernes  Magt.  Men  saa- 
længe  Touget  holdt,  var  der  heller  ingen  Fare  for  at 
strande  paa  Kysten,  vi  saa  en  halv  Mil  fra  os  og,  som 
vi  saa,  var  udfor  Grenaa. 

Næsten  hele  Dagen  blev  jeg  i  Køjen;  thi  det  var 
ikke  muligt  at  gaa  paa  Dækket,  i  saa  voldsom  Be- 
vægelse var  Skibet  —  jeg  bad  Gud  frelse  os  fra  denne 
Fare,  og  aldrig  før  havde  jeg  dybere  følt,  hvorledes  en 
en  brændende  Bøn  og  Tro  paa  Gud  kunne  berolige  og 
trøste  under  denne  Verdens  Modgang;  det  var  en 
Prøvelse,  jeg  aldrig  glemmer,  og  som  har  været  til 
Gavn  for  min  Sjæl. 

Jeg  ved,  at  man  i  Løbet  af  Dagen  havde  truffet 
alle  Forberedelser  til,  i  Tilfælde  af  Skibbrud  at  frelse  mig 
ved   Hjelp    af  en   Flaade   og   Skibets   bedste   Svømmere. 

Man  var  fire  Timer  om  at  faa  det  andet  Anker  op, 
man  havde  kastet  ud  Dagen  før,  for  at  have  et  i  Reserve, 
for  om  Ulykken  skulde  berøve  os  det,  som  endnu  var 
vor  eneste  Frelse  i  den  truende  Fare. 


17. 

Breve  til  Frederik  den  Sjette  og  til  Augustenborg.  —  Landing  i 
Aarhus;  Jubel.  —  Statstidenden;  Breve  til  Suveræner.  —  Festligheder 
i  Aarhus.  —  Sværmeri;  Fru  Guldbergs  Drøm.  —  Møde  med  Char- 
lotte Frederikke;  Hertuginden  af  Augustenborgs  Cabaler,  Prinsessen 
af  Wales.   —  En  uheldig  Hofchef. 

4.  November.         Endelig  Dagen  efter  bestemte  Cap- 
tain Kaas  sig    til    at  se  at    faa  os    ud    af  denne    pinlige 

Stilling  og  benytte  sig  af  en  lidt  mere  gunstig  Vind 
(Østen)  til  at  gaa  langs  Kysten  og  søge  Aarhus  Havn, 
7  Mile  omtrent  fra  vor  Ankerplads.  For  at  vinde  Tid 
og  kunne  benytte  sig  af  Vinden  besluttede  han  sig  til 
at  kappe  Touget  og  lade  Ankeret  blive  liggende,  med 
et  Mærke  ved  Touget  om ,  at  det  hørte  til  Briggen 
Bornholm. 

Henimod  Kl.  10  om  Morgenen  satte  vi  Seil  til,  og 
to  Timer  efter  passerede  vi  Øen  Hjelm  ved  det  farlige 
Punkt,  hvor  vi  vare  kommet  forbi.  Kl.  2  kastede  vi 
Anker  paa  Aarhus  Rhed  med  Tak  til  Gud,  fordi  han 
havde  frelst  os  fra  en  stor  Fare. 

Jeg  lod  Stiftamtmand  Guldencrone1  underrette  om 
min  Ankomst  og  min  Hensigt,  snarest  mulig  at  gaa 
iland.  Jeg  skrev  til  Dronningen,  til  mine  Søstre,  min 
Broder  og  til  nogle  Venner  og  underrettede  dem  om 
min  Tilbagekomst  til  Danmark,  og  til  samme  Tid  til- 
kjendegav  jeg  min  Beslutning ,  paa  Veien  at  besøge 
mine  Slægtninge  i  Augustenborg,  hvorhen  Mindet  og 
Rygtet  om  min  Cousine  Carolines  Yndigheder  uimod- 
staaeligt  drog  mig. 

Nu  var  det,  sagde  jeg  til  mig  selv,  just,  det  rette 
Øieblik  til  at  tænke  paa  den  huslige  Lykke  i  Hjemmet 
—  en  sandere  Lykke  end  den,  som  en  gunstig  Skjebne 
kan  erhverve  os  ude  i  Verden,  og  hvis  Ustadighed  jeg 
lige  havde  fornummet;  thi  trods  de  bedste  Hensigter  og 
personlig  Uegennyttighed  fra  min  Side  havde  jeg  maattet 
døie  Modgang,  og  jeg  trængte  nu  til  Husvalelse  baade 
for  Hjerte  og  Aand.  Det  at  jeg  saaledes  var  kastet  ind 
til  Jyllands  Kyst,  syntes  mig  at  betegne  den  Vei,  For- 
synet   anviste    mig,    og   jeg    mente    at    maatte    betragte 


1  Se  Side  88. 

denne  Tilskikkelse  som  det  første  Skridt  paa  en  ny, 
men  lykkeligere  Vei,  jeg  nu  skulde  betræde. 

Jeg  skrev  derfor  til  Hertuginden ,  at  da  jeg  var 
kommet  til  Aarhus  og  vilde  reise  hjem  over  Land,  vilde 
jeg  ikke  tage  saa  nær  forbi  Als  uden  at  besøge  hende 
og  fornye  Bekjendtskabet  med  mine  kjære  Slægtninge; 
det  var  min  Hensigt  at  bede  Kongen  om  at  maatte  be- 
give mig  til  ham  i  Wien  eller  møde  ham  paa  Hjemveien 
i  Berlin,  og  jeg  vilde  gjerne  tilbringe  Tiden,  til  der  kom 
Svar,  paa  Augustenborg,  medmindre  Dronningens  Ordrer 
skulde  kalde  mig  tilbage  til  Sjæland  forinden.  Alle 
disse  Breve  sendtes  med  en  Curer,  Lieutenant  SneedorfT, 
og  det  til  Hertuginden  med  Stafet  fra  Veile. 

Vor  Reisefælle  Grev  Holstein  forlod  skyndsomst 
Skibet  og  kom  før  Cureren,  saa  at  han  var  den  Første, 
der  bragte  Efterretning  til  Sjæland  om  min  Tilbage- 
komst. 

Kl.  4  forlod  jeg  Briggen,  og  faa  Minutter  efter 
steg  jeg  lykkelig  iland,  hvor  de  gode  Folk  i  Aarhus 
havde  flokket  sig  paa  Broen  og  hilste  mig  med  Jubel- 
raab,  der  kom  fra  rørte  og  oprigtigt  glade  Hjerter. 
Stiftamtmanden  er  min  Barndomsven,  og  han  kunde  ikke 
beslutte  sig  til  at  lægge  Baand  paa  dette  saa  naturlige 
Udtryk  for  Folkets  Følelser  for  sin  Fyrste ;  maaske  faldt 
det  ham  ikke  engang  ind,  at  Regjeringen  med  sin  frygt- 
agtige Politik  uden  Tvivl  kunde  have  ønsket,  at  han 
havde  handlet  mindre  patriotisk. 

Kort  sagt  —  uophørlige  Jubelraab,  der  rørte  mig  i 
mit  Hjertes  Inderste,  fulgte  mig  lige  til  min  Bolig  (i 
Hotellet),  hvorhen  de,  som  trak  Vognen  (Biskoppens1) 
—  thi  man  havde  spændt  Hestene  fra  —  førte  mig. 

Jeg  saa  nogle  Personer  af  mit  Bekjendtskab  hos  mig 


1  Andreas  Birch,    1758— 1829. 

om  Aftenen,  men  den  øvrige  Tid  anvendte  jeg  til  at 
skrive,  og  jeg  sov  udmærket  godt  om  Natten. 

Hvor  stor  var  ikke  min  Overraskelse  ved  i  det 
første  danske  Blad  (Statstidende)  at  se  de  særskilte  og 
hemmelige  Artikler *  ved  Overenskomsten  i  Moss  trykte, 
hvilke  Kronprinsen  af  Sverig,  gjennem  Grev  Platens 
Mund,  havde  lovet  mig  ikke  at  offenliggjøre.  Jeg  be- 
sluttede at  skrive  ham  saadan  et  Brev  til  herom,  som 
han  fortjente  det,  og  endnu  mere  magtpaaliggende  var 
det  mig  at  berigtige  de  Tanker,  som  de  Suveræner,  der 
havde  sendt  Underhandlere  til  Norge,  kunde  have  om 
min  Handlemaade  og  Bevæggrundene  dertil.  Jeg  lod 
min  Tale  til  Rigsdagen  i  Christiania  den  7.  Oc- 
tober  oversætte  paa  Fransk,  og  jeg  skrev  et  Brev  til 
Keiseren  af  Rusland,  Kongen  af  Preussen  og  Keiseren 
af  Østerrig,  hvori  jeg  udtalte,  at  jeg  skyldte  saavel 
Deres  Interesse  for  Norges  Anliggender  som  mig  selv 
at  meddele  for  dem  Bevæggrundene  til  min  Handle- 
maade. 

Ligeledes  skrev  jeg  til  Kongen  af  Danmark  i  Wien 
for  at  melde  ham  min  Ankomst  og  bede  ham  om  Til- 
ladelse til  snarest  mulig  at  komme  til  ham,  og  for  at 
bede  ham  at  lade  disse  Breve,  hvoraf  jeg  medsendte 
Copier,  komme  vedkommende  Suveræner  ihænde.  Major 
Brock  fik  som  Curer  til  Wien  disse  Papirer  overleveret, 
men  af  Hensyn  til  Trykningen  af  Talen  kunde  han  ikke 
forlade  Aarhus  før  den  8.   November. 

Strax  ved  min  Ankomst  havde  jeg  sendt  Bud  til 
Fladstrand  efter  mine  Vogne,  men  de  kom  ikke  til  Aar- 
hus før  den  9.  Disse  Dage  fra  den  5.  til  den  9.  gik 
saa  fornøieligt  og  behageligt  som  muligt  for  mig  i  Aar- 


1  Om  at  Prinsen  i  hvert  Fald  skulde  forlade  Norge. 

hus,  thi  de  brave  Jyder  gjorde  Alt  for  at  vise  deres  Del- 
tagelse og  deres  Glæde  over  at  se  mig  hos  dem. 


5.  November.  Dagen    efter    min    Ankomst    var 

der  stor  Cour  hos  mig,  hvor  jeg  bragte  dem  min  op- 
rigtige Tak  for  den  venskabelige  Modtagelse,  jeg  havde 
fundet  hos  dem;  jeg  spiste  hos  Stiftamtmanden. 


6.  November.  Vi  vare  i  Kirke  og  takkede  Gud 
for  vor  Frelse;  Biskoppen  prækede,  og  atter  idag  spiste 
vi  hos  Stiftamtmanden. 

Om  Aftenen  morede  vi  os  særdeles  ved  en  for- 
træffelig Forestilling,  givet  af  det  dramatiske  Selskab  og 
med  en  Prolog  i  Anledning  af  min  Nærværelse.  Det 
var  altsaa  for  disse  gode  Mennesker  tre  Aftenselskaber 
i  Træk;  aldrig  vil  jeg  noksom  kunne  takke  dem  for  al 
denne  Uleilighed  for  min  Skyld. 


7.  November  gav  jeg  til  Gjengæld  en  Middag  for 
de  mere  fremragende  Mænd  og  Embedsmænd  i  Byen  og 
Omegnen,  og  den  8.  overværede  jeg,  efter  at  have  be- 
seet  Byen  og  dens  Institutioner,  et  Bal  i  Klubben,  hvor 
Alle  vare  i  den  bedste  Stemning. 


9.  November.  Den  Middag,  som  Biskop  Birch 
gav  denne  Dag,  var  mig  dobbelt  interessant  paa  Grund 
af  den  Deel,  denne  værdige  Familie  tager  i  min  Skjebne; 
isærdeleshed  har  Datteren1,  paa  tretten  Aar,  sværmet  for 


1   Caroline  Eleonore  B.,   født   1801,    1824  gift  med  Andreas  C.  W. 
Norup,  Ritmester. 

mig  under  mit  Ophold  i  Norge,  af  Medfølelse  for  den  Sag, 
jeg  kæmpede  for;  hun  havde  været  meget  bevæget  ved 
at  se  mig  og  havde  beholdt  et  Lommetørklæde,  jeg 
havde  glemt  i  Vognen,  som  en  dyrebar  Reliqui.  Hun 
vilde  give  mig  det  tilbage,  men  jeg  bad  hende  strax  at 
beholde  det  til  Erindring  om  mig,  og  det  en  saa  meget 
mærkeligere  Erindring,  som  jeg  havde  havt  dette  Tør- 
klæde (af  ostindisk  Bomuld,  med  gule  Pletter)  om  Halsen, 
ikke  blot  paa  Tilbagereisen  fra  Norge,  men  ogsaa  da  jeg 
kom  dertil  x  i  en  lille  Baad,  forklædt  som  Matros,  den 
20.  og  21.  Mai  1813.  Hun  vil  sikkert  nok  gjemme  det 
som  en  Skat,  der  vil  være  baade  hende  og  hendes  Børn 
dyrebar.  Det  er  Begivenhederne,  der  give  ubetydelige 
Ting  Værd. 

Endnu  mærkeligere  blev  denne  Dag  for  mig  ved 
en  Opklarelse ,  jeg  længe  har  eftertragtet,  men  som 
aldrig  før  idag  har  fremstillet  sig  for  mig  i  tydelige 
Træk. 

Sagen  er:  I  Aaret  1803,  da  jeg  hos  min  salig  Fader 
var  sammen  med  den  bekjendte  Ove  Høegh  Guldberg 2, 
fortalte  denne,  der  tog  sig  særdeles  meget  af  mig  og 
min  Opdragelse,  mig  en  Dag  i  sit  Studereværelse,  at 
den  Nat,  da  jeg  blev  født,  havde  hans  Ægtefælle3  havt 
en  underlig  Drøm.  Hun  drømte,  at  min  Fader,  Prinsen, 
havde  sendt  Bud  til  Guldberg  og  spurgt,  hvad  han  skulde 
kalde  den  Søn,  han  havde  faaet;  da  havde  en  Engel 
vist  sig  for  hende  og  nævnet  Barnets  Navn  paa  Persisk 
og  havde  befalet  hende  at  sige  dette  til  sin  Mand.  Den 
gamle  Guldberg  fortalte  mig,  at  han  strax  havde  for- 
staaet  Betydningen  af  Navnet,  men  da  jeg  vilde  have  at 


1  Til  Hvaløerne  21.   Mai    18 13. 

-  Ove  H.   G..    1 73 1 — 1808,   Statsminister. 

3  Lucia  Emerence  Nørlem. 

vide,  hvad  han  mente,  lovede  han  mig  at  aabenbare  mig 
mig  det  engang  med  Tiden.  Imidlertid  døde  Guldberg, 
og  jeg  fik  det  ikke  at  vide. 

Men  da  jeg  nu  traf  min  afdøde  Vens  høitelskede 
Datter l  som  Enke  efter  Baron  Giildencrone  i  Aarhus, 
skyndte  jeg  mig  at  spørge  hende  om  Navnet  og  dets 
Betydning,  og  jeg  erfoer  af  hende,  at  det  persiske  Navn, 
hendes  Moder  havde  hørt  idrømme  og  havde  fortalt  sin 
Ægtefælle,  betød:  den  lykkelige  Overvinder. 

Dette  slog  mig  i  høieste  Grad;  thi  enten  har  jeg 
forfeilet  mit  Kald  i  denne  Verden  —  og  det  just  lige  før 
jeg  erfarede  dette  —  eller  ogsaa  er  det  mig  forbeholdt  at 
gjenvinde,  hvad  jeg  har  mistet,  og  maaske  læge  mit 
arme  Fædrelands  Saar.  Gud  give  det;  men  jeg  føler 
mig  ikke  i  Besiddelse  af  de  Talenter  og  udmærkede 
Egenskaber,  som  en  Seierherre  maa  have. 

Maaske  vil  det,  hvis  denne  Røst  kom  fra  Himlen 
for  at  forudsige  min  Skjebne,  ikke  sige  Andet,  end  at 
dette  Barn  eller  dette  Væsen  skal  gjennemgaa  svære 
Prøvelser,  og  han  skal  overvinde  sig  selv,  sine  Liden- 
skaber og  denne  Verdens  Laster,  som  findes  omkring 
ham.  —  Vi  ere  for  kortsynede  til  at  gjennemskue  vor 
Skabers  Hemmeligheder,  men  hvad  jeg  med  Sandhed 
kan  sige  er,  at  jeg  i  denne  Forudsigelse  har  fundet  ny 
Opfordring  til  at  gjøre  mig  bestandig  mere  værdig  til 
Hans  Beskærmelse,  som  vil  gjøre  alle  dem  lykkelige,  der 
adlyde  Hans  Villie  og  gjøre  sig  til  Herre  over  deres 
Lidenskaber  og  det  Onde,  som  findes  omkring  dem.  Det 
vigtigste  Skridt  hertil  er  at  være  dydig,  og  jeg  skal 
sikkerlig  bestræbe  mig  for  at  være  det,  betvinge  mine 
Lidenskaber  og  finde  Lykken  i  min  Families  Skjød   hos 


'  Juliane    Marie    H.-G.,    født     1770,    Enke    efter    Major  Wilhelm 
Baron  G.,    1768 — 1806. 

en  dydig  og  høitelsket  Hustrue.  —  Naar  man  er  dydig, 
kan  man  vente  sig  Naade  af  Gud.   — 

Jeg  havde  ogsaa  i  Aarhus  et  Møde  —  enestaaende 
i  sit  Slags,  om  man  vil,  men  som  med  de  Følelser, 
hvoraf  jeg  var  opfyldt,  kun  kunde  have  heldige 
Følger. 

Prinsesse  Charlotte  Frederikke  *  (den  Ægtefælle,  jeg 
blev  skilt  fra  ved  Kongelig  Kundgjørelse  af  1 1 .  Mai 
1 8 10)  erfarede  ikke  saa  snart  min  Ankomst  hertil,  før 
hun  besluttede  at  se  at  faa  en  Sammenkomst  med  mig-. 
Efter  hvad  jeg  kjendte  til  hendes  urolige  Charakter,  og 
hvor  meget  hun  holder  af  at  sætte  sig  ud  over  alle 
Hindringer,  som  Former,  og  undertiden  endogsaa  dem, 
som  Sømmeligheden  lægger  hende  iveien,  var  jeg  belavet 
herpaa  og  skrev  til  hende  om  Morgenen  den  5.,  at  forudsat, 
at  hun  vilde  saa,  vilde  jeg  ikke  have  noget  imod  dette 
Møde;  men  jeg  kunde  ønske,  at  det  fandt  Sted  paa 
Moosgaard  2,  og  i  hvert  Fald  maatte  hun,  hvis  hun  kom 
til  Aarhus,  ikke  tage  ind  i  det  Hotel,  hvor  jeg  boede  — 
det  skyldte  vi  vor  gjensidige  Stilling. 

Prinsessen  modtog  Brevet,  jeg  troer  underveis;  hun 
var  reist  fra  Horsens  uden  andet  Følge  end  sin  Kammer- 
pige i  sin  Vogn,  medens  Grev  Holstein,  hendes  Hof- 
chef, var  nogle  Mile  borte  paa  et  lille  Gods,  han  eier; 
hun  kom  til  Aarhus  og  tog  ind  hos  en  Kjøbmand,  hun 
kjendte  —  meget  simple  Folk,  som  hun  gjerne  indlader 
sig  med  —  lod  Stiftamtmanden  vide,  at  hun  var  kommen 
og  bad  mig  komme  til  hende. 

Efter  Middagsbordet  tog  jeg  Stiftamtmanden  Baron 


1  Charlotte  Frederikke  af  Mecklenburg  -  Schwerin,  1784 — 1840, 
gift  1806,  separeret  1809;  blev  senere  Catholik,  døde  i  Rom,  ligger 
begravet  bag  St.  Peterskirken,  hvor  Frederik  den  Syvende  satte  hende 
et  Epitaphium. 

2  Tilhørende  Stiftamtmanden. 

Giildencrone  med  mig,  og  vi  begave  os  hen,  hvor 
Prinsessen  boede  (hos  Kjøbmand  Ross,  faa  Skridt  fra 
Hotellet.) 

Med  underlige  Følelser  gjensaa  jeg  min  Søns  Moder, 
denne  Kvinde,  der  som  Ægtefælle  havde  gjort  mig  saa 
ulykkelig  med  sit  urolige  Væsen,  sine  Løgne  og  sin 
upaalidelige  Charakter,  der  førte  hende  til  Afgrundens 
Rand,  efter  at  hun  uværdigt  havde  bedraget  mig.  Men 
hun  havde  lidt  mere  end  jeg  efter  vor  Adskillelse; 
hendes  Ophold  —  eller,  om  man  vil,  Landflygtighed  — 
i  Horsens  er  en  haard  Prøvelse  for  en  Kvinde  med 
hendes  Charakter,  og  Ulykken  vækker  Medlidenhed, 
selv  om  den  er  forskyldt.  Vreden  var  da  ogsaa  for- 
længesiden forbi  i  mit  Sind,  og  jeg  saa  i  hende  ikke 
den  brødefulde  Kvinde,  men  min  Søns  ulykkelige 
Moder. 

Stille  og  rolig  traadte  jeg  hen  til  hende;  hun  brast 
i  Graad.  Jeg  sagde,  at  jeg  gjerne  fulgte  hendes  Op- 
fordring, og  at  jeg  mødtes  med  hende  uden  Uvillie. 
Hun  svarede,  at  hendes  Søn,  der  var  hende  kjærere  end 
Alt  i  Verden,  knyttede  hende  til  mig,  og  at  hun  ikke 
havde  kunnet  modstaa  den  Tanke,  at  faa  mig  at  se 
engang  endnu  og  se  at  faa  Tilgivelse;  hun  var  uden 
Skyld,  et  Offer  for  Cabaler  imod  hende. 

Jeg  afbrød  hende  og  bad  hende,  ikke  at  berøre 
Begivenheder,  der  ikke  mere  lode  sig  ændre,  og  som 
det  var  bedst  ikke  at  tale  mere  om;  det  var  nok,  at 
jeg  ikke  bar  Nag  til  hende,  og  dette  havde  jeg  villet 
vise  hende  ved  denne  min  ligefremme  Adfærd.  Denne 
Ven  havde  jeg  taget  med  for  at  stoppe  Munden  paa  al 
Sladder,  dette  Besøg  kunde  give  Anledning  til,  men 
forøvrigt  vilde  jeg  bede  hende  betro  mig,  hvad  hun 
havde  paa  Hjerte,  for  hvis  jeg  kunde  hjelpe  hende. 

Hun    talte    om    sit  Ønske   om   at   se  sin  Søn,    hvad 

jeg  fandt  meget  naturligt  —  men  Opfyldelsen  af  dette 
Ønske  afhænger  ikke  af  mig  alene,  men  ogsaa  af 
Kongen  og  en  Mangfoldighed  af  Omstændigheder.  Hun 
beklagede  sig  over  den  Behandling,  hun  sommetider 
maatte  taale  af  sin  Hofchef;  jeg  gjorde  hende  opmærk- 
som paa,  at  denne  Embedsmand  var  ansvarlig  ligeoverfor 
Kongen  for  Alt,  hvad  der  skete,  og  for  Udgifterne  ved 
hendes  Hof,  men  jeg  skulde  nok  tale  med  ham  om,  at 
han  utvivlsomt  maatte  være  hensynsfuld  i  sin  Optræden 
ligeoverfor  hende. 

Vi  drak  The  hos  hendes  Vært,  og  hun  fortalte  mig 
Mangt  og  Meget,  der  sikkert  var  blottet  for  al  Sandhed, 
og  som  hun  nok  mærkede,  at  jeg  ikke  brød  mig  synder- 
ligt om. 

Det  laa  hende  meget  paa  Sinde  at  faa  at  vide,  hvad 
mine  Hensigter  var  angaaende  Prinsessen  af  Augusten- 
borg —  om  jeg  vilde  frie  til  hende  eller  ei.  Jeg  aaben- 
barede  hende  selvfølgelig  ikke  mine  Hensigter,  men  jeg 
talte  godt  om  Prinsessen.  Hun  vilde  fortælle  mig,  hvor- 
ledes hendes  Bortfjernelse  var  bevirket  ved  Cabaler  af 
Hertuginden  af  Augustenborg,  men  jeg  bad  hende,  ikke  at 
tale  mere  herom.  Hun  besvoer  mig  at  vælge  en  hvilket- 
somhelst  anden  Forbindelse  end  denne  og  talte  især  om 
Arvingen  til  Storbritanien •,  jeg  svarede  hende  spøgende, 
at  det  jo  rigtignok  var  det  bedste  Parti  i  Europa,  men 
hvem  indestod  mig  for,  at  Prinsessen  vilde  have  mig. 

I  det  Hele  mærkede  hun  tydeligt  nok  min  Kulde  i 
Alt,  hvad  jeg  sagde,  og  hvis  Tanker  om  Forsoning  og 
Gjenindsættelse  i  hendes  fordums  Stilling  vare  dukket 
op  hos  hende,  var  vor  Samtale,  skjøndt  meget  ven- 
skabelig, dog  særdeles  vel  egnet  til  at  bringe  hende  ud 
af  hendes  Vildfarelse.  Jeg  kyssede  hende  til  Farvel  efter 
en  Times  Samvær,  og  hun  forekom  mig  mere  rolig, 
skjøndt  rørt  til  Taarer. 

Min  Kammertjener,  der  saa  hende  samme  Aften, 
traf  hende  veltilmode;  men  hun  fortalte  mange  under- 
lige Ting  og  spurgte  ham  især  ud  om  min  Reiseplan 
og  mine  Tanker  om  Augustenborg. 

Prinsessen  reiste  næste  Morgen  ganske  tidligt,  og 
hun  var  taktfuld  nok  til  at  lade  mig  vide,  at  hun  selv 
vilde  bede  mig  om,  hvis  jeg  fandt  det  rettest,  da  ikke 
at  tage  igjennem  Horsens. 

Grev  Holstein  kom  til  mig  Dagen  efter  (den  6.), 
ganske  modfalden  over  sit  Uheld  med  at  have  været  fra- 
værende just  i  det  Øieblik,  det  havde  været  allermest 
om  at  gjøre,  at  han  ikke  var  borte  fra  det  Hof,  som 
han  skulde  vaage  over  og  forekomme  sin  Prinsesses 
noget  dristige  Indfald. 

Jeg  tilkjendegav  ham  min  Misfornøielse  hermed,  men 
tog  forøvrigt  saa  venskabeligt  som  muligt  imod  ham  og 
lagde  ham  blot,  idet  jeg  indrømmede  alle  Vanskelig- 
hederne ved  hans  Post,  paa  Sinde,  at  behandle  Prinsessen 
saa  mildt  som  muligt  og  se  at  gjøre  hendes  Stilling  saa 
taalelig,  som  det  stod  i  hans  Magt.  Det  lovede  han 
mig>  °g  Vl  skiltes  ad  som  Venner.  (Det  har  glædet  mig 
senere  at  erfare,  at  mine  Raad  til  begge  Parter  have 
havt  den  bedste  Indflydelse,  saavel  paa  Prinsessens  For- 
hold til  Greven  som  paa  hans  overfor  hende.) 


flvad  Behandlingen  af  det  originale  Haandskrift  til  denne  Dag- 
bog angaar,  skal  der  her  kun  bemærkes,  at  Oversætteren  overalt  har 
søgt  at  holde  sig  muligst  nær  til  Originalen,  for  saa  nøie  som  muligt 
at  træffe  Prinsens  Tanke  i  det  Nedskrevne.  Hvor  Udeladelser  ere 
foretagne,  antydes  dette  ved  Punkter  .  .  .,  og  de  ere  da  foranledigede 
enten  ved  Haandskriftets  Ulæselighed  paa  paagældende  Sted  eller 
ved  en  formentlig  altfor  unødig  Gaaen  i  Detailler  —  som  hvor  der 
f.  Ex.  i  Throndhjem  opregnes  alle  de  Institutioner,  Prinsen  har  beseet. 
Selvfølgelig  taber  denne  Vidtløftighed  sig  mere  og  mere,  efterhaanden 
som  Vanskelighederne  optaarne  sig  om  Forfatteren  —  og  tilsidst 
standser  Dagbogen  endogsaa  ligefra  i.  August  til  io.  October.  Op- 
tegnelser fra  hele  Krigstiden  savnes  desværre.  — 

Ved  Noterne  har  det  ikke  været  Formaalet  at  henvise  fra  de 
mange  Steder  i  Prinsens  Fremstilling  af  Begivenhederne  til  andre  For- 
fatteres af  de  samme  Forhold  —  en  Sammeligning  f.  Ex.  med  Aalls 
« Erindringer«  og  Schinkel- Bergmans  *minnen»  frembyder  sig  af  sig 
selv.  Derimod  har  man  ment,  at  nogle  smaa  personalhistoriske  Op- 
lysninger om  de  i  Dagbogen  nævnte  Personer  kunde  være  paa  deres 
Plads. 

Alle  de  meddelte  Breve  findes  i  Geheimearchivet  og  ere  her  gen- 
givne bogstavret. 

Endnu  maa  det  tilføies,  at  i  Dagbogen  kun  ganske  enkelte  Ord 
ere  skrevne  paa  Dansk  —  disse  ere  her  udhævede.  I  det  første  Hefte 
af  Haandskriftet  findes  foran  den  egenlige  Dagbog  nogle  faa,  flygtige 
Optegnelser  fra  en  Reise  gennem  Drammen,  Tønsberg ,  Laurvig, 
Frederiksværn,  Kragerø,  fra  den  9.  Januar  til  den  15.  Disse  ere 
skrevne  paa  Dansk  og  her  udeladte  som  ubetydelige.  I  Navne  er 
i    Regelen  Prinsens  Skrivemaade  bibeholdt. 

Ch.  Brøndsted. 

